
Voitosta  voittoon 

Skrollin  ensimmäinen  ilmestymisvuosi 
onnistui  erinomaisesti  ja  kaiken 
todennäköisyyden  vastaisesti. 
Keksisimmekö  ensi  vuodelle  jotain 
vielä  mahdottomampaa? 

Kun  Skrollia  alettiin  suunnitella  syksyllä  2012,  idea  tun¬ 
tui  monin  tavoin  kahjolta.  Uusi  paperinen  tietotekniikka- 
lehti  aikana,  jolloin  tavallisenkin  kansan  lukutottumukset 
digitalisoituvat  vauhdilla?  Ohjelmointijuttuja  ja  painettua 
koodia,  ollaanko  siellä  aivan  sekaisin?  Ketä  tuollainen 
kiinnostaa?  Mikä  tahansa  mediatalo  olisi  hylännyt  idean 
samalta  istumalta. 

Mahdoton  kuitenkin  osoittautui  mahdolliseksi, 
kun  Skrollin  ensimmäinen  numero  valmistui  keväällä. 
Ykköstä  seurasi  kolme  muuta  numeroa,  eikä  talkoohen¬ 
ki  näyttänyt  hiipumisen  merkkejä  missään  vaiheessa. 
Nelosnumerosta  tehtiin  peräti  84-sivuinen,  koska  hyvää 
julkaistavaa  oli  niin  paljon,  eikä  kaikki  edes  mahtunut 
mukaan.  Lisäksi  useimmat  tekijät  kieltäytyivät  heille  tar¬ 
jotusta  palkkiosta,  mikä  oli  jo  aivan  uskomatonta. 

Jotta  Skrolli-projekti  pysyisi  tuoreena  ja  kiinnosta¬ 
vana,  sen  ei  kannata  tyytyä  nykyisiin  saavutuksiinsa 
vaan  tavoitella  uusia  haasteita.  Lehti  on  nyt  saavuttanut 
jonkinlaisen  aseman  pienen  piirin  harrastelehtenä,  mutta 
se  voisi  olla  paljon  enemmänkin.  Tietokonekulttuurin 
lonkerot  ulottuvat  kaikkialle  yhteiskuntaan,  joten  Skrol- 
likin  voisi  olla  taho,  jonka  näkemystä  ja  asiantuntemusta 
arvostetaan  myös  lukijakuntansa  ulkopuolella. 

Vuonna  2014  lähdemme  siis  kohti  jälleen  uutta  tunte¬ 
matonta.  Jos  haluat  olla  mukana,  käy  ihmeessä  tilaamas¬ 
sa  lehti.  Kaikki  Skrollin  tilaukset  ovat  määräaikaisia, 
joten  myös  vuosikerta  tilaajien  on  uusittava  tilauksena. 
Kestotilauksiin  ei  meillä  valitettavasti  vielä  ole  varaa, 
mutta  ehkä  vuoden  päästä  jo  on!  & 


Kannen  kuva: 

Filip  De  Haas  (Otium) 


441  878 
Painotuote 


3 


Kulttuuri 


täiselle  toiminnolle  näyttää  olevan  oma 
mobiilisovelluksensa.  Hashtagit  näkyvät 
voimakkaasti  mainoksissa  ja  katukuvis¬ 
sa.  Tietokoneista  suosituin  näytti  olevan 
MacBook  Pro  ja  puhelimista  iPhone. 
Myös  Android-puhelimia  näkyi  paljon. 

Parhaan  kuvauksen  Piilaaksosta  heit¬ 
ti  ilmoille  talollamme  vieraillut  Marten 
Mickos:  "Tämä  Piilaakso  on  kuin  aikuis¬ 
ten  Otaniemi." 


Skrolli  Jenkkilässä 

Skrolli  pääsi  elokuussa  mukaan  Aalto  Entrepreneurship 
Societyn  järjestämälle  matkalle  Piilaaksoon.  Reissun 
tarkoitus  oli  tutustuttaa  yrittäjähenkisiä  opiskelijoita 
paikalliseen  yrityskulttuuriin. 

Teksti:  Jari  Jaanto  Kuvat:  Jari  Jaanto,  Tapio  Lehtimäki,  Jyri  Rasinmäki 

Yhteensä  20  opiskelijaa  teekkareis-  ja  Stanfordin  yliopisto. 

ta  kauppatie teilijöihin  vieraili  mat-  Piilaaksossa  tietotekniikka  on  työkalu 

kan  aikana  noin  20  yrityksessä,  ja  mahdollisuus.  Sen  käyttäminen  tuntuu 
joista  valtaosa  oli  teknologia-  tai  mobii-  olevan  jopa  arkipäiväisempää  kuin  Suo- 
lisovellusyrityksiä.  Vierailukohteina  oli  messa.  Twitteriä  ja  mobiilipalveluita  käy- 
myös  pari  yrityskiihdyttämöä,  lakiyritys  te  tään  paljon,  ja  lähes  jokaiselle  päivit- 


Viis  lomista,  nyt  koodataan! 

Piilaakson  yrityskulttuuri  hakee  vertais¬ 
taan.  Kahden  viikon  tutustumisen  perus¬ 
teella  lähes  jokaisen  yrityksen  perustajat 
ja  toimitusjohtaja  ovat  koodereita.  Esi¬ 
merkiksi  Kiva-järjestön  perustaja  Matt 
Flannery  työskenteli  aiemmin  Tivolia 
Java-ohjelmoijana  mutta  lopetti  työt, 
kun  televisiolähetyksen  tauottaminen  ei 
tuntunut  elämäntehtävältä.  WhatsAppin 
perustajat  koodasivat  itse  sovelluksensa 
ensimmäiset  versiot,  ja  nykyinen  toimi¬ 
tusjohtaja  ja  perustaja  ohjelmoi  yhden 
mobiilisovelluksista.  Evernoten  perusta¬ 
ja  aloitti  ohjelmoin tiuransa  Atari-tietoko- 
neella  1980-luvulla. 

Listaa  voi  jatkaa  lukemattomien  mui¬ 
den  yritysten  johtajilla,  kuten  Foursqua- 
ren,  Twitterin,  Facebookin  ja  Googlen. 
Jopa  eräs  tapaamani  sijoittaja  hehku tteli 
tekevänsä  nykyään  kaiken  Scala-kielellä, 
kehuen  sen  maasta  taivaisiin.  Tämä  on 
mukavaa  vaihtelua,  sillä  meillä  sijoittajat 
eivät  ajanpuutteen  takia  yleensä  koodaa. 
Piilaaksossa  jokainen  tuntui  olevan  kädet 
syvällä  tekemisessä  kiinni. 

Kun  perjantai-iltana  kahdeksan  ai¬ 
kaan  olimme  poistumassa  eräästä  laki- 
toimistosta,  jatkoi  moni  vielä  ahertamista 
työpisteillään.  Ensisijainen  syy  ei  ollut 
työmäärässä  vaan  siinä,  että  ihmiset  ihan 
oikeasti  rakastavat  työtään.  Sama  näkyi 
monessa  yrityksessä:  ihmiset  kertoivat 
tekevänsä  juuri  sitä,  mitä  haluavat. 

Foursquarella  tapaamamme  ohjelmis- 
toinsinööri  kertoi,  ettei  ihmisiä  niinkään 
johdeta  vaan  asiat  keskustellaan  aikuis- 
maisesti  halki.  Hän  kutsui  Foursquarea 
aikuisimmaksi  työpaikaksi,  jossa  oli  työs¬ 
kennellyt.  Facebookin  ohjelmistokehittä¬ 
jä  puolestaan  kertoi,  että  kaikki  tekevät 
kovaa  työtä  ja  yrityksen  hyväksi  tehty  työ 
palkitaan  -  esimerkiksi  onnistunut  koo¬ 
din  optimointi,  niin  että  se  käyttää  2  % 
vähemmän  prosessoritehoa.  Piilaakson 
työkulttuurissa  ihmiset  tuntuvat  olevan 
erityisen  sitoutuneita  yrityksensä  tavoit¬ 
teisiin  ja  haluavat  tehdä  parhaansa  sen 
puolesta. 

Työkulttuurissa  näkyi  hyvin  myös 
henki  "hoidetaan  hommat  nyt  saman 

Piilaakson  kulttuurin  kiteyttävä  NeXT  Cube,  jolla  www  kehitettiin. 

Interface  Message  Processor  -  pala  alkuperäis¬ 
tä  Arpanetia. 

tien  pois  alta".  Kokouksia  ei  sovita  myö¬ 
hemmäksi  vaan  asiat  tehdään  heti.  Myös 
lomat  tuntuivat  olevan  vieras  käsite.  Pii¬ 
laakson  suomalaiset  kertoivat,  että  mei¬ 
käläisiä  pitkiä  kesälomia  ihmetellään  ra¬ 
pakon  takana.  Monissa  yrityksissä  lomat 
saattavat  peruuntua  viime  hetkellä  esi¬ 
merkiksi  ison  tilauksen  myötä. 

Autoilua  Amerikan  malliin 

Piilaaksossa  ollaan  monessa  asiassa  Suo¬ 
mea  edellä.  Hyvä  esimerkki  on  paikalli¬ 
sen  taksijärjestelmän  kanssa  kilpaileva 
Uber.  Uber  yhdistää  kuljettajat  ja  asi¬ 
akkaat  mobiilisovelluksen  kautta.  Kuka 
tahansa  voi  rekisteröityä  Uber-kuskiksi. 
Kuljettajat  saavat  iPhonen  ja  laturin  Ube- 
rilta,  mutta  auton  vakuutuksista,  bensas¬ 
ta  ja  muista  kustannuksista  he  vastaavat 
itse.  He  voivat  ajaa  silloin,  kun  huvittaa. 

Kun  kuljettajat  lähtevät  ajoon,  he 
käynnistävät  matkapuhelinsovelluksen, 
joka  välittää  auton  gps-koordinaatit 
Uberille.  Asiakkaat  voivat  tilata  auton 
luokseen  tai  valita  kartalta  jonkin  lähi- 
kohteen.  Sovellus  kertoo,  kuinka  kauan 
lähimmältä  kuljettajalta  kestää  saapua 
paikalle.  Maksusta  ei  tarvitse  huolehtia 
kyydistä  noustessa,  sillä  matkan  jälkeen 
Uber  laskuttaa  asiakasta  automaattises¬ 
ti.  Kuitin  saa  sähköpostiin,  ja  mukana  tu¬ 
lee  kartta  tehdystä  matkasta. 

Julkisessa  terveydenhoidossa  ja  sosi¬ 


aalipalveluissa  taas  ollaan  selvästi  Suo¬ 
mea  jäljessä.  San  Franciscon  kaduilla 
vaeltelee  lukemattomia  kodittomia,  joil¬ 
la  ei  ole  mitään  paikkaa  minne  mennä. 
Myös  lääkärin  saaminen  voi  olla  vaikeaa. 
Eräs  Uber-kuski  totesikin,  että  Yhdysval¬ 
loissa  selvitäkseen  on  työskenneltävä  ah¬ 
kerasti,  sillä  pohjoismaista  sosiaaliturvaa 
ei  ole.  Suomalaiset  ovat  tällä  alalla  luo¬ 
massa  uusia  palveluita:  Ari  Tullan  ja  Ta¬ 
pio  Tolvasen  perustama  yhdysvaltalainen 
yritys  BetterDoctor  auttaa  löytämään 
hyväksi  todettuja  lääkäreitä  tiettyihin 
vaivoihin. 

San  Franciscossa  voi  liikkua  linja- 
autolla,  ja  Piilaaksoon  pääsee  junalla, 
mutta  alueen  sisällä  on  helpointa  liikkua 
Uber- taksilla.  Pidempiä  matkoja  varten 
voi  vuokrata  auton  lentokentältä.  Steve 
Jobsin  talolle  ei  kannata  tehdä  pyhiin¬ 
vaellusta,  sillä  naapurit  tulevat  heti  aja¬ 
maan  pois. 

Alueella  järjestetään  päivittäin  useita 
tapaamisia  ja  kaikkea  on  tarjolla  tietoko¬ 
negrafiikasta  palvelinten  säätämiseen. 
Suosittelen  käymään  niissä  ja  tutustu¬ 
maan  mahdollisimman  moniin  ihmisiin. 
Tapaamisista  saa  tietoa  meetup.com- 
sivulta. 

Hackathlonin  tunnelmia 

Matkamme  aikana  järjestettiin  Tech- 
Crunch  Disrupt  -tapahtuma,  jossa  tekno- 
logia-startupit  esittelivät  tuotteitaan.  Ta¬ 
pahtumaan  kuului  24  tunnin  hackathlon, 
jossa  eri  ohjelmoijaryhmät  kehittelivät 
tuotteitaan. 

Päädyin  tapahtumaan  sattumusten 
kautta.  Olimme  viettämässä  sunnuntai- 
iltaa,  kun  porukkaamme  kuulunut  Albert 
juoksi  paikalle  ja  kertoi  mahdollisuudes¬ 
ta  lähteä  TechCrunch  Disrupt  Hackath¬ 
lon  -tapahtumaan  koodaamaan.  Hetken 
emmittyäni  tartuin  mahdollisuuteen,  ja 
lähdimme  kohti  tapahtumapaikkaa.  Tie¬ 
tokonetta  minulla  ei  ollut  mukana,  mutta 
Albert  tarjoutui  hakemaan  sen  asunnol- 


Skrolli  ja  jutun  kirjoittaja  Golden  Gatella. 
tamme. 


Kiertelin  tapahtumasalissa  ja  keskus¬ 
telin  osallistujien  kanssa  ohjelmoinnista. 
Puhuimme  hyvin  samaa  kieltä.  Eräälle 
henkilölle  piirsin  pikaisesti  arkkitehtuu¬ 
rin  hänen  ideoimaansa  "blogilinkkien 


Piilaakson  trendejä 

•  Autojen,  tavaroiden  ja  palveluiden  yhteisöl¬ 
linen  jakaminen 

•  Fyysisten  laitteiden,  etenkin  autojen,  kytke¬ 
minen  nettiin 

•  Hyvinvointiteknologia 

•  Älykodit 

•  Maaseudulle  ja  kehittymättömille  alueille 
tuotava  teknologia 

•  Big  Data 

•  Maksujärjestelmät 


Eniac,  ensimmäinen  yleiskäyttöinen  elektroni¬ 
nen  tietokone. 


3D-mallintamisesta  tuttu  Utah  Teapot. 


khkkausprosenttimittariin",  minkä  jäl¬ 
keen  jatkoin  matkaa  salissa.  Osa  poru¬ 
kasta  oli  enemmän,  osa  vähemmän  ko¬ 
kenutta.  Kaikkialla  aherrettiin  erilaisten 
ohjelmien  parissa,  ja  niitä  riitti  yksinker¬ 
taisista  web-sovelluksista  monimutkai¬ 
siin  graafisiin  sovelluksiin. 

Henkilökemioiden  perusteella  pää¬ 
dyin  lopulta  ryhmään,  jossa  oli  alun  perin 
kaksi  henkilöä.  Ryhmä  teki  startupbets. 
com-nimistä  palvelua,  jossa  voi  ostaa 
virtuaalirahalla  s tartup -yritysten  osak¬ 
keita  ja  siten  veikata,  mitkä  niistä  tule¬ 
vat  menestymään  ja  mitkä  eivät.  Projekti 
kuulosti  olevan  sopiva  yhden  yön  aikana 
toteutettavaksi. 

Minusta  tuli  ryhmän  web-ohjelmoija. 
Piirsimme  nopeasti  käyttöliittymän,  jota 
ryhdyin  toteuttamaan,  samalla  kun  toiset 
rakensivat  Pythonilla  taustajärjestelmää 
ja  parin  palvelun  rajapintakoodia.  Illan 
aikana  totesin,  että  tarvitsisimme  myös 
graafikon,  koska  lyhyessä  ajassa  emme 
ehtisi  muuta  kuin  koodaamaan.  Huute- 
lin  WhatsApp-kanavallamme,  ja  kutsuun 
vastannut  graafikko  saapui  kolmessa 
tunnissa  paikalle  lainakone  kainalos¬ 
saan.  Yön  aikana  hän  piirsi  grafiikat  oh¬ 
jelmaamme  ja  minä  koodasin. 

Yöruokana  oli  tietenkin  pizzaa,  ja  tar- 
joilupöytien  ympärille  muodostui  nope¬ 
asti  jonoja.  Ryhmämme  Amerikan-pojat 
kävivät  nukkumassa  pari  tuntia,  mutta 
minä  ja  graafikkomme  Jyri  jatkoimme 
sisulla  läpi  yön.  Herättyään  paikalliset 
ihmettelivät  yöllisiä  aikaansaannoksi- 


amme.  Softa  saatiin  jotenkuten  valmiik¬ 
si  määräaikaan  mennessä.  Lopuksi  jo¬ 
kainen  ryhmä  esitteli  ja  mainosti  omaa 
tuotostaan  minuutin  ajan.  Tuotoksia  oli 
yhteensä  lähes  800,  ja  niiden  esittelyyn 
kului  aikaa  noin  kymmenen  tuntia. 

Tapahtuma  jatkui  kaksipäiväisenä 
startup-esittelytilaisuutena.  Monet  yri¬ 
tykset  esittelivät  myös  rajapintojaan,  joil¬ 
le  pääsi  ohjelmoimaan.  Merkittävin  näis¬ 
tä  oli  Chevroletin  paikalle  tuoma  auto, 
jolle  hackathlonissa  sai  koodata.  Yksi  Pii¬ 
laakson  trendeistä  olikin  sovellusten  ke¬ 
hittäminen  autoille.  Esimerkkiautossa  oli 
kaksi  näyttöä,  joista  toinen  sijaitsi  keski- 
konsolissa  ja  toinen  mittareiden  keskellä. 
Myös  auton  keräämää  dataa  oli  paljon, 
ja  sitä  analysoimalla  pystyi  optimoimaan 
auton  suorituskykyä. 

Historian  koneiden  hurinaa 

Vierailin  Mountain  View'ssä  sijaitsevassa 
tietokonehistorian  museossa  (Computer 
History  Museum).  Käynti  oli  todella  hie¬ 
no  kokemus,  sillä  edustettuna  oli  koko 
tietotekniikan  historia  aina  helmitauluis¬ 
ta  ny  ky  koneisiin. 

Itselleni  tärisyttävin  kokemus  oli 
päästä  näkemään  Eniacista  jäljellä  ole¬ 
va  osa.  Siinä  näkyi  erinomaisesti,  kuin¬ 
ka  1940-luvulla  ratkottiin  tietoteknisiä 
ongelmia.  Putkia  ja  säätimiä  oli  reippain 
mitoin,  mutta  koneen  arkkitehtuuri  vai¬ 
kutti  melko  yksinkertaiselta.  Osat  olivat 
tietysti  suurikokoisia  nykyisiin  verrattu¬ 
na.  Yhden  moduulin  kyljessä  oli  valtava 
määrä  säätö  vipuja,  joilla  funktiotaulut 
säädettiin  kuntoon. 

Museosta  löytyi  myös  Xerox  Aito, 
Next  Cube,  Apple-1,  Honeywell  Kitchen 
Computer,  VAX  11/780,  IBM  360,  PDP-1 
ja  monta  muuta,  joita  on  aiemmin  tul¬ 
lut  ihasteltua  vain  kuvien  kautta.  Myös 
1980-luvun  robotit  olivat  hyvin  esillä. 
Internetin  historiaa  edusti  paikalla  ollut 
Interface  Message  Processor  (IMP),  joka 
on  osa  alkuperäistä  vuoden  1969  ARPA- 
NET-verkkoa. 

Museon  lisäksi  paikalta  löytyi  Nasan 
tukikohta.  Siellä  oli  näytillä  Mercury- 
avaruu  s  sukkula  sekä  avaruusasema, 
jonka  sisällä  pääsi  käymään.  Osa  ava¬ 
ruusaseman  osista  oli  todella  käynyt  ava¬ 
ruudessa,  tai  niin  ainakin  kyltit  väittivät. 
Vierailuun  kannattaa  varata  vähintään 
kolme  tuntia  aikaa.  Tutustumisen  arvoi¬ 
nen  paikka  on  myös  Nasa  Ames  Research 
Center,  joka  sijaitsee  Mountain  View'n  ja 
Sunnyvalen  välissä. 

Piilaakso  ja  San  Francisco  ovat  hie¬ 
noja  paikkoja,  mutta  jos  on  kiinnostunut 
startup-yrityksen  perustamisesta,  ei  op¬ 
peja  tarvitse  lähteä  sinne  saakka  hake- 


Apple  I 


Alkuperäinen  Pong-kolikkopeli. 

maan.  Piilaaksossa  kannattaa  käydä  tu¬ 
tustumassa  tietotekniikan  kehitykseen  ja 
mahtavaan  teknologiakulttuuriin.  & 


Kohteena  olleet  yritykset  ja  yhteisöt 

•  500  Startups 

•  Amprius 

•  Bootstrap  Labs 

•  DLA  Piper 

•  Detecon 

•  Dropbox 

•  Electronic  Arts 

•  Eucalyptus  Systems 

•  Facebook 

•  Foursquare 

•  Google 

•  IDEO 

•  Idean 

•  Kiva 

•  Navis 

•  Nexit  Ventures 

•  Palantir 

•  Sourcebits 

•  Stanford  University 

•  Uber 

•  VVhatsApp 

•  Yiftee 

Rakenteluekstra 

Henrik  Kärkkäinen 

Tekisinkö  itse  tietokonelehden? 


Puhukaamme  tietotekniikkalehden 
tekemisestä,  tuosta  salatieteistä 
vaarallisimmista,  ja  tiestä,  jonka 
harva  on  viime  aikoina  kulkenut  joutu¬ 
matta  naurunalaiseksi.  On  aika  paljastaa 
täydellisen  tietokonelehden  tekemisen 
resepti. 

Tietokonelehden  tekeminen  on  nykyi¬ 
sin  vähän  vaikeaa.  No  joo,  ei  valehdella 
heti  alussa.  Paljon  vaikeaa.  Kaksi  asiaa 
on  nimittäin  vähän  toisin  kuin  kolmekym¬ 
mentä  tai  kymmenenkin  vuotta  sitten.  Tai 
no,  ei  valehdella  vieläkään.  Paljon  toisin. 
Ne  asiat  ovat  tietokoneja  lehti. 

Nykyisin  kutsutaan  tietokoneiksi  ho¬ 
peanvärisiä  suorakaiteita,  joissa  on  he¬ 
delmän  kuva.  Harvalla  on  silti  kykyä  tai 
halua  avata  sen  koteloa. 

Aiemmin  lehti  tarkoitti  prosessoitua 
kuollutta  puuta.  Nyt  se  tarkoittaa  myös 
klikkaaseksihelle-nettisivuja  sekä  luki¬ 
joiltaan  piilotettuja  tabletti  tiedostoja, 
joiden  myyntivoitosta  kolmannes  menee 
eräälle  hedelmätukulle  tai  sen  liikemallia 
peesaileville  firmoille. 

Maailma  muuttui.  Yhä  useammalla 


on  tietokone,  mutta  samal¬ 
la  niistä  ymmärretään  yhä 
vähemmän.  Tee  siinä  sitten 
tietokonelehteä. 

Kaksi  reittiä 

Yritetään  silti.  Tietokone¬ 
lehteä  voi  tehdä  kahdella 
tavalla,  joko  vetoamalla 
laajaan  ipadonparastaikinä 
ja  tekniikantarkoitusonhel- 
pottaaelämää  -ryhmään  tai 
matriisitulostimella  tehty¬ 
jä  ohjelmistolis tauksia  pal¬ 
vovaan,  sisäänpäin  läm¬ 
piävään  kansanosaan. 
Ensimmäisen  resepti 
on  nopeasti  käsitelty: 
Paljon  hedelmäsisältöä, 
isoja  kuvia,  kallista  pa¬ 
peria  ja  näyttävä  esille¬ 
pano.  Sitten  toivotaan 
parasta. 

Sitten  on  se  kivisem- 
pi  tie.  Esitellään  sen  tär¬ 
kein  ja  salaisin  ainesosa 
ensimmäisenä.  Se  on  koh¬ 
deryhmä  eli  ne,  jotka  keitok¬ 
sesta  maksavat. 

Kohderyhmä  löydetään  sisällöllä.  Siis¬ 
pä  tarvitaan  lukujuttuja  eli  tarinoita  bitti- 
maailman  hämmästyttävistä  syövereistä. 
Kuten  tarina  Ron  Austinin  ja  Kevin  Poul- 
senin  kiinni  jäämisestä 
80-luvulla.  Esimerkiksi 
sellainen,  jonka  lukijat 
tuomitsivat  ei-toivotuk- 
si  sisällöksi  erään  tieto¬ 
konelehden  alkutaipaleella  vuonna  1984 


Lukijoiden  ohella 
tärkein  osa  on  goodwill. 


Oikean  maun  perässä 

Seuraavaksi  lehteen  tulee  rakentelua. 
Kannattaa  olla  varovainen,  sillä  sen  voi 
toteuttaa  väärin. 

Prosessori  +  tuulettimet  +  tahnat  + 
emolevy  +  muistit  +  näytönohjain  +  mas¬ 
samuisti  +  kotelo  +  erikoisuudentavoit- 
telu-pci-e-kortit  =  pc.  Tämä  on  väärin, 
sillä  resepti  on  liian  mainstream. 

Raspberry  Pi  +  Pong-koodin  asennus 
=  hack.  Oikein,  sillä  virittely.  Näettehän 
eron? 

Tarvitaan  myös  huumoria,  mielellään 
sisäpiirisellaista.  Huonolaatuiselle  tuu¬ 
morille  (sic)  voi  vaikka  perustaa  oman 
palstansa,  ettei  se  saastuta  koko  julkai¬ 
sua.  Esimerkki:  Tetris  on  klassinen  retro- 
peli.  Eli  retris. 

Nii.  Ei  tuollaisia  kehtaa  ympäri  lehteä 
ripotella. 


Kolumnit 


Myös  koodaamista  on  syytä  opettaa. 
Nykyisin  se  on  hankalampaa  kuin  ennen, 
sillä  juuri  nyt  ei  ole  tarjolla  yhtä  paljon 
ilmaisia,  tulevien  it-pomojen  tarjoamia 
ohjelmistolistauksia.  Lisäksi  ohjelmien 
keskipituuden  muutos  johtaisi  painotek¬ 
nisiin  ongelmiin,  kun  fonttikoko  lähente¬ 
lee  prosessorien  viivaleveyksiä. 

Sarjakuva  on  bonusta.  Se  saa  olla 
mielellään  yksiruutuinen,  ja  sen  voi  leh¬ 
den  suosion  kasvaessa  venyttää  kolmi¬ 
ruutuiseksi.  Ja  sitten  kutistaa  taas  yhteen 
ruutuun  ja  saada  haukut  juuriensa  unoh¬ 
tamisesta. 

Puuta  vai  bittiä 

Lukijoiden  ohella  tärkein  osa  on  good- 
will.  Sitä  vähentävät  lehdentekijöiden 

oleminen  ison  korporaation  palkkalistoil¬ 
la,  klikkausotsikot  sekä  aiemmin  mainit¬ 
tu  runsas  omppusisältö.  Goodwilliä  taas 
lisäävät  sisällön  askartelu  yöaikaan  ja  lo¬ 
milla  vapaaehtoisvoimin. 

Viimeisenä  sisältöosana  tulee  jake¬ 
lukanava.  Digitaalista  asiaa  käsittelevän 
paketin  voi  tarjoilla  mahdollisimman 

analogisesti  eli  puita  kaataen,  tai  vaihto¬ 
ehtoisesti  Yhdysvaltain  kansallisen  tur- 
vallisuusviraston  laajennetun  intranetin 
välityksellä. 

Näistä  kumpikaan  ei  ole  väärin,  mutta 
ensimmäinen  on  enemmän  oikein,  koska 
paperi  on  tablettia  kevyempi  kannatelta¬ 
va  pöntöllä  istuttaes¬ 
sa.  Jossain  vaiheessa 
tietotekniikkalehden 
kehitystä  on  nimittäin 
saavutettava  vessapa- 
perivirstanpylväs,  tai  sitten  lehdenteki¬ 
jän  on  syytä  alkaa  katsella  muita  töitä. 

Täysin  asiaan  liittymättä:  Missä  sinä 
muuten  luet  tätä  nyt? 

Lukijan  tunneside  viimeistellään  an¬ 
tamalla  hänelle  ulkoinen  vihollinen.  Sel¬ 
laisen  järjestäminen  on  hankalaa,  mutta 
joskus  vihollinen  järjestää  itse  itsensä. 
Esimerkiksi  tekemällä  lehtiuudistuksen. 

No,  olisiko  tällaisen  lehden  tekemi¬ 
nen  mahdollista?  Eija  kyllä. 

Ei  siksi,  että  retrolehdenkin  on  oltava 
moderni.  Uutta  20-30  vuoden  takaisessa 
maailmassa  olevaa  lehteä  kukaan  ei  ha¬ 
lua  lukea.  Ne  tehtiin  jo.  Kyllä  siksi,  että 
jotkut  pääsevät  aika  lähelle. 

Kirjoittaja  on  kirjoittanut  useampiin 
Sanoman  lehtiin  -  mukaan  luettuina  mo¬ 
nien  mielestä  kehnohkosti  uudistunut 
sellainen  ja  klikkaaseksihelle-otsikoiva 
sellainen.  & 

Ohjelmistokäännöksen  kivikot 


Tietotekniikan  käyttäjä  huomaa  yhäkin  kielikukkasia  suomenkielisissä 
ohjelmissa.  Selvitimme,  mistä  käännösongelmat  saavat  alkunsa  ja 
miten  ohjelmistoja  ylipäänsä  käännetään. 

Teksti:  Mikko  Heinonen  Kuvat:  Manu  Pärssinen 


Valitse  Asetukset  napsauta  sitten 
painiketta  Tiedot  ja  valitse  Ota 
käyttöön",  toteaa  ohjelmauutuu- 
den  käyttöohjetiedosto.  Käyttäjä  sen  si¬ 
jaan  näkee  edessään  ihan  erilaisen  ikku¬ 
nan,  jossa  näkyy  "Valinnat",  "Lisätiedot" 
ja  "Käytä".  Käyttöohjeesta  apua  etsivä 
käyttäjä  kiroaa  mielessään,  eikö  se  kään¬ 
täjä  ole  edes  nähnyt  tätä  ohjelmaa? 

Lyhyt  vastaus  on,  että  ei  useinkaan 
ole.  Ja  vaikka  olisikin,  hänellä  ei  ehkä 
ole  ollut  lupaa  muuttaa  virheellistä  kään¬ 
nöstä.  Jotta  voisimme  ymmärtää,  miksi 
tällaista  tapahtuu,  pitää  aloittaa  varsin 
kaukaa. 

Kielenkääntäjästä  tulee  useille  yhä 
mieleen  kammiossaan  istuva  ammatti¬ 
lainen,  joka  ansaitsee  elantonsa  kääntä¬ 
mällä  kaunokirjallisia  teoksia.  Televisio- 
ohjelmia  ja  elokuvia  taas  suomentavat 
AV-kääntäjät,  jotka  nousivat  julkisuuteen 
suurten  mediatalojen  ulkoistettua  kään¬ 
nöstoimintansa.  Kolmas  ammattiryhmä 
käännö sälällä  ovat  tekniset  kääntäjät, 
joiden  vastuualueita  ovat  käyttöohjeet, 
viralliset  asiakirjat  ja  ohjelmistojen  lo- 
kalisoinnit.  Jotkut  moniottelijat  tekevät 
kaikentyyppistä  käännöstyötä,  mutta 
useimmat  kääntäjät  keskittyvät  vain  yh¬ 
teen  lajityyppiin. 


den  kääntämisestä  ja  AV-kääntämisestä 
siinä,  että  se  on  hyötynyt  eniten  teknii¬ 
kan  kehityksestä.  Koska  esimerkiksi 
käyttöohjeet  ja  ohjelmistot  sisältävät 
runsaasti  samoja  ilmauksia  ja  käytäntöjä, 
on  niin  sanottujen  käännö smuis tien  käyt¬ 
tö  muodostunut  keskeiseksi  työkaluksi 
teknisessä  kääntämisessä.  Käännösmuis- 
ti  tallentaa  kaikki  tiettyä  projektia  kos¬ 
kevat  semanttiset  yksiköt  -  esimerkiksi 
yksittäiset  sanat,  lauseet  tai  virkkeet  - 
suureen  tietokantaan,  josta  niitä  voidaan 
myöhemmin  hakea. 

Ihannetilanteessa  käännösmuisti  on 
erinomainen  työkalu.  Sen  avulla  samaa 
projektia  voi  tehdä  vaikka  usea  kääntäjä 
samanaikaisesti  ja  tyyli  pysyy  yhtenäise¬ 
nä,  kunhan  kaikki  noudattavat  vanhojen 
käännösten  sanastoa  ja  ilmaisutapaa. 
Myöhempien  päivitysten  teko  helpottuu 
huomattavasti,  kun  kaikki  aiemmat  kään¬ 
nökset  ovat  käytettävissä. 

Käännösmuistin  käyttöä  ei  ole  syytä 
sekoittaa  konekääntämiseen,  vaikka  niil¬ 
lä  samoja  piirteitä  onkin.  Käännösmuisti 
ei  osaa  kääntää  automaattisesti  kuin  täs¬ 
mälleen  samanlaisina  toistuvat  jaksot. 
Kaikkeen  muuhun  se  osaa  tehdä  vain 
ehdotuksia,  joita  ihmisen  pitää  muokata. 
Englanninkielinen  termi  Computer  Assisted 
Translation  tarkoittaa  juuri  tätä.  Suomen 
kaltaisen  kielen  tapauksessa  erona  on 
myös  se,  että  tietokoneavusteinen  kään¬ 


nös  nopeuttaa  kääntäjän  työtä,  siinä  mis¬ 
sä  konekäännöksen  sijamuotojen  ja  sana¬ 
valintojen  korjailu  lähinnä  hidastaa  sitä. 

Rengistä  isännäksi 

Kääntäminen  maksaa  rahaa,  joten  yrityk¬ 
sen  taskulaskinosasto  haluaa  säästöjen 
nimissä  käyttää  samoja  käännöksiä  aina 
kun  mahdollista.  Tämä  on  myös  järkevää 
kielen  yhtenäisyyden  kannalta  ja  helpot¬ 
taa  uusien  kääntäjien  ottamista  mukaan 
työhön. 

Jossain  vaiheessa  käy  kuitenkin  niin, 
että  käännösmuistista  tulee  lopputulosta 
rasittava  riippakivi.  Osa  suurten  ohjel¬ 
mistojen  käännöksistä  saattaa  olla  yli  15 
vuotta  vanhoja.  Tietotekniikan  sanasto 
on  tällä  välillä  voinut  muuttua  moneen 
otteeseen,  ja  toisaalta  ei  ole  lainkaan  var¬ 
maa,  että  kaikki  alkuperäistä  ohjelmaa 
kääntäneet  ovat  tienneet,  mistä  tarkal¬ 
leen  on  kysymys. 

Vaikka  nykyinen  kääntäjä  olisi  perus¬ 
tellusti  eri  mieltä  käännösmuistin  kanssa, 
vanhaa  käännöstä  on  usein  pakko  käyt¬ 
tää  yhteneväisyyden  nimissä  -  tai  ainakin 
siksi,  ettei  sen  muuttamisesta  makseta 
kenellekään.  Monet  yritykset  vain  ajavat 
vanhat  käännökset  sisään  automaatti¬ 
sesti  eivätkä  tarkista,  pitävätkö  ne  vielä 
paikkansa.  Niinpä  vuoden  2013  ohjelmis¬ 
tokin  voi  ihan  sujuvasti  jutella  käyttäjälle 
levykkeistä  tallennusvälineinä. 


Kone  muistaa,  ihmistä  tarvitaan 

Tekninen  kääntäminen  eroaa  kirjallisuu¬ 

Tarpeeksi  paisuttuaan  käännösmuis- 
ti  alkaa  sisältää  samalle  asialle  erilaisia 
käännöksiä.  On  jopa  voitu  toteuttaa  pro¬ 
jekti,  jossa  ikivanhoja  käännöksiä  on  kor¬ 
jailtu  nykyaikaisemmiksi  mutta  vanhat  on 
jätetty  muistiin  kummittelemaan.  Aloite¬ 
leva  kääntäjä,  joka  ei  tunne  käännettävää 
ohjelmistoa,  ei  luonnollisestikaan  tiedä, 
mikä  käännösmuistin  tarjoamista  vasti¬ 
neista  pitäisi  valita.  Usein  aloitelevan 
kääntäjän  on  myös  palkannut  yritys,  joka 
on  tarjonnut  työstä  halvimman  hinnan. 

Lue  se  manuaali,  jos  pystyt 

Riippuvuussuhteet  tulevat  vieläkin  moni¬ 
mutkaisemmiksi,  kun  samaan  projektiin 
kuuluvat  sekä  ohjelmisto  että  käyttöoh¬ 
je.  Ohjelmisto  luonnollisesti  käännetään 
ensin,  minkä  jälkeen  käyttöohje  usein  kil¬ 
pailutetaan  erikseen  ja  annetaan  jollekin 
toiselle  ryhmälle  tehtäväksi. 

Käyttöohjeen  kääntäjille  annetaan 
tavallisesti  vain  lista,  jossa  on  lueteltu 
ohjelman  käyttöliittymän  käännökset. 
Vain  ani  harvoin  heille  annetaan  itse  oh¬ 
jelmaa.  Tätä  listaa  on  sitten  noudatettava 
kuin  pyhää  kirjaa,  ja  myös  sen  virheet  on 
jäljennettävä.  Aina  ei  ole  tietoa  käyttö¬ 
liittymästä,  jolloin  kääntäjä  arvailee  par¬ 
haansa  mukaan  ja  syntyy  tämän  artikke¬ 
lin  aloituskappaleen  mukaisia  tilanteita. 

Joskus  kääntäjätkin  ylisuorittavat  ja 
huomauttavat  ohjelmistossa  olevista  vir¬ 
heellisistä  teksteistä.  Yleensä  se  ei  johda 
mihinkään,  sillä  käyttöohjetta  käännettä¬ 
essä  ohjelmisto  on  jo  "kiinni",  eikä  siihen 
enää  tehdä  muutoksia.  Parhaassa  tapa¬ 
uksessa  muutos  saattaa  tulla  seuraavaan 
versioon,  mutta  kieliasiat  ovat  harvoin 
niin  keskeisiä,  että  asiaan  jaksettaisiin 
panostaa. 

Seuraava  mahdollisuus  virheellisen 
käännöksen  korjaamisen  tulee  vastaan 
silloin,  kun  jokin  tekninen  seikka  pakot¬ 
taa  kirjoittamaan  kyseisen  kohdan  uusik¬ 
si.  Tällöin  virheellinen  käännös  onkin  jo 
usein  levinnyt  niin  moneen  paikkaan,  et¬ 
tei  sen  täydellinen  poistaminen  ole  enää 
mahdollista. 

Termistöjen  sekamelskaa 

Yrityksen  viestintä  on  tärkeä  osa  sen  jul¬ 
kisuuskuvaa,  ja  moni  on  ottanut  kielen 
mukaan  imagonsa  luomiseen.  Joskus  tun¬ 
tuu,  että  markkinointipuolella  laaditaan 
kilpaa  erilaisia  tyylioppaita  ja  kehitetään 
omaa  sanastoa.  Sen  seurauksena  samoja 
asioita  käännetään  monella  eri  tavalla. 
Esimerkiksi  icon  voi  olla  suomeksi  kuva¬ 
ke,  ikoni  tai  symboli.  File  on  tiedosto  tai 
arkisto,  riippuen  siitä,  missä  käyttöjär¬ 
jestelmässä  ollaan.  Sama  koskee  monia 
muitakin  keskeisiä  termejä. 


Kääntäjän  näkökulmasta  tämä  aihe¬ 
uttaa  runsaasti  ongelmia,  sillä  usein  esi¬ 
merkiksi  ohjelmiston  Windows-  ja  Mac 
OS  -versiot  tulevat  käännettäviksi  sa¬ 
maan  aikaan.  Alkukielinen  teksti  ei  erot- 
tele  eri  käyttöjärjestelmiä,  vaikka  kään¬ 
nöksissä  niin  tehtäisiin.  Tällöin  kääntäjän 
on  ratkaistava,  mitä  varianttia  käytetään, 
ja  usein  markkinaosuudet  ratkaisevat. 

Termistöjen  suhteen  parhaan  arvo¬ 
sanan  ansaitsee  Microsoft.  Ei  siksi,  että 
sen  käännökset  välttämättä  olisivat  mi¬ 
tenkään  ylivertaisia.  Syynä  on  se,  että 
Microsoft  on  asettanut  lähes  kaikki  te¬ 
kemänsä  käännökset  vapaasti  saataville. 
Microsoft  Language  Portal  -sivustosta 
löytyvät  kaikkien  tärkeimpien  ohjelmisto¬ 
jen  käännökset  kaikille  kielille.  Sivuston 


hakutoiminnon  tuloksista  on  mahdollista 
tutkia,  missä  tuotteessa  kutakin  käännös¬ 
tä  on  viimeksi  käytetty.  Näin  on  helppoa 
poimia  omaan  käyttöön  ajantasainen  viit¬ 
taus  esimerkiksi  Windows  8:n  käyttöliit¬ 
tymään. 

Rakas,  rikas  äidinkielemme 

Aivan  oman  mausteensa  käännöskeitok- 
seen  antavat  suomen  kieli  ja  sen  taivutus- 
järjestelmä.  Jokainen  suomenkielisiä  oh¬ 
jelmia  käyttänyt  on  varmasti  törmännyt 
sanoihin  "kohde"  ja  "järjestelmä",  jotka 
eivät  yleensä  tarkoita  yhtään  mitään  ti¬ 
lanteissa,  joissa  niitä  käytetään.  Kyse  on¬ 
kin  tilkesanoista,  joilla  suomen  taivutus 
saadaan  sopimaan  anglosaksiseen  ympä¬ 
ristöön. 


g 


Tilkesanoihin  päädytään  useimmiten  sil¬ 
loin,  kun  tekstissä  on  tavaramerkkejä  tai  muut¬ 
tujia,  jotka  estävät  normaalin  taivuttamisen. 
Monet  suuryritykset  valvovat  tarkasti  tavara- 
merkkejään  ja  kieltävät  ehdottomasti  niiden 
taivuttamisen,  koska  joku  ilmeisesti  saattaisi 
tulkita,  ettei  taivutettu  merkki  enää  olekaan 
rekisteröity 

Toisilla  yrityksillä  taas  on  tapana  tehdä 
monia  versioita  ohjelmistostaan,  jolloin  vaik¬ 
kapa  "SuperSystem  8000  Ultra-Professional" 
ja  "SuperSystem  7500  Piss-Poor"  näkyvät 
kääntäjälle  havainnollisena  muuttujana  "%s" 
tai  "%ProdName".  Näin  syntyy  kukkasia  kuten 
"  Super System-järjestelmään"  eli  'superjärjes- 
telmäjärjestelmään'.  Voin  vakuuttaa,  että  tämä 
särähtää  kääntäjänkin  korvaan,  mutta  mitään 
muuta  vain  ei  ole  tehtävissä. 

Sana  "kohde"  taas  pitää  tulkita  niin,  että 
kääntäjä  on  saanut  eteensä  pelkän  luettelon 
viittauksia,  joiden  tilalle  ohjelmistossa  voidaan 
vaihtaa  yksi  tai  useampia  sanoja.  Tyyppiesi¬ 
merkki  tällaisesta  on  vaikkapa  "copy  %1  from 
%2  to  %3".  Tässä  %1  on  ilmeisesti  tiedostoni¬ 
mi,  joka  ei  kaipaa  taivutusta,  mutta  "%2  to  %3" 
vaatisi  jo  suomessa  sijamuotoja.  On  vain  mah¬ 
dotonta  tietää,  mihin  kirjaimeen  tai  välimerk¬ 
kiin  ne  loppuvat,  joten  tyyppi  %2sta  %3een  ei 
onnistu.  Puhumattakaan  siitä,  ettei  muuttujan 
nimien  perään  useinkaan  voi  kirjoittaa  suoraan 
ja  että  muuttujan  kohdalle  voi  lauseessa  tulla 
yksi  tai  useampia  sanoja,  mikä  sotkee  suomen 
yhdysmerkkisäännöt.  Näin  siis  %1  kopioidaan 
kohteesta  %2  kohteeseen  %3  -  taas  kerran, 
varmuuden  vuoksi. 

Hyvin,  huonosti  ja  hyvin  huonosti 

Ohjelmistokääntämisen  ala  on  siis  haasteita 
pullollaan.  Toimittuani  kokopäivätoimisena 
kääntäjänä  kymmenisen  vuotta  olen  ehtinyt 
istua  vähän  joka  puolella  pöytää:  aloittelijana 
ihmettelemässä  uutta  outoa  tuotetta,  idealisti¬ 
sena  maailmanparantajana  tekemässä  kehitys- 
ehdotuksia  ja  kyynisenä  palkkaorjana  lätkimäs- 
sä  pieniä  katkelmia  jo  menetettynä  tapauksena 
pitämäni  projektin  sekaan.  Välillä  olen  ihme¬ 
tellyt,  kuinka  ylipäätään  mitään  saadaan  kään¬ 
nettyä  tolkullisesti.  Onneksi  olen  myös  saanut 
ilahtua  siitä,  miten  toisissa  yhtiöissä  kieliasioi¬ 
hin  suhtaudutaan  riittävällä  vakavuudella. 

Kokemukseni  pohjalta  olen  laatinut  aloite¬ 
leville  ohjelmistoyrityksille  oheisen  taulukon, 
jota  noudattamalla  on  helppoa  munata  ensim¬ 
mäinen  ohjelmistokäännösprojekti  kokonais¬ 
valtaisesti.  Kaikki  esimerkit  ovat  tosielämästä. 
& 


1. Tarjouskilpailu 

Hyväksy  halvin  käännöstarjous.  Älä  suotta  tarkista,  onko 
tarjoajan  suomenkielisten  projektien  hallinta  esimerkiksi 
Kiinassa  tai  puhuuko  kukaan  sen  henkilöstöstä  kohde¬ 
kieltä.  Näin  varmistat  niin  pitkän  alihankintaketjun,  ettei 
sen  lopussa  nälkäpalkalla  nyhertävää  kääntäjää  kiinnos¬ 
ta  kurja  softasi  vähääkään. 

Älä  missään  nimessä  palkkaa  alan  koulutuksen  saa¬ 
nutta  ihmistä  vastaamaan  kieliasioista  tai  osta  sellaisen 
palveluita.  Ammattilainen  saattaisi  puuttua  ohjelmisto- 
kehittäjien  synnynnäisesti  nerokkaisiin  ratkaisuihin,  jot¬ 
ka  automaattisesti  toimivat  joka  kielellä. 

2.  Käännettävä 

aineisto 

Lähetä  käännettäväksi  mahdollisimman  varhainen  versio 
ohjelmistosta  ja  muuta  sitä  useita  kertoja  matkan  var¬ 
rella.  Toimita  kaikki  lisäykset  eri  tiedostomuodoissa  ja 
vaihda  esimerkiksi  muuttujien  merkintätapaa  joka  kerta. 

Älä  toimita  mitään  viiteaineistoa,  josta  kääntäjät  voi¬ 
sivat  tutustua  aiempiin  käännöksiin  tai  selvittää,  mihin 
ohjelmistosi  liittyy.  Koska  maksat  heille,  on  heidän  teh¬ 
tävänsä  selvittää  tällaiset  asiat  parhaaksi  katsomallaan 
tavalla  eikä  vain  kopioida  toisten  jo  tekemää  työtä.  Kiel¬ 
tähän  kuitenkin  käännetään  kirjoittamalla  samat  sanat 
peräkkäin  eri  kielellä. 

Muista,  että  kääntäjät  toimivat  sitä  paremmin,  mitä 
tiukempi  aikataulu  heille  annetaan.  Lähetä  käännettävää 
myös  jouluaatoksi,  jolloin  itse  vietät  aikaa  perheen  paris¬ 
sa.  Tämä  korostaa  juuri  sinun  hankkeesi  tärkeyttä. 

Jos  haluattodella  varmistaa  hyvän  lopputuloksen,  ke- 
hitä  oma  käännöstyökalu  ja  pyydä  kääntäjiä  syöttämään 
käännökset  sinne.  Tekniseen  kääntämiseen  tarkoitettu¬ 
ja  ohjelmistoja  on  kehitetty  vasta  muutama  kymmenen 
vuotta,  joten  yrityksesi  kesä  harjoittelija  tekee  varmasti 
paremman  ensimmäisenä  PHP-harjoitustyönään. 

3.  Kääntäjien 
kysymykset 

Ohjelmistokehitys  on  sen  verran  kiireistä  puuhaa,  että 
humanistit  ovat  siinä  vain  tiellä.  Jos  teknisillä  kääntäjillä 
on  jotain  kysyttävää  tuotteistasi,  kannattaa  laittaa  ta¬ 
loon  juuri  tullut  markkinointisihteeri  vastaamaan  kysy¬ 
myksiin. 

Missään  nimessä  ei  kannata  haaskata  tuotteen  teh¬ 
neiden  ohjelmoijien  aikaa  tällaiseen  joutavuuteen,  ja  pa¬ 
ras  onkin  jättää  vastaamatta  kääntäjien  kysymyksiin. 

4.  Testaus 

Ohjelmiston  testaus  ja  laadunvarmistus  kannattaa  myös 
antaa  halvimman  tarjouksen  tehneelle,  jos  nyt  laatua 
edes  halutaan  varmistaa.  Esimerkiksi  Kaukoidässä  toimi¬ 
va  testauskeskus  pystyy  tarjoamaan  aivan  ainutlaatuista 
osaamista  suomalais-ugrilaisissa  kielissä. 

Käännöksen  laatu  on  helposti  määritettävissä  seu- 
raavalla  kaavalla:  käännetyn  tekstin  pitää  olla  erilainen 
kuin  alkuperäinen  teksti  mutta  ei  liian  erilainen.  Samoin 
kääntäjän  työmotivaatiolle  tekee  hyvää,  kun  pääsee  se¬ 
littämään  testaajalle  neljännen  kerran  saman  projektin 
aikana,  mitä  se  sijamuoto  taas  tarkoittikaan. 

On  myös  tärkeää,  että  kaikki  ohjelmiston  merkkijo¬ 
nojen  pituudet  pakotetaan  englannin  kielen  mukaisiksi. 
Minkään  kielen  sanat  eivät  voi  olla  pidempiä.  Merkkira- 
joista  ei  kannata  kertoa  kääntäjille  etukäteen,  sillä  he 
ehtivät  kyllä  lyhennellä  käännöksensä  myöhemmin,  sa¬ 
maan  hintaan  tietysti.  Tämä  työllistää  myös  mukavas¬ 
ti  testaajia,  kun  he  saavat  ottaa  sadoittain  ruutukuvia 
näyttöteksteistä,  jotka  ovat  keskeltä  katkenneita. 

Taide 


Merkistöt  taiteen  rakennuspalikoina 

Kun  jossain  liikkuu  tekstiä  sähköisesti,  liikkuu  siellä 
usein  myös  merkkigrafiikkaa.  Seuraa  pikakatsaus 
muutamiin  merkki  grafiikan  muotoihin. 


Teksti:  Ville-Matias  Heikkilä 

arhainen  tietoliikenne  oli  yleen¬ 
sä  tekstimuotoista,  joten  helpoin 
tapa  esittää  grafiikkaa  oli  muo¬ 
toilla  se  tekstiksi.  Merkkipohjaisuus  on 


Kuvan  tekijä  tuntematon  rtty.com 

Baudot  (1870) 

Kauko  kirjo  iti  n  keksittiin  jo  1800-luvul- 
la.  Radioihin  kytketyistä  kaukokirjoitti- 
mista  syntyi  radioamatöörien  käyttämä 
RTTY-yhteyskäytäntö  eli  Radio  Teletype. 
RTTY:llä  siirreltiin  myös  grafiikkaa. 

Viisibittisiin  baudot-koodistoihin 
kuuluvat  vain  isot  kirjaimet  ja  numerot 
sekä  joukko  välimerkkejä.  Merkkejä  voi 
kuitenkin  lyödä  päällekkäin,  mikä  mahdol¬ 
listaa  tummemmat  ja  monipuolisemmat 
palikat. 


Mermaid  /  Genesis  Project 

PET5CII  (1977) 


PETissä  ja  myöhemmissä  kasibittisissä 
Commodoreissa  käytettyyn  PETSCIIhin 
kuuluu  muun  muassa  kymmeniä  erilaisia 
viiva-  ja  palkkielementtejä.  Kaikki  eivät 
tosin  ole  käytettävissä  samaan  aikaan 
pienten  kirjainten  kanssa.  Merkkivärejä 
on  C-64:llä  tarjolla  1 6,  ja  ruudulle  mahtuu 
40  x  25  merkkiä. 


myös  taloudellista,  mistä  syystä  sitä  suo¬ 
sittiin  pitkään  kaikenlaisissa  tietokone¬ 
ohjelmissa.  Nykyään  useimpiin  paikkoi¬ 
hin  voi  ympätä  millaisia  kuvia  hyvänsä. 


Hirn  Protagonist  asciiarena.com 

ASCII  (1967) 

128  merkkiä  ja  ohjauskoodia  käsittävä 
ASCII  on  miltei  kaikkien  myöhempien 
merkistöjen  perusta.  Suurin  osa  tieto¬ 
liikenteen  merkki  grafiikasta  onkin  ollut 
nimenomaan  ASCII-grafiikkaa.  Erilaisia 
tyylejä  on  lukemattomia. 

Amigalla  syntyneessä  "oldskool-tyy- 
lissä"  muodostetaan  yhtenäisiä  kuvioita 
keno-,  kautta-  ja  muista  viivoista.  Kaikki 
fontit  eivät  kuitenkaan  yhdistä  viivoja  toi¬ 
siinsa  aukottomasti. 


Ungenannt/  Blocktronics  sixteencolors.net 

IBM  PC  (1981) 


PC-merkkigrafiikkaa  kutsutaan  usein  AN- 
Sl-taiteeksi  sen  käyttämien  päätteenoh¬ 
jauskoodien  vuoksi:  kullekin  merkille  voi 
niillä  valita  päävärin  16:sta  ja  taustavärin 
8:sta  vaihtoehdosta.  Tarjolla  on  vähem¬ 
män  erilaisia  palkkeja  kuin  PETSCIIssä, 
mutta  sävytyselementeistä  saa  kauniita 
väriliukuja.  Grafiikka  on  yleensä  tarkoitet¬ 
tu  80  x  25  tai  80  x  50  merkin  tekstitilalle, 
mutta  teoksilla  voi  olla  mittaa  jopa  kym¬ 
meniä  ruudullisia. 

Muutamat  nykyiset  ansieditorit  ja 
useat  pääte-emulaattorit  tukevat  laajem¬ 
pia  väripaletteja,  joita  käytetään  ainakin 
joidenkin  MUDien  grafiikoissa. 


joten  merkkigrafiikka  on  entistä  useam¬ 
min  taiteellinen  valinta  teknisen  välttä¬ 
mättömyyden  sijaan. 


Dan  Farrimond  teletextart.com 


Teksti -TV  (1976) 

BBC:n  kehittämä  teksti-tv  lähettää  40x25 
solun  kokoisia  sivuja  tv-kuvan  lomassa. 
Solu  voi  sisältää  joko  kirjoitusmerkin,  nä¬ 
kymättömän  ohjauskoodin  tai  2x3  pikse- 
lin  grafiikkaelementin.  Näin  teksti-tv-si- 
vuilla  voi  olla  tekstin  lisäksi  myös  karkeaa 
pikseligrafiikkaa. 

Värejä  on  käytössä  8  sekä  merkille 
että  sen  taustalle,  mutta  eriväriset  alueet 
on  erotettava  toisistaan  värinvaihtokoo- 
deilla.  Teksti-tv  ei  siis  mahdollista  ANSI- 
tyylistä  väri-ilottelua. 


tw1tt3rart  text-mode.tumblr.com 

Unicode  (1991) 

Nykyisin  kaikkialla  käytettävä  Unico¬ 
de  pyrkii  yhdistämään  kaikki  merkistöt, 
mutta  se  ei  vieläkään  kata  esimerkiksi 
PETSCIItä  tai  Videotexiä.  Unicode  tarjoaa 
kuitenkin  joitakin  uusia  mahdollisuuksia, 
kuten  tarkemerkkien  kasaamisen  päällek¬ 
käin.  Mahdollisuudet  kuitenkin  vesittyvät 
siihen,  että  useimmat  tasalevyisetkään 
nykyfontit  eivät  huomioi  merkkigrafiik- 
kayhteensopivuutta  mitenkään.  Lähin¬ 
nä  PC:stä  tuttujen  palikoiden  voi  olettaa 
toimivan  edes  jotenkuten  samoin  eri  fon¬ 
teissa.  Useimmat  merkkigrafiikkataiteili- 
jat  pitäytyvätkin  mieluummin  klassisissa 
merkistöissä. 

Koodi 


Ohjelmointiparadigmat 

Ohjelmointiparadigmat  tarjoavat  erilaisia  näkökulmia  ohjelmointiin. 
Ne  säätelevät  ohjelmoijan  ajattelua  ja  vaikuttavat  ohjelman  lopputu¬ 
lokseen.  Uusi  paradigma  on  myös  uudenlainen  älyllinen  haaste. 
Teksti:  Panu  Kalliokoski  Kuvat:  Mitol  Berschevvsky,  Panu  Kalliokoski,  Henna 
Ruohonen,  Teija  Tuhkio,  Risto  Mäki-Petäys 


Ohjelmoijan  työssä  luodaan  asioita 
tyhjästä.  Ohjelmoijan  tuottaman 
koodin  alkuperä  on  aina  ohjel¬ 
moijan  ajatuksissa,  vaikka  ohjelmoitaes¬ 
sa  toki  myös  muokataan  vanhaa  koodia 
tai  kirjoitetaan  uusi  ohjelma  esimerkki- 
koodin  pohjalta.  Ei  ole  harvinaista,  että 
ohjelmoija  tuottaa  sivukaupalla  ohjelma¬ 
koodia  ohjeenaan  vain  oma  intuitio  ja  ko¬ 
kemus  sekä  jonkinlainen  määrittely  siitä, 
miten  ohjelman  olisi  tarkoitus  toimia. 

Koska  ohjelmat  syntyvät  puhtaasti 
ajatuksista,  ohjelmoijien  ajattelutavoilla 
on  valtava  vaikutus  siihen,  millaisiksi  oh¬ 
jelmat  tulevat.  Ulkoisesti  samalla  tavoin 
toimivan  ohjelman  voi  kirjoittaa  äärettö¬ 
män  monella  eri  tavalla.  Erilaiset  lähes¬ 
tymistavat  tuottavat  eri  pituisia  ohjelmia 
ja  ottavat  huomioon  erilaisia  ohjelman 
laajennus-  ja  muutostapoja.  Hyvinkin 
monimutkaiselta  vaikuttava  ongelma  tai 
algoritmi  saattaa  toisella  tavoin  hahmo¬ 
tettuna  olla  niin  yksinkertainen,  että  sen 
saa  ratkaistuksi  muutaman  rivin  ohjel¬ 
malla. 

Ohjelmointiparadigma  merkitsee  yleis¬ 
tä  ajatusmallia,  jota  pystyy  soveltamaan 
mihin  hyvänsä  ohjelmointitehtävään.1 
Paradigmat  on  todistettu  yhtäpitäviksi, 
niin  että  yhden  paradigman  ohjelmat  on 
muunnettavissa  automaattisesti  toisen 
paradigman  ohjelmiksi.  Eri  paradigmat 
toki  tuottavat  erilaisia  ja  eri  tavoin  siiste¬ 
jä  ratkaisuja  ongelmiin. 

Ohjelmointiparadigmat  kytkeyty¬ 
vät  ohjelmointikieliin  siten,  että  kielen 
sanotaan  "edustavan"  jotakin  paradig¬ 
maa.  Useimmat  nykyaikaiset  kielet  ovat 
kuitenkin  moniparadi  g  maisia,  eli  niillä  on 
mahdollista  kirjoittaa  kohtuullisella  vai¬ 
valla  useamman  paradigman  mukaisesti. 
Tyypillinen  valtavirtakieli  (esimerkiksi  C, 
Java  tai  Python)  tukee  siedettäväsi  aina¬ 
kin  funktionaalista,  oliopohjaista  ja  pro¬ 
seduraalista  lähestymistapaa.  Paradig¬ 
mat  eivät  aina  sulje  toisiaan  pois,  vaan 
ohjelman  eri  osat  voivat  olla  eri  tyyleillä 
kirjoitettuja. 

Erilaisten  ohjelmointitapojen  perus¬ 
teellinen  läpikäynti  on  valtava  työ,  minkä 
vuoksi  tutustumme  tässä  vain  muutamiin 
keskeisimpiin  paradigmoihin.  Tässä  ar¬ 
tikkelissa  käsitellään  seuraavia  paradig¬ 
moja: 

•  Imperatiivinen  paradigma,  jonka  ala¬ 
lajeja  ovat  strukturaalinen,  prosedu¬ 
raalinen  ja  oliopohjainen  ohjelmointi. 

•  Funktionaalinen  paradigma,  jonka 
alalajeja  ovat  perinteinen  funktionaali¬ 
nen,  korkeamman  kertaluvun  funkti¬ 
oita  hyödyntävä  ja  tietovuopohjainen 
ohjelmointi. 

•  Logiikkaparadigma,  johon  kuuluvat 
predikaattien  monisuuntaisuus  ja 
indeterminismi. 

Harmillista  kyllä,  useimmat  näistä  para¬ 
digmoista  eivät  ole  kovin  hyvin  määritel¬ 
tyjä,  eikä  termien  tarkoista  merkityksistä 
vallitse  yksimielisyyttä.  Tätä  moninai¬ 
suutta  ei  kuitenkaan  ole  mahdollista  esi¬ 
tellä  tässä  jutussa,  joten  olen  valinnut 
jokaiselle  termille  yhden  melko  laajasti 
hyväksytyn  merkityksen. 

Imperatiivinen  paradigma 

Imperatiivisessa 
paradig¬ 
massa 
ohjelman 
suoritus 
etenee  sel¬ 
keästi  tie¬ 
tyssä  järjes¬ 
tyksessä  ja  ohjelmalla  on 
kullakin  hetkellä  tietty  tila,  jota 
ohjelman  erilaiset  komennot 
käsittelevät.  Tämä  paradigma 
on  useille  ohjelmoijille  kaikkein  tutuin, 
koska  imperatiivista  ohjelmointia  tuke¬ 
via  (ja  muut  ohjelmointitavat  hankalaksi 
tekeviä)  kieliä  on  ollut  olemassa  jo  hyvin 
pitkään.  Imperatiivinen  ohjelmointi  so¬ 
veltuu  erityisen  hyvin  sellaisiin  tehtäviin, 
joissa  ohjataan  suoraan  laitteistoa,  esi¬ 
merkiksi  ohjelmoidaan  laiteajureita.  Se 
sopii  myös  ohjelmiin,  joiden  täytyy  tehdä 
asiat  tietyssä  järjestyksessä  tai  antaa  ta¬ 
keita  vasteajoista,  muistinkulutuksesta 
tai  muusta  vastaavasta. 

Imperatiivinen  paradigma  muistuttaa 
hyvin  paljon  todellisten  tietokoneiden 
toimintaa.  Monet  varhaiset  ohjelmoin¬ 
tikielet  toivat  esiin  käytössä  olevan  lait¬ 
teiston  ominaisuuksia.  Ohjelmointikielen 
ja  laitteiston  läheinen  yhteys  teki  impe¬ 
ratiivisesta  ohjelmoinnista  kaikkein  luon- 
nollisimman  lähestymistavan. 

Suuri  osa  moderneista  ohjelmoin- 


Esistrukturaalinen  (BASIC):  Strukturaalinen  (FORTRAN): 


10  INPUT  a,  b 
20  c  =  a 

30  IF  a  <  b  THEN  60 
40  c  =  a  MOD  b 
50  IF  c  =  0  THEN  90 
60  a  =  b 
70  b  =  c 
80  GOTO  40 
90  PRINT  "syt:  "  b 


READ(*, *)  a,  b 
IF  (a  <  b)  THEN 


b  =  c 
END  IF 
D0 

c  =  M0D(a ,  b) 

IF  (c  ==  0)  EXIT 
a  =  b 
b  =  c 
END  D0 

WRITE(*,*)  'syt:  b 


Listaus  1.  Suurimman  yhteisen  tekijän  etsintä.  Ohjelman 
tila  on  molemmissa  muuttujien  a,  b  ja  c  sisältö  kunakin 
suoritushetkenä  sekä  tieto  siitä,  millä  rivillä  ohjelmaa 
edetään.  Toteutuskieli:  BASIC,  FORTRAN. 

tikäytännöistä  on  kehittynyt  erilaisista 
abstraktiokerroksista  ja  muista  keinoista, 
joilla  ohjelmoijat  ovat  pyrkineet  järjeste¬ 
lemään  ja  selkeyttämään  koodiaan  sekä 
helpottamaan  sen  ylläpitoa.  Ohjelmointi- 
käytännöt  ovat  ohjeita,  jotka  rajoittavat 
sitä,  millaisia  ohjelmia  saa  kirjoittaa.  Toi¬ 
saalta  ne  tekevät  ohjelmista  lyhyempiä, 
helpommin  ymmärrettäviä  ja  helpommin 
toimivaksi  todistettavia. 

Strukturaalinen  ja  proseduraalinen 
ohjelmointi 

Sekä  strukturaalinen  että  proseduraali¬ 
nen  ohjelmointi  ovat  rajoituksia  sille, 
milloin  ohjelman  suoritus  saa  hypätä 
uuteen  kohtaan  ohjelmakoodissa.  Ny¬ 
kyisille  ohjelmoijille  strukturaalinen 
ja  proseduraalinen  lähestymistapa 
ovat  lähes  itsestään  selviä.  Niiden  vas¬ 
takohtaa,  perinteistä  GOTO-  tai  jmp-oh- 
jelmointia,  puolestaan  ei  kannattane 
mainita  muuten  kuin  historiallisena 
kuriositeettina. 

Strukturaalisessa  ohjelmoinnissa 
edellytetään,  että  hyppyjä  tehdään  vain 
osana  ehtorakenteita  ja  toistorakenteita, 
jotka  eivät  saa  lomittua  keskenään  (lis¬ 
taus  1). 

Proseduraalinen  ohjelmointi  puolestaan 
tarkoittaa,  että  ohjelma  jaotellaan  useik¬ 
si  aliohjelmiksi.  Jokainen  näistä  tekee  yh¬ 
den  tarkkaan  määritellyn  tehtävän,  ja 
aliohjelmat  kutsuvat  toisiaan  tarvittaessa 
(listaus  2).  Tällä  tavoin  koodia  saadaan 
usein  siistityksi,  kun  toistuva  koodi  saa¬ 
daan  siirretyksi  omaan  aliohjelmaansa. 
Mikä  ehkä  vieläkin  tärkeämpää,  ohjel¬ 
makoodiin  saatiin  proseduraalisen  oh¬ 
jelmoinnin  myötä  yleensä  nimi  erilaisille 
toiminnoille.  Alkuaikoina  harva  kieli  kui¬ 
tenkin  tuki  sitä,  että  aliohjelma  saisi  kut¬ 
sua  itseään.  Tämän  vuoksi  rekursio  (tyy¬ 
pillinen  funktionaaliseen  paradigmaan 
kuuluva  ohjelmointitekniikka)  ei  ollut 
mahdollinen. 

1  Sen  sijaan  ajatusmalleja  kutsutaan  yleensä  suun¬ 
nittelumalleiksi  (design  patterns),  jos  ne  soveltuvat 
vain  tiettyyn  tilanteeseen  tai  ongelmatyyppiin. 


% 

Olio-ohjelmointi 

Strukturaalisen  ja  proseduraalisen  ohjel¬ 
mointitavan  avulla  pärjättiin  muutamia 
vuosikymmeniä.  Niiden  vahvuutena  on, 
että  ohjelman  suoritusjärjestys  on  help¬ 
po  hahmottaa.  Ajan  mittaan  kuitenkin 
huomattiin,  ettei  ohjelman  suorituksen 
eteneminen  ollut  ainoa  vaikeaselkoinen 
osuus  ohjelmoinnissa.  Oli  tiettyjä  asioi¬ 
ta,  jotka  aiheuttivat  säännöllisesti  ohjel¬ 
mointivirheitä  suurissa  ohjelmistoissa  ja 
vaikeuttivat  niiden  ylläpitoa. 

Imperatiiviset  ohjelmat  laskevat  asi¬ 
oita  päivittämällä  ohjelman  tilaa,  käy¬ 
tännössä  muuttujien  arvoja  ja  tietora¬ 
kenteiden  sisältöjä.  Huomattiin,  että 
monet  ohjelmavirheet  johtuivat  siitä, 
että  ohjelman  eri  osat  muuttelivat  samaa 

Ilman  aliohjelmia: 

int  a[]  =  {1 ,  3,  2,  -7,  9,  4,  -1 ,  5}; 
int  length  =  sizeof  a  /  sizeof  a [0] ; 
int  step,  i ,  j ,  tmp; 
for  (step  =  length;  step  /=  2;)  { 

for  (i  =  step;  i  <  length;  i++)  { 
tmp  =  a [ i ] ; 
for  (j  =  i; 

j  >=  step  &&  tmp  <  a[j  -  step]; 
j  -=  step) 
a[j]  =  a[j  -  step]; 
a[j]  =  tmp; 

} 

} 

Aliohjelmien  kanssa: 

void  shell_sort  (int  *a,  int  length) 

{ 

int  step; 

for  (step  =  length;  step  /=  2;) 

insertsort_by_step(step,  a,  length); 

} 

void  insertsort_by_step(int  step, 

int  *a,  int  length) 

{ 

int  i ; 

for  (i  =  step;  i  <  length;  i++) 
insert_element_at(i ,  a,  step); 

} 

void  insert_element_at(int  i,  int  *a,  int  s) 

{ 

int  j,  tmp; 

tmp  =  a [ i ] ; 

for  (j  =  i;  j  >=  s  &&  tmp  <  a[j-s];  j  -=  s) 
a[j]  =  a[j  -  step]; 

a[j]  =  tmp; 

[} _ 

Listaus  2.  Shellsort-järjestelyalgoritmi.  Toteutuskieli:  C. 


muuttujaa  tai  tietorakennetta  toisistaan 
tietämättä.  Ajatellaan  esimerkiksi  alioh¬ 
jelmaa,  joka  käy  läpi  lukulistaa  (laske- 
akseen  siitä  jotain)  ja  tekee  jonkin  alioh¬ 
jelmakutsun  jokaisen  listan  elementin 
kohdalla:  jos  kyseinen  aliohjelma  sivuvai¬ 
kutuksenaan  muokkaa  läpi  käytävää  lis¬ 
taa,  lopputulos  saattaa  olla  aivan  muuta 
kuin  ohjelmoija  ajatteli. 

Olio-ohjelmoinnissa  tietorakenteita  kä¬ 
sittelevät  aliohjelmat  yhdistetään  tie¬ 
torakenteisiinsa  siten,  että  vain  tietyt 
aliohjelmat,  metodit,  saavat  muutella  ku¬ 
takin  tietorakennetta.  Tietorakenteesta 
tulee  tällä  tavoin  itsenäinen  yksikkö,  olio. 
Kukin  metodi  pystyy  osaltaan  varmista¬ 
maan,  että  tietorakenne  on  eheässä  ja 
toimivassa  tilassa,  kun  ohjelman  suoritus 
luovutetaan  takaisin  metodin  ulkopuolel¬ 
le.  Samalla  ohjelmien  ylläpidettävyys  pa¬ 
ranee:  tietorakenteen  sisäistä  toteutusta 
muutettaessa  ei  tarvitse  korjata  koko 
ohjelmaa  käyttämään  uusia  rakenteita, 
vaan  riittää,  että  päivittää  rakenteen 
omat  metodit. 

Proseduraalisen  ohjelmoinnin  avulla 
tehtiin  hyödyllisiä  aliohjelmia,  joita  sitten 
käytettiin  uudestaan  ja  uudestaan  osana 
suurempia  ohjelmointiprojekteja.  Olio- 
ohjelmointi  puolestaan  avasi  oven  tieto¬ 
rakenteiden  uudelleenkäytölle.  Lisäksi 
olio-ohjelmoinnin  myötä  tuli  huomatta¬ 
vasti  helpommaksi  kirjoittaa  korkean  ta¬ 
son  koodia:  oliota  käsittelevä  aliohjelma 
pystyy  käyttämään  sen  metodeja  sokeas¬ 
ti.  Se  toimii  siten  minkä  tahansa  olion  kans¬ 
sa,  joka  toteuttaa  oikein  samat  metodit. 
Näin  ohjelmien  toiminnallisuutta  saattoi 
jälkikäteen  laajentaa  uusilla  tietotyypeil¬ 
lä  (listaus  3). 

Joskus  luullaan,  että  oliopohjaista  oh¬ 
jelmointia  varten  kielessä  pitää  olla  eri¬ 
tyinen  tuki  erilaisille  oliorakenteille.  To¬ 
dellisuudessa  oliopohjaista  koodia  pystyy 
kirjoittamaan  lähes  kaikilla  yleisessä  käy¬ 
tössä  olevilla  ohjelmointikielillä  (listaus 
4)  matalan  tason  konekielistä  lähtien. 

Olio-ohjelmointi  soveltuu  erityisen 
hyvin  tilanteisiin,  joissa  halutaan  tuottaa 


Ilman  oliota: 

def  summa(lista) : 
i,  tulos  =  0,  0 
while  i  <  len(lista) : 
tulos  =  tulos  +  lista[i] 
i  =  i  +  1 
return  tulos 

summa([1,  2,  4,  9]) 

Olion  kanssa: 

def  summa (kokoelma) : 
tulos  =  0 

while  kokoelma. available() : 

tulos  =  tulos  +  kokoelma. next () 
return  tulos 

class  Listalteraattori : 

def  _ init _ (s,  lista) : 

s. index  =  0 
s. lista  =  lista 
def  available(s) : 

return  s. index  <  len(s. lista) 
def  next(s) : 

cur  =  s. listaEs. index] 
s. index  =  s. index  +  1 
return  cur 

summa (Listalteraattori (El ,2,4,9])) 

Listaus  3.  Listan  summa.  Olioton  versio  käyttää 
indeksejä;  oliollisessa  on  erillinen  listan  läpikäyjä- 
olio.  Jälkimmäinen  summa  tarvitsee  toimiakseen 
Listalteraattori-olion  mutta  toisaalta  pystyy  käyttä¬ 
mään  mitä  tahansa  oliota,  joka  toteuttaa  metodit 
available()  ja  next().  Toteutuskieli:  Python. 

Python-toteutus: 

class  Shape: 

def  init (s):  raise  Notlmplemented 

def  area(s):  raise  Notlmplemented 
def  border(s):  raise  Notlmplemented 

class  Circle(Shape) : 

def init (s,  radius): 

s. radius  =  radius 
def  area(s) : 

return  math.pi  *  s. radius  *  s. radius 
def  border(s) : 

return  2  *  math.pi  *  s. radius 

myshape  =  Circle(3) 
print  "Border  length  is", 
print  myshape. border() 

Scheme-toteutus: 

(define  (make-shape  area  border) 

(vector  area  border)) 

(define  (shape-area  shape) 

((vector-ref  shape  0))) 

(define  (shape-border  shape) 

((vector-ref  shape  1))) 

(define  (make-circle  radius) 

(define  (circle-area)  (*  pi  radius  radius)) 
(define  (circle-border)  (*  2  pi  radius)) 
(make-shape  circle-area  circle-border)) 

(define  myshape  (make-circle  3)) 

(display  "Border  length  is  ") 

(display  (shape-border  myshape)) 

(newline) 


Listaus  4.  Shape-rajapinta  ja  sen  circle-toteutus.  To¬ 
teutuskieli:  Python,  Scheme.  Python-kielessä  on  val¬ 
mistuki  oliorakenteille,  Schemessä  ei. 

valmiskäyttöisiä  tietorakenteita  tai  muita 
palveluita  tulevien  ohjelmien  käyttöön. 
Oliopohjaista  ohjelmaa  pystyy  helposti 
laajentamaan  uusilla  tietotyyppitoteutuk- 
silla.  Esimerkiksi  peliin  voi  helposti  lisätä 
uusia  tekoälyjä  tai  esineitä. 


13 


Iteratiivinen : 


Rekursiivinen : 


Funktionaalinen  paradigma 

Funktionaalisessa  paradigmassa  käsi¬ 
tellään  toisistaan  riippumattomia  arvoja 
(esimerkiksi  lukuja,  merkkijonoja  tai  lis¬ 
toja)  sen  sijaan,  että  muuteltaisiin  yhden 
suuren  koneen  tilaa  (todellisen  tai  virtu¬ 
aalisen).  Ohjelmat  määritetään  funktioina. 
Funktio  on  tarkka  määritys  siitä,  kuinka 
lähtöarvoista  lasketaan  uusia  arvoja. 
Funktion  lopputulos  riippuu  ainoastaan 
sen  saamista  lähtöarvoista.  Monimutkai¬ 
set  funktiot  määritellään  yhdistelemällä 
yksinkertaisempia  funktioita  komposition 
avulla,  eli  määrittämällä,  minkä  funktion 
tulos  annetaan  millekin  syötteeksi. 

Intuitiivisesti  voi  ajatella,  että  funkti¬ 
ot  ovat  kuin  koneita,  joihin  menee  sisään 
tiettyjä  arvoja  (syötteitä)  ja  jotka  tuotta¬ 
vat  niistä  toisia  arvoja  (tuloksia).  Allego¬ 
ria  tosin  ontuu  sikäli,  että  funktiot  eivät 
"kuluta"  syötettään  vaan  saman  syötteen 
voi  rauhassa  antaa  vaikka  kuinka  mo¬ 
nelle  funktiolle.  Juuri  tämä  ominaisuus 
erottaa  funktionaalisen  ohjelmoinnin 
imperatiivisesta:  imperatiivisessa  ohjel¬ 
moinnissa  laskennan  osana  usein  muu¬ 
tellaan  jo  olemassa  olevia  muuttujia  tai 
tietorakenteita,  mutta  funktionaalisessa 
ohjelmoinnissa  vain  tuotetaan  uusia  ar¬ 
voja  ja  tietorakenteita  vanhojen  perus¬ 
teella.  Vanhat  heitetään  automaattisesti 
pois,  kun  niitä  ei  enää  tarvita. 

Funktionaalinen  ohjelmointi  sopii  eri¬ 
tyisen  hyvin  tiedon  muunnoksiin  ja  pro¬ 
sessointiin.  Lisäksi  funktionaalinen  koo¬ 
di  on  paikallaan  niissä  tilanteissa,  joissa 
koodin  virheettömyys  on  tärkeää.  Funk¬ 
tionaalisista  ohjelmista  on  helpompi  to¬ 
distaa  erilaisia  ominaisuuksia,  ja  ne  ovat 
yleensä  jonkin  verran  lyhyempiä  kuin 
vastaavat  imperatiiviset  ohjelmat. 

Rekursio 

Imperatiivisesta  ohjelmoinnista  tuttuja 


toistorakenteita  ei  funktionaalisessa  oh¬ 
jelmoinnissa  voi  sellaisenaan  olla.  Tois¬ 
ton  päättyminen  nimittäin  riippuu  eri 
muuttujien  tiloista,  eikä  funktionaalises¬ 
sa  ohjelmassa  muuttujan  arvo  enää  pe¬ 
rustamisen  jälkeen  muutu.  Mielivaltaisen 
kokoisia  tietorakenteita,  kuten  listoja,  kä- 
sitelläänkin  funktionaalisissa  ohjelmoin¬ 
tikielissä  rekursion  tai  siihen  perustuvien 
funktioiden  avulla.  Rekursio  tarkoittaa, 
että  funktio  käyttää  määrittelyssään 
avuksi  itseään  (listaus  5).  Rekursio  on 
hyvin  yleispätevä  ohjelmointitekniikka, 
joka  käy  erityisen  hyvin  rekursiivisten 
tietorakenteiden  (kuten  puiden  ja  tiedos¬ 
tojärjestelmien)  läpikäyntiin  tai  eri  mah¬ 
dollisuuksien  tutkimiseen  esimerkiksi 
tekoälyssä. 

Tietorakenteiden 
muuttumattomuus  ja  jakaminen 

Koska  funktiot  eivät  koskaan  muokkaa 
syötteeksi  saamiaan  tietorakenteita, 
vaan  luovat  aina  uusia,  saattaa  tuntua, 
että  funktionaalinen  ohjelmointitapa  ku¬ 
luttaa  hyvin  paljon  muistia.  Tosiasiassa 
kuitenkin  yhtä  tietorakennetta  voi  käyt¬ 
tää  toisen  osana,  ja  monet  niistä  voivat 
jakaa  keskenään  osia,  jos  niiden  muut¬ 
tumattomuuteen  voi  luottaa.  Usein  on 
mahdollista  sekä  säilyttää  alkuperäinen 
että  muodostaa  uusi  tietorakenne  hyvin 
pienellä  muistinkulutuksella  (listaus  6). 

Laiskat  tietorakenteet 

Funktion  tulos  riippuu  sen  syötteistä  eikä 
tilanteesta,  jossa  se  suoritetaan.  Niinpä 
funktionaalisessa  ohjelmassa  funktioiden 
suorittamista  ja  arvojen  laskemista  voi 
viivästää,  kunnes  tulosta  todella  tarvi¬ 
taan.  Tätä  suoritusjärjestysten  vapautta 
voi  hyödyntää  laiskoissa  tietorakenteissa. 
Tällöin  tietorakenteen  sisältöä  ei  lasketa 
etukäteen,  vaan  siihen  upotetaan  funkti- 


def  summa(lista) : 
tulos  =  0 
for  e  in  lista: 

tulos  +=  e 
return  tulos 


def  summa(lista) : 
if  len(lista)  ==  0: 
return  0 

return  lista[0]  +  \ 
summa(lista[1 :  ]) 


Listaus  5.  Listan  summa.  Toteutuskieli:  Python. 


Destruktiivinen: 

def  btree_insert(btree,  value) : 
if  value  <  btreeC 'vai ' ] : 
if  btree[ 'left']  is  None: 
btree[ 'left ']  =  dict(val=value, 
left  =  None,  right=None) 
else: 

btree_insert(btree[ ' left ' ] , 
value) 

if  value  >  btree[ 'vai '] : 
if  btree[ 'right ']  is  None: 
btree['right']  =  dict(val=value, 
left  =  None,  right=None) 
else: 

btree_insert(btree[ ' right '] , 
value) 

Applikatiivinen: 

def  btree_insert(btree,  value): 
if  btree  is  None: 

return  (value,  None,  None) 
curvalue,  left,  right  =  btree 
if  value  <  curvalue: 
return  (curvalue, 
btree_insert(left,  value),  right) 
if  value  >  curvalue: 
return  (curvalue, 
left,  btree_insert(right,  value)) 
return  btree 

Listaus  6.  Uuden  arvon  sijoitus  järjestettyyn  binääri- 
puuhun.  Destruktiivinen  versio  muokkaa  alkuperäistä 
tietorakennetta,  applikatiivinen  säilyttää  sen.  Toteu¬ 
tuskieli:  Python. 


Python: 

def  delay(fn) : 

return  ['delay',  fn] 

def  force(thunk) : 

if  thunk[0]  ==  'delay': 
thunk[0]  =  'vai' 
thunk[1]  =  thunk[1]() 
return  thunk[1] 

def  numbers_f rom(n) : 
return  delay(lambda: 

(n,  numbers_from(n+1 ))) 

naturals  =  numbers_from(0) 

def  double(stream) : 

n,  rest  =  force(stream) 
return  delay(lambda: 

(n*2,  double(rest))) 

evens  =  double(naturals) 

Scheme: 

(define  (numbers-from  n) 

(delay  (cons  n  (numbers-from  (+  n  1))))) 

(define  naturals  (numbers-from  0)) 

(define  (double  stream) 

(let  ((vai  (force  stream))) 

(delay  (cons  (*  2  (car  vai)) 

(double  (cdr  vai)))))) 

(define  evens  (double  naturals)) 

Listaus  7.  Luonnolliset  luvut  ja  parilliset  luvut  laiskana 
listana.  Toteutuskieli:  Python,  Scheme.  Scheme  sisäl¬ 
tää  valmiiksi  laiskojen  tietorakenteiden  käsittelyä  hel¬ 
pottavia  palveluita.  Python  ei. 


14  5KRDLLI  2013.4 


oita,  joilta  voi  tarvittaessa  pyytää  raken¬ 
teen  varsinaisen  sisällön. 

Laiskat  tietorakenteet  voivat  olla  ää¬ 
rettömän  suuria,  koska  niitä  lasketaan 
vain  tarpeen  mukaan.  Esimerkkejä  lais¬ 
koista  tietorakenteista  ovat  muun  mu¬ 
assa  laiskat  listat  eli  virrat  tai  vaikkapa 
puutietorakenne,  josta  löytyy  jokainen 
mahdollinen  shakkipelin  kulku.  Monet 
algoritmit  ovat  esitettävissä  elegantisti 
muunnoksina,  joissa  funktio  lukee  yhtä 
laiskaa  tietorakennetta  ja  tuottaa  sen  pe¬ 
rusteella  toista  (listaus  7). 2  Laiskat  tieto¬ 
rakenteet  sopivat  lukuisiin  tarkoituksiin 
aina  numeerisista  menetelmistä  opti¬ 
mointiin  ja  jäsentämiseen.3 

Korkeamman  kertaluvun  funktiot 

Yleensä  funktionaaliset  ohjelmointikielet 
tukevat  myös  korkeamman  kertaluvun 
funktioita  eli  funktionaaleja  sekä  niiden 
käyttökelpoisuutta  huimasti  lisääviä  sul¬ 
keumia  (closure).  Funktionaali  tarkoittaa 
funktiota,  joka  ottaa  syötteekseen  tai 
palauttaa  toisia  funktioita.  Rekursio  on 
usein  korvattavissa  sopivan  funktionaalin 
käytöllä  (listaus  8).  Funktionaalit  soveltu¬ 
vat  erittäin  monenlaisten  toimintatapo¬ 
jen,  tietorakenteiden  ja  laskentaympäris¬ 
töjen  abstrahointiin.4 

Monessa  tilanteessa  funktionaalien 
käyttö  toimii  vaihtoehtona  olio-ohjel¬ 
moinnille.  Olio-ohjelmoinnissahan  pystyy 
kirjoittamaan  tietorakenteesta  riippu¬ 
mattomia  algoritmeja  käyttämällä  tieto¬ 
rakenteiden  tarjoamia  metodeja.  Funk¬ 
tionaalit  taas  saavat  argumentteina  ne 
funktiot  (aliohjelmat),  joilla  rakennetta 
käsitellään.  Molemmilla  tavoilla  saadaan 
aikaiseksi  tietotyyppien  suhteen  yleistet¬ 
tyä  koodia  (listaus  9). 


2  Tietyissä  ohjelmointikielissä,  kuten  Haskellissa, 
kaikki  tietorakenteet  ovat  laiskoja. 

3  Niillä  voi  myös  faktoroida  lopetusehdot  erilleen 
iteratiivisista  algoritmeista  siten,  että  iteratiivinen 
algoritmi  tuottaa  äärettömästi  tarkentuvan  listan 
tuloksia  ja  listaa  lukeva  funktio  päättää,  milloin  on 
aika  lopettaa. 

4  Korkeamman  kertaluvun  funktioiden  käyttö 
on  hyödyllistä  muutenkin  kuin  funktionaalisen 
ohjelmoinnin  kannalta.  Imperatiivisessa  ohjelmassa 
koodia  syötteekseen  ottavista  aliohjelmista  on  lähes 
yhtä  paljon  hyötyä  kuin  funktionaalisessa  ohjelmas¬ 
sa.  Joidenkin  tunnettujen  imperatiivisten  kielten 
(Tel,  Rubyja  Smalltalk)  ehto- ja  toistorakenteita  on 
toteutettu  tällaisilla  menetelmillä. 

5  Muita  tärkeitä  funktionaaleja  ovat  monadisen 
ohjelmoinnin  bind-toteutukset  sekä  tietorakenteita 
läpikäyvät  katamorfismit,  kuten  listojen  reduce(). 

6  Tunnetuin  näistä  kielistä  on  Factor.  Monelle 
tietovoita  korostava  point-free  notation  on  tutumpi 
Unix-komentoriviympäristön  putkirakenteista. 
Esimerkiksi  seuraava  komento  laskee  syötteensä 
sanojen  frekvenssijakauman: 

tr  ’  ’  \\012  |  sort  |  uniq  -c  |  sort  -nr 


Tietovuo-ohjelmointi 

90-luvulta  lähtien  funk¬ 
tionaalisessa  ohjelmoin¬ 
nissa  on  yleistynyt  tyyli, 
jossa  funktiot  määri¬ 
tellään  yhdistelemällä 
funktionaaleilla  muita 
funktioita.  Ero  pe- 
rinteisempään  funk¬ 
tionaaliseen  ohjel¬ 
mointiin  on  se,  että 
arvojen  kuljetus 

funktiolta  toiselle 

on  annettu  funktio¬ 
naalien  tehtäväksi 
eikä  arvoihin  viita¬ 
ta  enää  niin  paljon 
erillisillä  muuttu¬ 
jilla.  Erityisen  kes¬ 
keinen  funktionaa¬ 
li  tässä  ohjelmointitavassa 
on  kompositio-operaattori ,  joka  antaa 
yhden  funktion  tuloksen  toiselle  syöt¬ 
teeksi.5 

Monet  funktiot  voi  kirjoittaa  koko¬ 
naan  kompositio-operaattorin  avulla. 
Tällaista  ohjelmointityyliä  kutsutaan  ni¬ 
mellä  point-free  notation,  ja  se  tuo  usein 
selkeästi  esiin  tietovuot,  joiden  kautta 
arvot  kulkevat  laskennassa  (listaus  10). 
Koska  kaikki  funktiot  voi  määritellä  yk¬ 
sinkertaisempien  funktioiden  kompositi¬ 
oina,  konkatenatiivisissa  ohjelmointikielis¬ 
sä  kompositiosta  tehdään  ohjelmoinnin 
perusoperaatio.6 


vä¬ 
linen 
verk¬ 
ko  mo-  ni- 

mutkaistuu,  tarvitaan  myös  koko  ajan 
lisää  funktionaaleja  ja  muita  apukeinoja 
syötteiden  ohjaamiseksi  oikeille  funkti¬ 
oille. 


Tietovuo-ohjelmointi  tuottaa  kaunis¬ 
ta  ja  selkeää  koodia  silloin,  kun  funkti¬ 
oiden  kompositiorakenne  ei  ole  tavatto¬ 
man  monimutkainen.  Kun  funktioiden 

Rekursiivinen : 

def  summa(lista) : 
if  len(lista)  ==  0: 
return  0 

return  lista[0]  +  \ 
summa(lista[1 : ]) 

def  toistoton(lista) : 
if  len(lista)  <=  1 : 
return  lista 

if  lista[0]  ==  lista [1 ] : 

return  toistoton(lista[1 : ]) 
return  lista[0]  + 
toistoton(lista[1 : ]) 


Metodin  avulla: 

def  is_ordered(ls) : 

for  el,  e2  in  zip(ls,  Is [ 1 : ] ) : 

if  not  el . _ lt _ (e2) : 

return  False 
return  True 

Argumentin  avulla: 

def  is_ordered(ls,  is_less) : 
for  el,  e2  in  zip(ls,  Is [1 : ] ) : 
if  not  is_less(e1,  e2) : 
return  False 
return  True 

Listaus  9.  Onko  lista  järjestyksessä?  Alkioita 
vertaillaan  metodilla  tai  argumenttina  saadulla 
funktiolla.  Toteutuskieli:  Python. 

Rekursiivinen: 


Funktionaaleihin  perustuva: 

def  summa(lista) : 

return  reduce(lambda  x,y:  x+y, 
lista,  0) 

def  toistoton(lista) : 

return  map(lambda  (x,y):  x, 
filter(lambda  (x,y):  x  !=  y, 
zip(lista,  lista[1 :])))  + 
lista[-1 : ] 


countEvens  []  =  0 
countEvens  (x:xs) 

|  even  x  =  1  +  countEvens  xs 
|  othervvise  =  countEvens  xs 

Tietorakennefunktionaaleilla: 
countEvens  xs  =  length  (filter 
even  xs) 

Kompositio-operaattorilla: 
countEvens  =  length  .  filter  even 


Listaus  8.  Listan  summa  ja  peräkkäisten  toistu-  Listaus  1 0.  Parillisten  laskeminen.  Toteutuskie- 
vien  elementtien  poisto.  Toteutuskieli:  Python.  li:  Haskell. 

Listan  pituus: 


Logiikkaparadigma 

Logiikkaparadigmassa  laskentaa  tarkas¬ 
tellaan  prosessina,  jossa  etsitään  ehtoja, 
joilla  annetut  väitteet  pitävät  paikkansa. 
Esimerkiksi  väite  [1,  X,  3]  =  [1,  2,  Y]  pitää 
paikkansa  silloin  ja  vain  silloin,  kun  X  =  2 
ja  Y  =  3.  Ohjelmia  muodostetaan  määrit¬ 
tämällä  predikaatteja.  Predikaatti  on  sään¬ 
tö,  joka  määrittää,  missä  suhteessa  sen 
argumentit  ovat  toisiinsa. 

Monimutkaiset  predikaatit  määritel¬ 
lään  yleensä  sen  perusteella,  miten  ne 
riippuvat  yksinkertaisemmista  (listaus 
11).  Laskenta  etenee  siten,  että  logiik- 
kalausekkeita  seuraamalla  etsitään  ne 
muuttujien  arvot,  joilla  kaikki  ohjelman 
väitteet  pitävät  yhtä  aikaa  paikkansa.  Lo¬ 
giikkaohjelmointi  soveltuu  erityisen  hy¬ 
vin  tilanteisiin,  joissa  etsitään  ratkaisua 
monimutkaiseen  rajoiteongelmaan  (esi¬ 
merkiksi  liikennevalojen  ajastukseen), 
haetaan  erilaisista  vaihtoehdoista  paras¬ 
ta  (esimerkiksi  shakkitekoäly)  tai  parse- 
roidaan  eli  jäsennetään  kieliä. 

Listauksen  käyttöesimerkeistä  näkyy, 
että  määritelmien  perusteella  voi  laskea 
pituuksia  listoista,  listoja  pituuksista,  yh¬ 
distettyjä  listoja  osalistoista  tai  osalistoja 
yhdistettävistä  listoista.  Lisäksi  ratkaisu¬ 
ja  on  joskus  yksi,  joskus  monta  ja  joskus 
ei  yhtään. 

Sekä  logiikka-  että  funktionaalinen 
paradigma  ovat  esimerkkejä  deklaratiivi¬ 
sesta  ohjelmoinnista.  Deklaratiiviset  oh¬ 
jelmat  eivät  ole  vain  ohjeita  siitä,  miten 


jotain  lasketaan,  vaan  ne  voi  tulkita  myös 
väitteiksi  siitä,  miten  asiat  ovat.  Funkti¬ 
oiden  määrittelyt  ovat  käytännössä  väit¬ 
teitä  siitä,  mikä  on  funktion  syötteiden 
ja  tuloksen  suhde.  Esimerkiksi  seuraava 
Haskell-ohjelma  kertoo,  mikä  on  listan  ja 
sen  pituuden  suhde. 

length  []  =  0 

length  (x:xs)  =  1  +  length  xs 

Logiikkaohjelmointi  menee  tässä  pi¬ 
demmälle  ja  tekee  ohjelman  predikaa¬ 
teista  symmetrisiä  siten,  että  niissä  ei  mää¬ 
ritetä,  mikä  on  syötettä  ja  mikä  tulosta, 
vaan  väitteen  yhden  argumentin  voi  las¬ 
kea  toisen  perusteella  ja  päinvastoin. 

Indeterminismi 

Kuten  todettu,  logiikkaohjelmassa  asetet¬ 
tuihin  ehtoihin  voi  olla  yksi,  monta  tai  ei 
yhtään  ratkaisua.  Joskus  ohjelmaa  suori¬ 
tettaessa  tiettyyn  osaongelmaan  on  mon¬ 
ta  ratkaisua,  mutta  jokin  niistä  ei  myö¬ 
hempien  sääntöjen  vuoksi  kelpaakaan. 
Tällöin  joudutaan  palaamaan  takaisin 
(backtrack)  muihin  mahdollisiin  ratkai¬ 
suihin  ja  katsomaan,  tyydyttäisikö  seu¬ 
raava  niistä  loputkin  rajoitteet.  Tällaista 
suoritustapaa,  jossa  mahdollisia  tuloksia 
on  useita  ja  kaikki  mahdollisuudet  tut¬ 
kitaan  läpi,  kutsutaan  indeterministiseksi 
(listaus  12).  Indeterminismi  ei  ole  aino¬ 
astaan  logiikkaohjelmointiin  rajoittuva 
tekniikka,  vaan  myös  funktionaalisessa 
ohjelmoinnissa  voi  toteuttaa  funktioita. 


length([],  0). 
length([F | Rest] ,  X) 
length(Rest,  Y) , 
plus(Y,  1,  X). 

Käyttöesimerkit: 

?-  len([4, 6, 2] ,  X). 

X  =  3  . 

?-  len([1 , 2 | X] ,  4). 

X  =  [_G335,  _G338]  . 

?-  length([1 , X, 3] ,  2) . 
false. 

Listojen  katenaatio: 

cat([] ,  L2,  L2) . 
cat([E1 | LI ] ,  L2,  [El |L3]) 

cat(L1,  L2,  L3) . 

Käyttöesimerkit: 

?-  cat([1,2],  [3,4],  X). 

X  =  [1 ,  2,  3,  4]. 

?-  cat(X,  Y,  [a,  b]). 

X  =  [], 

Y  =  [a,  b]  ; 

X  =  [a], 

Y  =  [b]  ; 

X  =  [a,  b], 

Y  =  []  . 

Listaus  1 1 .  Listan  pituus  ja  kahden  listan  yhdis¬ 
täminen.  Toteutuskieli:  Prolog, 
jotka  palauttavat  haluttaessa  useampia 
arvoja  (tai  ei  yhtään).7 

Oppia  ikä  kaikki 

Tässä  jutussa  on  käsitelty  vain  pintapuo¬ 
lisesti  kaikkein  yleisimpiä  niistä  paradig¬ 
moista,  joiden  avulla  ohjelman  toiminta¬ 
tavan  voi  määritellä.  Jokainen  esitellyistä 
ohjelmoin tiparadigmoista  kantaa  muka¬ 
naan  vuosikymmenten  perinnettä  ja  tut¬ 
kimusta  siitä,  miten  erilaiset  ongelmat 
voi  ratkaista  elegantisti.  On  kuitenkin 
olemassa  myös  uudempia  paradigmoja, 
joiden  tutkimus  on  vasta  alullaan.  Jo  vä¬ 
häinenkin  ohjelmointitapojen  tuntemus 
kehittää  ohjelmoijan  taitoja,  mutta  lopul¬ 
ta  erilaiset  ohjelmointiparadigmat  tarjo¬ 
avat  kiinnostuneille  lähes  ehtymättömän 
aarreaitan. 

Toivon,  että  tämä  kirjoitus  rohkaisee 
lukijoita  tutustumaan  uusiin  ohjelmointi- 
tapoihin.  Ohjelmointi  on  ajattelua,  joten 
uudet  ohjelmointitavat  ovat  samalla  uu¬ 
sia  ajatustapoja  ja  auttavat  parhaimmil¬ 
laan  ymmärtämään  myös  maailmaa  pa¬ 
remmin.  & 

7  Puhtaissa  funktionaalisissa  kielissä  in¬ 
deterministinen  funktio  yleensä  palauttaa 
laiskan  listan  erilaisista  tuloksistaan,  mutta 
jatkeita  ( continuations )  tukevissa  ohjelmoin¬ 
tikielissä  indeterminismin  voi  toteuttaa  myös 
hyppimällä  jatkeilla  ohjelman  suorituksessa 
takaisin  aikaisempiin  vaiheisiin. 

Ui 


Kolumnit 


Kehitys  ei  kehity 

Mikko  Heinonen 

Ohjelmiston  päivittämisestä  saisi  olla 
jotain  hyötyäkin. 


Oletteko  koskaan  miet¬ 
tineet,  mistä  syntyy  se 
vanhojen  ohjelmisto¬ 
jen  kiviriippa,  joka  vaikeuttaa 
vaikkapa  eri  käyttöjärjestel¬ 
mään  siirtymistä  yrityksessä? 
Miksi  ihmeessä  osa  käyttäjis¬ 
tä  ei  halua  päivittää  ohjelmi¬ 
aan  uuteen  versioon? 

Minulle  aihe  on  hyvin  tut¬ 
tu.  Työssäni  teknisenä  kään¬ 
täjänä  joudun  päivittäin  käyt¬ 
tämään  ohjelmia,  joista  moni 
tietokoneen  käyttäjä  ei  ole 
kuullutkaan.  Dokumentteja, 
sopimustekstejä  ja  ohjelmis¬ 
toja  käännetään  lause  tai  sana 
kerrallaan  käännösmuistioh- 
jelmilla,  jotka  pyrkivät  no¬ 
peuttamaan  kääntäjän  työtä 
tallentamalla  vanhat  kään¬ 
nökset  tietokantaan  ja  ehdot¬ 
tamalla  käännöksiä.  Hyvin 
toimiessaan  järjestelmä  vauh- 
dittaakin  työtä  reippaasti. 

Valitettavasti  hyvin  toi¬ 
miminen  on  nykyisin  lähinnä 
harvinainen  poikkeus.  Trados, 
ohjelmista  tunnetuin,  käyttää 


apunaan  Microsoft  Wordin  li¬ 
säosaa,  joka  on  ilmeisesti  kir¬ 
joitettu  jossain  vuoden  2000 
tienoilla.  Asennus  nykyisiin 
Wordin  versioihin  edellyttää 
tiedostojen  manuaalista  kopi¬ 
ointia  ja  uudelleen  nimeämis¬ 
tä,  eikä  se  välttämättä  toimi 
silloinkaan. 

Saman 

ohjelman  uu¬ 
dempi  versio, 

Trados  Stu¬ 
dio,  poisti  Word-symbioosin  ja 
toimii  uudemmissakin  käyttö¬ 
järjestelmissä  hyvin.  Samalla 
se  on  kuitenkin  kadottanut 
edeltäjänsä  erinomaiset  muis- 
tihakutoiminnot  ja  tehnyt  käy¬ 
töstä  niin  monimutkaista,  että 
lyhyenkin  tiedoston  kääntämi¬ 
nen  vaatii  useita  projektinhal- 
lintaoperaatioita. 

Seurauksena  on  se,  että 
useat  käännöstoimistot  lä¬ 
hettävät  töitä  vielä  tänäkin 
päivänä  vanhalla  Tradosilla 
tehtäväksi.  Tämä  siitäkin  huo¬ 
limatta,  että  se  sai  viimeisen 


päivi tyksensä  vuonna  2007  ja 
omistajayhtiö  on  yrittänyt  ak¬ 
tiivisesti  tappaa  sitä  myyntin- 
sä  edistämiseksi. 

Hymyä  kyynelten  läpi 

Tuo  vanha  sotaratsu  onkin 
edelleen  kenties  paras  työ¬ 
kalu,  kun  on  vain  tarkoitus 
kääntää  pikaisesti  tekstiä.  Se 
on  paras,  vaikka  se  usein  pi¬ 
laa  asiakirjan  muotoiluja  ja 
saattaa  yhtäkkiä  kieltäytyä 
siirtymästä  seuraavaan  lau¬ 
seeseen.  Se  on  paras  siitäkin 
huolimatta,  että  ohjelman  ik¬ 
kuna  voi  useampaa  näyttöä 
käytettäessä  siirtyä  yhtäkkiä 
X-koordinaattiin  10  000. 

Varsinaisen  työnkulun  kan¬ 
nalta  Trados  tuntuu  nimittäin 
olevan  niitä  harvoja  kääntäjän 
näkökulmasta  kirjoitettuja 
ohjelmia.  Nykyisin  myynnissä 
olevat  työkalut  ovat  pääosin 
insinöörihirvityksiä,  joissa  on 
kymmenittäin  valikoita  ja  ase¬ 
tuksia.  Ne  kyllä  osaavat  sato¬ 
ja  eri  tiedostomuotoja,  mutta 
käyttäjäystävällisyys  ei  kuulu 
niiden  sanavarastoon.  Eikä 
ole  salaisuus,  että  kääntäjinä 
työskentelee  paljon  ihmisiä, 
joiden  harrastuneisuus  ei  rii¬ 
tä  sekavien  valikoiden  kaive¬ 
luun. 

Tradosin  sitkeyttä  selittä- 
neekin  osaltaan  se,  että  sen 
käyttöliittymä  on  käytännössä 
Microsoft  Word.  Toimistoso¬ 
vellusten 
monopolis¬ 
ta  voi  toki 
olla  käär¬ 
meissään, 
mutta  Wordin  käytettävyys 
on  kyllä  kohdallaan  verrattu¬ 
na  keskimääräiseen,  lähinnä 
taulukkolaskennalta  näyttä¬ 
vään  käännösohjelmaan.  Se 
on  tehty  kirjoitetun  kielen 
käsittelyyn,  ei  merkkijonojen 
koodaukseen. 

Ehkä  juuri  tämän  vuoksi 
yksikään  uudemmista  kään- 
nösohjelmistoista  ei  ole  onnis¬ 
tunut  nousemaan  uudeksi  de 
facto  -standardiksi,  vaan  alan 
suuret  toimijat  ovat  hankki¬ 
neet  kuka  minkäkin  ohjelmis¬ 
ton  käyttöönsä.  Ne  eivät  ole 


juurikaan  yhteensopivia,  joten 
freelance-kääntäjän  tai  suur¬ 
ten  toimistojen  alihankkijayri¬ 
tyksen  on  ylläpidettävä  useita 
eri  lisenssejä  voidakseen  ot¬ 
taa  töitä  vastaan.  Yksittäinen 
lisenssi  voi  maksaa  tuhatkin 
euroa.  Tonni  on  aika  iso  raha 
ohjelmasta,  joka  ei  tee  juuri 
mitään  sen  paremmin  kuin 
vanha  Trados. 

Suunta  on  väärä,  vauhtia 
liikaa 

Minun  on  mahdotonta  uskoa, 
ettei  kunnollista  käännösoh¬ 
jelmaa  saisi  aikaan.  Itse  asias¬ 
sa  omaan  käyttööni  sellainen 
olisi  jo  olemassa,  jos  saisin 
yhdistellä  nykyisten  ominai¬ 
suuksia  vapaasti.  Kukaan  ei 
vain  kysy  asiaa  kääntäjiltä, 
vaan  ohjelmistot  kirjoitetaan 
etupäässä  projektinhallinnan 
käyttöön.  On  yhteistyötä,  ko- 
nekäännöstä  ja  online-työn- 
kulkua,  mutta  ei  edelleenkään 
hyvää  muistihakua,  vaikka  se 
olisi  itse  työn  kannalta  huo¬ 
mattavasti  oleellisempaa. 

Kohtuullisen  pieni  kään¬ 
nösohjelma-ala  tuntuu  ve¬ 
tävän  puoleensa  pyörän 
uudelleen  keksijöitä,  jotka 
kieltäytyvät  matkimasta  omi¬ 
naisuuksia  toisiltaan.  Lähes¬ 
tymistavasta  on  tuloksena 
joukko  työkaluja,  jotka  toista¬ 
vat  toistensa  virheitä  ja  huk- 
kaavat  hyvät  ominaisuutensa 
huonojen  joukkoon. 

Minun  on  siis  hyvin  helppo 
ymmärtää,  miten  syntyvät  ne 
historialliset  ohjelmistokerty- 
mät,  jotka  aiheuttavat  ongel¬ 
mia  päivitysten  yhteydessä. 
Pienille  aloille  ei  tunnu  riit¬ 
tävän  ohjelmistokehityksen 
osaamista,  joka  saisi  pidettyä 
viisasten  kiven  hallussaan  sen 
kerran  löydettyään.  Ohjelmis¬ 
toja  kehitetään  epäolennai¬ 
siin  suuntiin  ja  niistä  tehdään 
yleensä  entistä  hitaampia. 
Tällöin  käyttäjä,  joka  haluaa 
vain  tehdä  työtään,  kahlitsee 
itsensä  vanhaan  luottosof- 
taansa  kuin  luontoaktivisti 
puunrunkoon:  tätä  ette  minul¬ 
ta  vie.  & 


55  Ohjelmistoja  kehitetään 

epäolennaisiin  suuntiin  ja 
niistä  tehdään  hitaampia. 

Koodi 


Common  Lisp 

-  ohjelmoitava  ohjelmointikieli 

Common  Lisp  on  samanaikaisesti  tietojenkäsittelytieteen  klassikko  ja 
nykyaikainen  ohjelmointikieli.  Lisp-kielten  evoluutio  on  rakentanut  vanho¬ 
jen  perusideoiden  varaan  uuden  kielen,  joka  vastaa  nykyajan  tarpeisiin  ja 
haastaa  ilmaisuvoimallaan  kokeneenkin  ohjelmoijan. 

Teksti:  Teemu  Likonen 

Kuvat:  Risto  Mäki-Petäys,  Marein  VVichary,  Roland  Dobbins,  Teemu  Likonen,  Dave  Fischer 


Sukujuuret  syvällä 

Tässä  artikkelissa  keskityn  kieleen  nimeltä  Common 
Lisp,  joka  on  vain  yksi  murre  Lispin  suuressa  perheessä. 

Common  Lisp  on  uudehko  perheenjäsen,  mutta  kieliper- 
heen  juuret  ovat  syvällä  historiassa. 

Lisp-kielen  perusteet  loi  John  McCarthy  vuonna 
1956.  Tuolloin  kehitystyö  kytkeytyi  keinoälytutkimuk- 
seen  IBM:llä,  Darmouthin  yliopistolla  sekä  Massachu¬ 
settsin  teknillisessä  korkeakoulussa.  Uuden  kielen  var¬ 
sinainen  tietokonetoteutus  alkoi  syksyllä  1958,  ja  sitä 
pidetäänkin  kielen  syntymävuotena.  Kielen  nimi  oli  LISP, 
joka  on  lyhenne  sanoista  "list  Processing". 

Useat  toisistaan  riippumattomat  tahot  innostuivat 
kielen  kehittämisestä,  ja  pian  se  jakautui  useiksi  eri 
murteiksi.  Uusia  ominaisuuksia  lisättiin,  ja  alkuperäinen 
lyhennenimi  "listojen  käsittelijä"  alkoi  jäädä  syrjään. 

Kieliperheen  nimeksi  vakiintui  Lisp. 

1960-luvun  lopussa  oli  jo  olemassa  tai  kehitteillä 
MacLisp,  ZetaLisp  ja  Interlisp.  Kohta  mukaan  tulivat 
myös  Portable  Standard  Lisp,  NIL,  S-l  Lisp,  Franz  Lisp,  Symbolicsin  Lisp-kone  Googlen  museossa. 
Scheme  ja  SpiceLisp.  Lisp-kielisten  ohjelmien  tehokasta 
suorittamista  varten  rakennettiin  1970- ja  1980-luvulla 
erityisiä  tietokoneitakin,  Lisp-koneita.  Niiden  käyttöjär¬ 
jestelmät  ohjelmoitiin  tietysti  Lispillä. 

Melko  nuori  perheenjäsen  on  Common  Lisp,  joka 
syntyi  yhdistämään  aiempia  Lispin  murteita  ja  hajanais¬ 
ta  kehitystyötä.  Haluttiin  määritellä  standardi  Lisp,  jos¬ 
sa  yhdistyvät  monien  aiempien  murteiden  ominaisuudet. 

Kieli  sai  virallisen  aseman  vuonna  1994,  kun  siitä  tuli 
yhdysvaltalainen  AN Sl-järj eston  standardi. 

Luonteenpiirteitä 

Common  Lisp  on  yleiskäyttöinen  dynaaminen  kieli,  joka 
tukee  useita  ohjelmointityylejä.  Se  on  tarkoitettu  käy¬ 
tännöllisten  ohjelmien  kirjoittamiseen  ja  todellisten  on¬ 
gelmien  ratkaisemiseen.  Se  ei  ole  akateeminen  kielen- 
tutkimushanke  eikä  pedagoginen  esimerkkikieli. 

Dynaamisen  luonteensa  vuoksi  koko  kieli  on  läsnä  John  McCarthy  (1927-201 1),  Lispin  keksijä. 

(defgeneric  handle-input-message  (client  message)) 

(defmethod  handle-input-message  ((client  client)  (message  se rve r-p rivmsg-eval ) ) 
(let  ((target  (first  (arguments  message))) 

(user  (t  rivial-irc  :prefix-nickname  (prefix  message))) 

(contents  (subseq  (second  (arguments  message)) 

(length  *eval- prefix*) ) ) 

(sandbox-name  (common :user-to-sandbox-name  (prefix  message) )) ) 

(send  :terminal  message) 

(sandbox-init  sandbox-name) 

(with-thread  ("eval  and  print"  :timeout  *eval-timeout* ) 

(handler-case 

(let  ((string  (clean-st ring  (with-output-to-st ring  (stream) 

(sandbox- repi  sandbox-name 

contents  stream) ) ) ) ) 

(when  (plusp  (length  string)) 

(let  ((msg  (make-instance  'client-privmsg  :target  target 
: contents  string) ) ) 

(send  :terminal  msg) 

(queue-add  (send-queue  client)  msg)))) 

(common :extra-command  (c) 

(with-thread  ("extra  command" ) 

(let  ((cmd  (common : command  c)) 

(args  (common: arguments  c))) 

(cond  ((equalp  cmd  "help") 

(ext ra-cmd-help  client  target)) 

((equalp  cmd  "teli") 

(ext ra -cmd -teli  client  user  args))))))) 

: timeout 

(let  ((msg  (make-instance  'client-privmsg  :target  target 

:contents  (bot-comment  "EVAL-TIMEOUT" ) ) ) ) 

(send  :terminal  msg) 

(queue-add  (send-queue  client)  msg))))) 


Lisp-koodi  koostuu  sisäkkäisistä  listarakenteista. 

ohjelman  suorituksen  aikana.  Ohjelma  voi  esimerkiksi 
luoda  suorituksen  aikana  uusia  funktioita  tai  määritellä 
vanhoja  uudelleen.  Funktioita  voi  myös  kääntää  ohjel¬ 
man  suorituksen  aikana,  niin  että  niiden  suoritus  nopeu¬ 
tuu. 

Myös  muuttujien  tyypit  ovat  dynaamisesti  muutetta¬ 
vissa,  eikä  niitä  tarvitse  julistaa  tietyn  tyyppiseksi.  Stan¬ 
dardi  silti  määrittelee  declare-lausekkeen,  jonka  avulla 
kääntäjälle  voi  kertoa,  minkä  tyyppisiä  muuttujat  ovat. 
Se  auttaa  optimoinnissa,  ja  tehokkaimmat  Common  Lisp 
-kääntäjät  tuottavatkin  suoritusteholtaan  lähes  C-kielen 
kääntäjien  tasoista  konekieltä. 

Useissa  ohjelmointikielissä  ovat  erikseen  lauseet 
ja  lausekkeet.  Karkeasti  ilmaistuna  lauseet  tekevät  jo¬ 
takin  ja  lausekkeet  palauttavat  jonkin  arvon.  Common 
Lispissä  on  pelkästään  lausekkeita  eli  kaikki  ohjelmara- 
kenteet  palauttavat  arvon.  Tämä 
ominaisuus  kytkeytyy  sujuvasti 
funktionaaliseen  ohjelmointiin, 
koska  palautettuja  arvoja  voi  hyö¬ 
dyntää  tehokkaammin. 

Common  Lisp  on  myös  ohjel¬ 
moitava  ohjelmointikieli,  mikä  tar¬ 
koittaa,  että  kieltä  itseään  voi  muo¬ 
kata.  Ohjelmoija  voi  lisätä  kieleen 
uusia  ominaisuuksia  ja  syntaktisia 
rakenteita. 


We  vjere  not  out  to  wzn  over  the 
Lisp  programmers;  we  were  after 
the  C++  programmers.  We  managed 
to  drag  a  lot  ofthem  about  halfvvay  to 
Lisp."  -  Guy  Steele,  yksi  Java-kielen 
määritelmän  kirjoittajista 

lähde:  http://people.csail.mit.edu/gregs/IH-discuss- 
archive-html/msg04045.html 


Sulkeiden  sekaan 

Leikillisesti  on  sanottu  LI  SP- lyhenteen  tarkoittavan  "lots 
of  irritating  superfluous  parentheses"  tai  muuta  vastaa¬ 
vaa.  Päällisin  puolin  Lisp-ohjelmassa  näyttääkin  olevan 
hyvin  paljon  sulkeita.  Leikillisestä  selityksestä  huolimat¬ 
ta  sulkeet  eivät  ole  liiallisia  eivätkä  tarpeettomia. 

Lispin  merkittävin  syntaktinen  ominaisuus  on  se, 
että  ohjelmakoodi  muodostuu  kielen  omista  tietoraken¬ 
teista.  Sulkeita  on  paljon,  koska  niiden  avulla  merkitään 
tietotyyppi  nimeltä  lista.  Listoja  käytetään  paitsi  tietora¬ 
kenteena  mutta  myös  funktioiden,  makrojen  ja  muiden 


ohjelmarakenteiden  esittämiseen. 

Jos  lista  suoritetaan  funktiokutsuna,  sen  ensimmäi¬ 
nen  elementti  on  funktion  nimi  ja  loput  elementit  argu¬ 
mentteja.  Funktiokutsu  näyttää  esimerkiksi  tältä:  (+  1 
2  3).  Nimi  "+"  viittaa  yhteenlaskufunktioon.  Muutkin 
ohjelman  rakenteet  ilmaistaan  listojen  avulla.  Seuraava 
esimerkki  luo  yksinkertaisen  silmukan  dotimes-makron 
avulla. 

(dotimes  (i  10) 

(write-line  "Tätä  10  kertaa!")) 

Lisp-ohjelma  voi  näyttää  monimutkaiselta,  jos  kieli 
on  lukijalle  outo.  Loogisesti  kielen  syntaksi  on  kuitenkin 
erittäin  yksinkertainen,  koska  ohjelmakoodin  tulkitse¬ 
misen  säännöt  ovat  yksinkertaiset  ja  koska  ohjelmakoo¬ 
di  muodostuu  kielen  omista  tietorakenteista.  Yhdessä 
nämä  ominaisuudet  tekevät  metaohjelmoinnista  help¬ 
poa.  Lisp-ohjelman  on  hyvin  helppoa  lukea,  muokata  ja 
tuottaa  uutta  Lisp-koodia,  ja  siksi  Lisp-kieliä  sanotaan¬ 
kin  ohjelmoitaviksi  ohjelmointikieliksi. 

Tiedon  tyypit 

Common  Lispissä  on  suunnilleen  samat  tietotyypit  kuin 
muissakin  korkeatasoisissa  kielissä.  Niitä  ovat  esimer¬ 
kiksi  kokonaisluku,  liukuluku,  merkkijono,  lista,  tauluk¬ 
ko,  hajautustaulu  ja  luokka.  Tässä  yhteydessä  esittelen 
harvinaisempia  ominaisuuksia. 

Luku-tietotyypeissä  on  eräitä  erikoisuuksia  moniin 
ohjelmointikieliin  verrattuna.  Yksi  hienous  ovat  ratio¬ 
naaliluvut.  Niiden  ansiosta  lukuja  voi  käsitellä  mieli¬ 
valtaisen  tarkasti  ilman  pyöristy  s  virheitä.  Esimerkiksi 
jakolaskusta  (/  4  3)  saadaan  tulokseksi  rationaaliluku 
4/3  eikä  pyöristettyä  liukulukua.  Luvuista  mainittakoon 
myös,  että  ne  voivat  olla  mielivaltaisen  suuria.  Lisäksi 
Common  Lisp  tukee  kompleksilukuja. 

Perinteisesti  ohjelmointikielissä  merkkijono  ei  to¬ 
dellisuudessa  ole  merkkien  jono  vaan  lukujono.  Luvut 
vain  tulkitaan  merkkien  koodeiksi  jonkin  merkistökoo- 
dauksen  avulla.  Common  Lispissä  myös  merkki  on  oma 
tie  to  tyyppinsä,  jolla  on  oma  syntaksinsa.  Ohjelmoijan 
kannalta  merkki  ei  ole  sidoksissa  sen  tekniseen  toteu¬ 
tustapaan  tietokoneella.  Nykyai¬ 
kana  Common  Lispin  toteutukset 
noudattavat  Unicode-merkistöä  ja 
sen  koodaustapoja. 

Common  Lispin  merkkijono  on 
vektori  eli  yksiulotteinen  taulukko, 
jonka  kaikki  elementit  ovat  merk¬ 
kejä.  Tyyppijärjestelmässä  merk¬ 
kijono  on  vain  taulukon  erikoista¬ 
paus,  ja  sitä  voi  käsitellä  samoilla 
funktioilla  kuin  taulukoitakin. 

Nykyaikana  on  varsin  tavallista,  että  funktiot  ovat 
ensiluokkaisia.  Ominaisuus  tarkoittaa  esimerkiksi  sitä, 
että  funktioita  voi  luoda  ohjelman  suorituksen  aikana, 
tallentaa  muuttujiin  tai  muihin  tietorakenteisiin  ja  an¬ 
taa  argumentiksi  toisille  funktioille.  Tämä  ominaisuus 
toteutettiin  ensimmäisenä  nimenomaan  Lispissä,  ja  se 
on  mukana  myös  Common  Lispissä.  Standardikirjastoon 
kuuluu  useita  niin  sanottuja  korkeamman  kertaluvun 
funktioita,  jotka  tarvitsevat  argumentikseen  toisen  funk¬ 
tion.  Kun  funktio  määritellään,  se  muodostaa  sulkeuman 
(engl.  closure),  jossa  voi  viitata  sen  ulkopuolella  määri¬ 
teltyihin  muuttujiin. 

Virta  on  tiedonsiirtoon  tarkoitettu  tietotyyppi.  Vir¬ 
rasta  voidaan  lukea  tietoa  tai  siihen  voidaan  kirjoittaa 
tietoa.  Virran  elementit  ovat  merkkejä  (merkkivirta)  tai 
tavuja  (binaarivirta).  Tiedostojen  lukeminen  ja  kirjoitta¬ 
minen  on  käytännössä  virtojen  käsittelyä.  Tiedosto  voi¬ 
daan  avata  esimerkiksi  merkkivirraksi  ja  syntyneestä 
virtaobjektista  voidaan  lukea  merkkejä.  Myös  verkko¬ 
liikenne  ja  tekstipohjainen  viestintä  ohjelman  käyttäjän 
kanssa  tapahtuvat  virtojen  avulla.  Ohjelmoija  voi  luoda 
virtoja  omiinkin  tarkoituksiinsa,  esimerkiksi  ohjelman 
sisäiseen  viestintään. 

Muita  tietotyyppien  erikoisuuksia  ovat  tiedostopolut 
ja  symbolit.  Tiedostopolku  sisältää  tietoa,  joka  nimeää 
tiedoston  tiedostojärjestelmässä.  Symboleja  puolestaan 
käytetään  yksilöllisinä  tunnisteina  ja  niminä.  Ne  nimeä- 
vät  esimerkiksi  muuttujia,  funktioita,  makroja,  tiloja  ja 
luokkia.  Symboleja  voi  luoda  omiin  tarkoituksiinkin,  yk¬ 
silölliseksi  tunnisteeksi  mille  tahansa. 

Valikoituja  ominaisuuksia 

Monessa  mielessä  Common  Lisp  on  hyvin  samanlainen 
kuin  nykyaikaiset  korkeatasoiset  dynaamiset  kielet.  Lisp 
onkin  ollut  innoittajana  monille  kielille.  Samankaltaisuu¬ 
desta  huolimatta  erityispiirteitäkin  on.  Esittelen  seuraa- 
vaksi  ominaisuuksia,  jotka  ovat  joko  itsessään  harvinai¬ 
suuksia  tai  joiden  toteutus  on  poikkeuksellinen. 

Makrot 

Makrot  ovat  niin  sanottuja  metaohjelmia,  koska  ne  tuot¬ 
tavat  ohjelmakoodia  ohjelmallisesti.  Niiden  avulla  luo¬ 
daan  syntaktisia  abstraktioita  eli  muokataan  itse  ohjel¬ 
mointikieltä.  Makrot  ovat  kiinteä  osa  Common  Lispiä, 
ja  monet  kielen  valmiista  ominaisuuksista  on  toteutettu 
makrojen  avulla.  Ohjelmoija  voi  määritellä  niitä  myös 
itse.  Jos  metaohjelmointia  ei  ole  ennen  harrastanut,  voi 
olla  aluksi  hankalaa  ymmärtää  makron  ja  funktion  eroa. 
Lispissä  molemmat  nimittäin  näyttävät  samalta. 

Funktiot  toimivat  ohjelman  suorituksen  aikana.  Ne 
niputtavat  ohjelmakoodia  yhteen,  suorittavat  määrätyn 
tehtävän  ja  palauttavat  jonkin  arvon.  Makrot  puolestaan 


muokkaavat  ohjelmakoodia  toisenlaiseksi.  Makro  tuot¬ 
taa  ohjelmakoodia  ennen  kuin  ohjelmaa  varsinaisesti 
vielä  suoritetaan.  Ohjelman  suorituksen  aikana  ei  mak¬ 
roja  enää  ole,  vaan  ainoastaan  niiden  tuottama  koodi. 

Esimerkin  vuoksi  luodaan  yksinkertainen  makro.  Oh¬ 
jelmoija  kirjoittaa  makron  usein  siksi,  että  hän  haluaa 
välttää  samankaltaisten  rakenteiden  toistuvaa  kirjoitta¬ 
mista.  Oletetaan,  että  seuraavanlainen  rakenne  toistuu 
koodissa  usein: 

;;  Asetetaan  muuttujalle  funktiokutsun  arvo: 

(let  ((arvo  (funktiokutsu))) 

;;  Testataan,  onko  arvo  tosi: 

(if  arvo 

;;  On  tosi.  Käytetään  muuttujaa: 

(tee-jotain  arvo) 

;;  Epätosi.  Tehdään  jotain  muuta: 
(tee-muuta))) 

Edellisessä  esimerkissä  luodaan  väliaikainen  muut¬ 
tuja  ja  asetetaan  sille  funktiokutsun  arvo.  Sen  jälkeen 
käytetään  arvoa  if-rakenteen  ehtolausekkeessa  ja  vielä 
toisessa  if-rakenteen  haarassa.  Kun  tällaista  täytyy  kir¬ 
joittaa  usein,  toivoisi  ehkä  kieleen  seuraavanlaista  ra¬ 
kennetta: 

(if-let  (arvo  (funktiokutsu)) 

(tee-jotain  arvo) 

(tee-muuta)) 

Näin  väliaikainen  muuttuja  määriteltäisiin  osana  eh- 
tolauseketta  ja  ohjelmoija  säästyisi  hieman  vähemmällä 
kirjoittamisella.  Onneksi  on  helppoa  kirjoittaa  makro, 
joka  luo  kyseisen  if-let-rakenteen.  Common  Lispissä 
makrot  määritellään  defmacro-nimisellä  makrolla  ja  ne 
kirjoitetaan  tavallisella  Common  Lispillä.  Kieli  on  siis  sa¬ 
malla  itsensä  metakieli. 

(defmacro  if-let  ((muuttuja  ehto) 

tosi  &optional  epätosi) 
x  (let  ((, muuttuja  ,ehto)) 

(if  , muuttuja  ,tosi  , epätosi))) 

Olemme  luoneet  yksinkertaisen  makron  eli  syntakti¬ 
sen  abstraktion.  Uusi  if-let-rakenne  helpottaa  ohjelmoi¬ 
jan  työtä,  koska  se  tuottaa  ohjelmallisesti  koodia,  jonka 

toistuva  kirjoittaminen  on  tylsää. 

Vaikka  edellä  esitelty  makro  onkin  käyttökelpoinen, 
se  ei  anna  kattavaa  kuvaa  makrojen  todellisista  kyvyis¬ 
tä.  Makrojen  avulla  voi  lopulta  luoda  ikään  kuin  pienois- 
kielen,  jota  ohjelmoija  sitten  käyttää  oman  ohjelmansa 
kirjoittamiseen.  Tällä  tavoin  abstrahoidaan  ensin  kielen 
syntaksia  ja  käytetään  sitten  tätä  korkeammantasoista 
kieltä  varsinaisen  ohjelman  kirjoittamiseen. 

Silmukkatyökalu  LOOP 

Makrot  antavat  ohjelmoijalle  mahdollisuuden  kehittää 
kielen  syntaksia,  mutta  myös  monet  Common  Lispin  val¬ 
miit  ominaisuudet  on  toteutettu  makrojen  avulla.  Yksi 
tällainen  on  loop,  joka  sisältää  silmukoihin  erikoistu¬ 
neen  ohjauskielen. 

loop-makro  lienee  syntynyt  ajatuksesta,  että  moni- 
mutkaistenkin  silmukkarakenteiden  kirjoittamisen  pi¬ 
täisi  olla  mahdollisimman  helppoa  ja  että  usein  toistuva 
rutiinikoodi  pitää  abstrahoida  pois  näkyvistä,  loop-ra- 
kenteessa  olevilla  avainsanoilla  säädellään  silmukan  toi¬ 
mintaa.  Avainsanojen  lomassa  on  tavallista  Lisp-koodia. 
Seuraava  esimerkki  lienee  suunnilleen  ymmärrettävis¬ 
sä,  vaikkei  makroa  ennestään  tuntisikaan: 

(loop  with  käsitellyt  =  (make-array  10) 
for  numero  from  0  upto  9 
for  rivi  =  (read-line  virta  nil) 
for  käsitelty  =  (käsittele  rivi  numero) 
while  rivi 

collect  rivi  into  rivit 

do  (setf  (elt  käsitellyt  numero)  käsitelty) 
finally  (return  (values  rivit  käsitellyt))) 

Yleiskäyttöinen  SETF 

setf  on  yleiskäyttöinen  sijoitusmakro.  Makrolla  voi  aset¬ 
taa  paitsi  muuttujalle  uuden  arvon  myös  monien  muiden 
tietorakenteiden  ja  tallennuspaikkojen  arvon,  setf  on 
myös  laajennettavissa  rajatto¬ 
masti.  Seuraavat  esimerkit  valot¬ 
tavat  asiaa. 

Perustilanne  on  lausekkees¬ 
sa  (setf  tieto  3),  jossa  asetetaan 
muuttujan  tieto  arvoksi  3.  Sama 
ajatus  on  yleistetty  muihinkin  tie¬ 
torakenteisiin.  Esimerkiksi  funk¬ 
tiokutsu  (elt  lista  0)  palauttaa 
listan  ensimmäisen  elementin. 

Kyseistä  elementtiä  voi  muokata  lausekkeella  (setf  (elt 
lista  0)  "uusi  arvo").  Vastaavalla  tavalla  muokataan  myös 
taulukon  tai  hajautustaulun  elementtejä  sekä  olioiden 
sisältämiä  arvoja.  Ohjelmoija  voi  laajentaa  setf-makroa 
luomalla  uusia  sijoitusfunktioita,  kuten  on  tehty  seuraa- 
vassa  esimerkissä: 

(let  ((tieto  "alkuperäinen  arvo”)) 

(defun  anna-tieto  () 
tieto) 

(defun  (setf  anna-tieto)  (arvo) 

(setf  tieto  arvo))) 

Edellä  oleva  ohjelma  määrittelee  funktion  anna-tie¬ 
to,  joka  palauttaa  muuttujan  tieto  arvon,  let-rakenteen 
avulla  muuttuja  on  suljettu  funktion  sisään  (sulkeuma), 
joten  muuttujaan  ei  pääse  käsiksi  mistään  muualta.  Li¬ 
säksi  ohjelma  määrittelee  samannimisen  sijoitu  sfunkti- 


on  setf-makroa  varten,  joten  sen  avulla  tieto-muuttujaan 
voi  vaikuttaa. 

Kokeillaan  ohjelmaa.  Kutsutaan  ensin  anna-tieto- 
funktiota,  käytetään  sitten  setf-makroa  ja  sijoitusfunk- 
tiota  ja  kutsutaan  lopuksi  funktiota  uudelleen. 

(anna-tieto)  ;  =>  "alkuperäinen  arvo” 

(setf  (anna-tieto)  "uusi  arvo") 

(anna-tieto)  ;  =>  "uusi  arvo” 

Tilat  ja  uudelleenkäynnistys 

Ohjelmointikielissä  on  tavallisesti  ominaisuus  ja  syntak¬ 
tinen  rakenne,  jolla  käsitellään  virhetilanteita.  Virheen 
tai  muun  poikkeustilanteen  havainnut  ohjelman  osa  lä¬ 
hettää  asiasta  tiedon  (tilan),  ja  ohjelman  suoritus  siirtyy 
paikkaan,  jossa  poikkeustilanne  käsitellään.  Rakenne  on 
kaksiosainen:  tiedon  lähettäjä  ja  poikkeustilanteen  kä¬ 
sittelijä. 

Common  Lispin  tilajärjestelmä  on  kolmeosainen,  sil¬ 
lä  mukana  on  myös  uudelleenkäynnistys.  Mihin  tahansa 
ohjelman  kohtaan  voidaan  määrittää  uudelleenkäynnis- 
tyspisteitä.  Kun  tapahtuu  virhe  tai  muu  poikkeustilanne, 
siirrytään  käsittelyosaan,  mutta  sieltä  on  mahdollista  pa¬ 
lata  voimassa  oleviin  uudelleenkäynnistyspisteisiin. 

Kolmeosaisen  tilajärjestelmän  avulla  matalan  tason 
funktion  havaitsema  virhetila  voidaan  lähettää  ylemmän 
tason  ohjelmalle  käsiteltäväksi  ja  korjata  jossakin  muu¬ 
alla.  Lopulta  palataan  matalan  tason  funktioon  jatka¬ 
maan  alkuperäistä  tehtävää. 

Oliot 

Myös  Common  Lispin  oliojärjestelmässä  on  omat  erityis¬ 
piirteensä.  Ne  voivat  vaatia  hieman  toisenlaista  ajattelu¬ 
tapaa,  jos  on  tottunut  muihin  oliokieliin.  Oliojärjestelmä 
muodostuu  luokista,  olioista,  yleisfunktioista  ja  niiden 
metodeista. 

Luokilla  voi  olla  useita  rin¬ 
nakkaisia  kantaluokkia,  ja  luokat 
perivät  ominaisuutensa  kaikilta 
kantaluokiltaan  (moniperintä). 
Luokkia  ja  niiden  välisiä  suhteita 
voi  muuttaa  dynaamisesti  ohjel¬ 
man  suorituksen  aikana. 

Metodit  eivät  ole  sidoksissa 
luokkiin,  vaan  ne  ryhmitellään 
yleisfunktioiden  alaisuuteen. 
Yleisfunktio  kuvaa  jotakin  yleistä  toimintoa,  ja  metodit 
puolestaan  toteuttavat  kyseisen  toiminnon  joidenkin 
luokkien  näkökulmasta.  Kieli  tukee  monimetodeja,  eli 
metodit  voidaan  valita  useamman  argumentin  perusteel¬ 
la.  Monimetodien  luonnollinen  seuraus  on,  että  metode¬ 
ja  ei  ole  järkevää  sitoa  yksittäiseen  luokkaan.  Siksi  on 
kehitetty  yleisfunktion  käsite. 

Rakennetaan  oliomalli  "kivi,  sakset  ja  paperi"  -peliin. 
Määritellään  ensin  esine-luokka  ja  sille  alaluokiksi  tar¬ 
vittavat  kolme  esinettä.  Sen  jälkeen  määritellään  yleis¬ 
funktio  ottelu,  joka  saa  argumenteiksi  kaksi  esine-oliota. 
Yleisfunktion  metodit  (7  kpl)  erikoistuvat  erilaisiin  esi- 
nevaihtoehtoihin. 


Greenspun's  Tenth  Rule  of 
Programming:  any  sufficiently 
complicated  C  or  Fortran  program 
contains  an  ad  hoc  informally-specified 
bug-ridden  slow  implementation  ofhalf 
of  Common  Lisp."  -  Philip  Greenspun 

lähde:  http://philip.greenspun.com/research/ 

; ; ;  Luokat 

(defclass  esine  ()  nil) 

(defclass  kivi  (esine)  nil) 

(defclass  sakset  (esine)  nil) 

(defclass  paperi  (esine)  nil) 

; ; ;  Yleisfunktio 

(defgeneric  ottelu  (esinel  esine2)) 

;  ; ;  Metodit 

(defmethod  ottelu  ((eka  kivi)  (toka  sakset)) 
(write-line  "Kivi  voittaa  sakset.”)) 

(defmethod  ottelu  ((eka  kivi)  (toka  paperi)) 
(write-line  "Kivi  häviää  paperille.”)) 

(defmethod  ottelu  ((eka  sakset)  (toka  kivi)) 
(write-line  "Sakset  häviää  kivelle.”)) 

(defmethod  ottelu  ((eka  sakset)  (toka  paperi)) 
(write-line  "Sakset  voittaa  paperin.”)) 
(defmethod  ottelu  ((eka  paperi)  (toka  kivi)) 
(write-line  "Paperi  voittaa  kiven.”)) 

(defmethod  ottelu  ((eka  paperi)  (toka  sakset)) 
(write-line  "Paperi  häviää  saksille.”)) 

(defmethod  ottelu  ((eka  esine)  (toka  esine)) 
(write-line  "Tasapeli.”)) 

Testataan  ohjelmaa  kolmella  esinevaihtoehdolla: 

(ottelu  (make-instance  'kivi) 

(make-instance  'sakset)) 

Kivi  voittaa  sakset. 

(ottelu  (make-instance  'paperi) 

(make-instance  'sakset)) 

Paperi  häviää  saksille. 

(ottelu  (make-instance  'kivi) 

(make-instance  'kivi)) 

Tasapeli . 

Metodeja  ja  niiden  palauttamia  arvoja  on  mahdollis¬ 
ta  yhdistää  monilla  eri  tavoilla.  On  olemassa  esimerkiksi 
before-,  after-  ja  around-metodit,  jotka  suoritetaan  en¬ 
nen  varsinaisia  metodeja,  niiden  jälkeen  tai  niiden  ym¬ 
pärillä.  Lisätään  "kivi,  sakset  ja  paperi"  -peliin  yksi  yh¬ 
teinen  around-metodi,  joka  kertoo  ottelun  alkamisesta 
ja  päättymisestä. 

(defmethod  ottelu  :around  ((eka  esine) 

(toka  esine)) 

(write-line  "Ottelu  alkaa!”) 

;;  Suoritetaan  varsinaiset  metodit: 
(call-next-method) 

(write-line  "Ottelu  päättyi!")) 

Nyt  yleisfunktion  kutsuminen  tulostaa  esimerkiksi 
seuraavan: 

Ottelu  alkaa! 

Sakset  voittaa  paperin. 

Ottelu  päättyi! 

Määritelmästä  toteutuksiin 

Common  Lisp  on  kielen  määritelmä  eli  vain  tekstiä,  joka 
kuvaa  kielen  ominaisuudet.  Määritelmän  perusteella  on 
kuitenkin  tehty  useita  tietokoneohjelmia,  jotka  toteut¬ 
tavat  kielen  ja  tarjoavat  suoritusympäristön  ohjelmille. 
Mikään  toteutuksista  ei  ole  virallinen,  sillä  virallista  ke- 
hittäjätahoa  ei  ole. 


Kielen  toteutukset  eroavat  hieman  toisistaan,  koska 
määritelmä  antaa  vapautta.  Eroja  on  esimerkiksi  sii¬ 
nä,  mihin  muotoon  ohjelmat  käännetään.  Yksi  toteutus 
kääntää  ohjelmat  konekielelle  ja  toinen  puolestaan  tavu- 
koodiksi.  Myös  Unix- tyyppisten  skriptiohjelmien  kirjoit¬ 
taminen  voi  olla  mahdollista.  Seuraava  skriptiesimerkki 
hyödyntää  SBCL-nimistä  toteutusta: 

#! /usr/bin/sbcl  — script 

(write-line  "Terveisiä  Lisp-ympäristöstä ! ") 

Toteutukset  tarjoavat  myös  toisistaan  poikkeavia  li¬ 
säominaisuuksia.  Kielen  määritelmä  ei  estä  tarjoamasta 
enemmän  kuin  vaadittavat  toiminnot,  ja  toisaalta  mää¬ 
ritelmästä  puuttuukin  eräitä  tärkeitä  nykyaikana  tarvit¬ 
tavia  ominaisuuksia.  Määritelmästä  puuttuu  esimerkiksi 
verkkoliikenne,  prosessin  sisäiset  säikeet  ja  rajapinta 
C-kielisten  ohjelmakirjastojen  käyttöön.  Nämä  kaikki  si¬ 
sältyvät  suosituimpiin  toteutuksiin. 

Toteutuskohtaisten  lisäominaisuuksien  hyödyntä¬ 
minen  tarkoittaa  samalla  sitä,  että  ohjelma  toimii  vain 
kyseisessä  toteutuksessa.  On  kuitenkin  olemassa  oh¬ 
jelmakirjastoja,  jotka  piilottavat  toteutuskohtaiset  erot 
yleisen  ohjelmointirajapinnan  taakse.  Niiden  avulla  voi 
kirjoittaa  ohjelmia,  jotka  ovat  siirrettävissä  toteutukses¬ 
ta  toiseen. 

Ohjelmointi  Common  Lisp  -kielellä  alkaa  siitä,  että 
hankitaan  jokin  kielen  toteutus  ja  asennetaan  se  tieto¬ 
koneelle.  On  vaikeaa  neuvoa,  mikä  toteutus  kenenkin  pi¬ 
täisi  valita,  mutta  aluksi  lienee  järkevintä  turvautua  suo¬ 
situimpiin.  Vapaista  avoimen  lähdekoodin  periaatteella 
kehitettävistä  toteutuksista  selvästi  suosituin  on  Steel 
Bank  Common  Lisp  (lyh.  SBCL).  Sen  jälkeen  tulevat  Clo- 
zure  Common  Lisp  (CCL)  ja  GNU  CLISP.  Kaupallisia  to¬ 
teutuksia  ovat  puolestaan  LispWorks  ja  Allegro  Common 
Lisp  (ACL). 

Ensimmäiset  suljesulkeiset? 

Common  Lispin  opetteluun  on  olemassa  hyviä  oppaita 
mutta  valitettavasti  ei  suomenkielisenä.  Suositeltava 
opas  on  Peter  Seibelin  "Practical  Common  Lisp"  (2005), 
joka  esittelee  kielen  ominaisuuksia  käytännönläheisesti. 
Kirja  on  saatavana  painettuna,  mutta  se  on  myös  vapaas¬ 
ti  luettavissa  internetistä.  Paljon  kehuja  on  saanut  myös 
Conrad  Barskin  "Land  of  Lisp"  (2010),  joka  opettaa  kiel¬ 
tä  hauskalla  tavalla  peliohjelmoinnin  kautta.  Hakute¬ 
okseksi  ohjelmoija  tarvitsee  tietenkin  myös  itse  kielen 
määritelmän.  Se  on  löydettävissä  internetistä  nimellä 
"Common  Lisp  HyperSpec". 

Mielekäs  Lisp-ohjelmien  kirjoittaminen  vaatii  muok¬ 
kausohjelmalta,  tekstieditorilta,  hieman  enemmän  kuin 
useimmat  muut  ohjelmointikielet.  Ohjelmat  kyllä  ovat 
tavallisia  tekstitiedostoja,  mutta  niiden  kirjoittaminen 
on  vaivalloista,  jos  editori  ei  lainkaan  ymmärrä  Lisp- 
koodia.  Oikeanlainen  koodirivien  sisentäminen  on  hyvin 
monitasoista,  eivätkä  tavalliset  sarkainkohdat  riitä.  Sik¬ 
si  käytännössä  vähimmäisvaatimuksena  on,  että  editori 
osaa  sisentää  koodirivejä  automaattisesti  oikealla  taval¬ 
la.  Hyvät  editorit  myös  tunnistavat  Lispin  lista-  ja  muut 
rakenteet  ja  sisältävät  toimintoja  niiden  käsittelyyn. 

Vapaiden  ohjelmistojen  joukossa  kehittynein  ja  suosi¬ 
tuin  Lisp-kehitysympäristö  on  GNU  Emacs  -tekstieditori. 
Editori  jo  itsessäänkin  on  suurimmaksi  osaksi  toteutettu 
Lispin  murteella,  Emacs  Lispillä,  mutta  se  sopii  käytet- 

; ; ;  Luokat 

(defclass  esine  ()  nil) 


(defclass  kivi  (esine)  nil) 
(defclass  sakset  (esine)  nil) 
(defclass  paperi  (esine)  nil) 


; ; ;  Yleisfunktio 

(defgeneric  ottelu  (esinel  esine2)) 


; ; ;  Metodit 

(defmethod  ottelu  ((eka  kivi)  (toka  sakset)) 
(write-line  "Kivi  voittaa  sakset.")) 
(defmethod  ottelu  ((eka  kivi)  (toka  paperi)) 
(write-line  "Kivi  häviää  paperille.")) 
(defmethod  ottelu  ((eka  sakset)  (toka  kivi)) 
(write-line  "Sakset  häviää  kivelle.")) 
(defmethod  ottelu  ((eka  sakset)  (toka  paperi)) 
(write-line  "Sakset  voittaa  paperin.")) 
(defmethod  ottelu  ((eka  paperi)  (toka  kivi)) 
(write-line  "Paperi  voittaa  kiven.")) 
(defmethod  ottelu  ((eka  paperi)  (toka  sakset)) 
(write-line  "Paperi  häviää  saksille.")) 


(defmethod  ottelu  ((eka  esine)  (toka  esine)) 
(write-line  "Tasapeli.")) 


(defmethod  ottelu  :around  ((eka  esine)  (toka  esine)) 

(write-line  "Ottelu  alkaa!") 

(call-next-method)  ;  Suoritetaan  varsinaiset  metodit. 

(write-line  "Ottelu  päättyi!") 

nil) 


□ 


:**-  esimerkkikoodia  AU  (33.0)  (Lisp  +2  Autodoc  [COHMON-LISP-U 


CL-USER>  (ottelu  (make-instance  'sakset)  (make-instance  'paperi)) 

Ottelu  alkaa! 

Sakset  voittaa  paperin. 

Ottelu  päättyi! 


CL-USER>  (ottelu  (make-instance  'paperi)  (make-instance  'sakset)) 

Ottelu  alkaa ! 

Paperi  häviää  saksille. 

Ottelu  päättyi! 


CL-USER>  (ottelu  (make-instance  'kivi)  (make-instance  'kivi)) 

Ottelu  alkaa! 

Tasapeli. 

Ottelu  päättyi! 


CL-USER> 


#<STAND ARD - GENERIC - FUNCTION  { 1002BF790B }> 

0 

Name:  @0=OTTELU 
Arguments:  (ESINE1  ESINE2) 

Hethod  class:  #<STANDARD - CLASS  STANDARD -METHOD> 

Method  combination:  #<SB-PCL: : STANDARD -HETHOD -COHBINATION  STANDARD  NIL  {100O2F16F3}> 
Hethods: 

(PAPERI  SAKSET)  [remove  method] 

(PAPERI  KIVI)  [remove  method] 

(SAKSET  PAPERI)  [remove  method] 

(SAKSET  KIVI)  [remove  method] 

(KIVI  PAPERI)  [remove  method] 

(KIVI  SAKSET)  [remove  method] 

(ESINE  ESINE)  [remove  method] 

(AROUND  ESINE  ESINE)  [remove  method] 


Group  slots  by  inheritance  [  ] 
Sort  slots  alphabetically  [X] 


11  Slots: 

]  ^DOCUHENTATION  =  NIL 

]  «sLOCK  =  #<SB -THREAD : HUTEX  "GF  lock"  (free)> 

]  «sHETHOD- COHBINATION  =  #<SB-PCL: : STANDARD -HETHOD -COHBINATION  STANDARD  NIL  {10002F16F3}> 

1  ARG-INEQ.  .  =  #SIS_fi_-.RCL;j_ARG-INE0_:.ARG.-INF0-LAHBDA-JJ[SXJ:ESIN£I_ESINE21_.:ARG-INFa-_PRt^ 

t*-  *sUme-inspcctor*  Top  (2,0)  (Slime-Inspector  +1  {COMHON-LISP-USER  sbcU) _ 


GNU  Emacs  ja  Slime  -  vapaa  kehitysympäristö  Common  Lispille. 


täväksi  muidenkin  murteiden  kanssa.  Kun  Emac- 
siin  asentaa  Slime-laajennoksen,  muodostuu 
siitä  lähes  ihanteellinen  Common  Lispin  kehitys¬ 
ympäristö.  Koodia  voi  suorittaa  ja  testata  jous¬ 
tavasti  sitä  mukaa,  kun  sitä  syntyy.  Kaupallisten 
Common  Lisp  -toteutusten  mukana  saattaa  tulla 
oma  editorinsa  ja  kehitysympäristönsä. 

Lisp-yhteisö  kokoontuu  ircissä  Freenode- 
verkon  kanavalla  #lisp  ja  Usenetin  uutisryh¬ 
mässä  comp.lang.lisp.  Kummassakin  on  läsnä 
lahjakkaita  ohjelmoijia,  jotka  tuntevat  Common 
Lispin  läpikotaisin.  Lisäksi  on  olemassa  LispFo- 
rum,  nettiselaimella  käytettävä  keskustelualue, 
josta  voi  saada  apua  Lisp-taipaleella.  Kaikkein 
tärkeintä  on  tietysti  oma  tutkimisen  halu  ja  ko¬ 
keileminen. 

Jos  tämän  artikkelin  kirjoittajalta  kysytään. 
Common  Lispiä  ei  kannata  jättää  pelkäksi  kokei¬ 
luksi,  sillä  se  on  paljon  muutakin  kuin  eksoot¬ 
tinen  kuriositeetti  valtakielten  joukossa.  Mie¬ 
lestäni  Common  Lispissä  ja  sen  toteutuksissa 
yhdistyvät  ihanteellisella  tavalla  matalatasois¬ 
ten  staattisten  kielten  suoritusteho  ja  korkeata¬ 
soisten  dynaamisten  kielten  ilmaisuvoima.  Voiko 
parempaa  olla?  & 


Kirjallisuutta 

•  Barski,  Conrad  2010:  Land  of  Lisp. 

Suosittuja  toteutuksia 

•  Allegro  Common  Lisp: 

http://www.franz.com/products/allegro-common-lisp/ 

•  Clozure  Common  Lisp: 
http://ccl.clozure.com/ 

•  GNU  CLI5P: 
http://www.clisp.org/ 

•  LispVVorks: 

http://www.lispworks.com/ 

•  Steel  Bank  Common  Lisp: 
http://www.sbcl.org/ 

Muuta  hyödyllistä 

•  Common  Lisp  -projekteja: 
http://common-lisp.net/ 

•  Common  Lisp  -wiki: 

•  Gnu  Emacs  -tekstieditori: 
http://www.gnu.org/software/emacs/ 

•  LispForum: 

http://www.lispforum.com/ 

•  Quicklisp,  ohjelmakirjastojen  hallintaan: 
http://www.quicklisp.org/ 

3D -ohjelmoinnissakin  on  välillä  heittäydyttävä  pinnalliseksi 
ja  kiinnitettävä  huomio  pelkkään  ulkokuoreen.  Sarjan  tässä 
osassa  herätämme  kappaleet  uuteen  loistoon. 

Teksti:  Mikko  Rasa  Kuva:  Mikko  Rasa,  Mitol  Berschevvsky 


Teksturointi 

Todellisessa  maailmassa  harva  pinta  on 
täysin  tasainen  ja  yksivärinen.  Lähimmäk¬ 
si  pääsevät  ehkä  laboratoriot  ja  sairaalat, 
joiden  on  tarkoituskin  olla  steriilejä.  Kos¬ 
ka  kolmiulotteisella  tietokonegrafiikalla 
jäljitellään  usein  todellista  maailmaa,  on 
pintoihin  saatava  eloa  jollain  tavalla.  Ta¬ 
paa  kutsutaan  teksturoinniksi. 

Yksinkertaisimmillaan  tekstuuri  on 
kolmiulotteisen  kappaleen  pinnalle  lii¬ 
mattu  kuva.  Sen  sisältö  voi  olla  mitä  ta¬ 
hansa,  esimerkiksi  sanomalehden  sivu, 
tiiliseinä  tai  puunrungon  kaarna.  Teks¬ 
tuurin  kuvapisteistä  käytetään  termiä 
tekseli  (engl.  texel,  TEXture  ELement). 

Monissa  ihmisen  tekemissä  pinnois¬ 
sa  esiintyy  toistuvia  kuvioita.  Tällaisia 
ovat  vaikkapa  seinäpaperi  tai  katukiveys. 
Koko  seinän  tai  kadun  tekeminen  yhtenä 
tekstuurina  vaatisi  valtavan  määrän  tek- 
seleitä,  eikä  tekstuureja  mahtuisi  muis¬ 
tiin  kovin  monta.  Mieluummin  kannattaa 
ottaa  halutusta  pinnasta  vain  pieni  osa 
ja  monistaa  sitä.  Osien  täytyy  kuitenkin 


J 


t 


Ei  toistoa:  tekstuurin  reunimmaiset  tekselit  ve¬ 
nyvät  loputtomiin. 


sopia  yhteen,  jotta  ne  vierekkäin  ja  pääl¬ 
lekkäin  sijoitettuna  muodostaisivat  sau¬ 
mattoman  pinnan. 

OpenGL  tarjoaa  kaksi  eri  algoritmia 
toistuvien  pintakuvioiden  luomiseen. 
Oletusasetuksena  on  tekstuurin  toista¬ 
minen  sellaisenaan  peräkkäin.  Vaihtoeh¬ 
tona  on  peilata  joka  toinen  toistokerta, 
jolloin  symmetrisestä  kuviosta  tarvitsee 
pitää  muistissa  vain  puolet.  Toiston  voi 
kytkeä  myös  kokonaan  pois  päältä.  Tällä 
voi  välttää  reunoilla  esiintyvät  artifaktit 
tekstuurissa,  jota  ei  ole  tarkoitettu  tois¬ 
tuvaksi. 

Luonnossa  ei  esiinny  täsmällistä  tois¬ 
tuvuutta,  joten  tietokonegrafiikassa  vaa¬ 
rana  on,  että  pinta  näyttää  keinotekoi¬ 
selta.  Tekstuuri  on  hyvä  tehdä  riittävän 
suureksi,  ja  kovin  voimakkaita  yksityis¬ 
kohtia  on  syytä  välttää.  On  myös  mah¬ 
dollista  käyttää  moniteksturointia  laaja- 
alaisen  vaihtelun  lisäämiseksi. 

Tekstuurin  tekselit  harvemmin  koh¬ 
distuvat  täsmälleen  näytön  pikseleihin. 
Yleensä  pinta  on  vinossa  tai  tekselit  ovat 


Normaali  toisto:  trolliarmeija  hyökkää! 


erikokoisia  kuin  pikselit.  Näytteistettäes- 
sä  voidaan  valita  lähin  tekseli  ja  käyttää 
sen  väriarvoa  sellaisenaan.  Lopputulok¬ 
sena  on  laatikoitunut  kuva  tai  mössöä, 
riippuen  siitä,  suurennetaanko  vai  pie¬ 
nennetäänkö  tekstuuria. 

Parempi  lopputulos  saadaan  line¬ 
aarisella  suodatuksella  (engl.  linear  fil- 
tering).  Siinä  valitaan  tekstuurikoordi- 
naattien  ilmaisemaa  pistettä  ympäröivät 
tekselit  ja  interpoloidaan  niiden  välillä. 
Tässäkin  tapauksessa  voimakkaasti  pie¬ 
nennetty  tekstuuri  puuroutuu,  koska  joi¬ 
takin  tekseleitä  jätetään  välistä. 

Laadukkain  tapa  tekstuurin  pienen¬ 
tämiseen  on  mipmäppäys  (engl.  mipmap- 
ping).  Tekstuurista  lasketaan  etukäteen 
puolet  pienempiä  versioita  aina  yhden 
tekselin  kokoon  saakka.  Näytteistettäes- 
sä  valitaan  lähimmäksi  osuva  suurempi  ja 
pienempi  taso,  poimitaan  niistä  väriarvo 
lineaarisella  suodatuksella  ja  lopuksi  in¬ 
terpoloidaan  lineaarisesti  näiden  välillä. 

Teksturoitu  pinta  on  paremman  nä¬ 
köinen  kuin  tasavärinen,  mutta  sekin  on 


Peilattu  toisto:  nyt  niitä  kasvaa  jo  katossakin. 

Jos  teksturoitua  pintaa  katsellaan  lähes  pin¬ 
nan  suuntaisesti,  suodatuslogiikka  valitsee 
liian  pienen  mipmap-tason  ja  seurauksena  on 
sumentunut  tekstuuri.  Tähän  auttaa  aniso- 
trooppinen  suodatus.  Se  muistuttaa  kaksois- 
lineaarista  suodatusta,  mutta  neljän  tekselin 
muodostaman  neliön  sijaan  käytetään  jopa 
16><2  tekselin  suorakaidetta.  Anisotrooppinen 
suodatus  ei  ole  mukana  vielä  OpenGL  3.3:n 
ydinmäärittelyssä  vaan  löytyy  laajennoksesta 
GL_EXT_texture_filter_anisotropic. 


muodoltaan  tasainen.  Tämän  huomaa 
erityisen  selvästi,  jos  mukana  on  piste¬ 
mäisiä  valonlähteitä  tai  heijastuksia.  Vii¬ 
meisenä  silauksena  pinnasta  pitäisi  saa¬ 
da  epätasaisen  näköinen,  mutta  pienten 
yksityiskohtien  tekeminen  kolmioverkol¬ 
la  nostaisi  kulmapisteiden  määrää  liikaa. 
Muhkuraisen  pinnan  illuusion  voi  luoda 
myös  siihen  tarkoitetulla  tekstuurilla, 
niin  sanotulla  normaalikartalla  (engl. 
normalmap).  Sitä  käytetään  pinnan  nor¬ 
maalin  muunteluun  kulmapisteiden  välil¬ 
lä,  jolloin  valo  heijastuu  eri  kohdista  eri 
tavalla. 

Yleisesti  käytetyt  kuvaformaatit  pys¬ 
tyvät  tallentamaan  väriarvot  ainoastaan 
8-bittisinä  kokonaislukuina,  ja  normaa- 
likarttaan  tarvitaan  liukulukuja  -l:n  ja 
l:n  väliltä.  Ongelma  ratkaistaan  skaalaa- 
malla  normaalikartan  arvot  0:nja  255:n 
välille  tekstuuriin  tallennusta  varten 
ja  muuntamalla  ne  shaderissa  takaisin 
vektorimuotoon.  Yleinen  käytäntö  on, 
että  positiivinen  Z-koordinaatti  osoittaa 
ulospäin  pinnasta,  jolloin  neutraali  vek¬ 
tori  saa  väriarvon  #8080FF.  Koska  nor¬ 
maalit  usein  poikkeavat  neutraalista  vain 
vähän,  normaalikartoista  tulee  sinisävyt- 
teisiä. 

Tekstuurin  ei  välttämättä  tarvitse  olla 
kaksiulotteinen.  Yksiulotteista  tekstuu¬ 
ria  (yksittäinen  rivi  tekseleitä)  voi  käyt¬ 
tää  esimerkiksi  väriliukujen  tekemiseen. 
Kolmiulotteisia  tekstuureja  käytetään 


tilavuudellisiin  (engl.  volumetric)  tehos¬ 
teisiin  tai  animoituihin  pintoihin. 

Eksoottisempi  tekstuurityyppi  on 
kuutiotekstuuri.  Se  on  ikään  kuin  kaksi- 
ja  kolmiulotteisen  tekstuurin  välimuo¬ 
to.  Kuutiotekstuuri  koostuu  kuudesta 
kaksiulotteisesta  tekstuurista,  jotka  on 
sijoitettu  kuution  sivuille.  Tekstuurikoor- 
dinaatteina  käytetään  kolmiulotteista 
vektoria,  ja  näytteistys  tapahtuu  kuution 
pinnalta  vektorin  osoittamasta  suunnas¬ 
ta.  Kuutiotekstuureita  käytetään  yleisesti 
ympäristökarttojen  tai  taivaan  toteutta¬ 
miseen. 

OpenGL:n  tekstuurirajapinta 

Tekstuurit  noudattavat  OpenGLm  nor¬ 
maalia  oliorajapintaa  (ks.  edellinen  nu¬ 
mero).  OpenGL  tukee  yksi-,  kaksi-  ja 
kolmiulotteisia  tekstuureita  sekä  kuutio- 
tekstuureja.  Ne  kaikki  käyttävät  yhteistä 
oliotyyppiä  Texture  mutta  eri  sidontapis- 
teitä.  Ensimmäinen  sidonta  määrittelee 
tekstuurin  tyypin,  eikä  sitä  voi  muuttaa 
myöhemmin. 

Jotta  tekstuurista  olisi  mitään  iloa,  on 
siihen  ladattava  kuva.  OpenGL  ei  tarjoa 
rajapintaa  kuvatiedostojen  lataamiseen, 
vaan  pikselidata  on  saatava  tiedostos¬ 
ta  muistiin  muulla  tavoin.  Kuvanlataus- 
kirjastojen  käyttö  ei  kuitenkaan  kuulu 
tämän  artikkelin  aihepiiriin.  Toisaalta 
kuvatiedostojen  sijaan  voidaan  laskea 
vaikkapa  fraktaaleja  suoraan  muistissa 
oleviin  puskureihin. 

Kun  kuva  on  muistissa,  se  ladataan 
tekstuuriin  funktiolla  glTexImage<N>D, 
jossa  <N>  on  ulottuvuuksien  määrä.  Sa¬ 
malla  määritellään  tekstuurin  kokoja  vä- 
riformaatti.  Tekstuurin  sisäinen  säilytys- 
formaatti  ja  syötettävän  datan  formaatti 
annetaan  erikseen.  Tämä  säästää  vaivaa 
eksoottisempien  formaattien  kanssa, 
koska  ohjelman  ei  tarvitse  käsitellä  esi¬ 
merkiksi  11-bittisiä  liukulukuja. 

Level-parametria  käytetään  mipmap- 


tasojen  lataamiseen.  Täysikokoinen  kuva 
on  taso  0,  ja  jokainen  sitä  korkeampi  taso 
on  puolet  edellistä  pienempi.  Puolikkaat 
tekselit  pyöristetään  alaspäin.  Viimeisel¬ 
lä  tasolla  tekstuurin  koko  kaikissa  suun¬ 
nissa  on  yksi  tekseli.  Jos  jonkin  tason 
koko  on  väärä,  tekstuuria  ei  voi  käyttää. 

Jos  data-osoitin  on  null,  tekstuurille 
varataan  tilaa,  mutta  sen  sisältö  on  mää¬ 
rittelemätön.  Näin  voidaan  luoda  esimer¬ 
kiksi  kuvapuskurina  käytettävä  tekstuuri 
eikä  tarvitse  turhaan  varata  suurta  muis¬ 
tialuetta,  joka  heti  perään  vapautettai¬ 
siin. 

Kuutiotekstuurille  ei  ole  erillistä  funk¬ 
tiota,  vaan  kukin  sivu  ladataan  erikseen 
kaksiulotteisena  tekstuurina.  Sidontapis- 
teenä  käytetään  tällöin  yhtä  kuudesta  va¬ 
kiosta,  jotka  kuvaavat  kuution  sivuja. 

Tekstuurin  suodatus-,  toisto-  ja 
muut  asetukset  asetetaan  funktioilla 
glTexParameteri  ja  glTexParameterf. 
Erona  näillä  on  asetettavan  paramet¬ 
rin  tyyppi.  Suodatusparametreihin  on 
kiinnitettävä  erityistä  huomiota,  koska 
GL  MIN  FILTER-parametrin  oletusarvo 
on  GL  NEAREST  MIPMAP  LINEAR  eikä 
mipmapeja  käyttävä  tekstuuri  näy,  ellei 
kaikkia  mipmap-tasoja  ole  määritelty. 

Moniteksturointia  varten  on  olemas¬ 
sa  funktio  glActiveTexture,  joka  asettaa 
käytettävän  teksturointiyksikön.  Para¬ 
metrina  annetaan  tekstuuriyksikköä 
kuvaava  symbolinen  vakio.  On  tärkeää 
huomioida,  että  kaikki  tekstuurioperaati- 
ot  kohdistuvat  aktiiviseen  tekstuuriyksik- 
köön.  Siinä  piilee  sudenkuoppa,  sillä  yk¬ 
sinkertaista  teksturointia  käyttävä  koodi 
saattaa  toimia  väärin,  jos  moniteksturoi- 
va  osuus  jättää  aktiiviseksi  muun  kuin 
ensimmäisen  yksikön. 

Tekstuuriolion  rakentaminen  on 
vasta  puoli  voittoa.  Jotta  kuva  näkyisi 
kappaleen  pinnalla,  on  shaderi  saatava 
käyttämään  sitä.  Koska  tekstuureja  voi 
olla  käytössä  useita  samanaikaisesti,  on 


Korkeus  kartta,  siitä  tehty  normaalikartta  ja  valaistu  lopputulos. 

NEAREST-suodatuksella  pikselit  suurenevat  terävärajaisiksi  neliöiksi. 


LINEAR-suodatus  toimii  hyvin  valokuvamaiselle  materiaalille,  mutta  tässä  tapauksessa  siitä  on 
enemmän  haittaa  kuin  hyötyä. 


shaderille  välitettävä  tieto  siitä,  mitä 
tekstuuria  tai  tekstuureja  halutaan  käyt¬ 
tää.  Se  onnistuu  käyttämällä  erityisiä 
näytteistäjätyyppejä,  joita  on  kullekin 
tekstuurityypille  omansa.  Esimerkiksi 
kaksiulotteisen  tekstuurin  näytteistäjä 
on  sampler2D.  Näytteistäjien  on  oltava 
uniform-muuttujia.  Isäntäohjelman  puo¬ 
lelta  niihin  asetetaan  kokonaislukuako, 
joka  kertoo  käytettävän  teksturointiyksi- 
kön  järjestysnumeron.  Shaderin  puolella 
näytteistäjiä  voi  käyttää  ainoastaan  näyt- 
teistysfunktion  parametrina. 

Tekstuuri  on  myös  sijoitettava  oikein 
suhteessa  kappaleen  muotoihin.  Yleensä 
kappaleen  kulmapisteille  määritellään 
etukäteen  tekstuurikoordinaatit  ja  kul- 
mapisteshaderi  vain  välittää  saamansa 
syötteen  eteenpäin  pikselishaderille.  On 
kuitenkin  myös  tilanteita,  joissa  kulma- 
pisteshaderin  täytyy  muunnella  tekstuu- 
rikoordinaattia  tai  jopa  laskea  se  muiden 
syötteiden  perusteella. 

Jokaiselle  näytteistäjätyypille  on 
vastaava  näytteistysfunktio.  Esimerkik¬ 
si  kaksiulotteiselle  tekstuurille  se  on 
texture2D.  Näytteistysfunktion  ensim¬ 
mäinen  parametri  on  näytteistettävä 
tekstuuri  ja  toinen  parametri  tekstuuri- 
koordinaattivektori.  Kaikki  näytteistys- 
funktiot  palauttavat  nelikomponenttisen 
vektorin,  joka  sisältää  RGBA-arvot.  Kom¬ 
ponentit  ovat  normaalisti  välillä  nollasta 
yhteen,  mutta  joillakin  väriformaateilla 
on  eri  arvoalue.  Mikäli  tekstuurin  määrit¬ 
telyssä  on  puutteita,  palautetaan  vec4(0, 
0,  0,  1). 

Valaistus 

Toinen  realistisen  grafiikan  kulmakivi  on 
valaistus.  Ilman  sitä  teksturoidutkin  kap¬ 
paleet  näyttävät  latteilta  ja  muotoja  on 
vaikeaa  erottaa.  Valaistuksen  toteuttami¬ 
nen  on  onneksi  varsin  yksinkertaista. 

Valonlähteitä  on  kahta  eri  päätyyp¬ 
piä.  Suunnattu  valo  (engl.  directional 


light)  on  niistä  yksinkertaisempi.  Se  osuu 
kaikkialle  samassa  suunnassa,  joten  las¬ 
kutoimitukset  helpottuvat  huomattavas¬ 
ti.  Yleisin  esimerkki  suunnatusta  valosta 
on  aurinko. 

Toinen  päätyyppi  on  pistemäinen  valo 
(engl.  omnidirectional  light,  omni  light), 
jolla  on  sijainti  mutta  ei  suuntaa.  Va¬ 
laistuksen  muodostamiseksi  on  kullekin 
pisteelle  laskettava  erikseen  valon  tulo¬ 
suunta.  Esimerkiksi  monet  katulyhdyt 
ovat  likimain  pistemäisiä  valonlähteitä. 

Jos  pistemäinen  ja  suunnattu  valo  yh¬ 
distetään,  saadaan  spottivalo  (engl.  spot 
light).  Sillä  on  sekä  sijainti  että  suunta  ja 
lisäksi  myös  valokeilan  leveys.  Hyvä  esi¬ 
merkki  spottivalosta  on  taskulamppu. 

Valaistuslaskennan  peruspalikka  on 
vektorien  pistetulo.  Valaistuksen  kirkka¬ 
us  riippuu  valon  tulosuunnan  ja  pinnan 
normaalin  välisen  kulman  kosinista,  joka 
on  yksikkövektoreilla  sama  kuin  pistetu¬ 
lo.  Yleensä  käytetään  pinnasta  valonläh¬ 
teeseen  osoittavaa  vektoria.  Pistetulo  on 
positiivinen,  kun  pinta  on  valonlähdettä 
kohti.  Negatiiviset  tulokset  muutetaan 
nollaksi. 

Kuten  monessa  muussakin  asiassa, 
myös  valaistuksessa  voidaan  tehdä  va¬ 
linta  suorituskyvyn  ja  ulkonäön  välillä. 
Valaistuksen  voimakkuuden  laskeminen 
kulmapisteshaderissa  ja  interpolointi 
pinnan  yli  tuottaa  vain  karkean  likiarvon 
mutta  on  erittäin  nopeaa.  Tarkasti  todel¬ 
lisuutta  jäljittelevä  valaistus  vaatii  paljon 
pikselikohtaista  laskentaa.  Sitä  tarvitaan 
silloin,  kun  käytetään  normaalikarttoja  ja 
eräitä  muita  tehosteita. 

Vektorien  interpolointi  tapahtuu 
komponenteittain  lineaarisesti.  Mikäli 
interpoloinnin  päätepisteet  poikkeavat 
toisistaan  enemmän  kuin  aivan  vähän, 
välivaiheet  eivät  pysy  yksikköpituisina. 
Tämä  aiheuttaa  tummemman  valaistuk¬ 
sen  pintojen  keskelle  ja  kirkkaamman 
kulmapisteiden  läheisyyteen.  Vektorit  on 


Mipmapeilla  voidaan  hallita  pienennetyn  kuvan 
laatua.  Jokaisen  tason  voi  halutessaan  tehdä 
erikseen. 


Ennen  versiota  3.0  OpenGLn  kiinteässä  toi¬ 
minnallisuudessa  oli  tarjolla  valaistusmalli.  Se 
perustui  verteksikohtaiseen  valaistukseen  ja 
oli  siten  varsin  karkea,  erityisesti  valonlähtei¬ 
den  lähellä.  Tämäkin  ominaisuus  jätettiin  pois 
muun  kiinteän  laskennan  mukana. 


siksi  muistettava  normalisoida  ennen  pis- 
tetulon  ottamista. 

Valaistusta  laskettaessa  on  kiinni¬ 
tettävä  huomiota  myös  siihen,  että  las¬ 
kutoimituksiin  osallistuvat  vektorit  ovat 
samassa  koordinaatistossa.  Tasaisten 
pintojen  valaistukseen  käytetään  taval¬ 
lisesti  kameran  koordinaatistoa.  Koska 
esimerkiksi  pelimaailman  osien  sijainnit 
on  käytännöllisintä  ilmaista  maailman 
koordinaatistossa,  on  grafiikkamoottorin 
huolehdittava  koordinaatistomuunnok¬ 
sesta,  kun  se  syöttää  valojen  ominaisuuk¬ 
sia  shadereille. 

Normaalikartat  ovat  hankalampi  ta¬ 
paus.  Normaalit  tallennetaan  karttaan 
suhteessa  kolmioverkon  määräämiin  pin¬ 
nanmuotoihin,  ja  niiden  muuntaminen 
kameran  koordinaatistoon  vaatisi  paljon 
laskentaa  pikselishaderissa.  Helpompaa 
onkin  laskea  valonlähteen  suunta  pinnan 
koordinaatistossa.  Tämä  voidaan  tehdä 
jo  kulmapisteshaderissa  ja  siten  välttää 
kallista  pikselikohtaista  laskentaa.  Kul¬ 
mapisteille  on  sitä  varten  lisättävä  kaksi 
tangenttia,  jotka  kertovat  normaalikar- 
tan  orientaation  pinnalla. 

Yksittäisten  valolähteiden  lisäksi  lä¬ 
hes  jokaisessa  ympäristössä  on  myös  ha¬ 
javaloa  (engl.  ambient  light),  jota  tulee 
kaikista  suunnista.  Se  esitetään  kaikkien 
pisteiden  valaistukseen  lisättävänä  va¬ 
kioarvona.  Ulkotiloissa  voi  parempaan 
lopputulokseen  päästä  käyttämällä  puo- 
lipallovaloa  (engl.  hemispherical  light, 
hemi  light),  joka  on  ikään  kuin  suunna¬ 
tun  valon  ja  hajavalon  välimuoto.  Valon¬ 
lähteen  ja  normaalin  välinen  pistetulo 
lasketaan  kuten  suunnatulle  valolle,  mut¬ 
ta  tulos  skaalataan  niin,  että  vasta  täysin 
valonlähteestä  poispäin  osoittava  pinta 
on  täysin  pimennossa. 


26  5KRDLLI  2013.4 


int  Shader: :get_uniform_location(const  string  &name) 

{ 

map<string,  int>: : iterator  i  =  uniforms . f ind(name) ; 
if (i ! =uniforms .end()) 
return  i->second; 

int  loc  =  glGetUniformLocation(program_id,  name . c_str()) ; 
uniforms[name]  =  loc; 

return  loc; 

> 

void  Shader: : set_uniform(const  string  &name,  float  x,  float  y,  float  z) 
{ 

int  loc  =  get_uniform_location(name) ; 
if (loc>=0) 

glUniform3f (loc,  x,  y,  z) ; 

> 

Listaus  2:  Uniform-muuttujien  käsittelyfunktiot. 


struct  Vertex 
{ 

float  x,  y,  z; 
float  nx,  ny,  nz; 
float  u,  v; 
float  tx,  ty,  tz; 
float  bx,  by,  bz; 

}; 

Listaus  1:  Kulmapistestruktuuri,  jossa  ovat 
teksturointiin  tarvittavat  muuttujat. 

Esimerkkiohjelma 

Esimerkkiohjelmassa  on  tällä  kertaa  run¬ 
saasti  uusia  asioita,  joten  käymme  tässä 
läpi  vain  pääkohdat. 

OpenGLm  olioiden  hallinta  käsipelillä 
käy  äkkiä  työlääksi.  Hätiin  tulevat  C+  +  :n 
luokat  ja  RAII-periaate.  Kun  OpenGL-olio 
luodaan  luokan  konstruktorissa  ja  va¬ 
pautetaan  destruktorissa,  voidaan  niihin 
soveltaa  normaalia  C+  +  :n  muistinhallin¬ 
taa. 

Object-luokka  kuvaa  kolmiulotteista 
esinettä  ja  pitää  sisällään  sen  tarvitsemat 
puskurit.  Rakentajalle  annetaan  paramet¬ 
rina  taulukot  vertekseistä  ja  indekseistä. 
Piirtokomentojen  vähentämiseksi  ja  raja¬ 
pintojen  yksinkertaistamiseksi  koko  esi¬ 
ne  piirretään  yhtenä  kolmioketjuna. 

Kulmapistestruktuuri  on  saanut  uusia 
jäseniä  teksturointia  varten.  U  ja  v  ovat 
tekstuurikoordinaatit,  ja  t-alkuisiin  muut¬ 
tujiin  tallennetaan  pinnan  tangentti  ja 
b-alkuisiin  binormaali.  Listauksessa  1  on 


Tärkeimmät  parametrit 
GL_MIN_FILTER 

suodatus  pienennettäessä  (minification) 

GL_MAG_FILTER 

suodatus  suurennettaessa  (magnification) 

GL_WRAP_S 

ensimmäisen  ulottuvuuden  toisto 

GL_WRAP_T 

toisen  ulottuvuuden  toisto 

GL_WRAP_R 

kolmannen  ulottuvuuden  toisto 


uusi  struktuuri  kokonaisuudessaan. 

Esineiden  luominen  on  myös  siirretty 
omiin  funktioihinsa,  jotka  ottavat  para¬ 
metreinä  luotavan  esineen  mitat.  Kos¬ 
ka  useimpia  esineitä  ei  ole  mahdollista 
esittää  yhtenä  kolmioketjuna,  käytämme 
primitiivien  uudelleenkäynnistystä  (engl. 
primitive  restart).  Sen  avulla  tietty  in¬ 
deksi  voidaan  määritellä  tarkoittamaan 
uuden  samantyyppisen  primitiivin  aloit¬ 
tamista. 

Shader-luokka  huolehtii  shaderien 
kääntämisestä  ja  uniform-muuttujien 
asettamisesta.  Rakentajalle  annetaan 
verteksi-  ja  pikselishaderien  lähdekoodit 
merkkijonoina.  Jos  käännöksessä  tapah¬ 


Suodattimet 

GL.NEAREST 

ei  suodatusta 

GL.LINEAR 

lineaarinen  suodatus 

GL_LINEAR_MIPMAP_LINEAR 

lineaarinen  suodatus  mipmapeilla 

Toistotavat 

GL_CLAMP_TO_EDGE 

ei  toistoa,  reunimmaiset  tekselit  jatkuvat 
äärettömyyteen 

GL.REPEAT 

normaali  toisto 

GL_MIRRORED_REPEAT 

peilattu  toisto 


tuu  virhe,  rakentaja  heittää  poikkeuksen. 

Listauksessa  2  on  uniform-muuttujien 
käsittelyyn  käytettävät  funktiot.  Muuttu¬ 
jien  arvoja  joudutaan  muuttamaan  usein, 
joten  GL-kutsujen  vähentämiseksi  säily¬ 
tämme  niiden  sijainnit  paikallisesti. 

Jokaiselle  eri  uniform-tyypille  tarvi¬ 
taan  oma  asetusfunktionsa,  joista  on  ti¬ 
lan  säästämiseksi  listattu  tässä  vain  yksi. 
Ylikuormituksen  ansiosta  ne  voivat  olla 
samannimisiä.  Uniform-muuttujan  ase¬ 
tus  kohdistuu  aina  aktiiviseen  shaderiin, 
joten  shaderi  on  muistettava  ottaa  käyt¬ 
töön  ensin. 

Texture-luokka  on  varsin  yksinkertai¬ 
nen.  Rakentajalle  annetaan  parametrina 


Sidontapisteet 
GL_TEXTURE_1  D 

yksiulotteinen  tekstuuri 

GL_TEXTURE_2D 

kaksiulotteinen  tekstuuri 

GL_TEXTURE_3D 

kolmiulotteinen  tekstuuri 

GL_TEXTURE_CUBE_MAP 

kuutiotekstuuri 

Väriformaatit 

GL_RED 

yksi  värikanava,  ainoastaan  R-komponentti 
käytössä 

GL_RG 

kaksi  värikanavaa,  R- ja  G-komponentit 
käytössä 

GL_RGB 

kolme  värikanavaa 
GL.RGBA 

neljä  värikanavaa 

Yllä  olevat  formaatit  eivät  määrittele  bit- 
tisyvyyttä,  vaan  toteutus  valitsee  sopivan. 
Bittisyvyyden  voi  määritellä  lisäämällä  sen 
vakion  perään: 

GL_fmt8 

8  bittiä  per  komponentti 

GL_fmt1 6 

16  bittiä  per  komponentti 

GL_fmt1 6F 

16  bittiä  per  komponentti,  liukuluku 

GL_fmt32F 

32  bittiä  per  komponentti,  liukuluku 


Lunttilappu  OpenGL:n  tekstuurirajapintaan 

Funktiot 

void  glGenTextures(sizei  n,  uint  *textures); 
void  glBindTexture(enum  target,  uint  texture); 
void  glDeleteTextures(sizei  n,  const  uint  *textures); 

void  glTexlmage3D(enum  target,  int  level,  int  internalformat,  sizei  vvidth,  sizei  height,  sizei 
depth,  int  border,  enum  format,  enum  type,  const  void  *data); 
void  glTexlmage2D(enum  target,  int  level,  int  internalformat,  sizei  vvidth,  sizei  height,  int  border, 
enum  format,  enum  type,  const  void  *data); 

void  glTexlmage1D(enum  target,  int  level,  int  internalformat,  sizei  vvidth,  int  border,  enum 
format,  enum  type,  const  void  *data); 
void  TexParameteri(enum  target,  enum  pname,  int  param); 
void  TexParameterf(enum  target,  enum  pname,  float  param); 
void  glActiveTexture(enum  texture); 


Kuvakaappaus  esimerkkiohjelmasta. 


void  main() 

{ 

gl_Position  =  projection*modelview*in_position; 
mat3  normal_matrix  =  mat3(modelview) ; 

mat3  tbn_matrix  =  normal_matrix*mat3(in_tangent ,  in_binormal,  in_normal); 

texcoord  =  in_texcoord; 

tbn_light  =  light_direction*tbn_matrix; 

> 

Listaus  3:  Normaalikarttaa  käyttävä  kulmapisteshaderi. 


void  main() 

{ 

vec4  color  =  texture2D(texture,  texcoord); 
vec3  normal  =  texture2D(normalmap,  texcoord) . rgb*2. 0-1 .0; 
float  intensity  =  max(dot(normalize(tbn_light) ,  normal),  0.0); 
out_color  =  vec4(color. rgb*(0.4+intensity*0. 6) ,  color. a); 

} 

Listaus  4:  Normaalikarttaa  käyttävä  pikselishaderi. 


ladattavan  kuvatiedoston  nimi.  Sen  lisäk¬ 
si  luokassa  on  ainoastaan  sidontafunktio. 

Myös  vektorit  ja  matriisit  ansait¬ 
sevat  omat  apuluokkansa.  Pärjäämme 
varsin  maltillisella  määrällä  operaatioi¬ 
ta.  Matriisiluokka  sisältää  myös  joukon 
staattisia  funktioita  perusmuunnosten 
luomiseen.  Kertolaskuoperaattorilla  ket¬ 
juttamalla  niistä  voi  kasata  monimutkai¬ 
sempia  muunnoksia. 

Listauksissa  3  ja  4  on  normaalikart¬ 
taa  käyttävän  kulmapiste-  ja  pikselisha- 
derin  lähdekoodi.  Tilan  säästämiseksi 
muuttujien  esittelyt  on  jätetty  pois.  Valon 
suunnan  muunnoksessa  TBN-avaruuden 
matriisi  on  poikkeuksellisesti  oikealla 
puolella,  koska  kyseessä  on  kohdeava- 
ruuden  matriisi  lähdeavaruudessa  esitet¬ 
tynä. 

Pinnan  normaalia  ei  välitetä  sha- 
derien  välisessä  rajapinnassa,  koska 
TBN-avaruudessa  neutraali  normaali  on 
vakio.  Sen  sijaan  pikselishaderi  lukee 
pikselikohtaisen  normaalin  tekstuuris¬ 
ta  ja  skaalaa  rgb-arvot  takaisin  oikealle 


arvoalueelle.  Max-funktio  estää  valais- 
tusarvon  muuttumisen  negatiiviseksi,  jos 
pinta  osoittaa  poispäin  valonlähteestä. 
Voimakkuuteen  lisätään  vielä  vakioarvo, 
jotteivät  varjon  puolella  olevat  pinnat  oli¬ 
si  täysin  mustia. 

Tehtäviä  ja  haasteita: 

•  Koeta  tehdä  lisää  erilaisia  esineitä. 

•  Ota  valokuvia  tapetistasi,  talosi  seinäs¬ 
tä  tai  pihatiestä  ja  tee  niistä  tekstuu¬ 
reja. 

•  Muuntele  kameran  reittiä  esineiden 
ympärillä  ja  laita  esineet  liikkumaan. 

•  Esineiden  luominen  ohjelmakoodilla 
on  pidemmän  päälle  hankalaa.  Etsi  jon¬ 
kin  3D-tiedostomuodon  kuvaus  ja  yritä 
kirjoittaa  sille  latausfunktio,  tai  keksi 
oma. 

•  Joitakin  esimerkkiohjelman  mukana 
tulevia  tekstuureja  ei  voi  toistaa  sau¬ 
mattomasti.  Osaatko  tehdä  niistä  (tai 
jostain  muusta  kuvasta)  saumattomia? 

•  Lue  seuraavalla  sivulla  oleva  osio  va¬ 
laistuksen  teoriasta  ja  koeta  lisätä  sha- 


dereihin  peiliheijastukset. 

•  Esimerkkishaderin  valonlähde  on 
suunnattu.  Yritä  tehdä  siitä  pistemäi¬ 
nen  tai  kohdevalo. 


Teorialisä:  tekstuurien  näytteistys 

N  tekseliä 

_ _ A _ 


0123456  A/-1  1 

N  N  N  N  N  N  N 


tekstuurikoordinaatti 

Tekstuuri  koostuu  suorakulmaisesta  tau¬ 
lukosta  tekseleitä,  joihin  viitataan  teks- 
tuurikoordinaateilla.  OpenGL  käyttää 
normalisoituj  a  tekstuurikoordinaattej  a, 
eli  koordinaatit  ovat  aina  nollan  ja  yhden 
välillä.  Jos  tekstuurin  koko  on  N  tekseliä, 
yhden  tekselin  koko  tekstuurikoordinaa- 
teissa  ilmaistuna  on  1/N. 

Näytteistettävää  tekseliä  valittaessa 
tekselin  sijainti  määräytyy  sen  keskipis¬ 
teen  mukaan.  Ilman  suodatusta  valitaan 
yksinkertaisesti  lähin  tekseli.  Lineaari¬ 
sessa  suodatuksessa  käytetään  kullakin 
akselilla  sekä  edellistä  että  seuraavaa 
tekseliä  ja  lasketaan  interpolaatioarvo 
sen  mukaan,  missä  kohtaa  tekselien  vä¬ 
lillä  ollaan. 

Ennen  näytteistystä  tekstuurikoor- 
dinaatista  vähennetään  lähin  pienempi 
kokonaisluku.  Sen  seurauksena  tekstuu¬ 
ri  toistuu  loputtomiin.  Tämä  vaikuttaa 
myös  lähimpien  tekselien  valintaan  li- 


O  tekselin  keskipiste 
X  näytteistys  piste 
x  =  (0.8-0.6)a  +  (0.2-0.6)b 
+  (0.8-0.4)c  +  (0.2-0.4)c 

Lineaarinen  suodatus  kaksiulotteisessa  teks¬ 
tuurissa. 

neaarisessa  interpolaatiossa,  jos  koor¬ 
dinaatti  on  lähellä  tekstuurin  reunaa. 
Mikäli  vastakkaisessa  reunassa  oleva 
tekseli  on  erivärinen,  syntyy  reunaan  nä¬ 
kyviä  artifakteja. 

Toistoparametrilla  voidaan  vaikuttaa 
tekstuurikoordinaattiin  ennen  näytteis- 
tystä.  Normaali  toisto  päästää  koordi¬ 
naatin  läpi  sellaisenaan.  Peilattu  toisto 
toimii  muuten  samoin,  mutta  parittomilla 
kokonaisluvuilla  koordinaatti  käänne¬ 
tään  ympäri  vähentämällä  se  yhdestä. 
Toistuminen  voidaan  estää  rajoittamal¬ 
la  koordinaatin  arvo  välille  0.5/N  -  (N- 
0.5)/N.  Oudolta  vaikuttavat  rajat  estävät 
aiemmin  mainittujen  artifaktien  syntymi¬ 
sen. 

Teorialisä:  valaistusmallit 

Todellisessa  maailmassa  valo  koostuu  fo¬ 
toneista,  joita  valonlähde  tuottaa  tietyn 
määrän  aikayksikköä  kohti.  Ne  heijastu¬ 
vat  pinnasta  toiseen,  kunnes  lopulta  pää¬ 
tyvät  silmään  ja  tuottavat  valoaistimuk- 
sen.  Suurempi  määrä  fotoneita  aistitaan 
kirkkaampana  valona.  Tummat  pinnat 
imevät  osan  fotoneista. 

Heijastuneen  fotonin  suunta  riippuu 
pinnan  mikroskooppisesta  rakentees¬ 
ta.  Tasaiseltakin  vaikuttava  pinta  voi 
atomien  tasolla  olla  rosoinen,  jolloin  fo¬ 
tonit  heijastuvat  satunnaisiin  suuntiin. 
Tätä  kutsutaan  diffuusiksi  heijastukseksi 
(engl.  diffuse  reflection).  Esimerkistä  käy 
käsittelemätön  puupinta  tai  puuvillakan¬ 
gas. 

Erittäin  tasaisesta  pinnasta,  kuten 
vaikkapa  kiillotetusta  metallista  tai  pei- 
lilasista,  lähes  kaikki  fotonit  heijastuvat 
samaan  suuntaan.  Näin  syntyy  spekulaa- 
rinen  heijastus  (engl.  specular  reflecti¬ 
on). 

Monissa  materiaaleissa  heijastus- 
kuvio  on  jotain  tältä  väliltä.  Himmeä 
metallipinta  ja  lakattu  puu  heijastavat 
valonlähteet  kirkkaina  pisteinä  tai  läis- 


Hajaheijastus:  valonsäteet  heijastuvat  satun¬ 
naisiin  suuntiin. 


Peiliheijastus:  valonsäteet  heijastuvat  samaan 
suuntaan. 


kinä,  mutta  peilikuvaansa  niistä  ei  näe. 
Joissakin  tapauksissa  heijastuskuvio  riip¬ 
puu  valon  tulosuunnasta  ja  materiaalin 
sanotaan  olevan  anisotrooppinen.  Har¬ 
jattu  metalli  on  tällainen  materiaali.  On 
jopa  mahdollista  luoda  aivan  muunlaisia 
pintarakenteita,  kuten  valon  takaisin  tu¬ 
losuuntaansa  heijastava  heijastin. 

Jos  pinta  on  vinossa  valonlähteen 
suuntaan  nähden,  sama  valomäärä  leviää 
laajemmalle  alueelle.  Kääntäen  pintaan 
osuva  valomäärä  pinta-alaa  kohden  ja  si¬ 
ten  pinnan  aistittu  kirkkaus  vähenee.  Jos 
fotonikimpun  leveys  on  1  ja  valaistu  alue 
a,  valaistuksen  suhteellinen  voimakkuus 
on  l/a.  Täydentämällä  kuvio  kolmioksi  ja 
merkkaamalla  valon  suunnan  ja  pinnan 
normaalin  välistä  kulmaa  a:lla  nähdään, 
että  l/a  =  cosa,  joka  saadaan  näppärästi 
laskettua  vektorien  pistetulona. 

Reaaliaikaisessa  kolmiulotteisessa 
grafiikassa  on  viime  kädessä  kyse  hui¬ 
jauksesta.  Tehokkaimmankaan  näytön¬ 
ohjaimen  laskentateho  ei  riitä  sellaisiin 
monimutkaisiin  integraaleihin,  joita  to¬ 
dellisuuden  pikkutarkka  simulointi  vaa¬ 
tii,  ainakaan  jos  samalla  halutaan  myös 
sulavaa  liikettä.  Vuosikymmenten  varrel¬ 
la  on  kehitetty  useita  valaistusmalleja, 
jotka  tuottavat  kelvollisen  arvion  valais¬ 
tuksesta  olematta  liian  vaativia. 

Valon  suunta  pintaan  nähden  on  har¬ 
voin  vakio.  Pinta  voi  olla  kaareva,  valon¬ 
lähde  pistemäinen  tai  molempia.  Ensim¬ 
mäiset  valaistusmallit  laskivat  kappaleen 
jokaiselle  tasopinnalle  yhden  valaistus- 
arvon,  jolloin  lopputulos  oli  varsin  kul¬ 
mikkaan  näköinen.  Henri  Gouraud  keksi 
laskea  valaistusarvot  verteksikohtaisesti 
ja  interpoloida  niitä  pintojen  yli.  Näin 
saadaan  piilotettua  tasopintojen  reunat, 
mutta  näkyviä  artifakteja  esiintyy  silti 
monissa  tilanteissa. 

Bui  Tuong  Phongin  kehittämässä,  hä¬ 
nen  mukaansa  nimetyssä  Phong-mallissa 
valaistus  jaetaan  erilliseen  diffuusiin  ja 
spekulaariseen  komponenttiin.  Diffuusin 
valaistuksen  voimakkuus  lasketaan  pin¬ 
nan  normaalin  ja  valon  suunnan  pistetu¬ 
lona.  Spekulaarista  komponenttia  varten 
lasketaan  ensin  heijastuvan  valon  suunta 
ja  muodostetaan  pistetulo  sen  ja  katse- 
lusuunnan  välillä.  Saatu  arvo  korotetaan 
potenssiin  suuntautuneen  heijastuskuvi- 
on  simuloimiseksi.  Suurempi  eksponentti 
saa  aikaan  pienemmän  heijastuksen  ja 
vaikutelman  kiiltävämmästä  materiaalis¬ 
ta. 

Phong-mallista  käytetään  usein  Jim 
Blinnin  kehittämää  muunnelmaa,  jossa 
spekulaaristen  heijastusten  laskentaan 
käytetään  valon  heijastusvektorin  sijasta 
valonlähteen  ja  katselupisteen  puoliväliin 


osoittavaa  vektoria.  Blinn-Phong-malli 
on  tehokkaampi  suunnattuja  valonläh¬ 
teitä  käytettäessä,  koska  samaa  puolivä- 
livektoria  voidaan  käyttää  koko  kuvalle. 

Niin  ikään  Phongin  kehittämä  on 
parempi  interpolaatioalgoritmi,  jossa 
valaistusarvojen  sijaan  interpoloidaan 
pinnan  normaalia.  Tämä  vaatii  enem¬ 
män  laskentatehoa,  koska  interpoloita- 
via  muuttujia  on  yhden  sijaan  kolme  ja 
vektori  pitää  vielä  normalisoida  kunkin 
pikselin  valaistusta  laskettaessa.  Algorit¬ 
mi  kuitenkin  pystyy  laskemaan  spekulaa- 
riset  heijastukset  myös  laajojen  pintojen 
keskellä  ja  mahdollistaa  monia  kehitty¬ 
neempiä  valaistustekniikoita. 

Kohtauskulman  lisäksi  valaistuksen 
voimakkuuteen  vaikuttaa  etäisyys  valon¬ 
lähteestä.  Suunnatut  valonlähteet,  kuten 
aurinko,  ovat  niin  kaukana,  että  etäisyys 
on  käytännössä  vakio  eikä  havaittavaa 
heikkenemistä  tyypillisen  pelimaailman 
alueella  tapahdu.  Pistemäiset  valonläh¬ 
teet  kuitenkin  sijaitsevat  pelimaailmassa 
muiden  esineiden  keskellä,  jolloin  etäi¬ 
syyden  vaikutus  täytyy  ottaa  huomioon. 

Tässäkin  on  kyse  saman  valomää¬ 
rän  leviämisestä  laajemmalle  alueelle. 
Mekanismin  hahmottamista  helpottaa, 
jos  tarkastellaan  valonlähteestä  tiettynä 
hetkenä  lähteneitä  fotoneja  yhtenäisenä 
pallon  muotoisena  rintamana.  Säteen  ja 
pinta-alan  välillä  on  neliöllinen  suhde, 
eli  säteen  kaksinkertaistuessa  pinta-ala 
nelinkertaistuu.  Valomäärä  pinta-alaa 
kohden  pienenee  vastaavasti,  ja  sen  sa¬ 
notaan  olevan  kääntäen  verrannollinen 
etäisyyden  neliöön,  kaavana  ilmaistuna 
Ev  a  l/r2. 

Jakolaskulla  on  ikävä  taipumus  tuot¬ 
taa  hyvin  suuria  tuloksia,  kun  jakaja  lä¬ 
hestyy  nollaa.  Tietokonemonitorin  dy¬ 
namiikka  on  huonompi  kuin  silmän,  ja 
lähellä  valonlähdettä  olevien  kappalei¬ 
den  kirkkaus  saturoituu  helposti,  ellei 
asialle  tehdä  jotain.  Helppo  ratkaisu  on 
poiketa  jälleen  tosimaailman  fysiikasta 
ja  lisätä  jakoviivan  alle  vakio  termi,  joka 
pitää  jakajan  positiivisena.  Kaukana  va¬ 
lonlähteestä  eroa  ei  juuri  huomaa.  & 


A  =  9 


Valon  voimakkuus  heikkenee  etäisyyden  kas¬ 
vaessa. 

Kulttuuri 


Usenet 


Vanhus  yhä  voimissaan 

Oletko  tuskastunut  web-foorumeihin?  Ärsyt¬ 
tävätkö  välkkyvät  mainokset,  sivujen  lataus- 
ajat,  mielivaltaiset  moderaattorit  tai  pakolli¬ 
set  rekisteröinnit?  Jos  vastasit  myöntävästi, 
Usenet  voi  sopia  juuri  sinulle! 


Teksti:  Lauri  Alanko  Kuvat:  Lauri  Alanko,  Mitol  Berschevvsky 


Kun  Linus  Torvalds  oli  aloittanut  uu¬ 
den  käyttöjärjestelmänsä  kehittä¬ 
misen,  hän  kirjoitti  asiasta  lyhyen 
viestin,  jonka  lähetti  Helsingin  yliopiston 
palvelimelle  Minix-käyttöjärjestelmän 
keskusteluryhmään.  Jos  innokkaimmat 
opiskelutoverit  seurasivat  samaa  ryhmää 
juuri  tuolloin,  he  saattoivat  nähdä  viestin 
ensimmäisinä  maailmassa.  Muutaman 
hetken  päästä  yliopiston  palvelin  lähetti 
viestin  koneeseen  Espoossa,  josta  se  väli¬ 
tettiin  Amsterdamiin  ja  sieltä  yhä  eteen¬ 
päin.  Muutaman  tunnin  sisällä  suoma¬ 
laisen  käyttöjärjestelmän  syntysanat  oli 
kopioitu  ympäri  maailmaa,  tuhansille  ko¬ 
neille,  paikallisten  lukijoiden  nähtäville. 

Vuosi  oli  1991,  ja  järjestelmä  oli 
Usenet,  tuolloin  internetin  suosituin  tapa 
käydä  julkista  keskustelua.  Nykyajan  so¬ 
siaalista  mediaa  ei  ollut,  sillä  koko  WWW 
oli  vasta  lapsenkengissään.  Vain  paria 
viikkoa  aiemmin  Tim  Berners-Lee  oli  ker¬ 
tonut  omasta  projektistaan  julkisesti  "alt. 
hypertext"-ryhmässä,  Usenetissä  sekin. 

Internetin  alkuperäinen  keskustelu- 
järjestelmä  porskuttaa  yhä  luotettavasti, 
vailla  krumeluureja,  kaukana  julkisuuden 
valokeiloista.  Usenetillä  on  pitkä  ja  mai¬ 
neikas  historia.  Se  on  yksi  internetin  van¬ 
himmista  viestintäpalveluista,  heti  säh¬ 
köpostin  jälkeen.  Nykyään  sitä  verhoaa 
salaperäisyys:  keskusteluihin  ei  törmää 
tavallisilla  www-hauilla  kuin  satunnaises¬ 
ti.  Paljon  helpompaa  on  löytää  sivustoja. 


jotka  mainostavat  Usenetiä  eliittipiiri- 
en  salaisena  piratismiverkkona.  On  siis 
syytä  valottaa,  mistä  on  kyse:  avoimesta, 
hajautetusta  viestintävälineestä,  jolla  on 
paljon  tarjottavaa. 

Vertaisverkkojen  esi-isä 

Usenet  syntyi  1970-luvun  lopulla  Yh¬ 
dysvaltain  Pohjois-Carolinassa.  Kahden 
yliopiston  sisäiset  tiedotusjärjestelmät 
alkoivat  vaihtaa  viestejä  keskenään  pu¬ 
helinlinjoja  pitkin,  ja  käyttäjät  pääsivät 
lukemaan  toistensa  kirjoituksia.  Idea 
osoittautui  suosituksi,  ja  kun  tekniikka  oli 
kerran  kehitetty,  monet  muut  korkeakou¬ 
lut  ja  muutamat  teknologiafirmat  osallis¬ 
tuivat  viestien  vaihtoon.  Kun  koneiden 
käyttäjät  pääsivät  näin  yhteyteen  kes¬ 
kenään,  syntyneen  verkon  nimeksi  tuli 
"Usenet",  käyttäjien  oma  verkko. 

Alkuaikojen  keskustelut  Usenetissä 
koskivat  lähinnä  ohjelmistoja  ja  tieto¬ 
verkkoja.  Pian  aiheet  levisivät  harras¬ 
tuksiin,  tieteeseen  ja  politiikkaan.  Koska 
järjestelmää  käytettiin  alun  perin  tiedot¬ 
tamiseen,  eri  aiheiden  keskusteluryhmiä 
kutsutaan  yhä  nimellä  newsgroups,  "uu¬ 
tisryhmät".  Samasta  syystä  viestejä  kut¬ 
sutaan  usein  "artikkeleiksi"  ja  palvelimia 
"uutispalvelimiksi".  Termit  ovat  hämää¬ 
viä,  ja  suomeksi  on  selkeintä  puhua  tut¬ 
tavallisesti  "nyysseistä". 

1980-luvulla  nopeat  tietoliikenneyh¬ 
teydet  yleistyivät.  Usenetiä  varten  luotiin 


NNTP-protokolla,  jonka  avulla  viestejä 
voitiin  lukea  ja  lähettää  internetin  kautta. 
Pian  nyysseistä  tuli  orastavan  internetin 
vallitseva  julkinen  keskustelujärjestelmä. 
Palvelimia  syntyi  tuhansittain  ympäri 
maailmaa,  ja  ne  levittivät  tuhansia  kes¬ 
kusteluryhmiä  kaikenlaisista  aiheista. 
Kaikki  palvelimet  olivat  tasa-arvoisia, 
eikä  ollut  mitään  keskustahoa,  joka  oli¬ 
si  voinut  hallita  koko  verkkoa.  Usenetiä 
voikin  pitää  varhaisena  vertaisverkkona, 
vaikka  yksittäiset  käyttäjät  eivät  yleensä 
pitäneet  omaa  palvelinta. 

Vaikka  nyyssien  suosio  on  vähentynyt, 
on  järjestelmä  yhä  olemassa,  ja  se  toimii 
pitkälti  samalla  tavalla  kuin  kymmeniä 
vuosia  sitten.  Harva  verkon  teknologia 
on  kestänyt  aikaa  yhtä  hyvin. 

Karua  mutta  toimivaa 

Nyyssien  seuraamiseen  tarvitaan  lukuoh¬ 
jelma,  joka  ottaa  yhteyden  NNTP-palve- 
limeen.  Lukuohjelmia  on  niin  tekstipoh¬ 
jaisia,  graafisia  kuin  selainkäyttöisiä,  ja 
niitä  löytyy  kaikille  alustoille.  Myös  mo¬ 
net  sähköpostiohjelmat  ja  jotkin  www- 
selaimet  tukevat  nyyssejä  suoraan.  Vaik¬ 
ka  erillisen  ohjelman  käyttöönotto  vaatii 
hieman  vaivaa,  se  maksaa  itsensä  pian 
takaisin. 

Nyyssien  perustoiminnallisuus  on 
vaatimatonta.  Viestit  ovat  yleensä  pal¬ 
jasta  tekstiä  ilman  korostuksia  tai  kuvia. 
Niitä  ei  voi  muokata  jälkikäteen  eikä 

ASCII-taide  taipuu  monimutkaisiinkin  tarpeisiin.  Ohjelma:  Mozilla  Thunderbird. 


siirtää  toiseen  ryhmään.  Mitään  erillisiä 
yhteisöllisiä  toimintoja  tai  profiileja  ei 
ole,  vaan  järjestelmä  keskittyy  pelkkään 
viestimiseen.  Lähettäjillä  on  vain  nimi  ja 
osoite,  ja  joskus  harvoin  pikkuriikkinen 
kuvake. 

Usenet  loistaa  siinä,  mihin  se  kes¬ 
kittyy.  Monimutkaistenkin  viestiketjujen 
läpi  on  helppoa  suunnistaa  hyvällä  oh¬ 
jelmalla.  Viestit  aukeavat  silmänräpäyk¬ 
sessä,  sillä  pelkkä  teksti  ei  vaadi  kaistaa 
eikä  konetehoa.  Visuaalisen  kikkailun 
puute  auttaa  keskittymään  itse  asiaan, 
eikä  mainoksia  järjestelmän  ympärille 
ole  edes  mahdollista  ympätä.  Kuvia  voi 
aina  linkata  webin  kautta,  ja  kaavioiden 
esittäminen  onnistuu  monesti  perintei¬ 
sellä  ASCII-taiteella. 

Nyyssien  keskustelujärjestelmä  on 
lähtökohtaisesti  avoin.  Vaikka  palvelimet 
usein  rajoittavat  käyttäjäkuntaansa,  kes¬ 
kusteluryhmät  eivät  vaadi  erillistä  rekis¬ 
teröitymistä.  Kaikki  Usenetin  käyttäjät 
voivat  lukea  ja  kirjoittaa  kaikissa  palve¬ 
limen  tarjoamissa  ryhmissä.  Uusiin  ryh¬ 
miin  tutustumiseen  on  siis  erittäin  mata¬ 
la  kynnys. 

Minkä  nyyssit  menettävät  näyttä¬ 
vyydessä,  ne  voittavat  tehokkuudessa  ja 
käytettävyydessä.  Kymmenien  ryhmien 
seuraaminen  yhden  ohjelman  sisältä  on 
verrattomasti  vaivattomampaa  kuin  kym¬ 
meneen  web-foorumiin  osallistuminen.  Ja 
kun  verkkokatkon  aikaan  web  on  täysin 
käyttökelvoton,  nyyssilukijalla  voi  selailla 
esiladattuja  viestejä  paikallisesti  ja  jopa 
vastailla  niihin. 


Keskustelua  maailmalla... 

Nyyssiryhmillä  on  pisteillä  jaotellut 
hierarkiset  nimet.  Esimerkiksi  "comp. 
lang.c"  on  C-ohjelmointikieleen  keskitty¬ 
vä  ryhmä.  Jaottelu  auttaa  luokittelemaan 
ryhmät  aiheittain  ja  estämään  nimitörmä- 
yksiä.  Säännöllinen  nimeämiskäytäntö 
auttaa  myös  palvelinten  ylläpitäjiä  mää¬ 
rittämään,  kuinka  eri  ryhmiä  kohdellaan 
palvelimella.  Erityisesti  nimen  alkuosa 
eli  ryhmän  ylähierarkia  määrää,  mitkä 
palvelimet  sitä  jakavat.  Näin  Usenetissä 
voi  olla  myös  paikallisia  ryhmiä,  joita  ei 
tarvitse  levittää  ympäri  maailmaa. 

Usenetin  ydin  koostuu  kahdeksasta 
ylähierarkiasta,  joiden  ryhmiä  kaikkien 


nyyssipalvelinten  odotetaan  levittävän. 
Näitä  niin  kutsuttuja  "Big-8-hierarkioita" 
ovat  muun  muassa  "comp.*"  tietoteknii¬ 
kalle,  "rec.*"  harrastuksille  ja  "sei.*"  tie¬ 
teelle. 

Vaikka  näihin  ryhmiin  kirjoittaminen 
on  vapaata,  Big-8-hierarkioiden  ryhmära- 
kenne  on  hallinnoitua.  Melkein  mille  ta¬ 
hansa  aiheelle  voidaan  luoda  oma  ryhmä, 
mutta  sellainen  luodaan  vain,  kun  aiheel¬ 
le  on  laajaa  kiinnostusta.  Koska  yhdelle 
aiheelle  on  aina  korkeintaan  yksi  ryhmä, 
on  Big-8-ryhmien  jaottelu  varsin  siisti. 
Nämä  ryhmät  ovat  lähtökohtaisesti  vilk¬ 
kaita,  vaikka  jotkin  niistä  hiipuvat  ajan 
myötä. 

Kaikkia  eivät  ryhmien  hallinnoin- 
tisäännöt  miellytä,  ja  siksi  on  olemassa 
"alt" -hierarkia,  johon  kuka  hyvänsä  voi 
perustaa  uusia  ryhmiä  ilman  byrokratiaa. 
Koska  ryhmien  luomiskynnys  on  niin  ma¬ 
tala,  ne  jäävät  usein  autioiksi  tai  niiden 
sisältö  ei  ole  maailmanlaajuisen  levityk¬ 
sen  arvoista.  Tämän  vuoksi  kaikki  palve¬ 
limet  eivät  levitä  kaikkia  "alt" -ryhmiä  tai 
säilytä  niiden  viestejä  kovin  pitkään. 

On  myös  muunkielisiä  keskustelu¬ 
ryhmiä.  Monilla  kielillä  on  oma  ryhmä- 
hierarkiansa,  jota  jaetaan  ainakin  kielen 
levinneisyysalueen  palvelimilla,  usein 
muuallakin.  Suomenkielisille  ryhmille  on 
kaksi  hierarkiaa,  hallinnoitu  "sfnet"  ja 
vapaampi  mutta  heikommin  levitetty  "fi- 
net".  Valitettavasti  suomenkielisten  ryh¬ 
mien  suosio  on  vähentynyt  roimasti,  ja 
vain  muutamassa  ryhmässä  on  enää  ak¬ 
tiivista  keskustelua,  sekin  varsin  pienen 
piirin  kesken. 

Edellisten  lisäksi  on  olemassa  monia 


\-(l) — [0] 

+-(1) 

I  -(1) — Q] — (1)+-| 


omp .lang .forth  #185306  (15  +  866  more) 

Date:  Sun  Sep  15  06:56:19  EEST  2013 

sm:  "Elizabeth  D.  Rather"  <erather@forth .com> 
3eply-To:  erather@forth.com 
££J  Re:  tethered  Forth 
ies :  47 


|—  Q]+-[l] 
I  \-(l) 

I  -Cl] 

\-(l)  — Q]  — Q] 


3n  9/14/13  12:59  PH,  Paul  Rubin  urote: 

>  "Elizabeth  D.  Rather"  <erather@forth .com>  urites: 

>>  You  type  some  numeric  arguments  and  the  name  of  your  neu 
>>  definition.  The  arguments,  uhich  uent  onto  your  host ' s  stack,  are 
>>  passed  to  the  target,  uhich  is  then  commanded  to  execute  the  neu 
>>  definition .  ... 

>>  Ali  the  execution  occurs  on  the  target,  but  the  host  is  providing  the 
>>  compiler,  assembler,  target  memory  managem .  .  . 

> 

>  This  is  a  part  I'm  uondering  about.  Hou  do  you  deeide  uhat  gets 

>  run  on  the  host?  E. g.  if  I  type  "2  3  +  ."  are  you  saying  2  and  3 

>  go  on  the  host  stack,  then  +  copies  the  host  stack  to  the  target 

>  stack,  and  .  runs  on  the  target  and  sends  output  back  to  the  host? 

>  Nhy  does  "2"  not  immediately  push  2  on  the  target  stack? 

The  host  interpreter  processes  the  line .  2  and  3  go  initially  on  the 
"iost  stack,  uhich  is  passed  to  the  target.  The  host  commands  the  target 
to  execute  +  and  .  and  then  copies  the  target  stack  back  to  the  host. 

The  host  commands  are: 

*  Here’s  my  stack .  _  _ 


-MORE— (80%) 


Elizabeth  Rather,  maailman  toinen  Forth-ohjelmoija,  jakaa  yhä  neuvoja  "comp.lang.forth"-ryh- 
mässä.  Ohjelma:  trn. 

Hyvällä  lukuohjelmalla  voi  seurata  niin  paikallisia  kuin  kaukaisiakin  keskusteluja.  Ohjelma:  Pan. 


muitakin  hierarkioita.  Kaikki  palvelimet 
eivät  levitä  niitä,  joten  niiden  ei  katsota 
kuuluvan  varsinaiseen  Usenetiin,  eikä 
niillä  välttämättä  tavoita  ihmisiä  yhtä  laa¬ 
jalti  kuin  Big-8-  ja  alt-ryhmillä. 

...ja  omissa  piireissä? 

Varsinaisen  Usenet-palvelimen  perusta¬ 
minen  vaatii  sopimusta  viestien  vaihdos¬ 
ta  jonkun  toisen  palvelimen  ylläpitäjän 
kanssa.  Kuka  tahansa  voi  kuitenkin  pys¬ 
tyttää  oman  eristetyn  NNTP-palvelimen 
ja  luoda  sinne  yksityisiä  keskusteluryh¬ 
miä.  Monet  korkeakoulut  ja  yritykset 
ovat  tehneet  näin.  Tämä  on  hyvä  ratkaisu 
sisäiseen  viestintään  pienillekin  piireille, 
sillä  monet  nyyssiohjelmat  pystyvät  vai¬ 
vatta  seuraamaan  ryhmiä  useammasta 
palvelimesta  yhtä  aikaa.  On  siis  helpom¬ 
paa  lisätä  uusia  yksityisiä  ryhmiä  lukuoh¬ 
jelmaan  kuin  alkaa  seurata  uutta  web- 
foorumia  säännöllisesti. 

Web-foorumit  ja  nyyssiryhmät  eivät 
ole  toisiaan  poissulkevia  ratkaisuja.  Kos¬ 
ka  nyyssipalvelimen  protokolla  on  avoin, 
keskusteluille  voi  tarjota  web-käyttöliit- 
tymän  niille,  jotka  eivät  nyyssejä  muuten 
harrasta.  Tällaisia  sovelluksia  on  tarjolla 
monia,  ja  onpa  tämän  jutun  kirjoittajakin 
aikoinaan  tehnyt  suurehkolle  firmalle 
web-foorumin,  jonka  alla  pyöri  nyyssi- 
palvelin.  Ylläpito  onnistui  vakiintuneilla 
työkaluilla,  ja  käyttäjät  kirjoittivat  satoja 
tuhansia  viestejä  vuodessa  autuaan  tietä¬ 
mättöminä  alla  pyörivästä  ikiaikaisesta 
teknologiasta.  Raskaassa  käytössä  nyys- 
sipalvelimet  myös  skaalautuvat  mainios¬ 
ti,  sillä  järjestelmä  tukee  luonnostaan 
synkronointia  useamman  palvelimen  kes¬ 
ken. 


Nyyssit  kuolemaisillaan 
—  jo  toistakymmentä  vuotta 

Usenetin  tuhoa  on  povattu  jo  parinkym¬ 
menen  vuoden  ajan.  Joskus  syyksi  on  esi¬ 
tetty  keskusteluiden  taantumista  käyttä¬ 
jämäärien  noustessa,  joskus  taas  pelätty, 
että  viranomaiset  ja  ylläpitäjät  sulkevat 
koko  järjestelmän  laittomuuksien  es¬ 
tämiseksi.  Nykyään  pelätään  nyyssien 
muuttumista  tiedoston] akovälineeksi  ja 
varsinaisen  keskustelun  tyrehtymistä. 
Usenet  on  silti  tähän  asti  selvinnyt  kai¬ 
kista  uhista. 

Käyttäjämäärät  ovat  kuitenkin  sel¬ 
västi  laskeneet,  ja  valtaosa  internetin 
julkisesta  keskustelusta  on  siirtynyt  lu¬ 


kemattomiin  erilaisiin  web-foorumeihin. 
Yhtenäinen,  helppopääsyinen,  sulava  ja 
skaalautuva  järjestelmä  on  vaihtunut 
moninaisten  käyttöliittymien,  rekiste¬ 
röintien,  selausviiveiden  ja  ylläpitäjien 
mielivallan  vitsauksiin.  Syitä  tähän  voi 
vain  arvailla. 

Yksi  syy  on  eittämättä  webin  etulyön¬ 
tiasema.  Tavalliset  web-haut  löytävät 
kyllä  www-sivustojen  keskustelut,  mutta 
eivät  Usenet-viestejä,  ellei  joku  ole  pei¬ 
lannut  niitä  webiin.  Näin  ihmiset  ohjau¬ 
tuvat  web-foorumeille,  ennen  kuin  edes 
oppivat  vaihtoehdon  olemassaolosta.  Ja 
vaikka  siitä  oppisi,  erillisen  ohjelman 
asentaminen  voi  tuntua  kohtuuttomalta 
vaivalta  selainkäyttöisten  palveluiden 
rinnalla.  Kierre  vahvistaa  itseään,  kun 
ihmiset  hakeutuvat  sinne,  missä  muutkin 
ovat. 

Usenetin  ongelma  on  myös  se,  että 
kukaan  ei  sitä  omista.  Tämän  vuoksi  ke¬ 
nelläkään  ei  ole  erityistä  intressiä  edistää 
sen  käyttöä.  Nyyssiryhmän  perustamalla 
ei  saa  mainetta,  mainostuloja  kuin  sanan¬ 
valtaakaan,  vaan  ainoastaan  paikan,  jos¬ 
sa  keskustella.  Kaikille  tämä  ei  riitä. 

Kaikesta  huolimatta  nyysseillä  on 
yhä  käyttäjänsä.  Monissa  ryhmissä  on 
vilkasta  keskustelua,  ja  uusia  ryhmiä 
perustetaan  yhä.  Ehkäpä  muutkin  vielä 
saavat  jonain  päivänä  tarpeekseen  web- 
foorumien  kömpelyydestä  ja  rajoitteista, 
ja  löytävät  tiensä  Usenetiin.  Se  ei  ole  läh¬ 
dössä  mihinkään. 


1  D  39: [Robert  RicheD  Re:  Audio  jack  specifications? 

2  -  45: [Graham  ]  > 

3  D  22: [Gordon  HendeD  > 

->§  D  20: [Miguel  Gimen]  > 

-  5 

From:  Miguel  Gimenez  <me@privacy . net> 

Neusgroups :  comp . sys . raspberry-pi 
Subject:  Re :  Audio  jack  specifications? 

El  04/07/2013  3:00,  Lauri  Alanko  escribiö: 


Mith  the  values  shown  in  the  schematic  of  the  2.0  revision,  for  a  1  kHz 
sineuave  you  can  expect  about  1.07  V  pp  (0.75  V  RMS).  uith  an  output 
impedance  of  about  120  ohms  (supposing  that  the  10  pin  impedance  is 
about  25  ohms) . 


The  cutoff  frequency  is  about  40  kHz,  a  bit  high  for  me. 


End  of  Thread. 

Hiljattain  perustetussa  "comp. sys. raspberry-pi"-ryhmässä  saa  vastauksia  teknisiinkin  kysymyk¬ 
siin  Raspberry  Pistä.  Ohjelma:  slrn. 

Kuinka  sinne  pääsee 

Nyyssien  lukemiseen  tarvitsee  lukuohjelman 
ja  pääsyn  nyyssipalvelimelle.  Ilmaisia  lukuoh¬ 
jelmia  löytyy  kaikille  alustoille, 

ja  nyyssipalvelin  on  perinteisesti  ollut 
sähköpostiin  ja  kotisivutilaan  verrattava 


peruspalvelu,  joka  on  tullut  internet-yhte- 
yden  mukana.  Nykyään  yhteydentarjoajat 
ovat  kuitenkin  pitkälti  luopuneet  nyyssien 
tarjoamisesta,  joten  Usenetiin  pääsy  on 
hieman  hankalampaa.  Ilmaisia  palvelimia  on 


kuitenkin  yhä  olemassa. 

Lue  lisää  käytännön  ohjeita  Usenetiin 
pääsemiseen  jutun  verkkoliitteestä  Skrollin 
sivuilla! 

http://skrolli.fi/201 3.4/usenet 


Binääriryhmät:  nyyssien  turmio? 


Usenetin  alkuaikoina  verkkoyhteydet  olivat 
vaatimattomia  ja  tiedostojen  saatavuus 
verkon  kautta  oli  heikkoa.  Tavallisilla  käyttä¬ 
jillä  ei  ollut  tiedostonjakopalvelimia.  Koska 
Usenet  kuitenkin  tavoitti  ihmisiä  laajalti, 
ryhdyttiin  sitä  käyttämään  tiedostojenkin 
levitykseen.  Se  oli  monille  ainoa  tapa  tarjota 
omia  tiedostoja  yleiseen  käyttöön.  Tiedos¬ 
tojen  levitykseen  luotiin  erilliset  "binääriryh¬ 
mät",  joita  monet  palvelimet  kohtelivat  eri 
tavalla  kuin  tavallisia  keskusteluryhmiä. 

Käyttäjäkunnan  kasvaessa  myös 
binääriryhmien  suosio  kasvoi,  ja  ne  alkoivat 
muodostaa  valtaosan  nyyssipalvelimien 
kuormituksesta.  Usenet  ei  ollut  erityisen  te¬ 
hokas  tapa  levittää  tiedostoja,  joten  www:n 


ja  vertaisverkkopalvelujen  kehittyessä 
binääriryhmien  olisi  pitänyt  vaipua  unholaan 
vanhanaikaisina. 

Toisin  kuitenkin  kävi.  Monet  tiedostoja 
laittomasti  jakavat  alkoivat  pelätä  viran¬ 
omaisten  jäljitystä,  joten  nyyssien  binääriryh¬ 
mien  epäsuoruus  vaikutti  houkuttelevalta: 
koska  kaikki  liikenne  kulkee  nyyssipalvelimen 
kautta,  toimii  luotettu  palvelin  anonymisoi- 
jana,  joka  piilottaa,  kuka  on  tiedoston  lä¬ 
hettänyt,  ja  ketkä  sen  ovat  ladanneet.  Onkin 
syntynyt  monia  NNTP-pohjaisia  tiedoston¬ 
jakopalvelimia,  jotka  tarjoavat  maksullista 
palvelua  innokkaimmille  lataajille  ja  jakajille. 

Massiivisen  tiedostonjaon  vuoksi  ilmai¬ 
set,  keskustelupohjaiset  palvelimet  eivät 


enää  tue  binäärejä  ollenkaan,  vaikka  joskus 
sellaisille  olisi  keskustelujen  lomassa  perus¬ 
teltua  tarvetta.  Nyyssien  maine  laittomuuk¬ 
sien  välineenä  on  myös  saanut  jotkut  tahot 
sulkemaan  palvelimensa  kokonaan.  Ja  koska 
tiedostonjakajat  mainostavat  välinettään 
nimellä  "Usenet",  on  sana  saanut  verkossa 
uuden  merkityksen,  jonka  alta  ei  alkupe¬ 
räistä  keskustelujärjestelmää  enää  helposti 
löydä. 

Vaikka  binääriryhmien  suosio  onkin 
osoitus  nyyssiteknologian  monikäyttöisyy¬ 
destä,  on  se  tehnyt  vain  hallaa  todelliselle 
Usenetille. 


Gmane  ja  Gwene  -  maili  ja  web  nyysseihin 


Sähköpostilistat  ovat  nyyssien  ohella  toinen 
perinteinen  verkon  massaviestintäväline. 
Postituslistoja  on  kuitenkin  vaivalloista  tilata 
ja  lopettaa,  ja  saapuvien  listaviestien  lajit¬ 


telu  vaatii  oman  vaivansa.  VVebissä  on  kyllä 
monien  listojen  arkistoja,  mutta  keskustelu¬ 
jen  seuraaminen  niiden  kautta  on  hankalaa. 
Gmane  on  palvelu,  joka  ratkaisee  nämä 


File  Edit  View  Message  Jools  Configuration  Help 

✓  |  S  |  0 1  Subject 

From 

|  Date 

Sizej 

- 

Kickstarter  -  vallankumous  vai  vedätystä? 

admin 

ll/ll/12(Sun)  21:53 

15.78KB  1 

Ysärin  törkytarinat  tänään 

Milloin  rupesit  käyttämään  tietokoneita? 

10  PRINT  CHR$(205.5+RND(1));  :  GOTO  10 
MariO:  Portaaliveljesten  Seikkailut 

l/^l,  Mifor,  ... 

admin 

admin 

admin 

admin 

ll/20/12(Tue)  22:57 
ll/20/12(Tue)  23:32 
12/28/12(Fri)  00:12 
12/30/12(Sun)  23:35 

io.n/1 

5.65KB 

3.99KB 

8.64KB 

4.08KB 

o  on va 

Jd 

|  ^  gwene.fi. skrolli  1  item  selected  (15.78KB) 

Folder  j  — 

►  C3  Mailbox  (MH) 

*  &  gmane  (News) 

CD  gmane.comp.lang.haskell.cafe 
CD  gmane. comp.lang.scala 
CD  gmane.science.mathematics.fom 
CD  gwene.com. dresdencodak 
C 2  gwene.com. xkcd 
CD  gwene.com. ycombinator.new 
CD  gwene.electronics.righto 


CD  gwene.org. raspberrypi 
*  ^  aioe  (News) 

CD  comp.lang.forth 
O  comp.sys.cbm 
CD  comp,sys,raspberry-pi 
CD  rec.games.roguelike.nethack 
CD  sci.electronics.basics 
CD  sfnet. atk. kulttuuri 


O  new.  O  unread,  12  total  (110.42KB) 


Pelien  julkaisemisessa  on  vuonna  2012  yksi  ilmiö 
ollut  ylitse  muiden:  rahoittaminen  Kickstarter- 
palvelun  kautta.  Pikkujutuista  alkanut  yhteisörahoitus 
on  muutamassa  kuukaudessa  paisunut 
miljoonaluokan  bisnekseksi,  jossa  yksityishenkilöiden 
kympeistä  ja  satasista  kilpailevat  jo  kymmenet 
pelinkehittäjälegendat,  seassaan  ensimmäistä 
kaupallista  peliään  toteuttavat  unelmoijat.  Onko 
Kickstarter  parasta  mitä  peleille  on  tapahtunut,  vai 
päätyykö  sekin  pian  vain  pönkittämään  status 
quota? 


sQ  Backe*5G3D  Comments  CD 


-a  < 
JB 


9, 


□  EL 


Ld 


- 


5krolli.fi  nyysseissä!  Ohjelma:  Clavvs  Mail. 


ongelmat  tarjoamalla  monia  julkisia  pos¬ 
tituslistoja  nyyssiryhmien  kautta.  Gmanen 
NNTP-palvelimen  kautta  pääsee  lukemaan 
"gmane"-hierarkian  ryhmiä,  jotka  peilaavat 
eri  postituslistoja.  Näin  nyyssien  käyttäjän 
ei  tarvitse  kuin  lisätä  Gmanen  palvelin  ohjel¬ 
maansa,  jotta  saa  pääsyn  tuhansiin  uusiin 
keskustelualueisiin  varsinaisen  Usenetin 
lisäksi. 

Gmanella  on  myös  sisarpalvelu  Gvvene, 
joka  ohjaa  vvebin  RSS-syötteitä  nyyssiryh- 
miin.  Sen  avulla  monia  blogeja  ja  foorumei- 
takin  voi  lukea  nyyssiohjelman  kautta,  joten 
säännöllinen  verkkopäivitysten  seuraaminen 
nopeutuu. 

•  http://gmane.org/ 

•  http://gwene.org/ 

£ 

Kulttuuri 


Internetit  ennen  Internetiä 

-  modeemipurkkien  nousu  ja  tuho 

Suomi  on  ollut  nyt  25  vuotta  kiinni  Internetissä.  Tietokoneet  ovat  kuitenkin 
viestineet  toisilleen  jo  paljon  tätä  ennen,  ja  Internetilläkin  meni  vuosikausia, 
ennen  kuin  se  syrjäytti  muut  verkot. 

Teksti:  Ville-Matias  Heikkilä  Kuvat:  Manu  Pärssinen,  Ville-Matias  Heikkilä,  VVikimedia  Commons 


Koneetkin  puhuivat  puhelimessa 

Sähköisiä  tietoverkkoja  ruvettiin  raken¬ 
tamaan  jo  1800-luvulla,  ja  eräs  niistä 
levittäytyi  myöhemmin  lähes  joka  kotiin. 
Kyseessä  oli  tietenkin  puhelinverkko. 
Suomalaiset  olivat  alusta  asti  innostu¬ 
neet  verkon  rakentamisesta:  1890-luvul- 
la  Helsingissä  oli  jo  useita  puhelimia  sa¬ 
taa  asukasta  kohden,  mikä  oli  kärkilukuja 
koko  maailmassa. 

Puhelinverkko  oli  houkutteleva  rat¬ 
kaisu  myös  muun  kuin  puheen  välittämi¬ 
seen.  Uutistoimistojen  piti  lähettää  pal¬ 
jon  tekstiä  toisilleen  nopeasti,  ja  siihen 
käytettiin  kaukokirjoittimia,  eräänlai¬ 
sia  etäohjattavia  sähkökirjoituskoneita. 
Kaukokirjoittimilla  oli  oma  Telex- verkko, 
mutta  puhelinverkko  ulottui  laajemmalle 
ja  oli  usein  edullisempi.  Kirjoittimen  ja 
puhelinlangan  väliin  tarvittiin  vain  mo¬ 
deemi  eli  modulaattori-demodulaattori, 
joka  muuntaa  merkkidataa  äänitaajuuk¬ 


siksi  ja  takaisin.  Ensimmäiset  puhelin- 
modeemit  otettiin  käyttöön  1940-luvulla, 
joten  alusta  asti  oli  valmiina  tekniikka 
tietokoneiden  kytkemiseksi  puhelinverk¬ 
koon. 

Ensimmäinen  laaja  tietokoneverkko 
oli  vuonna  1958  jenkkiarmeijan  käyttöön 
ottama  SAGE  (Semi- Automatic  Ground 
Environment).  Se  käytti  yhteydenpitoon 
enimmäkseen  tavallisia  puhelinyhteyksiä 
ja  modeemeja.  Siviilipuolella  varhaisia 
omaksujia  olivat  pankit,  joiden  keskustie¬ 
tokoneet  soittelivat  toisilleen  vaihtaak¬ 
seen  rahaliikennetietoja. 

Hyvästit  reikäkorttipinoille 

Tietokoneet  olivat  alkuvuosikymmeni¬ 
nään  isoja  ja  kalliita,  ja  harva  pääsi  käyt¬ 
tämään  niitä  henkilökohtaisesti.  Käyt¬ 
täjät  suunnittelivat  ohjelmat  paperilla, 
lävistivät  ne  reikäkorteille,  toimittivat 
korttipinot  konesaliin  eräajettavaksi  ja 


saivat  ohjelman  tulosteet  aikanaan  itsel¬ 
leen.  Myöhemmin  käyttötavat  muuttui¬ 
vat  dramaattisesti,  kun  koneisiin  alettiin 
kytkeä  päätteitä.  Ositusajossa  useammat 
käyttäjät  komensivat  samaa  keskustieto¬ 
konetta  samanaikaisesti  eri  päätteiltä  ja 
saivat  vasteet  liki  välittömästi.  Päätteet 
liitettiin  usein  modeemeilla,  joten  käyttä¬ 
jä  saattoi  olla  eri  kaupungissa  kuin  tieto¬ 
kone. 

Tietokoneet,  päätteet  ja  modeemit 
kiinnostivat  myös  tekniikkaharrastajia,  ja 
monet  rakensivat  niitä  jopa  itse.  Tekniik¬ 
kaan  paneutunut  opiskelija  saattoi  näin 
käyttää  koulunsa  keskuskonetta  kotoa 
käsin.  Ennen  pitkää  sikisi  myös  ajatus 
tehdä  omasta  kotitietokoneesta  "keskus¬ 
kone",  johon  toiset  voisivat  ottaa  yhteyk¬ 
siä. 

Maailman  ensimmäisen  julkisen  har- 
rastaja-BBS:n  pystyttivät  chicagolaiset 
Ward  Christensen  ja  Randy  Suess  helmi- 

kuussa  1978.  Järjestelmä  oli  nimeltään 
yksinkertaisesti  CBBS  (Computerized 
Bulletin  Board  System)  ja  se  toimi  Altair- 
yhteensopivalla  koneella.  Suomen  ensim¬ 
mäisen  vastaavan  järjestelmän  perusti 
kesäkuussa  1982  Seppo  Uusitupa,  ja  se 
oli  nimeltään  CBBS  Helsinki. 

Purkkien  toiminta 

BBS -järjestelmiä  kutsuttiin  Suomessa 
1980-luvulla  sähköisiksi  postilaatikoiksi 
tai  bokseiksi  mutta  myöhemmin  myös 
kannuiksi  ja  purkeiksi.  Purkkien  toimin¬ 
taa  ja  viehätystä  oli  niiden  kulta-aikana 
vaikeaa  selostaa  maallikoille,  mutta 
nykyisin  se  onnistuu  vertaamalla  niitä 
WWW-sivustoihin. 

Kuvittele  sivusto,  jolla  on  keskuste¬ 
lufoorumi.  Foorumilla  kirjoittelee  useita 
kymmeniä  ihmisiä  kaikesta  mahdollises¬ 
ta.  Foorumin  lisäksi  sivustolla  on  alue, 
josta  saa  ladattua  ohjelmia  ja  muita  tie¬ 
dostoja  ja  jonne  voi  lähettää  omia  tie¬ 


dostojaan.  Lisäksi  omassa  osiossaan  voi 
esimerkiksi  pelata  pelejä  muita  käyttäjiä 
vastaan.  Sivustolle  kirjaudutaan  käyt¬ 
täjätunnuksella  ja  salasanalla,  joiden 
saamiseksi  on  vastailtava  muutamiin  ky¬ 
symyksiin,  lähinnä  annettava  henkilötie¬ 
toja. 

Tällainen  sivusto  on  helppo  käsittää 
useimmille  Internetin  käyttäjille.  Kuvit¬ 
tele  seuraavaksi,  että  sivustoa  pystyy 
käyttämään  vain  yksi  käyttäjä  kerral¬ 
laan.  Kun  sivustolle  yrittää  päästä,  se 
on  todennäköisesti  varattu.  Se  vapautuu 
ehkä  vartin  tai  tunnin  kuluttua.  Odotel¬ 
lessa  voi  yrittää  päästä  jollekin  toiselle 
sivustolle.  Kun  jonnekin  vihdoin  pääsee 
sisään,  on  yhteysaikaa  käytettävissä  ra¬ 
joitetusti,  esimerkiksi  puoli  tuntia.  Lisäk¬ 
si  yhteys  maksaa  vähintään  paikallispu¬ 
helumaksun. 

Yhteysaika  kannattaa  käyttää  tehok¬ 
kaasti.  Foorumiviestejä  tai  tiedostolistoja 
ei  kannata  jäädä  selailemaan,  vaan  ne  on 


paina  <CR>  ja  lue  seuraava  viesti  <<>  näytä  viesti  johon  tämä  on  vastaus 
<nua>  lue  numeron  osoittama  viesti  <»  näytä  ensimm .  vastaus  tähän  viestiin 
<+>  lue  seuraava  viesti  <=>  näytä  seur .  vastaus,  jos  sellainen  on 

<->  lue  edellinen  viesti  <0>  lue  tämän  vastausket jun  ensimm.  viesti 

<->  lue  sama  viesti  uudelleen  <P>  lue  viesti  jonka  luit  ennen  tätä 

<RE>  vastaa  viestiin  <K>  tuhoa  oma  viestisi  <D>  lisää  viestipakettiin 

<PRE>  yksityinen  vastaus  <REC>  palauta  tuhottu  <SE>  imuroi  viestipaketti 

<CRE>  vastaa  alueella  <M0VE>  siirrä  toiselle  ai.  <M0DE>  miten  luet  viestit 
<I>  tietoa  kirjoittajasta  <MC>  kopioi  tois.  alueelle  <SH>  näytä  alueiden  tila 
<V>ilkaise  otsikoita  <DUP>  muokkaa  viestiä  <RES>  eroa  viestialueista 

<H>erkitsemisvalikko  <AI>  tietoa  alueesta  <NEXT>  seuraava  viestialue 

<S>  etsintävalikko  <SAVE>  viesti  ->  /tmp  <GNUS>  kokoruudun  lukija 


<Q>  päävalikkoon  <E>  kirjoita  viesti  <HH0>  ketkä  ovat  läsnä 

<R>  viestit  (tai  CENTER])  <J>  liity/eroa  alueista  <CHAT>  jutteluvalikko 

<F>  tiedostovalikkoon  <ND>  imuroi  viestit  </?>  laaj.  juttelu 

<U>  asetukset  <HU>  lähetä  vastauksesi  <H>  apua  BBBS:stä 

<B>  selaa  tiedotteita  <C0H>  viesti  SysOpille  <NEHU>  lisää  apua 

<G>  poistuminen  purkista  <TIH>  aikaa  jäljellä  komento  -h  näyttää  apua 


(Neus:0)  Lukuvalikko  (?:llä  valikko): 

BBBS-ohjelmistoa  käyttävän  purkin  valikkoja. 

<<<  Freenetin  tori  >>> 

1  Freenetin  toimisto/ 

-  freenetin  y 1 Kpidol 1 iset  toiminnot 

2  Opas/ 

-  oh  jeet  ,  manuaa 1  i  t ,  opashenk i 1 ! t 

3  Posti/ 

-  postin  lukeminen,  KhettTminen  jne 

4  Oppimiskeskus/ 

-  opiskeluun  liittyvät  asiat 

5  Mediateekki/ 

-  kirjasto,  tavaraa  eri  muodoissa 

6  Monitoimitalo/ 

-  sekalaiset  aihepiirit 

7  Uutistoimisto/ 

-  uutiset,  ajankohtaiset  asiat  jne 

8  Partneritorni/ 

-  partnerien  ilmoitustaulut,  infopisteet 

9  Raatihuone/ 

-  suoran  vaikuttamisen  kanava 

10  Kahvila/ 

-  a  jän v i ettopa i kka ,  keskuste 1 ukah v i 1 a 

11  LentokenttT/ 

-  yhteydet  maailmalle 

h=apua,  p=ede llinen  vai: 

ikko,  m=p-CTval  ikko,  x=poistu 

Dlet  saanut  uutta  postia. 

Anna  valintasi  ==> 

Kauko  kirjo  iti  n. 

hyvä  ladata  omalle  koneelle  tutkittavaksi. 
Viestien  vastaukset  kannattaa  kirjoittaa 
omalla  koneella  erityisellä  offline-lukuoh- 
jelmalla  ja  lähettää  ne  pakettina  takaisin 
sivustolle  vaikka  seuraavana  iltana. 

Tietenkään  BBS -purkit  eivät  olleet 
mitään  sivustoja,  vaan  yhteystapana  oli 
suora,  merkkipohjainen  pääteyhteys. 
Mustalle  pohjalle  ilmestyi  verkkaisesti 
listoja  komennoista,  joita  kirjoittamal¬ 
la  pääsi  liikkumaan  järjestelmässä  alu¬ 
eelta  toiselle  ja  tekemään  eri  asioita. 
Purkin  palvelinkone  sijaitsi  useimmiten 
ylläpitäjänsä,  systeemioperaattorin  eli 
SysOpin  kotona.  Ylläpitäjä  seuraili  usein 
käyttäjiensä  touhuja  ja  saattoi  tulla  välil¬ 
lä  chattailemaan  kahden  kesken.  Purkit 
oli  usein  sisustettu  persoonallisiksi  vä¬ 
rikkään  merkkigrafiikan  avulla,  ja  niihin 
soittaminen  tuntui  parhaimmillaan  vie¬ 
railulta  omistajansa  kotiin. 

Isompiakin  purkkeja  toki  oli.  Monet 
olivat  aivan  oikeissa  laitevioissa,  moni- 
linjaisia  ja  joskus  jopa  maksullisia.  Suo¬ 
men  suurin  purkki  oli  vuosina  1994-2002 
toiminut  MBnet,  jossa  oli  tilaa  yli  500 
yhtäaikaiselle  käyttäjälle.  Tyypillinen 
purkki  toimi  kuitenkin  harrastajan  koti¬ 
koneessa.  Osa  oli  auki  ympäri  vuorokau¬ 
den,  osa  vain  öisin. 

Purkkeihin  soittelu  ei  vielä  1980-lu- 
vulla  ollut  kovin  yleistä  suomalaisten  tie- 
tokoneharrastajien  keskuudessa.  Jopa  pi¬ 
raatit  vaihtelivat  ohjelmakopioitaan  aina 
vuosikymmenen  lopulle  asti  etupäässä 
postitse,  levykkeillä.  Osasyynä  oli  var¬ 
masti  se,  että  modeemin  käyttöönotto  oli 
tsaarinaikaisen  lennätinlain  vuoksi  pit¬ 
kään  harrastajille  melko  kallista. 

BBS -tyylistä  viestintää  haluttiin 
markkinoida  myös  massoille:  teksti-tv:n 
serkkuna  1970-luvun  lopulla  syntyneen 
videotexin  piti  mahdollistaa  joka  kodin 
tietoverkkoyhteydet  helppokäyttöis¬ 
ten  päätelaitteiden  avulla.  Suomalaisia 
videotex-palveluja  olivat  Telesampo  ja 
Infotel,  joita  käytettiin  etenkin  pankki- 
yhteyksiin.  Järjestelmä  löi  kuitenkin  kun¬ 
nolla  läpi  vain  Ranskassa,  jonka  Minitel- 

palvelulla  oli  parhaimmillaan  miljoonia 
käyttäjiä. 

Isot  koneet  ja  yliopistot 

Samaan  aikaan,  kun  harrastajat  raken¬ 
sivat  ensimmäisiä  modeemiboksejaan, 
keskuskoneiden  maailmassa  rakennet¬ 
tiin  jo  pakettiverkkoja  kiinteiden  yhte¬ 
yksien  varaan.  Yhdysvaltalaiset  olivat 
vuodesta  1969  lähtien  rakentaneet  Ar- 
panetiä,  johon  kuului  puolustushallinnon 
ja  yliopistojen  koneita.  Euroopassa  vas¬ 
taava  verkko  oli  ranskalaisten  Cyclades, 
ja  hahmoteltiinpa  Suomeenkin  samanta¬ 
paista  yliopistoverkkoa  jo  vuonna  1974. 

Kiinteät  linjat  olivat  fyysisesti  sa¬ 
manlaisia  kuparijohtoja  kuin  puhelinlan- 
gatkin,  mutta  ne  oli  kokonaisuudessaan 
varattu  kahden  pisteen  yhdistämiseen. 
Asiakas  maksoi  linjasta  kiinteää  vuokraa 
ja  sai  sen  koko  kapasiteetin  omaan  käyt¬ 
töönsä.  Arpanetin  linjoilla  siirrettiin  da¬ 
taa  aluksi  50  kilobitin  sekuntinopeudella 
-  parikymmentä  kertaa  nopeammin,  kuin 


mihin  tavallisella  puhelinmodeemilla 
pääsi. 

Pakettiverkon  ideana  on,  että  verk¬ 
koon  kytketyt  koneet  lähettävät  linjalle 
datapaketteja,  joihin  kuuluu  vastaanotta¬ 
van  koneen  osoite.  Koneet  myös  kuunte- 
levat  linjaa  jatkuvasti  ja  ottavat  talteen 
itselleen  osoitetut  paketit.  Linjojen  ris¬ 
teyksissä  on  reitittimiä,  jotka  ohjaavat 
paketteja  osoitteen  mukaan  eteenpäin. 
Arpanet  käytti  aluksi  NCP-nimistä  pa- 
ketointikäytäntöä  mutta  vaihtoi  vuonna 
1983  Internet-protokollaan  eli  IP:hen. 
Samalla  armeijan  koneet  erkanivat 
omaksi  verkokseen,  ja  jäljelle  jäänyttä 
osaa  alettiin  kutsua  nimellä  Internet. 

Suomessa  Internet-tyyppinen  viestin¬ 
tä  alkoi  kuitenkin  täysin  modeemivetoi- 
silla  verkoilla.  Yliopistoilla  oli  1980-luvun 
alussa  Unix-koneita,  jotka  tukivat  käyttä¬ 
jien  välistä  sähköpostia  (mail)  ja  julkisia 
keskustelualueita  (news).  Unixissa  oli  oh¬ 
jelma  nimeltä  Unix  to  Unix  Copy  (UUCP), 
jonka  avulla  Unix-koneet  pystyivät  siir¬ 


tämään  keskusteluja  toisilleen  modee¬ 
miyhteyksien  yli.  Postisäkkejä  vaihdettiin 
yleensä  vain  kerran  pari  päivässä,  jo¬ 
ten  laajemmissa  UUCP- verkoissa  viestit 
matkasivat  päivätolkulla.  Suomen  verk¬ 
ko  yhdistettiin  kansainväliseen  UUCP- 
verkkoon  vuonna  1983.  BBS-maailmassa 
myöhemmin  yleistynyt  Fidonet  perustui 
myös  viestipakettien  vaihtamiseen. 

Pakettiverkot  tulivat  Suomeen  vuon¬ 
na  1983,  kun  Posti- ja  telelaitos  alkoi  tar¬ 
jota  Datapak-nimistä  X.25-verkkoa.  Las¬ 
kutus  perustui  siirretyn  datan  määrään. 
Verkkoa  käyttivät  aluksi  etenkin  pankit, 
mutta  myös  samana  vuonna  alulle  pan¬ 
tu  Suomen  yliopistojen  Funet- verkko 
päätti  ottaa  sen  käyttöönsä.  Funet  siirtyi 
kuitenkin  joidenkin  vuosien  päästä  kiin¬ 
teisiin  64  kilobitin  vuokralinjoihin,  kun 
runsas  sähköpostiliikenne  aiheutti  sille 
satojentuhansien  markkojen  laskuja. 

Yliopistoissa  oli  monien  eri  valmis¬ 
tajien  koneita,  joilla  oli  kaikilla  eri  verk¬ 
kotekniikat,  ja  Funetissa  liikkui  kaik¬ 
kien  paketteja  sekaisin.  Decnetissä  oli 
vain  VAXeja  ja  muita  Digitalin  koneita. 
EARN  oli  IBM:n  perustama  ja  sponsoroi¬ 
ma  eurooppalaisten  yliopistojen  verkko, 
jonka  hienouksia  olivat  postituslistat  ja 
RELAY-pika viestit.  Unix-koneet  puhuivat 
vain  IP:tä,  mutta  VM  S -koneet  puhuivat 
kaikkia  protokollia.  Ainoa  kiinteä  ulko¬ 
maanyhteys  oli  EARNin  kautta,  joten 
kansainväliset  Unix-sähköpostit  ja  -nyys- 
sit  jouduttiin  vielä  vuonna  1987  siirtä¬ 
mään  modeemeilla.  Tästä  päästiin  eroon 
seuraavana  vuonna,  kun  Pohjoismaiden 
yliopistoverkot  yhdistettiin  64  kilobitin 
linjoilla  Nordunet-ve rkoksi. 

Nordunet  yhdistyi  Internetiin  mar¬ 
raskuussa  1988,  kun  Tukholman  ja 
Prince  tönin  välille  avattiin  56  kilobitin 
satelliittiyhteys.  Yhdysvallat  oli  kuiten¬ 
kin  varuillaan  Suomen  suhteen,  olihan 
se  aivan  Neuvostoliiton  kupeessa.  Vielä 
saman  vuoden  puolella  Pohjoismaiden 
Internet-yhteys  pistettiin  poikki  viikoksi, 
kun  joku  innokas  suomalaisopiskelija  oli 
kolkutellut  jenkkiarmeijan  koneita. 

Internet  syrjäytti  vähitellen  muut 
protokollat  yliopistoverkossa.  Nykyään 
harva  tunnistaa  esimerkiksi  EARNia  ni¬ 
meltä,  vaikka  se  oli  monen  vuoden  ajan 
suosituin  tietoverkko  Euroopan  yliopis¬ 
toissa. 

Maailmojen  kilpajuoksu 

Purkit  olivat  vielä  1990-luvun  alussa  sel¬ 
västi  eri  maailmassa  kuin  pakettiverkot. 
Useimpien  BBS -käyttäjien  käsitys  Inter¬ 
netistä  olikin  melko  epämääräinen.  Joil¬ 
lakin  purkeilla  oli  jonkinlainen  yhteys 
Internetin  puolelle  esimerkiksi  UUCP- 

verkon  kautta,  ja  olipa  Suomessa  jo  pari 
kiinteästi  nettiin  kytkettyä  BBS:ää  yli¬ 
opistojen  tiloissa. 

Monet  harrastajat  ottivat  ensimmäi¬ 
set  Internet-yhteytensä  noin  vuonna 
1993.  Tällöin  Suomeen  ilmestyi  lukuisia 
nuorison  saavutettavissa  olevia  palvelun¬ 
tarjoajia.  Useat  näistä  olivat  itsekin  purk¬ 
keja,  joiden  kiinteä  Internet-linja  kustan¬ 
nettiin  käyttäjien  maksamilla  muutaman 
kymmenen  markan  kuukausimaksuilla. 
Käyttöliittymät  olivat  edelleen  merkki¬ 
pohjaisia,  käyttöajat  rajoitettuja  ja  linjat 
tuuttasivat  usein  varattua. 

Useimmille  Internetin  palveluille  oli 
tuttu  vastine  BBS -maailmassa.  Sähkö¬ 
posti  vastasi  yksityis  viestejä,  nyyssit  jul¬ 
kisia  viestejä  ja  IRC  monilinjaisten  purk¬ 
kien  chatteja.  Mittakaava  oli  kuitenkin 
aivan  toinen.  Vilkkaita  keskustelualueita 
oli  tuhansia,  ja  niitä  saattoi  löytää  hyvin 
kapeille  ja  erikoisille  aihepiireille.  Cha- 
teissa  ja  MUD-peleissä  oli  käsittämätön 
määrä  samanaikaisia  käyttäjiä  kymme¬ 
nistä  eri  maista,  eivätkä  valtioiden  rajat 
tuntuneet  missään.  Olo  oli  kuin  maalais¬ 
kylän  kasvatilla  suurkaupungin  keskellä. 

Modeemit  yleistyivät  1990-luvulla, 
mikä  näkyi  sekä  BBS-  että  Internet-käy- 
tön  kasvuna.  Monet  käyttivät  ahkerasti 
molempia,  mutta  eri  tarkoituksiin.  Purkit 
koettiin  selkeinä  ja  tiiviinä  pienyhteisöi- 
nä,  joissa  samanhenkiset  ihmiset  jutuste- 
livat  kaikesta  mahdollisesta  keskenään. 
Paikallispuhelualueiden  rajat  synnyttivät 
kuhunkin  maakuntaan  oman  purkkiske- 
nen,  jonka  jäsenet  tapasivat  tosiaan  myös 
elävässä  elämässä.  Internet  oli  kasvotto- 
mampi,  kaoottisempi  ja  joka  suuntaan 
rajaton  "tiedon  valtameri",  josta  haettiin 
erityisaiheisiin  liittyviä  tiedostoja,  kes¬ 
kusteluja  ja  asiantuntemusta. 

Vuosikymmenen  jälkipuoliskolla  netti 
alkoi  syödä  BBS -maailmaa.  Alkuvuodesta 


1996  oli  Suomessa  julkisia  24H-purkkeja 
vielä  yli  500,  mutta  vuonna  2000  enää 
joitakin  kymmeniä.  Kiinteät  laajakaista- 
yhteydet  saivat  monet  ahkerat  käyttäjät 
luopumaan  lankapuhelinliittymistään 
ja  siten  myös  purkeista.  Uskollisimmat 
BBS -intoilijat  lähtivät  vasta  pakon  edes¬ 
sä,  eikä  siirtymä  ollut  helppo. 

Monet  purkkiyhteisöt  hajosivat  koko¬ 
naan,  koska  netin  puolelta  ei  löytynyt  so¬ 
pivaa  kokoontumispaikkaa.  Sitkeimmät 
systeemioperaattorit  siirsivät  purkkin- 
sa  Internetin  puolelle  joko  sellaisinaan 
tai  nettifoorumeiksi  muutettuina,  mutta 
harva  menestyi  enää  tämän  jälkeen.  Par¬ 
haiten  koossa  pysyivät  ne  yhteisöt,  jotka 
vaihtoivat  purkit  IRC -kanaviin.  IRC  oli 
toki  olemukseltaan  hyvin  erilainen,  mut¬ 
ta  se  onnistui  vangitsemaan  purkeille 
ominaisen  tiiviin  yhteisöllisyyden  parem¬ 
min  kuin  esimerkiksi  foorumit  tai  nyyssi- 
ryhmät. 

Ikuisen  syyskuun  loppua 
odotellessa 

Internet  on  Suomessa  olonsa  aikana 
kasvanut  osaajaeliitin  salaseurasta  koko 
kansan  perusoikeudeksi.  Tutkijoiden, 
opiskelijoiden  ja  tietokoneihmisten  pe¬ 
rässä  seurasivat  vähitellen  kaikki  väestö- 
kerrokset.  Koukuttava  nettiyhteisöllisyys 
tuli  Pihtiputaan  mummollekin  tutuksi  vii¬ 
meistään  Facebookin  myötä. 

Internet  on  muuttunut  vuosien  mit¬ 
taan,  välillä  jopa  parempaan  suuntaan. 
Äänensä  kuuluviin  saaminen  on  nykyisin 
helppoa  myös  teknisesti  tumpelommille, 
ja  kiinnostavan  sisällön  löytäminen  kohi¬ 
nan  keskeltä  on  vaivattomampaa.  Muutos 
pakottaa  kuitenkin  myös  luopumaan:  kun 
suositun  nettipalvelun  kukoistus  loppuu 
ja  käyttäjät  siirtyvät  toisaalle,  ei  saman¬ 
lainen  yhteisöllisyys  enää  toistu.  Uudesta 
palvelusta  puuttuu  aina  jokin  ratkaiseva 


Purkkitilanne  2013 

Sivusto  telnetbbsguide.com  listaa  tätä 
kirjoitettaessa  350  toiminnassa  olevaa 
BBS:ää.  Valtaosaan  saa  yhteyden  vain 
telnetillä,  mutta  muutamalla  amerikkalais- 
boksilla  on  myös  puhelinlinja.  Listalla  on 
myös  kolme  suomalaista  purkkia:  BBB5- 
ohjelmiston  tukipurkki  BCG-Box  (bbbs. 
net),  Rampton  Bird's  Box  (rbb.bbs.fi:32)  ja 
tietokonetaiteeseen  erikoistunut  Haciend 
El  Bananas  (haciend.bbs.fi). 

Monet  nykyboksit  ovat  varsin  autioi¬ 
ta  -  kuin  museoesineitä,  jotka  on  jätetty 
esille,  vaikka  käyttäjät  ovat  kadonneet.  On 
kuitenkin  edelleen  myös  aktiivisia  ja  hyvin 
suuria  järjestelmiä.  Taivvanilaisessa  PTT:ssä 
on  parhaimmillaan  yli  1 50  000  yhtäaikaista 
käyttäjää. 

Länsimainen  BBS-skene  on  läheisessä 
suhteessa  MUD-peleihin,  eikä  purkin  ja 
mudin  raja  ole  aina  edes  kovin  selvä.  Mudit 
voivat  kuitenkin  edelleen  hyvin  vvovvien  ja 
lolien  noususta  huolimatta:  suurimmissa 
mudissa  on  mudstats. cornin  mukaan  par¬ 
haimmillaan  yli  800  yhtäaikaista  pelaajaa. 
Suomalaista  Batmudia  pelaa  enimmillään 
noin  200. 


Lähteitä  ja  muuta  mediaa: 

•  Funet  -  Suomen  tie  Internetiin  (CSC:n 
julkaisu,  2008) 

•  BBS-harrastajat  1 990-luvun  tietoverk- 
kokulttuurin  murrosvaiheessa  (Mikko 
Hirvonen  2010,  pro  gradu,  Digitaalisen 
kulttuurin  laitos,  Turun  yliopisto) 

•  Funetista  Facebookiin:  Internetin  kulttuu¬ 
rihistoriaa  (Helsingin  yliopisto,  2009) 

•  BBS:  The  Documentary,  amerikkalaisen 
Jason  Scottin  dokumenttisarja 


ominaispiirre,  eivätkä  monet  sopeudu 
uuteen.  Yhteisöt  hajoavat,  ja  monet  jää¬ 
vät  kaipaamaan  entistä. 

Ensi  vuosikymmenellä  Facebook  on 
jo  vaihtunut  johonkin  aivan  muuhun. 
Viimeistään  siinä  vaiheessa  suuretkin 
kansanjoukot  ovat  alkaneet  ymmärtää 
Internetin  historiallisuutta  -  sitä,  kuinka 
tietoverkkokulttuurissakin  on  murroksia 
ja  uusi  rakentuu  aina  vanhan  päälle.  Eh¬ 
käpä  silloin  myös  BBS -historia  voidaan 
nostaa  ansaitsemaansa  arvoon,  kukapa 
tietää?  & 

Kulttuuri 


Kartan  lähde:  International  Telegraph  Bureau,  Bern,  Sveitsi,  1901.  Jäljennöksen  luovuttanut  käyttöön 

Bostonin  yleisen  kirjaston  Norman  B.  Leventhal  Map  Center. 

Lennätin  -  1800-luvun  netti 

Sana  lennätin  tuo  useimmille  mieleen  lähinnä  morseaakkoset  ja  sähköisen 
piipityksen.  Kulttuurisessa  mielessä  varhainen  viestijärjestelmä  sisälsi  kuitenkin 
tuttuja  nykyajan  ilmiöitä.  Silloinkin  läheteltiin  statuspäivityksiä  ja  tuskailtiin 


salakuuntelun  vuoksi. 

Teksti:  Ronja  Koistinen  Kuvat:  Ignacio  Cobos  Rey,  VVikimedia  Commons,  F I i c k r- käy ttäj ä  Groume 


TeliaSonera  ja  Itella  lukeutuvat 
Suomen  viestinnän  infrastruktuu¬ 
rille  tärkeimpien  yritysten  jouk¬ 
koon.  Välillä  on  hyvä  palauttaa  mieleen, 
että  vaikka  yhtiöiden  toimialat  eivät  pal¬ 
joa  kohtaa,  niillä  on  yhteinen  mennei¬ 
syys.  Sonera  oli  ennen  Tele  ja  Itella  oli 
Posti,  mutta  sitä  ennen  ne  olivat  valtion 
liikelaitos  nimeltä  Posti- ja  telelaitos.  Vie¬ 
lä  aiemmin,  vuoteen  1981  asti,  laitoksen 
nimi  oli  Posti- ja  lennätinlaitos. 

Tämä  artikkeli  ei  ole  historiikki  val¬ 
tion  omistusten  yksityistämiskehitykses- 
tä,  mutta  organisaatioiden  kautta  kehi¬ 
tyksen  käänteisiin  on  helppo  sukeltaa 
nykyisyydestä  käsin.  Aikaamme  leimaa 
internet  ja  sen  syövereissä  vellova  kult¬ 
tuurin  ja  viestinnän  meri.  Meemit  ja  oma¬ 
leimaiset  sukupolvikokemukset  puhutta¬ 
vat. 

Sähköisten  viestien  välittämistä  glo¬ 
baalin  mittakaavan  verkossa  ei  kuiten¬ 
kaan  keksitty  1980-luvulla.  Jo  edellisel¬ 
lä  vuosisadalla  kukoisti  maapallon  joka 
kolkkaan  levittäytynyt,  yötä  päivää  piipit¬ 
tävä  ja  nakuttava  sähköinen  viestijärjes¬ 
telmä,  lennätinverkko. 

Mikä  lennätin? 

1860-luvulle  tultaessa  oli  olemassa  maa¬ 


ilmanlaajuinen  lennätinjärjestelmä,  ver¬ 
kosto  piuhoja  ja  viestikeskuksia,  joita  pit¬ 
kin  operaattorit  lähettivät  sähkösanomia 
paikasta  toiseen.  Viestin  lähettääkseen 
asiakas  käveli  konttoriin  ja  kirjoitti  pa- 
perikaavakkeelle  haluamansa  viestin  ja 
vastaanottajan  katuosoitteen.  Sähkeen 
hinta  määräytyi  viestin  kulkeman  matkan 
perusteella. 

Sähkö  ttäj  ä  lähetti  viestin  eteenpäin 
lennätinlaitteella  muuntamalla  sen  mor- 
seaakkosten  mukaiseksi  "pisteiden"  ja 
"viivojen"  muodostamaksi  koodiksi.  Säh¬ 
keet  reititettiin  käsin  karttojen  ja  taulu¬ 
koiden  avulla  keskustoimistojen  kautta, 
ja  käytyään  läpi  tarvittavat  hypyt  viesti 
pääsi  lopulta  perille  vastaanottajalle. 

Sähköistä  lennätintä  edelsi  Napo¬ 
leonin  Ranskassa  1700-luvulla  keksitty 
optinen  lennätin.  Ranskalainen  Claude 
Chappe  kehitti  järjestelmän,  joka  koostui 
korkeille  mäille  rakennetuista  torneista. 
Niissä  oli  jatkuva  miehitys.  Tornit  muis¬ 
tuttivat  vähän  tuulimyllyjä,  sillä  niillä 
viestittiin  liikuttamalla  merkinantovipuja 
pitkien  sauvojen  päässä.  Merkit  luettiin 
seuraavalta  tornilta  kaukoputken  avulla 
ja  viesti  välitettiin  eteenpäin  seuraavalle 
tornille. 

Optisia  lennätinketjuja  oli  pian  Keski- 


ja  Etelä-Euroopassa  useissa  maissa.  Jois¬ 
sakin  ketjuissa  lähetettiin  viestit  suoraan 
aakkosia  merkitsemällä,  kun  toisissa  taas 
viestittiin  numeroita,  joiden  merkitys  lu¬ 
ettiin  erityisistä  koodikirjoista.  Kirjojen 
julkaiseminen  olikin  pitkään  isoa  liiketoi¬ 
mintaa. 

Myös  Suomen  ensimmäinen  koske¬ 
tus  lennättimiin  tapahtui  jo  1700-luvulla. 
Suomi  kuului  tuolloin  Ruotsiin,  jossa  hää¬ 
ri  toimelias  vapaaherra  Abraham  Niclas 
Edelcrantz.  Hän  toi  lennätinteknologian 
Ranskasta  Ruotsiin.  1790-luvulla  Ruotsin 
itärannikolle  ja  Länsi-Suomeen  raken¬ 
nettiin  optisia  lennätintorneja,  joista  oli 
Ruotsille  suuri  hyöty  Suomen  sodassa 
1808-1809  Venäjää  vastaan.  Ruotsalais¬ 
ten  rakentamia  torneja  oli  ainakin  Ahve¬ 
nanmaalla,  mutta  venäläiset  tuhosivat  ne 
sodan  jälkeen.  Myös  Venäjän  ensimmäi¬ 
nen  optinen  lennätinlinja  rakennettiin 
Pietarin  ja  Laatokan  välille  1824. 

Alkuperäisistä  optisista  lennätintor- 
neista  on  säilynyt  varsin  vähän  arkeo¬ 
logisia  jäänteitä.  Ruotsista  ja  Suomesta 
ei  tiettävästi  tunneta  raunioita.  Sen  si¬ 
jaan  monien  maiden  paikannimistössä 
on  jäänteitä  näiden  tornien  sijainneista. 
Isossa-Britanniassa  on  paljon  Telegraph 
Hill  -nimisiä.  Ruotsissa  ja  Suomen  ete- 

Espanjassa  säilynyt  optisen  lennätintornin 
raunio. 

lärannikolla  taas  Telegrafberget-nimisiä 
kukkuloita.  Muutamia  suomenkielisiäkin 
Telegrafivuoria  ja  -kallioita  on  siellä  tääl¬ 
lä. 

Operaattori  kuulee  kaiken 

Lennättimessä  ja  nykyajan  internetissä 
olennainen  ero  on  reitityksessä.  Internet 
reitittyy  automaattisesti  koneiden  avulla, 
mutta  sähkeitä  reitittivät  ihmissähköttä- 
jät  käsityönä.  Viestit  eivät  voineet  kos¬ 
kaan  olla  täysin  luottamuksellisia,  sillä 
jokaisessa  linkkitoimistossa  oli  vastassa 
ihminen.  Sähköttäjä  kuunteli  viestin  lin¬ 
jalta,  kirjoitti  sen  paperille  ja  sähkötti 
eteenpäin  seuraavaan  toimistoon  kohti 
viestin  määränpäätä. 

Myös  sotilastiedustelu  kiinnostui  len- 
nätinliikenteestä  melko  pian.  Ensimmäi¬ 
nen  sotilaallinen  koodinmurtamiseen  eri¬ 
koistunut  organisaatio  oli  ranskalainen 
Bureau  du  Chiffre.  Brittiläinen  imperiu¬ 
mi  olikin  huolissaan  vieraiden  valtojen 
kuuntelusta  ja  rakensi  oman  verkkonsa. 
Brittien  verkosta  oli  yhteydet  muuhun 
kansainväliseen  verkkoon  vain  tietyistä 
kohdista,  joiden  viestiliikennettä  valvot¬ 
tiin  tarkasti. 

Sähköttäjien,  kilpailijoiden  ja  vierai¬ 
den  valtojen  silmien  välttämiseksi  alet¬ 
tiin  käyttää  salakirjoitusta.  Koodikirjat 
tulivat  uudelleen  muotiin,  ja  kirjapainot 
alkoivat  suoltaa  kaupallisia  salauskirjoja. 
Jotkin  kirjat  olivat  koko  painokseltaan  sa¬ 
manlaisia,  mutta  monissa  oli  myös  mah¬ 
dollisuus  omiin  merkintöihin.  Kirjoista 
saattoi  esimerkiksi  ennalta  sovitusti 
vaihtaa  sivuja  keskenään  tekemällä  sivu- 
numerointiin  uudelleenohjauksia.  Näin 
viestin  matkalla  napannut  taho  ei  voinut 


Morsen  lyhyisiin  ja  pitkiin  signaaleihin  perustuva  järjestelmä  mullisti  sähkötysnopeuden.  Yksin¬ 
kertaisella  sähkötysavaimella  saattoi  taitava  sähköttäjä  viestiä  hyvinkin  nopeasti. 


purkaa  ainakaan  koko  sisältöä,  vaikka 
olisikin  tiennyt,  minkä  merkkiseen  koodi- 
kirjaan  salakirjoitus  perustui. 

Valtiot  valvoivat  ennen  pitkää  myös 
kotimaanliikennettä.  Syntyi  erilaisia  yh¬ 
teistyösopimuksia,  ja  1865  perustettiin 
International  Telegraph  Union  eli  ITU. 
(ITU  on  olemassa  edelleen,  joskin  sen 
nimi  on  vaihtunut  muotoon  International 
Telecommunication  Union.) 

ITU  närkästyi  salauskoodeista  ja  si¬ 
ansaksan  lähettämisestä.  Sähkeet  las¬ 
kutettiin  sanamäärän  perusteella,  ja 
toiminnan  kannattavuus  kärsi,  koska  sa- 
lauskoodit  lyhensivät  viestejä  huomatta¬ 
vasti.  Selkokielisen  tekstin  lukeminen  ja 
lähettäminen  oli  myös  paljon  nopeampaa 
kuin  pikkutarkan  merkkisotkun.  Asias¬ 
ta  kiisteltiin  pitkään  palveluntuottajien 
ja  asiakkaiden  välillä.  Lopulta  ITU  antoi 
ukaasin,  että  salausta  sai  käyttää  mutta 
koodin  tuli  koostua  luonnollisista  sanois¬ 
ta  kahdeksalla  sallitulla  kielellä:  englanti, 
espanja,  hollanti,  italia,  latina,  portugali, 
ranska  ja  saksa.  Kaikilla  muilla  kielillä 
lähetettyjä  viestejä  kohdeltiin  koodina  ja 
niistä  perittiin  korkeampi  taksa. 

Duunikavereita  ja  romanssia 

Vaikka  sähkösanomat  sinänsä  ovatkin 
enimmäkseen  verrattavissa  nykyajan 
sähköpostiin,  kulki  linjoilla  paljon  muuta¬ 
kin  liikennettä.  Sähköttäjät  kommunikoi¬ 
vat  toisilleen  reaaliaikaisesti  vaihtamalla 
erilaisia  status  viestejä  ja  arkisia  kuulu¬ 
misiaan.  Tämä  viestikieli  muuttui  puoli¬ 
virallisiksi  lyhenteiksi  ja  jargoniksi  hyvin 
varhain.  Päivittäiseen  linjan  hoitamiseen 
kuului  sellaisia  luonnollisia  lyhenneilmai- 
suja  kuin  "hyvää  huomenta",  "olen  valmis 


vastaanottamaan"  ja  "toista  edellinen". 

Lennätinkeskukset  oli  usein  miehitet¬ 
ty  varautuen  ruuhkahuippuihin,  joiden 
ulkopuolella  saattoi  olla  luppoaikaa.  Täl¬ 
löin  sähköttäjät  tapasivat  viettää  aikaa 
jutellen  naapurikeskusten  kanssa.  Vies¬ 
tintä  oli  täysin  reaaliaikaista  vuorottelua 
linjalla,  toisin  kuin  viralliset  asiakkaiden 
tilaamat  sähkeet,  jotka  kirjattiin  paperil¬ 
le  sisään  tullessa  ja  vastaanottajalle  toi¬ 
mitettaessa. 

Sähköttäjillä  oli  pelkästään  lennätti- 
men  välityksellä  hoidettuja  ystävyyssuh¬ 
teita  naapurikaupungeissa  tai  pidem- 
mälläkin  työskenteleviin  sähkö  ttäj  iin. 
Järjestelmät  toimivat  monissa  paikoissa 
pitkään  niin,  että  esimerkiksi  New  Yorkin 
ja  Bostonin  välistä  liikennettä  hoitivat 
joka  päivä  kummassakin  päässä  samat 
sähköttäjät.  Näiden  välille  saattoi  syntyä 
vuosikausien  työparisuhde,  johon  mahtui 
ruuhkahuippujen  välillä  epävirallista  ru¬ 
pattelua  ja  kuulumisten  vaihtoa.  Nämä 
ihmiset  eivät  välttämättä  koskaan  tavan¬ 
neet  toisiaan,  mutta  vuosikausien  pitui¬ 
set  ihmissuhteet  hoituivat  linjoja  pitkin 
aivan  samoin  kuin  nykyäänkin.  & 


Suomessa  käytettävät  morseaakkoset 

u  •  •  - 

39 


K^JElämä  jcfevoluutio  ovat  monbnuttiaikia^ro^es&eja'  ja 

_ oivallisia  kohteita  simuloinnilleti-ElollistSn  Slentoje 

simulaatiot  vaihtelevat  matemaattisista  abstrakteista 
digitaalisiin  geeneihin ,  aina  robotteihin  saakka. 

Teksti:  Kalle  Viiri 

Kuvat:  Teija  Tuhkia,  Kalle  Viiri,  Bigben  Interactive  /  Fishing  Cactus 


Soluautomaatio 

Matemaatikko  John  Conwayn  kehittämä 
Game  of  Life  on  tunnettu  soluautomaat- 
ti,  matemaattinen  "peli",  jossa  solut  vai¬ 
kuttavat  toisiinsa  ennalta  määrättyjen 
sääntöjen  mukaisesti.  Solut  elävät  ruu¬ 
dukossa,  ja  ne  selviävät  vain,  jos  niillä  on 
sopiva  määrä  eläviä  soluja  naapureinaan. 
Alle  kaksi  naapuria  johtaa  kuolemaan  yk¬ 
sinäisyyden  vuoksi  ja  yli  kolme  naapuria 
kuolemaan  tungoksen  takia.  Jos  tyhjällä 


ruudulla  on  kolme  naapuria,  siihen  syn¬ 
tyy  uusi  solu. 

Yksinkertaisesta  säännöstöstä  huoli¬ 
matta  Game  of  Life  on  täynnä  mielenkiin¬ 
toisia  ilmiöitä.  Useista  lähtötilanteista 
kehittyy  villisti  ja  pitkään  laajenevia  ka¬ 
oottisia  solurykelmiä,  mutta  myös  vakai¬ 
ta  kuvioita.  Vakaita  kuvioita  kutsutaan 
oskillaattoreiksi,  jos  ne  liikkuvat,  ja  still 
Iiteiksi,  jos  ne  ovat  täysin  paikallaan. 
Muita  mielenkiintoisia  kuvioita  ovat  ruu¬ 


dukolla  vaeltavat  liitimet  (glider)  ja  ava¬ 
ruusalukset  (spaceship). 

Game  of  Lifea  pidetään  usein  keino- 
elämän  alkeellisena  muotona,  sillä  monet 
solurykelmät  käyttäytyvät  orgaanisen 
oloisesti.  Pelin  mielenkiinto  liittyy  kuiten¬ 
kin  elämän  simuloimisen  sijasta  pitkälti 
pelin  matemaattisiin  ominaisuuksiin. 
Ohjelmoijat  ja  matemaatikot  ovat  haas¬ 
taneet  itseään  siten,  että  etsivät  esimer¬ 
kiksi  itseään  kopioivia  koneita  ja  tietoko- 


Evolve  muistuttaa  ohjelmointiympäristöä.  Tarkasteltavana  solun  ominaisuudet 


□ 

Nornit  osaavat  kommunikoida  keskenään  ja  pelaajan  kanssa  yhdistelemällä  verbejä  ja  objekteja. 


neita,  jotka  voi  toteuttaa  pelin  säännöillä. 
Suurimmissa  tällaisissa  rakennelmissa 
on  miljoonittain  soluja,  ja  niiden  toimin¬ 
nasta  on  erittäin  vaikeaa  ottaa  selvää  ih¬ 
missilmällä. 

Game  of  Lifen  ja  muiden  soluauto- 
maattien  kokeiluun  on  saatavilla  kym¬ 
menittäin  ohjelmia.  Yksi  tunnetuimmista 
lienee  GoLLy  josta  tämän  artikkelin  ku- 
vankaappaukset  on  otettu. 

Ohjelmoitavia  solurobotteja 

Evolve  4.0  muistuttaa  ensi  vilkaisulla 
soluautomaattia.  Game  of  Lifen  lailla  peli 
keskittyy  yksittäisten  solujen  elämään  ja 
vuorovaikutukseen  ruudukkomaailmas- 
sa.  Ulkonäkö  kuitenkin  pettää.  Evolven 
solut  muistuttavat  Conwayn  matemaatti¬ 
sen  mallin  sijasta  yllättävän  paljon  reaa¬ 
limaailman  organismeja. 

Jokainen  Evolven  solu  on  ohjelmoitu 
kForthilla,  Forth-ohjelmointikielen  kal¬ 
taisella  kielellä,  joka  määrittää  solun  toi¬ 
minnan.  Solu  seuraa  koko  elämänsä  ajan 
ohjelmakoodia  suorittaen  käskyn  kerral¬ 
laan.  Käskyt  tekevät  kaiken,  mikä  liittyy 
solun  toimintaan.  Ne  liikuttavat  solua, 
saavat  sen  syömään,  kasvattamaan  uu¬ 
sia  soluja  osaksi  itseään  tai  tuottamaan 
itiöitä  lisääntyäkseen.  Soluilla  on  myös 
alkeellisia  järjestelmiä  toistensa  kanssa 
viestimiseen. 

Solut  lisääntyvät  jättämällä  ympäris¬ 
töönsä  itiöitä.  Kun  kaksi  itiötä  jätetään 
samaan  ruutuun,  niistä  syntyy  elävä  solu. 
Jos  itiöt  ovat  peräisin  samasta  eliöstä,  ky¬ 
seessä  on  suvuton  lisääntyminen,  muus¬ 
sa  tapauksessa  suvullinen  lisääntyminen. 
Uusi  eliö  perii  vanhempiensa  piirteet  oh¬ 
jelmakoodin  muodossa  mutta  satunnais- 
mutaatioilla  höystettynä.  Periytyminen 
toimii  melko  sujuvasti,  koska  kForthissa 
on  helposti  käsiteltävä  rakenne. 

Solujen  määrää  ja  niiden  käyttämää 
muistia  rajoittaa  simulaatiouniversumin 
energiamäärä,  joka  pysyy  jatkuvasti  va¬ 
kiona.  Solu  tarvitsee  energiaa  itiöiden 
tuottamiseen  ja  sisäisen  muistipinonsa 
kasvattamiseen.  Muut  toiminnot  ovat 
solulle  ilmaisia,  mutta  kun  sen  ener¬ 
gia  loppuu,  se  kuolee.  Solut  palauttavat 
energiaansa  syömällä  itiöitä,  toisia  soluja 
tai  kuolleita  soluja,  pitäen  näin  energian 
kierrossa. 

Yksinkertaisuudestaan  huolimatta 
Evolven  simulaatioinani  mahdollistaa  yl¬ 
lättävän  monimutkaisten  otusten  kehit¬ 
tymisen.  Pelin  kehittäjä  Ken  Stauffer  on 
tehnyt  useita  kokeita,  joissa  simulaatioi¬ 
den  annetaan  toimia  todella  pitkiä  aikoja. 
Kokeiden  tuloksena  on  syntynyt  useasta 
erikoistuneesta  solusta  koostuvia  orga¬ 
nismeja,  jotka  selviävät  merkille  panta¬ 


van  hyvin  jopa  silloin,  kun  ne  kilpailevat 
ravinnosta  ihmisen  ohjelmoimien  orga¬ 
nismien  kanssa. 

Kauniit  mutta  syvälliset 

Vuonna  1996  julkaistun  Creaturesin  ulko¬ 
kuori  on  hämäävän  suloinen.  Pääroolissa 
olevat  norn-hahmot  ovat  suurisilmäisiä 
pörröpäitä,  jotka  kätkevät  sisäänsä  kieh¬ 
tovan  monimutkaisen  simuloidun  elimis¬ 
tön,  käytösmallin  ja  perimän. 

Nornin  elinkaari  on  hyvin  samankal¬ 
tainen  kuin  ihmisen.  Vastasyntyneet  nor¬ 
nit  tarvitsevat  paljon  ravintoa,  liikkuvat 
hitaasti  kontaten  ja  sairastelevat  helpos¬ 
ti.  Ne  käyttäytyvät  kuten  lapset:  leikkivät 


mielellään,  kiinnostuvat  asioista  helposti 
ja  oppivat  asioita  yrityksen  ja  erehdyk¬ 
sen  kautta.  Esimerkiksi  liedellä  kätensä 
polttanut  norn  oppii  välttämään  kuumia 
asioita.  Pelaaja  vaikuttaa  nornien  maail¬ 
maan  kädellä,  joka  toimii  kursorina.  Kä¬ 
dellä  voi  siirtää  esineitä,  käskeä  norneja 
sekä  lyödä  tai  silittää  niitä  rangaistuk¬ 
seksi  tai  palkinnoksi. 

Kasvaessaan  norn  alkaa  liikkua  no¬ 
peammin  ja  kiinnostuu  toisista  norneista 
enemmän.  Olennot  osoittavat  toisilleen 
hellyyttä  pusuilla  ja  toisinaan  purkavat 
vihaansa  lyömällä  toisiaan.  Sukupuoli- 
hormonien  toiminta  alkaa  aikuisuuden 
kynnyksellä  ja  saa  nornin  kiinnostumaan 

Acorn  512  sukupolven  jälkeen. 


Acorn  eli  "käpy",  pieni  kuvio,  joka  laajenee  pit¬ 
kään  pelin  käynnistymisen  jälkeenkin. K 


vastakkaisesta  sukupuolesta.  Sukukypsi¬ 
en  nornien  välinen  suuko ttelu  voi  johtaa 
raskauteen  ja  jälkikasvun  syntymiseen. 
Lapsinornit  perivät  vanhempiensa  piir¬ 
teitä  pelin  perimämallin  mukaisesti. 

Kun  nornit  ikääntyvät,  niiden  he¬ 


delmällisyys  heikkenee.  Niistä  tulee  hi¬ 
taampia,  ja  ne  sairastuvat  helpommin. 
Terveyttä  voi  ylläpitää  lääkitsemällä  van¬ 
huuden  vaivoja  erilaisilla  kemikaaliruis- 
keilla,  mutta  ennemmin  tai  myöhemmin 
norn  kuolee.  Nornin  luonnollinen  elämä 
kestää  yleensä  5-10  tuntia.  Rotu-  ja  ym¬ 
päristötekijät  vaikuttavat  elinikään,  mut¬ 
ta  norn  voi  kuolla  myös  ennen  vanhuu- 
sikää  erilaisiin  sairauksiin,  myrkkyihin, 
nälkiin tymiseen  tai  vammoihin. 

Pinnan  alle 

Nornin  käyttäytymistä  säätelevät  kemi¬ 
kaalit,  joita  on  jokaisessa  eliössä  yli  sata 
erilaista.  Suuri  osa  kemikaaleista  kuuluu 
normaaliin  aineenvaihduntaan,  esimer¬ 
kiksi  glukoosi,  rasva,  happi,  hiilidioksidi 
ja  C -vitamiini.  Kemikaaleja  ovat  myös 
myrkyt  ja  taudinaiheuttajat  sekä  niiden 
vasta-aineet.  Lisäksi  niihin  kuuluvat  eliön 
tarpeita  kuvaavat  vietit  kuten  sukupuoli- 
vietti,  kipu  ja  nälkä.  Kemikaalien  vaiku¬ 
tukset  eivät  ole  kiinteitä,  vaan  ne  riippu¬ 
vat  paljolti  eliön  perintötekijöistä. 

Kemikaalien  eritystä  säätelevä  gee- 
nijärjestelmä  on  monimutkainen.  Se  on 
suunniteltu  muistuttamaan  todellista 
DNA: ta  rakenteeltaan  ja  toiminnaltaan. 
Perintötekijöiden  vaihtelu  aiheuttaa  to¬ 
della  paljon  vaihtelua  saman  lajin  yk¬ 
silöiden  välillä.  Norneilla  voi  esiintyä 
perinnöllisiä  ongelmia  kuten  ruokaha¬ 
luttomuutta  tai  heikkoa  vastustuskykyä. 
Niillä  voi  olla  myös  toivottavampia  piir¬ 
teitä  kuten  poikkeuksellisen  tehokasta 
aineenvaihduntaa,  harvinaisia  värikuvi- 
oita,  myrkkyimmuniteettia  tai  jopa  kuole¬ 
mattomuutta. 

Risteyttämällä  norneja  sopivasti  pe¬ 
laaja  voi  jalostaa  haluamiaan  piirteitä 
esiin,  mutta  se  on  melko  hidasta.  Jois¬ 
sakin  sarjan  peleissä  toimintaa  voi  no¬ 


Qpen  Worm 

Keinoelämän  luominen  voi  olla  tieteen  työ¬ 
kalu  siinä  missä  muutkin  simulaatiot.  Yksi 
kiehtova  esimerkki  simuloitujen  organismien 
mahdollisuuksista  on  OpenVVorm  -projekti. 
Avointa  lähdekoodia  ja  dokumentaatiota 
korostava  OpenVVorm  pyrkii  simuloimaan 
C.  elegans  -sukkulamatoa  yksittäisten  solujen 
tarkkuudella.  Sukkulamato  valittiin  simuloin¬ 
nin  kohteeksi  yksinkertaisen  hermostonsa 
vuoksi,  ja  se  niitti  tiedeyhteisössä  mainetta 
jo  1998  olemalla  ensimmäinen  monisoluinen 
eliö,  jonka  perimä  sekvensoitiin  kokonaan. 

OpenVVorm  on  vielä  keskeneräinen,  mutta 
osittain  toimivia  solu- ja  hermostomalleja 
pääsee  lataamaan  ja  tutkimaan  osoitteessa 
http://www.openworm.org/. 


peuttaa  käyttämällä  "geeniyhdistäjää", 
joka  surmaa  kaksi  olentoa  ja  muodostaa 
niiden  geeneistä  uuden  yksilön.  Toisena 
vaihtoehtona  on  käyttää  pelin  lisäosana 
saatavaa  geenieditoria  ja  muokata  geeni- 
koodia  suoraan. 

Norneilla  on  vähemmän  tunnettu 
mutta  merkittävä  rooli  digitaalisten  eliöi¬ 
den  oikeuksiin  liittyvässä  keskustelussa. 
1990-luvun  lopulla  Creatures-sarjan  fa¬ 
nien  joukkoon  syntyi  alakulttuuri,  jossa 
kehiteltiin  kekseliäitä  tapoja  kiduttaa  tai 
surmata  norneja.  Ilmiön  huippuvuosina 
jaettiin  internetissä  muun  muassa  pelok¬ 
kaaksi  mutta  itsetuhoiseksi  koulutettua 
nornia,  jonka  perimään  oli  peukaloitu 
kroonisen  humalatilan  aiheuttava  geeni. 
Monet  nornien  ystävät  suivaantuivat,  ja 
keskustelualueilla  otettiin  vilkkaasti  kan¬ 
taa  siihen,  onko  digitaalisten  eläinten  ki¬ 
duttaminen  oikein.  Keskustelu  käytiin  jo 
muutamaa  vuotta  ennen  kuin  perheiden 
polttaminen  elävältä  The  Simsissä  muo¬ 
dostui  kansanhuviksi! 

Sarjan  päävisionääri,  englantilainen 
tietojenkäsittelytieteilijä  Steve  Grand  on 
tehnyt  Creaturesin  jälkeen  monia  mie¬ 
lenkiintoisia  keinoelämäkokeita.  Yksi 
kunnianhimoisimmista  hankkeista  on 
nytkähdellen  liikkuva  suurisilmäinen 
robottioranki  Lucy,  joka  tunnustelee  ja 
katselee  sille  annettuja  esineitä  kuin  pie¬ 
ni  lapsi.  Sen  toimintaa  ohjailee  keinote¬ 
koinen  neuroverkko,  jonka  avulla  Grand 
toivoo  Lucyn  oppivan  maailmasta  oma¬ 
toimisesti.  Lucy  toimii  osoituksena  siitä, 
että  keinoelämää  voi  esiintyä  myös  virtu¬ 
aalimaailman  ulkopuolella.  & 

Skrolli 


Peruuttamaton  poikkeus  tilauksesi  jatkuuuudessa .  Kaikki  tilaukset 
päättyuät  uuoden  2013  loppuun.  Ellet  uusi  tilaustasij  menetät 
ta  1 lentamattomat  tietosi  ja  mahdollisuuden  oppia  uusia  asioita! 

*  Siirry  osoitteeseen  skrolli.fi/tilaa 

*  Jatka  lukukokemusta  ensi  uuodelle  syöttämällä  osoitetietosi  ja 
painamalla  t i lausnapp  ia .  Menetät  30  euroa,  mutta  saat  neljä 
laadukasta  lehteä  kotiin  kannettuna. 


Paina  mitä  tahansa  näppäintä  jatkaaksesi 
suomalaisen  t ietokoneku lttuur in  tukemista! 


Pelit 


Freeciv  Longturn 

Pitkää  vuoroa  pukkaa 


Kiinnostaako  kuukausien  pituinen  Civ-matsi?  Meitä  kiinnosti.  Tuloksena  syntyi  yksi 
tarina,  yksi  kokemuskertomus  ja  lyhyt  oppimäärä  perustietoa  kätevässä  paketissa. 

Teksti:  Jaakko  Heusala,  Ville-Matias  Heikkilä,  Jarto  Nieminen,  Tapio  Berschevvsky 
Kuvat:  Ricardo  Liberato,  Ville-Matias  Heikkilä,  Jaakko  Heusala 


Freeciv  on  Civilization-pelisarjan 
ensimmäisten  osien  tyylinen  vuo- 
ropohjainen  strategiapeli,  joka  pe¬ 
rustuu  kokonaan  vapaaseen  lähdekoodiin 
ja  on  kehittynyt  alkuperäisistä  Civilizati- 
on-peleistä  eteenpäin. 

Freecivin  merkittävimpiä  eroja  Civi- 
lization-pelisarjaan  on  sen  lähes  loputon 
muokattavuus.  Jos  haluaa  tehdä  pelistä 
mielenkiintoisemman  tai  korjata  epä¬ 
miellyttäviä  ominaisuuksia,  voi  muutok¬ 
set  yleensä  tehdä  helposti  palvelimen 
asetuksia  muuttamalla.  Vielä  enemmän 
saa  aikaan,  jos  osaa  C-  tai  LUA-ohjel- 
mointikieliä. 

Freeciv  on  viimeisten  vuosien  aikana 
kulkenut  ripeää  vauhtia  eteenpäin.  Ke¬ 
hitystä  on  tapahtunut  niin  yksinpelissä 
kuin  moninpelissäkin.  Monipuoliset  dip¬ 
lomaattiset  sopimukset  onnistuvat  sekä 
tekoälyn  että  toisten  pelaajien  kanssa. 

Jättimäisiä  pelejä 

Freeciv  tukee  nykyään  jopa  126  pelaa¬ 
jan  pelejä  ja  kahden  miljoonan  ruudun 
kokoisia  karttoja.  Suurten  pelien  kanssa 
on  tosin  suurempi  riski  törmätä  uusiin 
bugeihin.  Harvempi  tarttuukin  tällaiseen 
järkälepeliin,  joka  myös  vaatii  enemmän 
tehoja  palvelimelta.  Merkittävimpiä  jätti- 
pelejä  ovat  Longturnit. 

Longturnissa  Freeciviä  tai  Civiliza- 
tionia  pelataan  yksi  vuoro  tietyn  pitkän 
ajanjakson  kuluessa,  kuten  kerran  päi¬ 
vässä.  Kansainvälisessä  Longturn. orgis- 


sa  vuoron  pituus  on  yleensä  23  tuntia, 
ettei  kukaan  pelaajista  saa  etua  aikavyö¬ 
hykkeen  ansiosta. 

Pelaamiseen  riittää  periaatteessa 
varttitunti  päivässä.  Loppuvaiheessa 
peliä  siihen  voi  kulua  tuntejakin.  Erityi¬ 
sesti  alussa  aikaa  menee  pelipalvelimen 
erityispiirteiden  opiskeluun.  Erot  voivat 
olla  hyvinkin  suuria  riippumatta  siitä, 
onko  pelannut  aikaisemmin,  sillä  asetuk¬ 
set  vaihtelevat  paljon  palvelinten  välillä. 
Pelaajat  pääsevät  yleensä  itse  vaikutta¬ 
maan  näihin  ennen  pelin  alkamista  ää¬ 
nestyksillä  ja  esittämällä  omia  ideoitaan. 

Kotimaassa  ja  muualla 

Suomessa  longturn-pelejä  on  järjestetty 
jo  yli  kymmenen  vuotta.  Aluksi  pelejä  pe¬ 
lattiin  muutamassa  eri  porukassa,  jotka 
ovat  sittemmin  yhdistyneet  Freeciv.fin 


alle.  Verkkosivujen  lisäksi  yhteisön  löy¬ 
tää  Ircnetistä  kanavalta  #freeciv.fi. 

Freeciv.fi  aloitti  maailman  ensimmäi¬ 
sen  126  ihmispelaajan  longturn-pelin 
syyskuussa  2011,  noin  kuukausi  ensim¬ 
mäisen  tähän  kykenevän  Freecivin  versi¬ 
on  2.3.0  julkaisun  jälkeen. 

Maailmalla  on  nykyään  myös  kaksi 
kansainvälistä  peliyhteisöä,  Longturn 
ja  Greatturn.  Näihin  peleihin  osallistuu 
yleensä  noin  40-60  pelaajaa  per  peli. 

Pelaaminen  näissä  yhteisöissä  vaihte- 
lee  paljon  ja  säännöt  vaihtelevat,  mutta 
yhteistä  kaikille  on,  että  pelaajat  päät¬ 
tävät  asioista  yhdessä.  Peliä  myös  kehi¬ 
tetään  porukalla  paremmaksi:  tuodaan 
omia  ideoita  esiin,  keskustellaan  niistä  ja 
tehdään  niistä  yhdessä  todellisuutta. 
Jaakko  Heusala 


Jumalaisen  komea  VVenden,  vain  hieman  alun  jälkeen.  Teutonisen  ritarikunnan  maailmanvalloi- 
tussuunnitelmat  näyttivät  tässä  vaiheessa  vielä  hyviltä.  Miten  pian  ne  murskaantuisivatkaan. 

Miksteekkien  alkukoti  loistaa  varhaisessa  kukoistuksessaan  niin  puh¬ 
taana,  kauniina  ja  yksimielisenä.  Vuorolla  14  uskottiin  vielä,  ettei  merten 
takana  olisi  mitään  tai  ketään. 


Diplomaattilaiva  on  juuri  saapunut  Sveitsin  pääsaaren  rantaan.  Sveitsin 
valtionjohto  oli  kuitenkin  vetäytynyt  jo  ennen  kontaktia. 


Ensi  kertaa  pitkässä 
pelissä 

Loppuvuonna  2012  alkanut  Longturn- 
peli  numero  31  oli  ensimmäinen  Freeciv- 
moninpeli,  johon  osallistuin  yli  kymme¬ 
neen  vuoteen.  Olin  havainnut  aikoinaan 
moninpelit  liian  hankaliksi  ajankäytön 
kannalta,  mutta  Longturnista  kuulemi¬ 
nen  palautti  kiinnostukseni.  Peli  kestää 
kuukausitolkulla,  mutta  koska  sitä  pela¬ 
taan  vain  vuoro  päivässä,  pitäisi  sen  ai¬ 
nakin  periaatteessa  sopia  paremmin  ka¬ 
lenteriin. 

Peli  31  käytiin  saarikartalla,  jolta  ku¬ 
kin  pelaaja  sai  alussa  täysin  oman  man¬ 
tereen.  Alkupeli  olisi  tästä  syystä  varsin 
yksinäistä  puurtamista.  Suunnittelin  ke¬ 
hityslinjan  hyvin  tarkkaan  ajatuksenani 
keskittyä  etenkin  rauhanomaiseen  tie¬ 
teeseen.  Tein  saaresta  itselleni  kopion, 
jolla  simuloin  läpi  mahdolliset  kehitys¬ 
kulut  kymmeniä  vuoroja  eteenpäin:  Millä 
ratkaisuilla  saisin  kirjastot  kaupunkeihin 
mahdollisimman  nopeasti?  Pitäisikö  täh¬ 
dätä  ensin  monarkiaan  vai  yliopistoon? 
Vaikka  periaatteessa  vuorot  saattoi  hoi¬ 
taa  muutamassa  minuutissa,  käytin  välil¬ 
lä  simulointiin  ja  taustatarinointiin  jopa 
tuntikausia. 

Yksinäisyyden  aikaa  kesti  lopulta 
yli  kaksi  kuukautta.  Kaikki  pikku  venein 
saavutetut  saaret  olivat  asumattomia, 
ja  vasta  syvän  meren  laivat  alkoivat  löy¬ 
tää  naapureita.  Ensimmäinen  naapurini, 
Sveitsi,  oli  vajonnut  koomaan  juuri  paria 
päivää  ennen  ensiyhteyttä,  kun  pelaaja 
oli  kyllästynyt  yksinäisyyteensä.  Oikea 
kontakti  saatiin  vihdoin  vuorolla  73  itä¬ 
valtalaisiin  ja  heidän  Raar-liittoumaansa, 
ja  liityin  melko  pian  Raarin  kolmanneksi 
jäseneksi. 

Rajat  murtuvat 

Ensikontakti  muutti  pelin  luonteen  täy¬ 


sin.  Miksteekkien  alue  oli  vain  pieni  saa- 
rirykelmä  valtameressä,  jota  kansoitti  yli 
70  sivilisaatiota.  Kansat  muodostivat  liit¬ 
toumia,  joiden  kesken  vaihdeltiin  karttoja 
ja  haalittiin  uusia  jäseniä.  Yhteyttä  pidet¬ 
tiin  ircissä,  jabberissa  ja  keskustelufoo¬ 
rumeilla.  Pian  ei  enää  riittänyt,  että  teki 
siirtonsa  jossain  vaiheessa  vuorokautta, 
sillä  etenkin  sotaoperaatioissa  myös  vuo¬ 
rokaudenaika  oli  tärkeässä  osassa. 

Itselleni  dramaattisin  käänne  tapah¬ 
tui  vuorolla  148,  kun  itänaapurin  pääsaa¬ 
ri  vallattiin  kokonaan  yhden  ainoan  vuo¬ 
ron  aikana.  Tällöin  rauhanomaisenkin 
sivilisaation  piti  ruveta  varustautumaan 
kunnolla.  Maailma  polarisoitui:  sotahul- 
lujen  ekspansionistien  yhdistäessä  voi¬ 
miaan  Raar,  Kirkko  ja  muutamat  muut 
rauhanomaiset  liittoumat  muodostivat 
oman  yhteenliittymänsä.  Voimatasapai¬ 
no  muuttui  etenkin  Kirkon  jäsenten  hy¬ 
vän  koordinointityön  ansiosta,  ja  rauhan 
viholliset  kukistettiin  lähes  täysin  ennen 
vuoroa  180. 

Koska  Longturn-otteluita  on  pelattu 
jo  kymmenen  vuotta,  ajattelin  pelitapo¬ 
jen  hioutuneen  sen  verran,  että  tulok¬ 
kaan  saattaisi  olla  vaikea  pärjätä.  Kävi 
kuitenkin  ilmi,  etteivät  monet  kokeneet¬ 
kaan  pelaajat  olleet  jaksaneet  paneutua 
sääntöihin  ja  asetuksiin  kunnolla,  vaan 
sortuivat  perustavanlaatuisiin  virheisiin. 
Odotin  joutuvani  imperialistien  jyrää- 
mäksi  melko  varhaisessa  vaiheessa,  mut¬ 
ta  selvisinkin  kunnialla  loppuun  asti. 

Osa  luhistuu  tielle 

Aiemmissa  otteluissa  ongelmallisiksi 
olivat  kuulemma  muodostuneet  teknolo- 
gianvaihtoringit,  joita  rakentamalla  eten¬ 
kin  isot  liittoumat  pystyivät  kehittymään 
järkyttävän  nopeasti.  Teknologian  siirtä¬ 
mistä  oli  tästä  syystä  vaikeutettu,  ja  mu¬ 
kana  oli  jopa  riski,  että  vaihdon  molem¬ 
mat  osapuolet  unohtavat  tietämyksensä. 


Vaihtoja  ei  siis  pahemmin  edes  yritetty, 
vaan  hitaammin  kehittyneille  liittolaisille 
pyrittiin  järjestämään  tilaisuuksia  käydä 
teknologiavarkaissa  isojen  vihollisten 
mailla. 

Sääntöihin  liittyvät  erimielisyydet  ai¬ 
heuttivat  myös  skismaa.  Erään  pitemmän 
palvelinongelman  aikana  nettiin  ilmes¬ 
tyikin  kilpaileva  Greatturn,  jossa  pelaa¬ 
jat  äänestivät  käyttöön  otettavista  sään¬ 
nöistä  enemmistödiktatuurin  keinoin. 
Osallistuin  myös  hyvin  ahtaalla  yhtenäis- 
mantereella  käytyyn  Greatturniin,  enkä 
pärjännyt  siinä  läheskään  yhtä  hyvin  kuin 
Longturnissa. 

Pelin  kesto  johti  myös  siihen,  että  mo¬ 
net  pelaajat  rupesivat  ennen  pitkää  id- 
laamaan,  eli  kyllästyivät  peliin  antamatta 
sitä  kaverinsa  jatkettavaksi.  Idlaajasaar- 
ten  valtaaminen  katsotaan  Longturn- 
kulttuurissa  täysin  hyväksytyksi  toimen¬ 
piteeksi  myös  rauhanomaisen  linjan 
vetäjille. 

Kokeilun  arvoinen 

Vaikka  Longturn  saattaakin  ajankäytöl- 
lisesti  muistuttaa  kasuaalipelejä,  ei  se 
missään  nimessä  ole  sellainen.  Kuukausi¬ 
en  päivittäinen  sitoutuminen  on  tärkeää, 
kuten  myös  hyvä  yleinen  ote  Civilizatio- 
niin.  Päätin  itse  olla  osallistumatta  peliin 
32,  sillä  se  ajoittui  kesälle,  jolloin  päivä- 
rutiinista  kiinni  pitäminen  on  muutenkin 
hankalampaa. 

Muutamista  ongelmista  huolimatta 
suosittelen  Longturnin  tai  Greatturnin 
kokeilemista  kaikille  Civilizationeista 
pitäville  -  etenkin  niille,  joilla  on  pitkä¬ 
jänteisyyttä  mutta  ei  aikaa  tuntikausien 
pelisessioille. 

Ville-Matias  Heikkilä 


45 


180  vuoroa 
longturn-freeciviä 


Kun  miksteekit  liittyivät  raramurien  ja  itävaltalaisten  perustamaan  Raar-liittoon,  alkoivat  kartan 
mustat  alueet  täyttyä  vauhdilla.  Maailman  loputtomat  rikkaudet  odottavat  ottamistaan  yhdisty¬ 
neen  mahdin  edessä. 


Tämä  historiallinen  kertomus  perustuu 
Teutoniritarikunnan  Suurmestari  Me- 
tonin  saneltuihin  muistiinpanoihin.  Osa 
tarinasta  on  kirjuri  Thihin  tulkintaa,  osa 
suoria  otteita  Suurmestarilta  ja  osa  ehkä 
pelkkää  legendaa... 

Kaikki  alkaa  vuonna  4000  eaa.  Teu- 
toniritarikunta  on  juuri  perustanut  en¬ 
simmäisen  asuinpaikkansa,  pääkaupun¬ 
ki  Wenden.  Hyvin  nopeasti  siirtokunta 
kasvaa  kahdella  lisäkylällä.  Königsberg 
ja  Marienburg  ovat  vaatimattomia  val¬ 
takunnan  ylpeyden  rinnalla,  mutta  silti 
merkittäviä  agraarisia  keskuksia. 

Suurmestari  päättää  viisaudessaan, 
että  kolmesta  uudisraivaajaryhmästä 
yksi  lisättäisiin  pääkaupungin  asukkai¬ 
siin.  Jotain  kuitenkin  menee  vikaan  vies- 
tiketjussa,  ja  paikallinen  vasallihallitsija 
päättää  käyttää  uudisraivaajia  orjatyö¬ 
voimana  pääkaupungin  tuotannon  lisää¬ 
miseksi.  Kymmenen  tuhatta  kansalaista 
kuolee  Wendenin  kaduille  loppuun  piis¬ 
kattuina. 

Tämä  on  vasta  alkusoittoa  Suurmes¬ 
tarin  vihan  liekeille.  Hänen  uransa  tulee 
olemaan  täynnä  tuskaa,  vääriä  päätök¬ 
siä,  selkään  puukottavia  liittolaisia  ja  sen 
myötä  suoranaista  pelkuruutta. 

Aikansa  saartaan  tutkittuaan.  Suur¬ 
mestari  huomaa  harmikseen,  ettei  hän 
hallinnoi  kovinkaan  suurta  mannerta. 
Tiedustelijat  näkevät  kuitenkin  läheisen 
matalikon  yli  toiselle  maalle.  Tämä  saa 


Suurmestarin  määräämään  valtakunnan 
viisaat  kehittämään  entistäkin  tehok¬ 
kaampia  aseita  ja  varustautumaan  mah¬ 
dolliseen  miehitykseen. 

Suhteet  ympäröiviin  valtoihin  eivät 
kuitenkaan  ole  välittömästi  yhtä  kylmät 
tai  jyrkät  kuin  Suurmestari  alun  perin 
oletti. 

Ensimmäinen  kosketus 

Hyvin  nopeasti  muut  valtiot  alkavat 
liittoutua  isommiksi  kokonaisuuksik¬ 
si.  Luonnollisesti  kristillisenä  valtiona 


Teutoniritarikunnan  Suurmestaria  kiin¬ 
nostaa  jäsenyys  rauhan  filosofiaa  edus¬ 
tavassa  Kirkon  liitossa.  Siihen  liittymi¬ 
nen  tuntuu  hieman  paradoksaaliselta 
sotilaalliseen  varusteluun  panostaneelle 
Suurmestarille.  Kirkko  on  toisaalta  suu¬ 
rin  liitto,  ja  sen  jäseniin  on  valmiiksi  dip¬ 
lomaattiset  suhteet. 

Suhteellisen  läheltä  löytyy  myös 
Raar-liitto  (Ramaruni-Austria),  johon 
kuuluu  muutama  lähemmin  historiasta 
tunnettu  kansa.  Liittoneuvottelut  käyvät 
hetken  aikaa  kuumina,  ja  Suurmestari 
onnistuu  saavuttamaan  alustavan  paikan 
liiton  jäsenehdokkaana.  Raar-liittouman 
kartta  jaetaan  Suurmestarille. 

Suurmestari  olettaa  tilanteestaan  lii¬ 
koja  ja  luulee  tulleensa  osaksi  Raar-liit- 
toa.  Valtakunnan  tuotanto  suunnitellaan 
uudelleen.  Veneiden  rakentaminen  jää 
kymmeneksi  vuoroksi  sivuun  Suurmes¬ 
tarin  pyrkiessä  tyydyttämään  Raar-liiton 
maan  viljelytarpeita. 

Kymmenen  vuoron  päästä  Suurmes¬ 
tari  saa  tietää,  että  Raar-liitto  on  päät¬ 
tänyt  hylätä  Teutoniritarikunnan.  Kym¬ 
menen  tuhannen  kansalaisen  menetys 
jo  ensimmäisellä  vuorolla  on  hidastanut 
ritarikunnan  kehittymistä.  Raar-liitto  on 
tämän  vuoksi  päättänyt,  etteivät  Teutonit 
ole  tarpeeksi  merkittävä  ja  suuri  valtio 
liittolaisekseen. 

Suurmestari  vannoo  kostoa  Viznutil- 
le,  Bamskampille  ja  kaikille  muille  tyh¬ 
jiä  lupauksia  tehneille  Raarin  johtajille. 
Kirotut  petturit  saisivat  vielä  maistaa 
oikeuden  kylmää  terää.  Veneiden  kehi¬ 
tys  palautetaan  kansakunnan  ykköspri- 
oriteetiksi  välittömästi.  Veneillä  sanan- 


Sveitsin  tyhjiksi  jääneet  temppelit  ja  autioituneet  kadut  oli  helppo  vallata.  Miksteekit  eivät  koh¬ 
danneet  vastustusta  siirtäessään  omat  nukkehallitsijansa  paikalle.  Kukaan  ei  edes  älähtänyt,  kun 
salkoon  vedettiinkin  valkoristin  sijaan  kaunis  maanläheinen  miksteekkilippu. 


F"  Sankt  Pölt< 


Amstettenl 


Klagenfurt  am  Wörtherseej 


Dornbirn 


Wiener  Neustadt 


Baden  bei  Wien 


Feldkirch] 


Klosterneuburg| 


Salzburg] 


Kapfenberg 


Villach 

C*  ★Hisingenö 


Lilla  Bommen 


C*  *  Norrmalm  8 


Vertan 


Masthugqetpyjj 


Fiskekyrka: 


[*  Annetlalpjfi^ 


Lindholmen] 


Slottskogen  8 


Bratten  8 


Tegnerlunden  8 


Majoina  10 


Torslanda  8 


Saltholmen  10 


saattajat  raivaavat  ensitöikseen  tiensä 
Kirkon  liiton  jäsenten  pakeille.  Liittoso¬ 
pimus  syntyykin  nopeasti.  Neuvotteluis¬ 
sa  Raar-liitolta  saadut  kartat  ja  tieduste¬ 
lutiedot  ovat  kelpoa  kauppatavaraa. 

Asiat  kehittyvät  kuitenkin  nopeas¬ 
ti  ja  odottamattomin  tavoin.  Pian  sekä 
Raar  että  pari  muuta  ympäröivää  liittoa 
kuuluvat  Kirkkoon.  Kostosuunnitelmat  ja 
vanhat  kalavelat  unohtuvat  suuremman 
kuvan  avautuessa  Suurmestarille. 

Hyökkäysjoukot  valmistuvat  teutoni¬ 
sella  tehokkuudella  etuajassa  ja  lähtevät 
pitkälle  purjehdukselle  kohti  liittolais¬ 
valtio  Itä- Saksan  rannikkoa.  Armeijan 
on  tarkoitus  nousta  maihin  poukamassa, 
joka  on  sodan  etulinjassa.  Täällä  jouk¬ 
kojen  on  määrä  odottaa  Kirkon  yhteistä 
maihinnousuhyökkäystä  pahuuden  voi¬ 
mia  vastaan. 

Kunniaton  tappio 

Joukot  saapuvat  perille  turvallisesti  ja 
ajoissa.  Suurmestarin  päiväkäsky  jouk¬ 
kojen  rantauttamisesta  ei  kuitenkaan 
löydä  tietään  Amiraalin  toimistoon.  Teu¬ 
tonien  eliitit  jäävät  siis  odottamaan  lai- 


Uskonsodan  alkumetrit 

Yhteistyö  kirkon  kanssa  asettuu  kymme¬ 
niksi  vuoroiksi  tasaiseksi  ja  jopa  tylsäksi 
maanviljelyksi.  Ensimmäisten  vuorojen 
virheiden  päälle  kerääntyy  nippu  uusia 
takaiskuja.  Malttamaton  Suurmestari  ei 
ole  tyytyväinen  peltojen  raivaamiseen, 
vaan  kaipaa  voitokkaaseen  sotaan. 

Vihdoin  loppupeli  koittaa,  ja  Suur¬ 
mestarin  ensimmäinen  sotaretki  alkaa. 
Kirkon  liiton  sotilasmestari  Xercise  lä¬ 
hettää  Teutoniritarikunnan  varustamol¬ 
le  tilauksen.  Suureen  sotaan  kaivataan 
joka  mies,  vaikka  Suurmestarin  epäonni 
ja  taidottomuus  tieteen  ja  talouden  hoi¬ 
dossa  tarkoittaakin  sitä,  että  hänen  jouk¬ 
konsa  ovat  teknologisesti  alivarusteltuja 
viholliseen  verrattuna. 

Tilaukseen  kuuluu  3  kaljuunalastillis- 
ta  parhaita  musketöörejä  ja  tykkejä.  Yh¬ 
teen  kaljuunaan  mahtuu  4  komppaniaa 
miehiä.  Yhteensä  tilauslistalla  on  siis  12 
komppanian  armeija  Teutoniritareiden 
tykistöä  ja  musketöörejä.  Teutoniarmei- 
jan  upseerit  ja  kouluttajat  ryhtyvät  välit¬ 
tömästi  toimiin  vätysten  piiskaamiseksi 
ruotuun. 


Viimeisellä  vuorolla  liittoumat  tekevät  kaikkensa,  jotta  saisivat  vallattua  vielä  muutaman  takapa¬ 
juisen  kaupungin.  Tankit  vyöryvät  eteenpäin  viimeiseen  saakka,  ja  ydinpommit  paukkuvat. 


voihin  rannikon  tuntumaan  -  valmiina 
hyökkäykseen.  Kaljuuna-armadaa  suoje¬ 
lee  vastarannalta  lähestyviltä  vihollisilta 
Hakkereiden,  Itä-Saksan  ja  Ranskan  hä- 
vittäjälaivastot. 

Salakavala  vihollinen  on  kuitenkin 
kaikkia  ovelampi  ja  hiipii  laivaston  se¬ 
lustaan  sukellusveneillään.  Syvyyksistä 
ilmaantuvat  tuholaiset  upottavat  vaivatta 
koko  Teutoniritarikunnan  vanhentuneen 
kaluston.  Myös  iso  osa  liittolaisten  mo¬ 
derneista  hävittäjistä  uppoaa  samassa 
rytäkässä. 

Murskaava  tappio  käy  raskaaksi 
Suurmestarin  moraalille.  Syvä  masennus 
ajaa  hänet  etsimään  neuvoa  pullon  poh¬ 
jalta.  Loput  hallintokaudestaan  Meton 
viettää  enemmän  tai  vähemmän  päihty¬ 
neenä  kiroten  kurjaa  kohtaloaan. 

Kaikki  yritykset  auttaa  tai  tukea  Kir¬ 
kon  eteneviä  joukkoja  valuvat  hiekkaan. 
Laivaston  antiikkinen  purjekalusto  ei  yk¬ 
sinkertaisesti  ole  tarpeeksi  nopea  pysy¬ 
äkseen  modernimpien  laivojen  perässä. 
Aivan  viimeisillä  vuoroilla  saavutetaan 
pieniä,  mutta  kokonaiskuvassa  merkityk¬ 
settömiä  voittoja  Palatinaattiritarikuntaa 
vastaan  Syyrialaisten  armollisella  avus¬ 
tuksella. 

Planetfall  jää  Teutonien  ainoaksi  so¬ 
tasaaliiksi,  ja  Suurmestari  vaipuu  lopulli¬ 
seen  epätoivoon.  Rauhanliiton  maanvilje¬ 
lijöiden  marssiessa  valtaamaan  maailmaa 
hän  vaipuu  hiljaa  pois  yksinäiseen  tunte¬ 
mattomuuteen.  Teutoniritarikunnan  tai¬ 
val  päättyy  hiljaiseen  ja  hampaattomaan 
raivoon.  m 
Jarto  Nieminen, 

Tapio  Berschevvsky 


Turkkilaiset  ja  englantilaiset  ovat  juuri  tunkeutuneet  Ruotsin  pääsaarelle.  Saari  vallattiin  koko¬ 
naan  sannalla  vuorolla,  mikä  jätti  ruotsalaisille  vain  muutaman  syrjäisen  pikkusaaren. 

emojen 
Paluu: 

Ultimanja 

Wastelandin 

Perilliset 


Joukkorahoituspalvelu  Kickstar- 
terin  menestystarinat  ovat  innoit¬ 
taneet  haudanryöstäjiä  etsimään 
muinaisia  peliaarteita .  Kaksi 
joukkorahoituksen  avulla  uutta 
tulemistaan  tekevää  peliä  on  yli 
muiden. 

Teksti:  Jukka  O.  Kauppinen 
Kuvat:  Jukka  O.  Kauppinen, 

Risto  Mäki-Petäys,  Mobygames 

oolipelaajille  on  luvassa  hieno  pe- 
livuosi,  joka  lupaa  palauttaa  vete- 
raanikörmyt  aikaan,  jolloin  kaikki 
oli  paremmin.  Genren  oikeutettu  jumal- 
hahmo  Richard  "Lord  British"  Garriott 
palaa  pelikentälle  fantasiaroolipelillä 
Shroud  of  the  Avatar:  Forsaken  Virtues. 
Shroud  ei  ole  Ultima,  mutta  se  on  te- 
maattisesti  selvä  paluu  Ultima-saagan 
varhaisempiin  vuosiin. 

Roolipelilegenda  Brian  Fargon  unel- 
maprojekti  ei  sekään  vaikuta  hassum¬ 
malta.  Wasteland  2  on  toistakymmentä 
vuotta  suunniteltu  jatko-osa  kaikkien 
post-apokalyptisten  seikkailujen  isälle. 

Kummastakaan  pelistä  ei  voi  kiittää 
perinteisiä  julkaisijoita.  Ennen  niin  kun¬ 
niakas  Ultima-sarja  on  denegeroitunut 
mikromaksuseikkailuiksi,  ja  Wastelandin 
jatko-osan  suunnitelmat  kustantajat  hyl- 
käsivät  kerta  toisensa  jälkeen. 

Laaja  ja  uskollinen  faniyhteisö  intou¬ 


tui  kantamaan  klassikoiden  jatko-osille 
muhkeat  rahoituspotit  Kickstarterin 
kautta.  Shroud  of  the  Avatar  haki  miljoo¬ 
nan  dollarin  rahoitusta,  mutta  kassaan 
on  kirjoitushetkellä  kertynyt  jo  2,7  mil¬ 
joonaa,  josta  1,9  Kickstarterista.  Waste- 
land  2  haki  900  000  dollaria  ja  sai  2,9 
miljoonaa. 

Keräysten  suosio  osoittaa,  että  pelaa- 
j  akansa  on  enemmän  kuin  halukasta  nä¬ 
kemään  vanhoille  klassikoille  perinteitä 
kunnioittavia  jatko-osia,  joita  tehdessä  ei 
tarvitse  nöyristellä  kaupallisuuden  pai¬ 
neiden  alla. 

Miksi  muinaisten  pelisarjojen  joukko- 
rahoitukseen  osallistutaan  näin  innolla? 
Asiaa  täytyy  tutkia  aikakoneen  kautta. 
Onneksi  Skrollilla  on  sellainen! 

Reikänauhaseikkailuja  70-luvulla 

Eletään  vuotta  1977.  Richard  Garriott 
on  15-vuotias  lukiolainen,  joka  tutustuu 
koulussa  uuteen  ilmiöön:  tietokoneisiin. 
Niille  ei  ole  vielä  edes  kunnon  opetusoh¬ 
jelmaa,  joten  Garriott  ylipuhuu  rehtorin¬ 
sa  antamaan  luvan  itse  suunnitellun  ja 
itseohjatun  tietokoneohjelmointikurssin 
suorittamiseen. 

Seuraavan  kahden  vuoden  aikana 
poika  kirjoittaa  koulussa  kaukokirjoitin- 
pohjaiselle  tietokonejärjestelmälle  hurjat 
28  tekstipohjaista  fantasiaseikkailupeliä, 
läpäisten  tietokonekurssin  haasteet  täy¬ 


sin  pistein.  Tietokonepohjaisen  seikkai- 
lemisen  lumosta  voi  saada  etäisen  mie¬ 
likuvan  kun  muistaa,  että  kaukokirjoitin 
oli  kuin  kirjoituskone,  johon  kuului  reikä- 
nauhalukija.  Koneessa  ei  ollut  lainkaan 
magneettista  tallennusmediaa. 

Kesällä  1977  Richard  vietti  seitsemän 
viikkoa  Oklahoman  yliopiston  tietokone- 
leirillä,  jossa  hän  sai  lempinimen.  Tuosta 
kesästä  lähtien  Richard  oli  Lord  British. 

Vuonna  1979  nuorukainen  oli  töissä 


Ultimoiden  historia 

Akalabeth:  World  of  Doom  (1980) 

Ultima  I:  The  First  Age  of  Darkness  (1981) 

Ultima  II:  The  Revenge  of  the  Enchantress  (1 982) 
Ultima  III:  Exodus  (1983) 

Ultima:  Escapefrom  Mt.  Drash  (1983) 

Ultima  IV:  Quest  of  the  Avatar  (1985) 

Ultima  V:  Warriors  of  Destiny  (1988) 

Ultima  VI:  The  False  Prophet  (1990) 

Worlds  of  Ultima:  The  Savage  Empire  (1990) 

Ultima:  Worlds  of  Adventure  2:  Martian  Dreams  (1991) 
Ultima  Undervvorld:  The  Stygian  Abyss  (1992) 

Ultima  VII:  The  Black  Gate  (1992) 

Ultima  Undervvorld  II:  Labyrinth  of  Worlds  (1993) 
Ultima  VII  Part  Two:  Serpent  Isle  (1 993) 

Ultima  Vili:  Pagan  (1994) 

Ultima  Online  (1997 
Ultima  IX:  Ascension  (1999) 

Lord  of  Ultima  (2010) 

Ultima  Forever  (2013) 

teksasilaisessa  tietokonekaupassa,  jossa 
hän  näki  ensimmäisen  kerran  Apple  II 
-tietokoneen.  Siinä  oli  oikeaa  grafiikkaa, 
värejä  ja  jopa  äänet!  Richard  intoutui 
tekemään  Applelleen  ensimmäisen  kun¬ 
nollisen  roolipelinsä,  Akalabethin.  Se 
teki  kaupan  omistajaan  niin  suuren  vai¬ 
kutuksen,  että  tämä  ylipuhui  Richardin 
tekemään  siitä  myös  kaupassa  myytävän 
version. 

Akalabethia  myytiin  tusinan  verran, 
ja  yksi  kappale  päätyi  kalifornialaiselle 
pelijulkaisijalle.  Tämä  teki  pikavauhtia 
julkaisusopimuksen,  jota  seurasi  yllä- 
tysmenestys:  Akalabeth  myi  nopeassa 
tahdissa  30  000  kappaletta.  17-vuotias 
Richard  tienasi  huvikseen  tekemällään 
pelillä  ja  200  dollarin  panostuksella  150 
000  dollaria  (nykyrahassa  555  000  dolla¬ 
ria),  ja  yliopisto-opintojen  rahoitus  ratke¬ 
si  kerralla. 

Pimeyden  ensimmäinen  aika 

1981  oli  merkittävä  vuosi.  Silloin  ilmes¬ 
tyivät  Indiana  Jones  ja  kadonneen  aar¬ 
teen  metsästäjät.  Das  Boot  ja  Mad  Max 
2.  Niin  myös  Frogger,  Haunted  House, 
Jupiter  Lander,  Pac-Man  ja  Softporn  Ad- 
venture.  Ja  Ultima  I. 

Garriottin  ensimmäinen  kaupalliseksi 
suunnittelema  seikkailu  viitoitti  hänen 
näkemyksiään  siitä,  millaisia  tietokone¬ 
pelit  voisivat  olla.  Ultima  I  olikin  todel¬ 
linen  mestarinäyte.  Vaikka  se  on  nykysil- 
min  katsottuna  kömpelö  ja  vaivalloinen, 
oli  pelissä  selvästi  tunnistettavia  teemo¬ 
ja.  Graafinen  tiilityyli  pysyi  lähes  samana 
aina  Ultima  V:een  saakka.  Keskustelujär¬ 
jestelmä  oli  alkeellinen,  mutta  esimer¬ 
kiksi  hahmonluonti  onnistui  jo  neljän  eri 
rodun  ja  ammatin  paletilla. 

Lisäksi  pelaaja  oli  osa  suurta  maa¬ 
ilmaa,  jonka  dramaattisessa  tarinassa 
Sosarian  maailmaa  uhkaa  velho  Monda- 


Exp: 

Le  vei : 
Training 


; 

1 Strength: 

18 

Dext  erity: 

18 

i  Intelligence: 

18 

Cohibat: 

14 

Magic: 

io 

i  Hits: 

18 

S  Mana: 

IO 

Ultima  VII  oli  isometrisen  perspektiivinsä  kera  jo 

in.  Sosarian  rauhaa  rakastava  hallitsija 
Lord  British  kutsuu  avukseen  sankarin, 
joka  voi  nujertaa  Mondainin  ja  tehdä 
maailmasta  taas  hyvän  paikan  elää.  Lord 
Britishin  lisäksi  pelissä  oli  toinenkin  per¬ 
soonallinen  henkilö,  Iolo  the  Bard,  joka 
on  nähty  sittemmin  yhtä  vaille  jokaisessa 
pääsarjan  Ultimassa. 

Ultima  poiki  jatko-osia  nopeaan 
tahtiin.  Ultima  II:  The  Revenge  of  En- 
chantress  (1982)  ja  Ultima  III:  Exodus 
(1983)  rakensivat  esikoisteoksen  hyvis 
vs.  pahikset  -teeman  päälle,  laajenta¬ 
en  Sosarian  tarinaa  ja  vieden  sitä  kohti 
uutta,  ensimmäisen  trilogian  katastro¬ 
fien  jälkeistä  maailmaa,  jonka  opimme 
tuntemaan  Britanniana.  Sarja  lanseerasi 
nopeaan  tahtiin  monia  nykypelien  stan¬ 
dardeja.  Ultima  III  esitteli  esimerkiksi 
useasta  hahmosta  koostuvat  seikkailija- 
ryhmät,  rajoitetut  näkökentät,  värikkäät 
luolastot  ja  erillisillä  kartoilla  käytävät 
taistelut. 

Ultima  IV  vasta  olikin  kova  juttu,  ai- 


varsin  näyttävä. 


Ultima  IV  muistetaan  erityisesti  alun  hahmon- 
luonnistaan,  joka  tapahtui  ennustajaeukon  ky¬ 
symyksiin  vastaamalla. 


Ultima  I  oli  mullistava  sukellus  tietokonerooli- 
pelaamisen  maailmaan. 

nakin  meille  suomalaisille.  Siitä  suuri  kii¬ 
tos  Niko  Nirvin  MikroBitissä  julkaistulle 
arvostelulle,  jonka  ansiosta  peli  breikkasi 
kovaa.  Sosarian  raunioille  perustettua 
Britanniaa  hallitsi  viisaasti  ja  jalosti  oi¬ 
keamielinen  Lord  British.  Rauha  vallit¬ 
si,  mutta  kaivattiin  viisautta,  esikuvaa  - 
ehkä  jopa  täydellistä  ihmistä. 

Ultima  IV  oli  Garriottin  omien  sanojen 
mukaan  peli,  jossa  hän  opetteli  tarinan¬ 
kertojaksi.  Se  oli  myös  yksi  ensimmäisis¬ 
tä  tietokonepeleistä,  jossa  eettisyydellä 
ja  pelaajan  moraalisilla  arvoilla  oli  merki¬ 
tystä.  Hahmo  luotiin  nopanheiton  sijaan 
ennustajaeukon  kysymyksiin  vastaamal¬ 
la,  ja  pelaajan  käytös  vaikutti  tarinaan 
hämmästyttävillä  tavoilla.  Tämän  täytyi 
olla  valaistumista  ja  viisautta  etsiessään 
hyveellinen  ja  esimerkillinen  sankari.  Nä¬ 
kökulma  oli  poikkeuksellinen  silloin  ja  on 
sitä  yhä  tänäänkin,  kun  vastassa  ei  ole¬ 
kaan  suurta  myyttistä  pahuutta.  Pelillä 
oli  myös  muita  mullistavia  ansioita,  kuten 
avainsanoihin  perustuva  ainutlaatuinen 
keskusteluj ärj estelmä,  vuorokaudenaj at 
ja  maaston  vaikutus  liikkumiseen.  Syys¬ 
täkin  legenda. 

Monille  sarja  huipentui  seuraavassa 
osassa,  1988  ilmestyneessä  Ultima  V:ssä. 
Lord  British  oli  kadonnut  vasta  löydetyn 
alamaailman  uumeniin,  ja  valtaistuimelle 
nousi  sijaishallitsija,  vihattu  Blackthorne. 

"Mitä  Ultima  Viidessä  ei  ole,  sitä  ei 
tarvita",  sanottiin.  Ehkä  näin.  Viitosessa 
peli  oli  kehitetty  täydellisimmilleen,  ja 
puritaanien  mukaan  sen  jälkeen  on  men¬ 
ty  vain  alamäkeä. 


Uusi  aikakausi  ja  tarinan 
päätös 

Ultima  VI:  The  False  Prophetin 
myötä  Ultima-saagan  maine 
oli  korkeimmillaan.  Pääpelien 
rinnalle  synnytettiin  rinnak¬ 
kaiset  pelisarjat  Worlds  of  Ul¬ 
tima  ja  Ultima  Underworld. 

Samalla  Origin  Systems 
suuntasi  rohkeasti  kohti  kuut¬ 
tatoista  bittiä  ja  keskittyi  te¬ 
kemään  pelejä  PC: lie.  VGA- vä¬ 
rimaailmaan  ja  isometriseen 
kuvakulmaan  siirtyminen  oli 
joillekin  liikaa,  mutta  Ultimoi- 
den  suosio  ja  mittakaava  vain 
kasvoivat.  Nyt  koko  pelimaa¬ 
ilma  kuvattiin  samassa  mitta¬ 
suhteessa  niin  maan  päällä, 
kaupungeissa  kuin  luolastois¬ 
sakin.  Seikkailtavaa  riitti. 

Kun  ensimmäiset  kolme 
Ultimaa  kuvasivat  Sosarian 
maailman  pimeää  aikakautta, 
osat  IV-VI  kuvasivat  valaistu- 
misen  aikaa,  jolloin  etsittiin 
puhdasta  sielua  ja  keskityttiin  ihmisen  si¬ 
simmän  tutkimiseen.  Seuraava  neliosai¬ 
nen  trilogia  syöksyi  jälleen  synkkyyteen. 
Etenkin  Ultima  VIII:  Pagan  (1994)  ja  IX: 
Ascension  (1994)  kertoivat  synkempiä  ja 
pelottavampia  tarinoita. 

Ultima  IX  päätyi  myös  kirjaimelliseen 
kehity shelvettiin.  Viiden  vuoden  aikana 
peli  tehtiin  uusiksi  neljä  kertaa  ja  tekijät 
vaihtuivat  tiuhaan  tahtiin.  Ultima-kaano- 
nia  rikkonut  seikkailu  ei  vastannut  fanien 
odotuksia.  Kun  sekä  Ultima  VIII  että  IX 
myivät  odottamattoman  kehnosti,  pis¬ 
ti  Origin  Systemsin  omistava  E  A  jäihin 
sekä  jatko-osien,  lisälevyjen  että  Ultima 
Online  2:n  kehityksen.  The  End.  Fin. 

Joukkorahoitettu  lupaus 
huomisesta 

Richard  Garriott  kätyneineen  seura¬ 
si  Tim  Schäferin  Double  Fine  -studion 
häikäisevää  joukkorahoitusmenestys- 
tä  kiinnostuksella  ja  totesi,  että  aika  on 
kypsä  selvittää  ovatko  pelaajat  yhä  kiin¬ 
nostuneita  Ultima-henkisistä  roolipeleis¬ 
tä.  Olivat  he.  Maaliskuussa  2013  avattu 
Kickstarter-keräys  haali  puolessa  vuoro¬ 
kaudessa  500  000  dollaria. 

Tuleva  roolipeli  ei  ole  Ultima,  vaikka 
se  kovin  siltä  kuulostaa.  Jo  nimi  -  Ava- 
tarin  kääreliinat:  hylätyt  hyveet  -  antaa 
ymmärtää,  että  Avatar  on  pistetty  hau¬ 
taan  ja  aloitettu  kaikki  alusta.  Sattumas¬ 
ta  tuskin  on  kyse,  sillä  juuri  tätä  teemaa 
Ultima-sarjan  hengellinen  jatko-osa  ta¬ 
voitelee. 

Shroud  lupaa  paluuta  vanhan  ajan  ta- 


rinave toiseen,  interaktiiviseen  ja  moraa¬ 
liseen  roolipelaamiseen.  Nykyseikkailut, 
morpeista  puhumattakaan,  keskittyvät 
roolipelaamisen  sijaan  grindaamiseen. 
Garriottin  tiimin  näkemys  palaa  tarinan¬ 
kerronnan  ytimeen:  siihen,  että  roolipe¬ 
lissä  ollaan  joku  muu.  Hahmon  roolissa 
eletään  virtuaalisessa  maailmassa.  Koe¬ 
taan  ihmeitä  ja  tehdään  mitä  huvittaa. 
Leikitään  kotia  tai  seikkaillaan,  tutkitaan 


Lord  British,  avaruuden  lapsi 

Ensimmäinen  Ultima  vei  pelaajansa  avaruus¬ 
matkalle.  Myöhemmin  Garriottin  perustama 
Origin  Systems  teki  monia  avaruusseikkai¬ 
luja  ja  NCSoftin  leivissä  mies  loi  scifimorppi 
Tabula  Rasan.  Vuonna  2008  Garriott  suoritti 
avaruuslennon  kansainväliselle  avaruusase¬ 
malle  ollen  maailman  kuudes  avaruusturisti. 

Garriottin  elämää  on  fantasian  ohella 
värittänyt  rakkaus  avaruuteen  ja  tieteeseen. 
Hänen  isänsä,  Owen  K.  Garriott,  oli  NASAn 
astronautti,  joka  työskenteli  kahdella  NASAn 
avaruusasemalla.  Garriott  onkin  maailman 
toinen  toisen  sukupolven  avaruuslentäjä. 


Garriottin  avaruuslennosta  tehtiin 
myös  dokumenttielokuva,  jota  on  kutsut¬ 
tu  maailman  kalleimmaksi  kotivideoksi. 
83-minuuttinen  elokuva  kuvaa  niin  ava¬ 
ruuslennon  taustoja,  koulutusvaiheen  kuin 
avaruuslennon  tapahtumiakin.  Dokumentti 
kuvaa  poikkeuksellisella  avoimella  tavalla 
venäläistä  avaruusturistin  koulutusvaihetta 
ja  avaruuslennon  arkipäivää.  Erittäin  suo¬ 
siteltavaa  katsottavaa  sekä  Garriottin  että 
yleensä  avaruuslentojen  faneille! 

Elokuvan  voi  tilata  muun  muassa  Ama¬ 
zonista.  Lisätietoja: 

http://www.imdb.com/title/tt1 61 1990/ 

ja  etsitään  aarteita.  Kohdataan  lohikäär¬ 
meitäkin. 

Seikkailussa  ei  ole  lainkaan  nykype- 
lien  tehtävärakenteita.  Selkeiden  tehtä¬ 
vien  ja  tavoitteiden  sijaan  pelaajia  kan¬ 
nustetaan  seuraamaan  tarinan  kaaria  ja 
keskustelemaan  maailmaa  kansoittavien 
henkilöiden  kanssa.  Moni  uusi  tehtävä 
tai  tarina  voi  löytyä  niistä,  liki  huomaa¬ 
matta.  Shroud  of  the  Avatar  on  peli,  jossa 
ei  ole  kompasseja  kohteisiin,  ei  kiinteitä 
hahmoluokkia,  ei  grindausta,  ei  rautalan¬ 
kaa. 

Ei  siis  ihme,  että  Garriott  lupaa  pe¬ 
limaailman  olevan  mahdollisuuksia  täyn¬ 
nä.  Samalla  hän  varoittaa,  että  pelaajien 
on  kannettava  vastuu  teoistaan  ja  elet¬ 
tävä  niiden  seuraamusten  kanssa.  Peli, 
maailma  ja  sen  asukkaat  muistavat. 

Shroud  on  vasta  alkua.  30  vuotta  sit¬ 
ten  Garriott  loi  Ultimoiden  maailman  yk¬ 
sin.  Nyt  urakka  alkaa  alusta.  Mikäli  peli 
löytää  pelaajansa,  tulee  Garriott  tiimei- 


Viimeiseksi  todelliseksi  Ultima-seikkailuksi 
jäänyt  Ultima  IX  sisälsi  muodikasta  pelinsisäis- 
tä  mainontaa. 


neen  työstämään  uutta  fan- 
tasiamaailmaa  vielä  pitkään, 
monen  uuden  pelin  ja  laajen¬ 
nuksen  merkeissä.  Ehkä  Sh- 
roudista  tulee  uusi  Ultima. 

Peli  sisältää  yksinpelin, 
yhteistyö-henkisen  moninpe- 
lin  ystävien  kanssa  ja  verk- 
komoninpelin.  Early  access 
-versio  joukkorahoittajille  jul¬ 
kaistaan  vuodenvaihteessa, 
ja  virallinen  julkaisu  ajoittuu 
vuoden  2014  loppuun. 

Ho  eyoh  he  hum 

Mikä  Ultimoissa  viehättää? 
Yksi  vastaus  on  pelisarjan 
merkitys  koko  tietokoneroo- 
lipelien  genren  synnylle.  Ai¬ 
kana,  jolloin  seikkailupelit 
olivat  lähes  pelkästään  teks- 
tiseikkailuja,  Akalabeth  ja  en¬ 
simmäinen  Ultima  tähtäsivät 
korkeammalle.  Ne  olivat  aito¬ 
ja  roolipelejä. 

Osa  Ultimoiden  lumosta 
tulee  pelien  maailmasta.  Britannia  kas- 
voi  pelaajiensa  kanssa  peli  peliltä,  ta¬ 
saisesti  laajentuen.  Se  oli  ensimmäinen 
todellinen  virtuaalinen  pelimaailma,  rak¬ 
kaudella  rakennettu  jatkumo,  jossa  lähes 
mikä  tahansa  tuntui  olevan  mahdollista. 
Ultimat  olivat  yhtä  aikaa  hiekkalaatikko- 
maisia  avoimia  seikkailuja  ja  vaihtoehto- 
maailmoja  fantasian  mahdollistamassa 
äärettömyydessä.  Niiden  käsikirjoitta- 
mattoman  yllätyksellisyyden  ja  avoimuu¬ 
den  ansiosta  jokainen  koki  tarinan  eri 
tavoin. 

Kuvailin  kerran  Ultimoita  nykyaikai¬ 
siksi  saduiksi.  Tarinoiksi,  joissa  Hyvä  ja 
Paha  kamppailevat  -  ja  Hyvä  voittaa  aina. 
Vaikka  seikkailut  suunnattiin  varttuneille 
pelaajille,  perusidea  oli  sama:  oikeuden 
voitto  ja  heikkojen  puolustaminen.  Gar¬ 
riott  koki  velvollisuudekseen  luoda  pelei¬ 
hin  syvempiä  teemoja,  joissa  korostettiin 
suurempia  hyveitä  -  kuten  sitä,  että  vah¬ 
voilla  on  myös  velvollisuuksia,  ei  ainoas¬ 
taan  oman  käden  oikeuksia.  Ehkä  siksi 
pelisarja  on  tuntunut  aina  niin  oikealta, 
niin  rehelliseltä. 

Sekään  ei  haitannut,  että  Ultimat  oli¬ 
vat  pitkään  todellisia  tienraivaajia  niin 
tarinankerronnaltaan  kuin  teknisesti. 
Todellisuuden  rajoja  työnnettiin  luovalla 
2D:nja  3D:n  yhdistelmällä,  hiekkalaati¬ 
kolla,  pelaamisen  vapaudella  ja  verkko- 
moninpelaamisen  saralla.  Siinä,  missä 
Ultima  Underworld  (1992)  loi  ensimmäi¬ 
sen  kolmiulotteisen  roolipelikokemuk- 
sen,  oli  Ultima  Online  (1997)  yksi  ensim¬ 
mäisistä  todellisista  verkkoroolipeleistä. 


Kohokohtia  ja  kompasteluja 

Ultima  Onlinen  alfa-  ja  beetatestivaihe 
kesti  liki  puolitoista  vuotta.  Pitkän  viimeis¬ 
telyvaiheen  jälkeen  pelaajat  kerääntyivät 
juhlistamaan  betan  loppua  pelimaailmaan. 
Originilla  oli  yllätys  hihassaan:  beta  päättyi 
yllättäen  maailmanloppuun.  Ultimoiden  ark¬ 
kivihollinen,  ulottuvuuksien  välinen  kauhis¬ 
tus,  pahuuden  perikuva  ja  maailmojen  tuho¬ 
aja  Guardian  laskeutui  Britanniaan.  Maailma 
peittyi  demoneihin  ja  kuolemaan,  eikä  edes 
Lord  British  säästynyt.  Uskomaton  tapa 
päättää  beta  ja  avata  maailma  yleisölle! 

Ultima  Undervvorld:  The  Stygian  Abyss 
(1992)  oli  yksi  ensimmäisistä  todellisista 
3D-peleistä,  ja  äimistytti  pelaajia  jo  ennen 
id  Softwaren  Doomia  (1993)  tai  Quakea 
(1996).  Samat  tekijät  loivat  myöhemmin 
System  Shockin  (1994)  ja  Thiefin  (1998)  kal¬ 
taiset  mestariteokset. 

Ultima  Vili  Part  Two:  Serpent  Isien 
(1993)  ei  alkujaan  edes  pitänyt  olla  Ultima. 
Sen  kehitys  kuitenkin  junnasi  ja  pelimoot¬ 
toria  päätettiin  käyttää  Ultima-seikkailuun. 
Aikataulut  pettivät  pahemman  kerran  ja  ra¬ 
hoittajat  hermostuivat,  minkä  johdosta  peli 
tuupattiin  kauppoihin  hätäisesti  kokoon- 
kursittuna,  sisällötään  riisuttuna  versiona. 
Kiireen  takia  teokseen  jäi  runsaasti  bugejaja 
tarinallisia  aukkoja,  eikä  kaikkia  sivutehtäviä 
voinut  edes  ratkaista. 

Ultima  Onlineen  (1997-)  tehtiin  inter¬ 
aktiivinen  maailmasimulaatio,  jossa  kaikella 
oli  tarkoituksensa  ja  kaikki  vaikutti  kaikkeen, 
aina  luonnon  kiertokulusta  lähtien.  Työläs 
virtuaalimaailman  mallinnus  ei  kuitenkaan 
ehtinyt  edes  käynnistyä,  kun  pelaajat  säntä¬ 
sivät  metsiin  ja  tappoivat  kaiken.  Aivan  kai¬ 
ken.  Eräänkin  kerran  näin  yhden  ainokaisen 
pupun  perässä  puoli  tusinaa  pelaajaa.  Lo¬ 
pulta  maailmasimulaatio  poistettiin,  koska 
pelimaailmaan  levittäytyneet  ihmiset  tuho¬ 
sivat  ekosimulaation  lähtökuoppiinsa.  Ku¬ 
kaan  ei  edes  huomannut  sen  olemassaoloa. 

Mitä  tapahtuikaan,  kun  Avatar  nautti 
taikasieniä  Ultima  IX:ssä? 

Faneille  Ultima-sarja  on  kuollut,  mut¬ 
ta  legendan  nimi  elää  kahdessa  uudessa 
mikromaksupelissä.  Lords  of  Ultima  (2010) 
on  käpyinen  ilmaispelattava  MMO-strategia, 
ja  iOS-alustalle  saapunut  Ultima  Forever 
-mobiilimorppi  (2013)  on  eräiden  pelaajien 
mukaan  sarjan  historian  masentavin,  idioo¬ 
teille  tehty  rimanalitus. 

jonka  perintöä  seuraavat  tänään  niin 

World  of  Warcraft  kuin  muutkin  genren 

edustajat. 

Säteilyaavikoid 

VVasteland  2  nousi  radioaktiivisesta  haudastaan 


Menestynyt  joukkorahoituskam- 
panja  herätti  henkiin  myös  toi¬ 
sen  klassikon.  Science  fiction 
-roolipeli  Wasteland  (1988)  oli  aikanaan 
suuri  menestys,  joka  vaikutti  merkittä¬ 
västi  roolipelien  kehittymiseen  ja  tari¬ 
nankerrontaan.  Se  antoi  nostetta  kovan 
luokan  science  fictionin  suosiolle  tietoko- 
neroolipelien  piirissä,  mutta  ansioistaan 
huolimatta  pelin  jatko-osan  syntyä  on 
odoteltu  epäonnisten  tähtien  alla. 

Wasteland  oli  amerikkalaisen  pitkän 
linjan  pelisuunnittelija  Brian  Fargon 
(1962)  käsialaa.  Fargo  teki  ensimmäisen 
kaupallisen  seikkailupelinsä,  Demon's 
Forgen,  jo  1981ja  perusti  Interplay-peli- 
talon  1983.  Moni  Fargon  teoksista  muis¬ 
tetaan  seikkailu- ja  roolipeliklassikkoina, 
joista  mainittakoon  Bard's  Tale  -sarja 
(1985),  Borrowed  Time  (1986),  Dragon 
Wars  (1989),  Neuromancer  (1989)  ja 
Star  Trek:  25th  Anniversary  (1992). 

Fargon  peleistä  legendaarisin  on 
silti  Wasteland.  Ydin  tuhon  jälkeiseen 
maailmaan  sijoittuva  roolipeli  rakensi 
ainutlaatuisen  hienosti  käsikirjoitetun  ja 
kyseenalaistavan  tarinan  romahduksen 
jälkeisestä  maailmasta  asukkaineen.  Se 
oli  kuin  sarkastinen,  älykäs  videopeliver- 
sio  Mad  Max  -elokuvista,  jonka  taitavaa 
tarinankerrontaa  ja  maailmankuvaa  on 


Veteraani  kehittäjä  Brian  Fargo  teki  ensimmäi¬ 
sen  kaupallisen  pelinsä  vuonna  1981. 


sittemmin  lainattu  liki  kaikissa  ydintuho- 
kuvauksissa,  ei  vähiten  Fallout-sarjassa. 
Jos  Wastelandin  oikeaa  jatko-osaa  saa¬ 
tiinkin  odottaa  25  vuotta,  Falloutit  aina¬ 
kin  tekivät  parhaansa  muiston  ylläpitä¬ 
misessä. 

Paluu  ydinaavikoille 

Wastelandin  ansioita  olivat  muun  muassa 
ydinaavikon  outoja  tapahtumia  tutkivien 
pelihahmojen  kuvaaminen  inhimillisinä 
hahmoina,  jotka  eivät  aina  käsittäneet 
pelaajan  kotkotuksia  tai  suostuneet  nou¬ 
dattamaan  kummallisia  käskyjä.  Pelimaa¬ 
ilma  oli  dynaaminen  ja  muuttui  jokaisella 
pelikerralla. 

Wasteland  2  noudattaa  esikuvansa 
mallia  tyylikkäästi,  nykypäivän  vaati¬ 
muksia  noudattaen.  Se  sijoittuu  aikaan 
15  vuotta  ensimmäisen  pelin  ja  noin  sata 
vuotta  maailman  raunioittaneen  ato¬ 
misodan  jälkeen. 

Pelillisesti  Wasteland  2  tuntuu  vete¬ 
raaneille  tutulta,  mutta  nykypelaajatkin 
huomioidaan.  Hahmojärjestelmä  on  poh¬ 
jaltaan  sama  kuin  25  vuotta  sitten.  Sen 
taustalla  on  tieteiskirjailijanakin  tunne¬ 
tun  Michael  A.  Stackpolen  Mercenaries, 
Spies  and  Private  Eyes  -lautapelin  hah¬ 
mojärjestelmä.  Systeemi  on  erittäin  toi¬ 
mivan  oloinen  ja  mahdollisesti  yksi  hard- 
core-tasoisimmista,  mitä  uusista  peleistä 
löytyy.  Syystäkin,  sillä  pelaajien  rahoitta¬ 
maa  peliä  ei  tarvitse  siloitella  julkaisijoi¬ 
den  pelkojen  mukaan. 

Teoksen  suurimmat  avut  löytyvät  tari- 
nankirjoituksesta  ja  kauaskantoisuudes¬ 
ta.  Se  on  kirjoitettu  esikuvansa  tapaan 
täyteen  moraalisia  valintoja  ja  päätöksiä, 
joilla  on  sekä  välittömiä  että  kauaskantoi¬ 
sia  seuraamuksia.  Nämä  vaikuttavat  sekä 
seikkailuun  että  maailman  ja  asukkaiden 
suhtautumiseen  pelaajan  ryhmään  -  ja 
tietenkin  pelaajaan  itseensä.  Mihin  hen¬ 
kinen  kanttisi  venyy?  Kestätkö  päätöstesi 
aiheuttamat,  kenties  yllättävät  ja  kauhis¬ 
tuttavat  seuraukset?  Kääntyivätkö  hyvät 
tarkoitusperät  nurinniskoin? 

Wasteland  2  vaikuttaa  peliltä,  joka 
on  vahvasti  vanhan  koulun  edustajien 


mieleen.  Sen  kompromissittomuus  näkyy 
muun  muassa  tekstin  paljoudessa.  Kun 
rahoja  ei  törsätä  dialogin  puhumiseen, 
voidaan  tekstiä  kirjoittaa  arastelematta. 
Ongelmiin  löytyy  paljon  erilaisia  ratkai¬ 
suja,  ja  pelijärjestelmän  avoimuuden  an¬ 
siosta  pelaajat  keksivät  varmasti  odotta¬ 
mattomia  temppuja. 

Seikkailun  koosta  puhumattakaan! 
"Tämä  on  ISO  peli",  Fargo  rykäisee  alle¬ 
kirjoittaneelle  ja  jatkaa,  että  se  on  "pal¬ 
jon  isompi  kuin  Fallout  1  tai  2". 

"Useimmat  pelaajat  eivät  koskaan 
ehdi  nähdä  kaikkea",  Fargo  lupaa  ja  ke¬ 
huu,  että  eriävien  tarinapolkujen  ja  vaih- 
televien  valintojen  ansiosta  tekemistä 
riittää  varmasti  useaksi  läpipeluukerrak- 
si. 

Wasteland  2  ilmestyy  vuoden  2014 
aikana.  & 


VVastelandin  kirous 

Vaikka  VVasteland  oli  rakastettu  hitti,  ei 
peliala  hellinyt  sen  jatko-osia.  Ensin  se  jäi 
Electronic  Artsin  politiikan  jalkoihin.  Yhtiön 
tapasi  teettää  pelit  ulkopuolisella  studiolla 
ja  jos  se  menestyi,  jatko-osa  tehtiin  EA:n  si¬ 
sällä.  Niin  nytkin.  1990  ilmestyi  Fountain  of 
Dreams,  mutta  sitä  ei  lopulta  markkinoitu 
VVastelandin  jatko-osana.  Osasyynä  tähän 
oli  se,  ettei  Fountainin  tekijöissä  ollut  ke¬ 
tään  VVastelandin  tiimistä,  eikä  peli  yltänyt 
Fargon  luomuksen  tasolle. 

Lisenssin  menetettyään  Fargo  ja  Inter- 
play  tekivät  Fountainin  rinnalla  omaa  jatko- 
osaansa  nimeltä  Meantime.  Se  jäi  kesken, 
kun  kotimikromarkkinat  siirtyivät  ryminällä 
16-bittiseen  aikakauteen,  eikä  peliä  kannat¬ 
tanut  siirtää  uudelle  alustalle. 

Fargo  palasi  ydinaavikoille  vuonna  1997 
toisen  klassisen  roolipelin,  Falloutin,  parissa. 
Sarja  ei  kuitenkaan  lainauksistaan  huolimat¬ 
ta  ole  jatkoa  VVastelandille. 

Fargo  on  kertonut  kuvitelleensa  20 
vuoden  ajan  jokaisen  pelinsä  jälkeen,  että 
nyt  on  oikea  hetki  tehdä  VVasteland  2.  Aina 
turhaan.  Paluu  ydinaavikoille  ei  löytänyt  ra¬ 
hoittajaa  edes  Fallout  3:n  tai  New  Vegasin 
menestyksen  jälkeen,  vaan  vasta  suoraan 
faneihin  vetoaminen  mahdollisti  pelinteon. 

Kolumnit 


Ei  pelattavissa 

Tapio  Berschevvsky 

Kulttuuria  pitää  säilöä,  mutta  kenelle  sitä 
säilötään?  Uusi  pelaajasukupolvi  on  luku¬ 
taidoton  sille,  mikä  ennen  oli  selvää. 


Kymmenen  vuotta  taka¬ 
perin  Schipholin  len¬ 
tokentällä  törmäsin 
aarteeseen.  Pienestä  putiikis¬ 
ta  irtosi  halvalla  Game  Boy 
Advancen  versio  Manic  Mi- 
nerista.  Matthew  Smithin  ta- 
sohyppely  oli  ennestään  tuttu 
Commodore  64  -julkaisusta. 

Manic  Miner  oli  niin  vai¬ 
kea,  etten  80-luvulla  päässyt 
ikinä  edes  kuudenteen  kent¬ 
tään.  Jo  ensimmäinen  ruutu 
vaati  useamman  yrityksen, 
jotta  kömpelösti  liikkuvan 
hahmon  sai  ohjattua  loppuun 
asti. 

Pääsin  Game  Boylla  pi¬ 
demmälle,  mutta  en  kovin 
montaa  kenttää.  Tämä  sai 
ajattelemaan,  kuinka  helpoil¬ 
ta  nykypelit  jo  silloin  tuntui¬ 
vat.  Manic  Minerin  design  on 
armoton.  Genren  nykypelien 
kanssa  aloittaneelle  se  olisi 
suorastaan  mahdoton. 

Kasarilla  suunniteltiin 
myös  tasohyppelyjä,  joiden 


haaste  ei  perustunut  yliam¬ 
puvan  vihamieliseen  ympäris¬ 
töön  ja  kiikkerään  hahmoon. 
Aikanaan  Super  Mario  Bros  1 
ei  tuntunut  vaikealta.  Ensim¬ 
mäinen  kenttä 
meni  läpi  heti 
ja  itse  pelikin 
muutamassa  il¬ 
lassa. 

Helposti  ohjattavan  hah¬ 
mon  ja  mainion  kenttäsuun- 
nittelun  olettaisi  toimivan 
aivan  yhtä  hyvin  nyt.  Näin  ei 
kuitenkaan  ole. 

Kesäkuussa  2013  Ninten¬ 
don  toimitusjohtaja  Satoru 
Iwata  kertoi  osakkeenomis¬ 
tajille  tyrmistyttävän  tarinan. 
Nintendon  pelit  ovat  nykyään 
helpompia  kuin  80-luvulla, 
koska  uudet  pelaajat  eivät  sel¬ 
viä  SMB  1  :stä. 

Nintendon  testissä  vain  10 
%  uusista  yrittäjistä  pääsi  en¬ 
simmäisen  kentän  läpi.  Noin 
70  %  kuoli  ensimmäiseen  vi¬ 
holliseen.  Monet  pelkäsivät 


kolikoita  ja  koettivat  välttää 
niitä. 

Ihmiskunnan  ylpeys 

Tässä  lehdessä  muistelemme 
Ultima-roolipelisarjaa.  Itsel¬ 
leni  sen  ikimuistoisin  osa  on 
neljäs.  Se  oli  monipuolisempi 
kuin  mikään  näkemäni  peli. 
Pelaaminen  vaati  manuaalien 
lukemista.  Kymmenvuotiaalle 
pelin  englanti  oli  vaikeaa,  jo¬ 
ten  sanakirja  pysyi  mukana. 

Alkuun  pääsi  heti,  mutta 
läpäisy  odotutti  hetken  itse¬ 
ään.  Tarkoitus  ei  ollut  voittaa 
pahaa  pääörkkiä  vaan  kilvoi¬ 
tella  täydelliseksi  ihmiseksi, 
Avatariksi.  Peli  mittasi  pelaa¬ 
jan  toimien  hyvyyttä,  ja  vain 
kirkasotsainen  näki  loppu- 
tekstit. 

Muistan,  kun  ensimmäistä 
kertaa  sain  haltuuni  piraatti- 
laivan  ja  matkustin  sillä  toi¬ 
selle  saarelle,  jonka  kauppa 
myi  maagisia  välineitä.  Koulu¬ 
kaverit  väittivät  minun  valeh- 
televan.  Heistä  oli  käsittämä¬ 
töntä,  että  peli  voisi  olla  niin 
laaja  ja  hieno. 

Englannintaitoiselle  ny- 
kyteinille  Ultima  IV:ssä  ei  kai 
pitäisi  olla 
mitään  mah¬ 
dotonta.  Iso 
avoin  maa¬ 
ilma  aartei¬ 
ta  pursuavine  luolastoineen, 
loitsuineen,  pulloineen  ja  tais¬ 
teluineen  on  tuttua  kamaa. 
Näinhän  se  Skyrimkin  toimii. 

Wabashin  korkeakoulun 
professori  ja  Brainy  Gamer 
-blogin  perustaja  Michael 
Abbott  kirjoitti  vuonna  2010, 
että  hänen  oppilaansa  eivät 
selviä  Ultima  IV:stä. 

Abbott  tiputtaa  kurssilai¬ 
sena  viikoksi  Britanniaan 
pdf-manuaalien  kanssa,  vailla 
muuta  opastusta.  Kolme  vuot¬ 
ta  sitten  uudet  oppilaat  eivät 
enää  ymmärtäneet  peliä.  He 
eivät  tienneet,  miten  edetä  tai 
mikä  on  tavoite. 


Manuaaleista  kysyttäes¬ 
sä  luokka  ihmetteli,  eivätkö 
ne  olleetkaan  vain  pakollista 
laatikon  täytettä.  Kun  Abbott 
oli  ilmaissut,  että  pelaajien 
oletettiin  lukevan  ne  ennen 
pelaamista,  olivat  oppilaat 
tyrmistyneitä. 

Klassinen  rope  oli  muut¬ 
tunut  pelikelvottomaksi.  Sii¬ 
nä  ei  ollut  oppaita,  ei  tutkaa 
eikä  tehtävälistaa.  Edistymi¬ 
sen  tunne,  joka  syntyy  omin 
päin  maailmaa  tutkimalla,  jäi 
saavuttamatta,  koska  oppilaat 
olivat  tottuneet  kädestä  pite- 
lyyn. 

Onko  tämä  paha? 

Mainitut  pelit  eivät  olleet  pie¬ 
nen  hardcore-yleisön  indie- 
pelejä  vaan  isoja  julkaisuja. 
Niitä  pelasivat  kaikki,  jotka 
genreistä  pitivät.  Nyt  ne  ovat 
pelikelvottomia  valtaosalle 
uusista  yrittäjistä. 

Pelien  kieli  on  muuttunut 
kuluneen  30  vuoden  aikana 
melkoista  vauhtia.  Näistä  esi¬ 
merkeistä  päättelemällä  voisi 
sanoa,  että  se  muuttui  tunnis¬ 
tamattomaksi  vain  yhden  su¬ 
kupolven  aikuistumisen  aika¬ 
na.  Ainakin  uusille  pelaajille, 
taaksepäin  katsoen. 

Kohtaamme  siis  ehkä  ensi 
vuosikymmeneen  mennessä 
pelaajasukupolven,  jolle  Mon- 
key  Island,  Wing  Commander 
ja  Civilization  ovat  epäintui- 
tiivisia  ja  mystisiä  kokemuk¬ 
sia,  joista  he  eivät  saa  selvää. 
Kunhan  siskoni  lapset  alkavat 
olla  peli-iässä,  taidan  suorit¬ 
taa  muutaman  ihmiskokeen. 

Seuraavassa  Skrollissa  al¬ 
kaa  juttusarja  modernin  peli- 
suunnittelun  keinoista.  Ovat¬ 
ko  keinot  universaaleja  vai 
aikaan  sidottuja?  Tottumusten 
summa  määrittää,  mikä  on  yk¬ 
sinkertaista  ja  mikä  ei.  Onko 
tulevaisuus  Cookie  Clickerin? 
ät 


55  Oppilaat  eivät  selviä 

Pelit 


kuinka  hie.nc> 


ansaan 


Fanikäännösprojektit 

Kun  vain  itse  tehty  on  kyllin  hyvää. 

Pelifanit  ovat  aina  löytäneet  keinoja  pelaamiseen  ja  pelikokemusten  jakamiseen.  Joskus 
tiellä  on  kielellisiä  ja  kulttuurisia  muureja ,  mutta  tosifaneille  ne  ovat  vain  mukava  haaste! 

Teksti:  Visa-Valtteri  Pimiä  Kuva:  Tuukka  Virtaperko 

Kulttuuriset  erot  länsimaiden  ja  Aa¬ 
sian  maiden  pelihistoriassa  ovat 
aiheuttaneet  sen,  että  monia  aa¬ 
sialaisia  pelejä  ei  ole  lainkaan  julkaistu 
länsimaissa,  lähinnä  kaupallisista  syistä. 
Käännösten  tekeminen  kun  on  kallista, 
etenkin  jos  pelin  myynti  jää  vähäiseksi. 
Niinpä  fanit  ovat  toimineet  oma-aloittei- 
sesti.  Jo  90-luvulta  saakka  he  ovat  hakke- 
roineet  alkuperäisiä  pelejä  ja  kääntäneet 
niitä  toiselle  kielelle.  Heidän  tavoittee¬ 
naan  on  käännöspelien  saatavuuden  pa¬ 
rantaminen  ja  pelikokemusten  jakaminen 
muillekin. 

Fanikäännösprojektien  historia  ja 
ryhmien  organisointi 

Tietokone-  ja  konsolipelien  laajamittai¬ 
set  fanikäännökset  ovat  ainutlaatuises- 
ti  internetin  synnyttämä  ilmiö.  Pelejä 
käännettiin  pienissä  piireissä  jo  80-lu- 
vun  lopussa  ja  90-luvun  alkupuolella, 
mutta  siitä  ei  jäänyt  juurikaan  todistei¬ 
ta.  Parhaiten  tunnetut  esimerkit  olivat 
piraattijulkaisuja  ja  syntyivät  Nintendon 
Famicom/NESin  ja  muiden  pelilaitteiden 
harrastus-  ja  piraattip iireissä.  Julkaisut 
sisälsivät  vain  vähän  tekstiä. 

Vasta  internetin  ja  emulaattoreiden 
yleistymisen  myötä  tulivat  pinnalle  jul¬ 
kisesti  dokumentoidut  ja  maailmanlaa¬ 
juiset  käännösprojektit,  joissa  huomio 
keskittyi  erityisesti  tarinasisältöön  ja 
käännöksen  laatuun.  Toiminta  käynnistyi, 
kun  laiteharrastajat  löysivät  ensimmäi¬ 
sistä  suurista  ROM-tiedostokokoelmista 
pelihelmiä,  joita  ei  ennestään  länsimais¬ 
sa  tunnettu.  Teknisesti  kyvykkäät  ja  japa¬ 
nin  kieltä  osaavat  harrastajat  synnyttivät 
lukuisia  projekteja  pelien  kääntämiseksi 
englannin  kielelle.  Tässä  artikkelissa  kes¬ 
kitytään  näihin  myöhempiin,  kunnianhi¬ 
moisempiin  ja  teknisesti  haastavampiin 
projekteihin. 

Jo  alkuvaiheessa  käännösryhmät 
koostuivat  useista  erilaisista  jäsenistä. 
Ohjelmoijien  vastuulla  on  pelin  ohjelma¬ 
koodin  muuttaminen  ja  alkuperäisten, 
vierasta  kieltä  sisältävien  grafiikoiden 


Onnistuu  se  muillakin  kielillä 

Pelejä  ei  käännetä  aina  pelkästään  eng¬ 
lanniksi,  vaan  niitä  on  tehtyjopa  arabiaksi. 
Joel  "Bisqvvit"  Yliluoma  on  kääntänyt  muun 
muassa  Tales  of  Phantasian,  Chrono  Triggerin 
ja  Castlevania  II  -  Simon's  Questin  suomek¬ 
si.  Näitä  teoksia  voi  tarkastella  ja  ladata 
Yliluoman  sivuilta. 


ja  tekstien  korvaaminen  käännetyillä. 
Usein  ohjelmoijat  kehittävät  myös  työ¬ 
kaluja  niille,  joilla  on  vähemmän  teknistä 
osaamista  tai  joilla  on  asiantuntemusta 
muilla  aloilla. 

Kääntäjien  työhön  kuuluu  alkupe¬ 
räisen  pelin  teksti-  ja  grafiikkasisällön 
kääntäminen.  Tämä  vaatii  yleensä  katta¬ 
vaa  ymmärrystä  lähdeteoksen  kulttuuri- 
kontekstista.  Kulttuurinen  tietous  on  tär¬ 
keää,  jotta  länsimaiselle  kohdeyleisölle 
vaikeasti  avautuvat  viittaukset  voidaan 
korvata  tutummilla  vastineilla. 

Graafikoiden  tehtävään  kuuluu  al¬ 
kuperäisteoksen  vieraskielisten  ku¬ 
vaelementtien  muokkaaminen  ja  uusien 
kirjain  tyyppien  luominen.  Grafiikassa 
erityinen  haaste  on  alkuperäisen  pelin 
visuaalisen  kielen  ja  tyylin  säilyttäminen. 
Käännettyihin  kuviin  täytyy  sisällyttää 
pelin  ja  tarinan  ymmärtämisen  kannalta 
oleellinen  tieto. 

Lisäksi  projekteissa  voi  olla  muka¬ 
na  tekstikäsikirjoitusta  parantelevia  ja 
muokkaavia  editoijia  sekä  testaajia,  joi¬ 
den  tehtävänä  on  testata  käännöspelien 
toimivuus  ja  ymmärrettävyys. 

Fanikääntämisen  taide  ja  tiede 

Muutamia  poikkeuksia  lukuun  ottamat¬ 
ta  fanikäännöksiä  tehdään  japanilaisista 
peleistä,  joista  julkaisija  ei  ole  tehnyt  vi¬ 
rallista  käännöstä.  Japanissa  julkaistaan 
pelejä  paljon,  mutta  länsimaiset  maahan¬ 
tuojat  vain  valitsevat  niistä  omille  asiak¬ 
kailleen  sopivia  ja  entuudestaan  tuttujen 
pelien  jatko-osia.  Kulttuurierot  toki  vai¬ 
keuttavat  kääntämistä  ja  saattavat  tehdä 
sen  taloudellisesti  kannattamattomaksi. 

Faneja  tällaiset  esteet  eivät  kuiten¬ 
kaan  haittaa.  Koska  pelien  lähdekoodeja 
ja  -tiedostoja  ei  yleensä  ole  saatavilla, 
tarjoaa  pelien  kääntäminen  myös  ainut¬ 
laatuisia  teknisiä  ja  tarinankerronnallisia 
haasteita.  Niitä  kääntäjäryhmä  ratkoo 
yhteisvoimin. 

Moonspeak-  monien  merkistöjen 
magiaa 

Japanilaiset  pelit  käyttävät  sekä  äänne- 
että  ideogrammimerkistöjä.  Jälkimmäi¬ 
sen  etuna  on  se,  että  peliruudussa  pienel¬ 
lä  kuvapistemäärällä  voi  ilmaista  suuren 
määrän  informaatiota.  Kahdeksanbittisil¬ 
lä  alustoilla  ideogrammimerkistön  käyt¬ 
täminen  ei  yleensä  ole  mahdollista,  koska 
muistia  on  vähän.  Siksi  pelien  käyttöliit¬ 
tymässä  ja  dialogissa  suosittiin  yleensä 


äännemerkistöjä,  ja  sellaisen  korvaami¬ 
nen  länsimaisilla  kirjaimilla  onkin  yleen¬ 
sä  huomattavasti  pienempi  työ  kuin  vas¬ 
taavien  ideogrammien. 

Pelkän  valikkotekstin  ja  dialogin 
kääntäminen  ei  kuitenkaan  aina  riitä.  Pe¬ 
leissä  saattaa  esiintyä  japanilaista  tekstiä 
myös  grafiikoissa,  kuten  pelin  nimiruu- 
dussa,  taustagrafiikassa  ja  onomatopo¬ 
eettisissa  äänitehosteissa,  joiden  idea  on 
lainattu  mangasta.  Tämän  takia  kääntä¬ 
minen  vaatii  usein  myös  taitavaa  graa¬ 
fikkoa,  joka  osaa  jäljitellä  alkuperäisten 
taiteilijoiden  tyyliä.  Monille  käännöspro- 
jekteille  saumaton  graafinen  kokemus  on 
kunnia-asia  ja  merkittävä  tekijä  käännök¬ 
sen  laadussa. 

Taistelu  muistin  vähyyttä  vastaan 

Englanninkieliset  ilmaukset  ovat  usein 
monisanaisempia  kuin  alkuperäiset  japa¬ 
ninkieliset,  mistä  seuraa  suurempi  muis- 
tinkulutus.  Varsinkin  konsolipeleissä  ra¬ 
joitteena  on  pelimoduulin  ROM-muistin 
määrä  ja  pelin  muistinkäyttöä  voi  joutua 
miettimään  uudelleen.  Joskus  se  vaatii 
pelikoodin  kekseliästä  muokkaamista  tai 
pelin  alkuperäisen  fyysisen  muistikon- 
figuraation  korvaamista  suuremmalla 
vaihtoehdolla. 

Onpa  tehty  sellaisiakin  käännöksiä, 
jotka  eivät  edes  toimi  alkuperäisellä  kon¬ 
solilla  vaan  pelkästään  emulaattorin  sal¬ 
limissa  "valheellisissa"  rajoissa.  Näissä 
ei  huomioida  laitteiston  ominaisuuksia 
joko  tarkoituksella  tai  naiivin  toteutuk¬ 
sen  vuoksi. 

Monet  varhaiset  pelikäännökset  oli¬ 
vat  laadultaan  heikkoja,  koska  käännös- 
projekteja  aloittelevat  amatööriohjelmoi- 
jat  eivät  useinkaan  osanneet  lisätä  peliin 
länsimaisten  kielten  vaatimaa  tilaa.  Niin¬ 
pä  he  usein  typistivät  käännöksestä  teks¬ 
tiä.  Joskus  pelistä  jätettiin  pois  tarinalle 
tärkeitä  osia. 

Moni  alkujaan  heikkolaatuinen  kään¬ 
nös  julkaistiin  myöhemmin  uudelleen, 
kun  toiset  ryhmät  olivat  parannelleet 
aiempia  käännöksiä.  Kun  yhteisöjen  tek¬ 
ninen  osaaminen,  työkalujen  laatuja  ryh¬ 
mien  keskinäinen  tiedonvaihto  paranivat 
vuosien  saatossa,  parani  myös  käännös¬ 
ten  laatu  huomattavasti.  Näin  kompro¬ 
missien  määrä  väheni  merkittävästi.  Ny¬ 
kyisin  fanikäännökset  ovat  yhtä  hyviä  tai 
jopa  parempia  kuin  isolla  rahalla  tuotetut 
kaupalliset  käännökset. 

Kulttuurisidonnaisuus 

Kuten  käännöstyössä  yleensäkin,  on  ja¬ 
panilaiselle  kulttuurille  ominaisten  käsit¬ 
teiden  kääntäminen  omanlaisensa  haas¬ 
te.  Internet  on  kuitenkin  mahdollistanut 
mannertenväliset  yhteistyöproj  ektit, 
joissa  japanilaiset  jäsenet  auttavat  mui¬ 
ta  ymmärtämään  japanilaisia  käsitteitä. 


Toisaalta  animen  ja  japanilaisen  eloku¬ 
van  maailmanlaajuinen  suosio  on  tehnyt 
monista  aiemmin  vieraista  käsitteistä  ar¬ 
kipäiväisiä  myös  länsimaiselle  yleisölle. 

Käännökset  toiseen  suuntaan  eli  eng¬ 
lannista  japaniksi  ovat  äärimmäisen  har¬ 
vinaisia.  Yhtenä  syynä  saattaa  olla  se, 
että  japaninkielisiä  pelejä  julkaistaan  vi¬ 


rallisestikin  suuret  määrät  ja  ne  kattavat 
merkittävän  osan  runsastekstisistä  länsi¬ 
maisista  peleistä.  Japanilaisilla  on  myös 
pitkä  suhde  videopeleissä  käytettyyn 
englantiin,  minkä  ansiosta  pelisanasto  on 
monille  tuttu,  vaikka  englantia  ei  muu¬ 
toin  hyvin  osaisikaan.  & 


Linkkejä: 

•  Joel  Yliluoman  suomenkielisiä  fanikäännöksiä  http://bisqwit.iki.fi/gametrans.html 

•  Phantasian  Productions:  http://www.tales-cless.org/ 

•  Policenauts  Translation  Project:  http://policenauts.net/english/ 

•  Touhou  Patch  Center:  http://thpatch.net/wiki/Touhou_Patch_Center 

•  ROMHacking.net  (käännöstietokanta):  http://romhacking.net 


Tunnettuja  käännösprojekteja 


Policenauts  Translation  Project  (1996) 

Monien  fanikääntäjien  unelmaprojektina  oli 
pitkään  CD-helmi  Policenauts.  Pelin  on  luo¬ 
nut  Hideo  Kojima,  joka  tunnetaan  Metal  Gear 
-sarjastaan.  Peli  jäi  melko  tuntemattomaksi 
Japanin  ulkopuolella.  Se  oli  scifiseikkailu, 
joka  sisälsi  valtavasti  tekstiä  sekä  puhuttua 
dialogia  alusta  loppuun  saakka.  Se  kuvitettiin 
animetyylisesti  videoilla.  Kojiman  peleistä  se 
oli  ainoa,  jota  ei  koskaan  lokalisoitu  länsimai¬ 
hin. 

Sega  Saturn  -version  virallinen  englannin¬ 
kielinen  versio  luvattiin  kauppoihin  jo  1996, 
mutta  sitä  ei  kuitenkaan  julkaistu  koskaan. 
Niinpä  fanit  aloittivat  oman  käännösprojek- 
tinsa,  jota  tehtiin  yli  vuosikymmen.  Varsinai¬ 
nen  käännös  valmistui  vasta  vuonna  2007, 
mutta  käsikirjoitus  ja  käännetyt  grafiikat  piti 
vielä  upottaa  pelimoottoriin.  Tähän  tarvittiin 
taitavaa  ohjelmoijaa,  joka  tekisi  pelin  tiedos¬ 
toihin  ja  ohjelmakoodiin  tarvittavat  muutok¬ 
set.  Niinpä  projekti  pysähtyi  noin  vuodeksi. 

Something  Awful  -sivuston  käyttäjä 
Michael  "slowbeef"  Sawyer  aloitti  kuitenkin 
PlayStation-version  kokeilun  syksyllä  2008. 
Slowbeef  onnistui  purkamaan  pelikoodin,  ja 
pelin  fanikäännöksen  ensimmäinen  versio 
julkaistiin  sopivasti  Kojiman  syntymäpäivänä 
vuonna  2009.  13  vuoden  ajan  viilattu  Police- 
nautsin  käännös  onkin  yksi  korkealaatuisim- 
mista  fanikäännöksistä,  jolle  monet  viralli- 
setkin  käännökset  kalpenevat. 


Touhou  Project  (1996) 

Varmaankin  kaikkien  aikojen  suosituin  Dou- 
jinsoft-sarja,  länsimaalaisittain  karkeasti 
tulkittuna  indiepelisarja  Touhou  Project,  si¬ 
sältää  pääkaanonissaan  jo  kymmeniä  pelejä. 
Niihin  lasketaan  kaikki  alkuperäisen  kehittä¬ 
jän,  Zunin  Shanghai  Alice  -studion  teokset. 
Lisäksi  fanit  ovat  tehneet  pelejä,  joissa  käy¬ 
tetään  samoja  hahmoja  ja  joskus  myös  sa¬ 
moja  peliominaisuuksia. 

Touhou-sarjan  ensimmäinen  peli  oli 
eräänlainen  Breakout-klooni,  mutta  myö¬ 
hemmissä  luomuksissa  on  keskitytty  danma- 
ku-pelityyliin,  joka  käännetään  englanniksi 
bullet  helliksi  eli  luotihelvetiksi.  Luotihelvetti- 
termi  onkin  äärimmäisen  osuva  nimitys  am¬ 
munta-  ja  väistelypelille,  jossa  monimutkai¬ 
set  ammuskuviot  tavoittavat  omanlaisensa 
esteettisen  kauneuden.  Peleissä  selviämisen 
elinehtoja  ovat  sekä  ulkoa  opettelu  että  tois¬ 
tuvien  kuvioiden  tarkka  ennalta  lukeminen. 

Kaikille  sarjan  peleille  on  yhteistä  taika- 
maassa  seikkailevat  taikatytöt,  keijut,  noidat 
ja  ties  mitkä  muut  yliluonnolliset  olennot, 
joiden  tärkein  hyökkäysmetodi  on  epileptis¬ 
ten  kuviomerten  taikominen  pelaajahahmoa 
vastaan.  Kääntäjille  Touhou-peleissä  on  ollut 
työtä  lähinnä  tarinaosuuksissa  ja  käyttö  liitty- 
mäteksteissä.  Niinpä  Touhou-pelejä  on  pe¬ 
lattu  jo  ennen  fanikääntäjien  julkaisuja,  sillä 
kielimuuri  ei  juuri  pelaamista  hidasta. 


Tales  of  Phantasia  (1995) 

Tales  of  Phantasia  on  Wolf  Team  -ryhmän 
kehittämä  japanilaistyylinen,  fantasiamaa- 
ilmaan  sijoittuva  JRPG-roolipeli  Nintendon 
SNE5-konsolille.  Emulaattoreiden  yleistyes¬ 
sä  tämä  teknisesti  ja  sisällöllisesti  näyttävä 
teos  sai  paljon  huomiota,  mutta  sen  kään¬ 
täminen  oli  erityinen  haaste,  koska  peli  oli 
massiivinen  ja  sisälsi  japaninkielistä  puhetta. 

Lopullinen  käännös  ei  koskenut  puhee¬ 
seen  mutta  käänsi  kaiken  tekstin  ja  grafiikan. 
Pelistä  julkaistiin  myös  dubattu  versio,  jonka 
ääninäyttelijöiden  taidot  ovat  jokseenkin  ky¬ 
seenalaiset.  Vuosia  myöhemmin  SNES-kään- 
nöksestä  julkaistiin  paranneltu  Playstation  1 
-versio,  jota  tehtiin  useita  vuosia.  Tämä  ver¬ 
sio  on  vieläkin  kunnianhimoisempi,  sillä  se 
sisältää  puheiden  tekstityksen  ja  PS-version 
lisäsisällön  käännökset.  Ensimmäinen  viralli¬ 
nen  käännös  pelistä  julkaistiin  vasta  vuonna 
2006  Gameboy  Advancelle. 

JUHA  JA  TOMMI  ETSIVÄT  TYÖKAVERIA 
TOSITARKOITUKSELLA 


Tulin  Vincitille  2009,  jolloin  meitä  oli  noin  20. 
Siitä  yritys  on  mennyt  huimasti  eteenpäin 
ja  nyt  meitä  on  jo  80!  Nykyisin  vedän 
Vincitin  mobiilitiimiä.  Ollaan  toteutettu 
esimerkiksi  metsästystutka,  lyhytelokuva- 
palvelu  ja  muumipeli.  Meinataan  hukkua 
mielenkiintoisiin  projekteihin  joten  apuvoi¬ 
mia  kaivataan  kuumeisesti. 


-  Juha  R. 


Olen  ollut  puolisen  vuotta  Vincitillä  kehit¬ 
tämässä  web-palveluita.  Projektit  ja  niissä 
käytetyt  teknologiat  ovat  olleet  tosi  moni¬ 
puolisia.  Työn  ja  opiskelun  yhteensovit¬ 
taminen  onnistuu  helposti,  sillä  TTY  on  käve¬ 
lymatkan  päässä  ja  Vincitillä  ollaan  joustavia 
työaikojen  suhteen. 


-  Tommi  L. 


careers@vincit.fi 

www.vincit.fi 


♦♦vincit 


Innokas  ohjelmistotalo. 


Vuoden  yritys  2013 

-  OP-Pohjola  &  Kauppalehti 


Pelit 


Tekstipelien  lumo 


-  Pulmapeleistä  interaktiiviseen  fiktioon 


Fotorealismiin  yltävän  grafiikan  aikakaudella  ajatus  pelkkää 
tekstiä  sisältävästä  pelistä  voi  tuntua  oudolta  kunnes  muistaa,  että 
maailman  tehokkain  näytönohjain  löytyy  korvien  välistä. 

Teksti:  Janos  Honkonen  Kuvat:  Mikko  Rasa,  Jukka  O.  Kauppinen,  Janos  Honkonen 


-luvulla  tietokonegrafiikka 
oli  vielä  varsin  alkeellista, 
eikä  kotimikroilla  pystynyt 
luomaan  kovin  näyttäviä  kohtauksia  tu¬ 
keutumatta  pelaajan  mielikuvitukseen. 
Ei  ihme,  että  kyseinen  vuosikymmen  oli 
tekstipelien  kulta-aikaa.  Muutamalla 
lauseella  pystyi  luomaan  mielikuvia  mas¬ 
siivisista  avaruustaisteluista,  joiden  to¬ 
teuttaminen  tietokonegrafiikalla  oli  vain 
muutaman  kyberpunkkarin  haaveunta. 
Tekstipelejä  ei  nykyisin  pelikauppojen 
hyllyiltä  löydy,  mutta  lajityyppi  on  kaik¬ 
kea  muuta  kuin  kuollut,  kiitos  innokkaan 
ja  aktiivisen  harrastajakunnan. 

Tekstipeli,  anteeksi  mikä? 

Tekstipeleissä  pelaaja  saa  tekstimuotoi¬ 
sen  kuvauksen  pelihahmon  ympäristöstä, 
tilanteesta  ja  maailmassa  tapahtuvista 
asioista,  ja  pelaaja  ohjaa  hahmoaan  teks¬ 
tikomennoin.  Legendaarinen  Zork,  yksi 
genren  varhaisimmista  edustajista,  al¬ 
kaa  tilanteesta,  jossa  peli  kertoo  hahmon 
olevan  avoimella  niityllä  valkoisen  talon 
länsipuolella.  Talon  ikkuna  on  suljettu 
laudoilla  ja  sen  edessä  on  pieni  postilaa¬ 


tikko.  Pelaaja  voi  reagoida  tilanteeseen 
kirjoittamalla  yksinkertaisen  komennon, 
vaikkapa  "avaa  postilaatikko"  tai  "katso 
taloa",  minkä  jälkeen  peli  kertoo,  mitä 
toiminnasta  seuraa. 

Yksinkertaisimmillaan  pelimaailman 
kuvaukset  saattavat  olla  parin  lauseen 
mittaisia.  Mutta  vaikka  kuvaukset  saat¬ 


toivatkin  olla  pitkiä,  oli  parseri  varsin 
alkeellinen.  Parseri  on  ohjelmakompo- 
nentti,  joka  kääntää  pelaajan  luonnolli¬ 
sella  kielellä  kirjoittamat  komennot  tieto¬ 
koneen  ymmärtämään  muotoon.  Etenkin 
kotimikroaikaan  parserit  ymmärsivät 
usein  vain  kahden  sanan  komentoja,  ku¬ 
ten  "open  door"  tai  "kili  spider".  Kehit- 


I  West  of  House 


Score:  0 


Moves :  1 


ZORK  I;  The  Greot  Underground  Einpire 

Copyright  (c)  1981,  1982,  1983  Infocom,  Inc.  Ali  rights  reserved. 

ZORK  is  a  registered  trademark  of  Infocom,  Inc* 

Revision  88  /  Serial  nunber  8W26 

West  of  House 

You  are  standing  in  an  open  field  west  of  a  white  house,  with  o  boarded  front 
door* 

There  is  a  small  mailbox  here* 

>open  mailbox 

Opening  the  small  mailbox  reveals  a  leafLet. 


Nykypeleihin  tottuneille  tekstipelit  näyttävät  karuilta. 

ForeverVoyaging 

ITIFOCOIR 

INTERACTIVE  FICTION  PLUS' 

sornrikEHittront 

SCIENCE  FICTION 

'  ADVANCED  LEVEL 

Tekstipelit  eivät  olleet  alkumetreilläkään  pelkkää  kevyttä  viihdettä,  vaan  niissä  käsiteltiin  ydintu- 
hoa,  politiikkaa  ja  muita  raskaampia  teemoja. 


tyneemmät  parserit  selvisivät  jo  varhain 
vaikeammista  komennoista,  kuten  "plant 
the  pot  plant  into  the  plant  pot  and  drop 
it". 

Pelimaailma  on  jaettu  "huoneisiin", 
jotka  eivät  ole  varsinaisia  huoneita  maa¬ 
ilman  sisällä  vaan  ne  voivat  olla  yhtä  hy¬ 
vin  avaruusaluksen  komentosilta,  vuoren 
huippu  kuin  ruohotasanko.  Liikkuminen 
tapahtuu  perinteisesti  ilmansuuntien  mu¬ 
kaan  sekä  ylös  ja  alas.  Vaikka  tämä  ei  oli¬ 
si  tarinan  tasolla  luontevin  mahdollinen 
tapa,  sitä  käytetään  usein  edelleen  siksi, 
että  käytäntö  on  pelityypin  harrastajille 
tuttu. 

70-luvun  luolaseikkailu  loi  uuden 
pelityypin 

Maailman  ensimmäinen  tekstipeli  luotiin 
vuonna  1975.  Sen  nimi  oli  ytimekkäästi 
Adventure,  joskin  myöhemmin  se  on  tun¬ 


nettu  myös  nimillä  Colossal  Cave  ja  Co- 
lossal  Cave  Adventure.  Luolaharrastaja 
Will  Crowtherin  luoma  peli  oli  virtuaali¬ 
versio  Yhdysvalloissa  Mammoth  Caven 
kansallispuistossa  sijaitsevasta  Colossal 
Cave  -luolastosta. 

Aitoa  luolaa  höystettiin  fantasiahah- 
moilla,  kuten  kääpiöillä,  varastelevalla 
merirosvolla  ja  peikolla.  Crowther  loi  pe¬ 
lin  avioerossa  vieraantuneille  lapsilleen 
ja  pyrki  yhdistämään  siinä  omia  kiin¬ 
nostuksen  kohteitaan,  kuten  luolailun  ja 
Dungeons  &  Dragons  -roolipelin.  Luon¬ 
nollista  kieltä  käyttävien  komentojen  tar¬ 
koitus  oli  tehdä  pelistä  helposti  lähestyt¬ 
tävä  myös  tietokonetaidottomille. 

Adventure  sisälsi  kaikki  nykypeleistä 
tutut  elementit:  tekstimuotoisen  kuvai¬ 
lun  ja  parserin,  yksinkertaiset  puzzlet 
sekä  nykyisissä  kirjallisissa  peleissä  har¬ 
vemmin  käytettävän  pisteytyksen.  Se  loi 
koko  lajityypille  pohjan,  jota  käytetään 
yhä  tänään. 

Luolastoista  Linnunradan 
käsikirjaan  ja  pehmopornoon 

80-luvun  alkupää  oli  kaupallisten  teks¬ 
tipelien  kulta-aikaa.  Silloin  syntyivät 
sellaiset  klassikot  kuin  Zork-sarja,  The 
Hitchhiker's  Guide  to  the  Galaxy,  Trinity 
ja  Mind  Forever  Voyaging.  Näiden  kaik¬ 
kien  takaa  löytyy  alan  merkittävin  pelijul- 
kaisija  Infocom,  joka  vuonna  1979  kehit¬ 
tämä  Z-machine-järjestelmä  on  käytössä 
edelleen. 

Britannian  markkinoilla  merkittävim¬ 
mät  julkaisijat  olivat  Level  9  Computing 
ja  Magnetic  Scrolls.  Osa  tekstipeleistä 
jatkoi  Adventuren  ja  Dungeons  &  Dra- 
gonsin  viitoittamalla  kevyellä  seikkailu- 
linjalla,  mutta  pelityypin  kirjalliset  ulot¬ 
tuvuudet  ymmärrettiin  jo  varhain.  Steve 


Meretzkyn  kirjoittama  A  Mind  Forever 
Voyaging  on  vakavamielinen  ja  poliitti¬ 
nen  tarina,  jossa  pelaaja  kontrolloi  maa¬ 
ilman  ensimmäistä  tekoälyä  nimeltään 
PRISM.  Ydintuhon  pelkoa  ja  poliisival¬ 
tiota  käsittelevä  peli  oli  suoraa  kritiikkiä 
Ronald  Reaganin  ajan  politiikalle.  Samo¬ 
ja  teemoja  käsitteli  Brian  Moriartyn  Tri¬ 
nity,  joka  sekoittaa  teemoja  proosarunou- 
desta,  ydin  tuhosta  ja  sodan  turhuudesta 
fantasiaelementteihin. 

Kevyemmän  puolen  tekstipeleissä 
luotiin  humoristinen  ja  fantastinen  ker¬ 
rontatapa,  joka  elää  edelleen  graafisten 
seikkailupelien  puolella.  Esimerkiksi 
Monkey  Island  -pelisarja  jatkaa  suoraan 
huumoritekstiseikkailujen  perintöä. 

80-luvulla  nähtiin  myös  joitain  lisens- 
sitekstipelejä,  joista  tunnetuimmat  ovat 
The  Hitchhiker's  Guide  to  the  Galaxy  ja 
The  Hobbit.  Linnunradan  käsikirja  lifta¬ 
reille  -teoksen  kirjoittaja  Douglas  Adams 
osallistui  myös  itse  pelin  suunnittelemi¬ 
seen  sekä  kirjoitti  Infocomille  toisenkin 
pelin  nimeltään  Bureaucracy.  Vuonna 
1982  julkaistu  The  Hobbit  oli  yksi  aikan¬ 
sa  menestyksiä  ja  myi  yli  100  000  kap¬ 
paletta.  The  Hobbitin  parseri  oli  aikaansa 
nähden  erittäin  kehittynyt.  Kahden  sanan 
komentojen  sijaan  pelin  Inglish-parseri 
ymmärsi  monimutkaisia  lauseita,  adver¬ 
beja  ja  välimerkkejä,  mikä  mahdollisti 
ennennäkemättömän  luonnolliset  ko¬ 
mennot. 

Eräs  tekstipelihistorian  virstanpyl¬ 
väistä  oli  Infocomin  julkaisema  "seksi- 
farssi"  Leather  Goddesses  of  Phobos, 
joka  aiheutti  aikanaan  niin  paheksuntaa 
kuin  hihittelyä.  Kyseessä  oli  humoristi¬ 
nen  ja  eroottissävytteinen  peli,  joka  tarjo¬ 
si  mahdollisuuden  pelata  niin  mies-  kuin 
naishahmoa  ja  valita  pelin  rivousasteen. 

Graafisten  pelien  voittokulku 

Tekstipelien  kaupallinen  suosio  hiipui 
90-luvun  vaihdetta  lähestyttäessä.  Vuon¬ 
na  1986  julkaistu  Space  Quest,  1987 
päivänvalon  nähnyt  Leisure  Suit  Larry 
ja  vastaavat  seikkailupelien  klassikot  oli¬ 
vat  näyttäviä  ja  helpommin  lähestyttäviä 
kuin  puhtaat  tekstipelit. 

Vanhat  seikkailupelitalot  eivät  so¬ 
peutuneet  uuteen  aikakauteen.  Niinpä 
Activision  osti  Infocomin  vuonna  1986, 
Level  9  Computing  lopetti  toimintansa 
1991  ja  Magnetic  Scrolls  laittoi  lipun  luu¬ 
kulle  1992.  Infocomin  seuraaja  Legend 
Entertainment  julkaisi  90-luvun  alussa 
muutamia  graafisia  tekstipelejä,  kuten 
Gateway-pelit  ja  kolme  humoristista 
Spellcasting-seikkailua,  mutta  vuodesta 
1993  myös  Legend  julkaisi  vain  graafisia 
seikkailupelejä. 


Tekstipelien  monet  nimet 

Suomalaisittain  tekstipeliksi  kutsutaan 
peliä,  jossa  pääpaino  on  tekstimuotoisilla 
kuvailuilla  ja  komennoilla,  mutta  mukana  voi 
olla  myös  animoituja  still-kuvia.  Kyseessä  on 
seikkailupeli,  jos  pelissä  on  kehittyneempää 
animaatiota,  jota  voi  ohjailla  esimerkiksi 
liikuttamalla  hahmoa  ruudussa,  kuten  ensim¬ 
mäisissä  Leisure  Suit  Larry  -peleissä.  Termillä 
interaktiivinen  fiktio  viitataan  pääasiassa 
uuden  polven  tekstipeleihin. 
Englanninkielisessä  maailmassa  nimityskäy- 
täntö  on  hieman  sekavampi.  Termi  interac- 
tive  fiction  viittaa  pääasiassa  tekstipeleihin, 
mutta  sitä  voidaan  myös  käyttää  seikkai¬ 
lupeleistä.  Jotkut  tekevät  myös  eron  text 
adventuren  ja  interactive  fictionin  välillä. 
Tässä  ensimmäisellä  tarkoitetaan  kevyitä 
puzzle-pelejä,  jälkimmäisellä  kirjallisempia, 
kerrontaan  painottuvia  teoksia. 

2)  The  Rocketman  from  the  Sea 


©  @  0 

Co!  Replay  Stop 


Contents  Soufce~^i  ^  ◄ 


Section  -  The  Pier 

The  Pier  is  a  room.  The  description  of  the  Pier  is  "The  pier  is  built  in  the  end  of  a  breakvvater 
that  protects  the  natural  bay  of  the  island  from  northerly  vvinds.  There's  room  for  a 
couple  of  sailboats  or  yachts  in  addition  to  your  motor  boat(if  Watching  Parents  Leave  is 
happening],  which  is  now  just  a  small  dot  on  the  sunlit  sea,  heading  tovvards  the 
mainland(end  if).[paragraph  breakjThe  sky  and  the  sea  are  hazy,  there  is  a  hard 
vvesterly  wind  and  you  can  hear  waves  whipping  and  beating  the  rocky  shore  on  the 
other  side  of  the  island.  On  the  island  the  only  landmark  is  your  house  -  a  lone,  tali 
yellow  building  used  by  the  pilots  in  your  grandfather's  time.  Weil,  there's  the 
navigational  cairn  on  the  high  northern  end  of  the  island,  just  a  pile  of  rocks  painted 
vvhite.  There  are  only  a  couple  of  trees  in  your  yard,  othervvise  the  island  has  just 
smooth  bare  Stone,  low  brushes,  lichen  and  other  such  hardy  plants.[paragraph 
breakjOn  the  pier  there's  a  windbeaten  equipment  shack,  vvhere  you  store  supplies 
and  fuel  for  the  boat.  To  the  south-east,  through  the  hazc  and  across  the  churning 
sea,  you  can  make  out  the  towers  and  buildings  of  Astro  City  One,  the  world’s  largest 
rocket  base." 

The  sound  of  the  Pier  is  'The  vvaves  crash  against  the  pier  and  the  seagulls  scream  above 
you." 

The  scent  of  the  Pier  is  "There's  the  familiar  scent  of  seaweed  and  sait  in  the  air.” 

The  equipment  shack  is  a  fixed  in  place  undescribed  openable  closed  enterable  Container  in  the 
pier.  Understand  "shed"  and  “shed  door”  and  "door"  as  the  equipment  shack.  The 
description  of  the  equipment  shack  is  "lt's  a  small  but  sturdy  shack  vvhere  Father  Stores 
the  boating  supplies.  The  door  of  the  shack  is  (if  the  equipment  shack  is 
open]openlotherwise]dosed[end  if]." 

does  the  player  mean  opening  or  closing  the  equipment  shack:  it  is  likely: 

Instead  of  entering  the  equipment  shack: 

if  the  equipment  shack  is  closed: 

try  opening  the  equipment  shack: 

say  "The  shack  is  so  full  of  boating  supplies  that  there's  no  room  to  step  inside." 
instead. 

The  large  orange  life  vest  is  a  wearable  thing.  It  is  in  the  equipment  shack.  The  description  of  the 

Inform  7  -kehitysympäristö  mahdollistaa  koodaamisen  lähes  luonnollisella  kielellä. 


Tähän  loppui  käytännössä  tekstipeli¬ 
en  historia  kaupallisina  tuotteina  ja  peli¬ 
en  kehittäminen  siirtyi  harrastaj  atoimin- 
naksi. 

Info  co  m  in  perintöjä  TADS 

Vaikka  graafiset  pelit  vahasivat  täysin 
kaupalliset  markkinat,  tekstipelit  jat¬ 
koivat  elämäänsä  tiiviin  harrastajapiirin 
ansiosta.  Eräs  merkittävä  tekijä  tälle  oli 
Infocomin  nerokas  ratkaisu  olla  kääntä¬ 
mättä  pelejään  suoraan  natiivikoodiksi, 
joka  toimii  vain  tietyllä  käyttöjärjestel¬ 
mällä  tai  alustalla.  Sen  sijaan  pelit  kään¬ 
nettiin  Z-Code-välikoodiksi,  joka  tarvit¬ 
see  Z-machine-tulkin  toimiakseen.  Tämä 
tarkoittaa  sitä,  että  pelejä  voi  pelata  mil¬ 
lä  tahansa  alustalla,  jolle  joku  tekee  toi¬ 
mivan  tulkin. 

InfoTaskForce-niminen  harrastaj  a- 


Interactive  Fiction  Competition,  tuttavallisem¬ 
min  IFcomp,  järjestetään  jo  19.  kerran.  Kilpai¬ 
lun  voittajat  ovat  hyvä  tapa  tutustua  tekstipe- 
likentän  parhaimmistoon. 


ryhmä  purki  Infocomin  Z-Code-koodin  jo 
vuonna  1987  ja  teki  oman  avoimen  läh¬ 
dekoodin  "soittimensa",  joka  mahdollisti 
Infocomin  pelien  pelaamisen  monilla  uu¬ 
silla  alustoilla.  Näin  koko  pelivalikoima 
saatiin  tuotua  uusilla  alustoille  kertary- 
säyksellä,  eikä  niitä  tarvinnut  kääntää 
yksitellen.  Yksinkertaistaen  tätä  voi  aja¬ 
tella  niin,  että  välikoodiksi  käännetty  peli 
on  kuin  mp3-musiikkitiedosto,  jonka  voi 
toistaa  millä  tahansa  laitteella,  jolle  on 
kehitetty  mp3-soitto-ohjelma. 

Tekstipelien  harrastaj  ajulkaisussa 
tärkeässä  osassa  ovat  Michael  J.  Robert- 
sin  vuonna  1988  julkaisema  TADS,  Text 
Adventure  Development  System,  sekä 
Graham  Nelsonin  vuonna  1993  julkaise¬ 
ma  Inform,  jolla  oli  mahdollista  luoda  In¬ 
focomin  käyttämää  Z-Code-koodia. 

Seikkailusta  kirjallisuuteen 
-  harrastajan  näkökulma 

Oma  historiani  tekstipelien  harrastajana 
alkaa  jo  80-luvulta,  jolloin  pelejä  tuli  pe¬ 
lattua  ala-  ja  yläaste-englannilla  sanakir¬ 
ja  toisessa  kädessä.  Saan  kiittää  englan¬ 
nin  kielen  kympeistäni  niitä  tunteja,  jotka 
vietin  The  Hobbitin,  Castle  Adventuren, 
Fools  Goldin,  Jinxterin,  Aztec  Tombin  ja 
vastaavien  pelien  parissa. 

Suurin  osa  kohtaamistani  peleistä  oli 
suhteellisen  yksinkertaisia  seikkailuja. 
Koska  luin  samaan  aikaan  paljon  tieteis- 
ja  muuta  kirjallisuutta,  muistan  kevyen 
puzzle-painotteisuuden  ärsyttäneen  mi¬ 
nua  jo  tuolloin.  Nämä  pelit  voisivat  olla 
niin  paljon  enemmän!  Väsäilin  itse  joitain 
pelintynkiä,  mutta  koska  en  ollut  silloin 
kuullut  Informin  tai  TADSin  kaltaisista 
järjestelmistä,  parserin  koodaaminen 
täysin  nollasta  osoittautui  aina  pullon¬ 
kaulaksi. 


Tekstipeliharrastus  jäi  hiljaiseloon 
kymmeneksi  vuodeksi,  kunnes  2000-lu- 
vun  alussa  törmäsin  sattumalta  verkossa 
Photopia-nimiseen  peliin.  Pieni  nostalgi¬ 
an  läikähdys  sai  minut  lataamaan  pelin  ja 
kokeilemaan,  millaista  kamaa  genressä 
onkaan  luotu  vuonna  1998. 

Peli  jätti  hiljaiseksi,  todella  hyvällä 
tavalla.  Olin  tietämättäni  ladannut  yh¬ 
den  lajityypin  uusista  klassikoista,  jossa 
oli  painotettu  puzzlejen  sijaan  kirjallista 
sisältöä  ja  kokemuksellisuutta.  Photopia 
on  erinomainen  esimerkki  uuden  aika¬ 
kauden  tekstipeleistä,  joilla  ei  käsikirjoi¬ 
tuksen  ja  tarinankerronnan  tasolla  ole 
hävettävää  "oikean"  kirjallisuuden  rin¬ 
nalla. 

Harrastajat  luovat  yhä  keveitä  seik¬ 
kailupelejä,  mutta  myös  tiukkaa  proosaa, 
jossa  fyysisen  maailman  esinepähkinöitä 
tärkeämpää  saattaa  olla  hahmojen  väli¬ 
nen  kanssakäynti  tai  yleinen  kirjallinen 
kokemus.  Eräs  toinen  merkittävä  klassik¬ 
ko  on  Emily  Shortin  Galatea,  joka  koos¬ 
tuu  kokonaan  keskustelusta  päähenkilön 
ja  elävän  patsaan  välillä.  Keskustelun  ku¬ 
lusta  riippuen  tarina  voi  päättyä  hyvin  eri 
tavoilla. 

Kilpailuja,  palkintoja  ja  aktiivinen 
yhteisö 

Tekstipelien  ympärille  on  muodostunut 
aktiivinen  ja  innokas  faniyhteisö,  joka  on 
toiminut  jo  80-luvulta  saakka.  Alun  perin 
harrastajat  kokoontuivat  ja  keskustelivat 
vuonna  1987  perustetuissa  rec.arts.int. 
fiction-  ja  rec.games.int-fiction-uutisryh- 
missä,  joista  keskustelu  on  vasta  viime 
vuosien  aikana  siirtynyt  modernimmalle 
nettifoorumille,  osoitteeseen  intfiction. 
com/forum. 

Vuosittain  julkaistaan  kymmeniä  uu¬ 
sia  pelejä,  jotka  ovat  käytännössä  kautta 
linjan  ilmaisia.  Julkaisusesonki  painottuu 
yleensä  loppuvuoteen,  jolloin  järjestetään 
tekstipelien  suurin  vuosittainen  kilpailu 
IFcomp.  Sitä  tasapainottamaan  perus¬ 
tettiin  toinen  kilpailu  nimeltään  Spring 
Thing,  jolla  haluttiin  houkutella  uusia 
julkaisuja  myös  kevätkaudelle.  Edellisten 
lisäksi  vuosittain  jaetaan  XYZZY-palkin- 
not  eri  kategorioissa,  kuten  paras  peli, 
parhaat  pelihahmot,  paras  puzzle  ja  niin 
edelleen. 

Harrastaj  akentän  merkittäviin  nimiin 
kuuluvat  mm.  Andrew  Plotkin,  Emily 
Short,  Adam  Cadre  sekä  Graham  Nelson. 
Plotkin  pääsi  otsikoihin  onnistuttuaan 
keräämään  Kickstarter-kampanjalla  31 
000  dollaria  Hadean  Lands  -tekstipelin 
kehittämiseen.  Cadren  Photopia  tuuppasi 
tekstipelikenttää  uuteen  kirjallisempaan 
suuntaan.  Graham  Nelson  on  Inform- 

Tekstipelitulkit 

Tekstipelien  pelaamiseen  tarvitaan  tulkki, 

eräänlainen  pelitiedostojen  "soitin". 

•  Gargoyle  (05  X,  Windows,  Linux):  http:// 
ccxvii.net/gargoyle/ 

•  Zoom  (05  X,  Unix,  Palm  05,  RISC  05): 
http://www.logicalshift.co.uk/unix/zoom/ 

•  Windows  Frotz  2002  (Windows): 

•  Frotz  (iOS):  https://itunes.apple.com/fi/ 
app/frotz/id28765301 5 

•  JFrotz  (Android):  https://play.google.com/ 
store/apps/details?id=com.whj1972.jfrotz 

•  Lisätietoja  tiedostomuodoista  ja  tulkeista 
löytyy  osoitteesta  http://ifwiki.org/index. 
php/lnterpreter 


järjestelmän  pääkehittäjä  ja  Emily  Short 
on  paitsi  luonut  useita  palkittuja  pelejä, 
myös  osallistunut  aktiivisesti  Inform-jär- 
jestelmän  kehittämiseen. 

Kuinka  päästä  alkuun  interaktiivi¬ 
sen  fiktion  pelaamisessa? 

Moderneja  tekstipelejä  ei  julkaista  itse¬ 
näisinä,  ajettavina  peleinä,  vaan  niiden 
pelaamiseen  tarvitaan  tulkkiohjelmisto 
eli  tekstipelien  "soitin".  Hyviä  vaihtoeh¬ 
toja  ovat  Windows-,  OS  X-  ja  Linux-alus- 
toille  löytyvä  Gargoyle  ja  OS  X:lle  julkais¬ 
tu  helppokäyttöinen  Zoom.  Pelaaminen 
onnistuu  myös  iOS-  ja  Android-laitteilla 
jo  jopa  joillakin  graafisilla  laskimilla. 

Suurin  osa  moderneista  sekä  van¬ 
hoista  ei-kaupallisista  tekstipeleistä  on 
ladattavissa  The  Interactive  Fiction  Data- 
basesta,  joka  sijaitsee  osoitteessa  http:// 
ifdb.tads.org.  OS  X:n  Zoom  mahdollistaa 
myös  pelien  etsimisen  ja  lataamisen  suo¬ 
raan  tulkkiin  "Find  more"  -nappulaa  pai¬ 
namalla. 

zblorb,  z5,  z8,  gblorb,  blb,  acd, 
gam... 

Tekstipelejä  on  luotu  20  vuotta  harras¬ 
tajilta  harrastajille,  joten  valitettavasti 
tiedostomuotojen  selkeys  ja  käytettävyys 
jättävät  toivomisen  varaa.  Pelejä  on  jul¬ 
kaistu  lähes  20:ssä  eri  tiedostomuodossa, 
mutta  osa  niistä  on  hyvin  harvinaisia. 

Tällä  hetkellä  pelejä  luodaan  pääasi¬ 
assa  kolmella  järjestelmällä:  Informilla, 
TADSilla  sekä  Hugolla.  Suosituin  näistä 
on  Inform,  joka  luo  Infocomin  Z-machi- 
nen  käyttämää  Z-Codea  sekä  uudempia 
gluxl-tiedostoja.  Kakkossijalla  on  TADS. 
Hugolla  ja  muilla  järjestelmillä  tehdyt  pe¬ 
lit  ovat  suhteellisen  harvinaisia. 

Tarinat  julkaistaan  usein  blorb-wrap- 
perissa,  jolloin  niiden  tiedostopääte  on 
.zblorb  tai  .gblorb.  Wrapperit  mahdollis¬ 
tavat  multimedian  lisäämisen  pakettiin. 


ja  tiedostopäätteen  ensimmäinen  kirjain 
kertoo,  onko  kyseessä  Z-Machine-  vai 
gluxl-muotoinen  peli.  Ilman  wrapperia 
Z-Code-tiedostojen  pääte  on  .z5  tai  .z8, 
gluxl-pelien  .ulx.  TADS-tiedostojen  pääte 
on  .gam  tai  .t3,  Hugo-tiedostojen  .hex. 

Edellinen  oli  raaka  yksinkertaistus 
alaa  vaivaavasta  tiedostomuoto-  ja  nimi- 
kaaoksesta,  sillä  variaatioita  ja  julkaisu¬ 
järjestelmiä  on  moninkertaisesti  enem¬ 
män.  Sotkun  vuoksi  uuden  seikkailijan 
kannattaa  ehdottomasti  kokeilla  teksti- 
pelejä  tulkilla,  joka  tukee  suoraan  useim¬ 
pia  tekstipelien  tarinatiedostomuotoja. 
Suositeltavia  tulkkeja  ovat  muun  muassa 
Gargoyle  ja  Zoom. 

Oma  peliprojekti  käyntiin 

Ennemmin  tai  myöhemmin  harrastaja 
miettii  oman  pelin  tekemistä.  Tällä  het¬ 
kellä  ylivoimaisesti  käytetyin  järjestelmä 
on  Inform  7  (http://inform7.com/),  jon¬ 
ka  lähestymistapa  pelikehitykseen  on 
vallankumouksellinen.  Aiemmat  versiot 
sekä  Informista  että  TADSista  ovat  melko 
perinteistä  koodia  hakasulkeineen,  muut- 
tujineen  ja  funktioineen,  mutta  Inform 
7:n  kehittäjä  Graham  Nelson  otti  järjes¬ 
telmän  uusimman  version  kehittämisessä 
rohkean  askeleen:  jos  pelit  perustuvat 
luonnolliseen  kieleen,  myös  niiden  koo¬ 
daamisen  pitäisi  onnistua  luonnollisella 
kielellä. 

Käytännössä  Inform  7:n  koodi  voi 
näyttää  esimerkiksi  seuraavalta:  The 
cottage  is  a  room.  The  coat  is  a  wearable 
thing  in  the  cottage.  Instead  of  taking  the 
coat,  say  "It  is  not  your  coat  to  take."' 

Inform  7:n  luonnollisen  kielen  koo¬ 
daus  ei  ole  pelkkä  kikka,  vaan  pienen 
totuttelun  jälkeen  se  on  suorastaan  häm¬ 
mentävän  toimiva.  Järjestelmä  ei  käännä 
luonnollista  kieltä  suoraan  välikoodiksi, 
vaan  ensin  perinteisemmäksi  Inform  6 
-koodiksi,  joten  se  on  rakennettu  toimi¬ 
vaksi  todetulle  pohjalle.  Myös  itse  ke¬ 
hitysympäristö  on  selkeä  ja  helppokäyt¬ 
töinen  niillekin,  jotka  eivät  ole  aiemmin 
ohjelmoineet. 

TADS3  (http://www.tads.org)  puoles¬ 
taan  tarjoaa  perinteistä  ohjelmointia,  jon¬ 
ka  parissa  kokeneet  koodaajat  ovat  kuin 
kotonaan.  Sen  varsinainen  kehitysympä¬ 
ristö  on  saatavilla  vain  Windows-järjestel- 
mille,  joten  esimerkiksi  OS  X  -käyttäjien 
on  tyytyminen  komentotulkkityökaluihin. 
TADS 3  on  olio-ohjelmointikieli,  siinä  mis¬ 
sä  Inform  7  on  sääntöpohjainen  järjes¬ 
telmä.  TADS 3  tarjoaa  myös  melko  moni¬ 
mutkaisen  maailmamallin,  Inform  7  taas 
minimaalisen.  Aloittelijan  näkökulmasta 
Inform  7  mahdollistaa  yksinkertaisen  pe¬ 
lin  kirjoittamisen  yhdessä  illassa  ilman 


mitään  ohjelmoin  tikokemusta,  TADS  3 
taas  vaatii  enemmän  perehtymistä.  Tar¬ 
kempi  erittely  järjestelmien  eroavaisuuk¬ 
sista  löytyy  Brass  Lantern  -sivustoita: 
http://brasslantern.org/writers/iftheory/ 
tads3andi7.html 

Vähemmän  käytetty  Hugo-järjestelmä 
on  tutustumisen  arvoinen  niille,  jotka  ha¬ 
luavat  luoda  paljon  multimediaa  sisältä¬ 
viä  pelejä. 

Laadukkaan  pelinkirjoituksen 
ystäville 

Tekstipelit  tulevat  tuskin  nousemaan 
enää  kaupallisesti  merkittäväksi  tuot¬ 
teeksi,  mutta  taiteellisessa  mielessä  ne 
ovat  erittäin  kiinnostava  pelityyppi.  Epä¬ 
kaupallinen  kehitystyö  antaa  tekijöille 
mahdollisuudet  kirjoittaa  kokeilevia, 
rankkoja  ja  haastavia  tarinoita,  jotka 
eivät  läpäisisi  kaupallisten  julkaisujen 
seulaa.  Joukossa  on  paljon  huteja,  mutta 
vähintään  yhtä  paljon  täysosumia,  jotka 
antavat  osviittaa  siihen,  millaista  peli- 
käsikirjoittaminen  voisi  olla  parhaimmil¬ 
laan  myös  kaupallisella  puolella.  & 


■ 


Modernien  tekstipelien  valioita 
-  kirjoittajan  suosikit 

•  Photopia  (Adam  Cadre,  1 998):  Tarina,  joka 
yhdistää  arkisen  elämän  tragedian  nuoren  tytön 
unelmiin  Mars-lennosta. 

•  Galatea  (Emily  Short,  2000):  Keskustelu  taidete¬ 
oksen,  elävän  patsaan,  kanssa. 

•  Vespers  (Jason  Devlin,  2005):  Rutto  niittää 
kuolemaa  luostarin  ulkopuolella  ja  jokin  muu 
sen  sisällä. 

•  The  Warbler's  Nest  (Jason  Mclntosh,  2010): 
Nuori  nainen  seisoo  joen  varrella  ruovikossa.  Se 
jokin  odottaa  mökissä. 

•  Violet  (Jeremy  Freese,  2008):  Istu  työhuonees¬ 
sasi,  kirjoita  tuhat  sanaa  opinnäytetyötäsi  äläkä 
anna  minkään  -  minkään  -  häiritä. 

Lisää  laatupelejä  kannattaa  etsiä  vuosittaisen  IF- 
comp-  (http://ifcomp.org)  ja  Spring  Thing  (http:// 
www.springthing.net/)  -kilpailun  voittajista  sekä 
ZYXXY-palkinnon  saaneiden  joukosta  (http:// 
xyzzyawards.org). 

Sorvaa  Mariolle  haastetta 


Kuka  ei  olisi  haaveillut  omien  Super  Mario  -kenttien  väsäämisestä? 


Nykyään  se  on  mahdollista.  Aikanaan  ruutuvihkoon  tuherretut 


suunnitelmat  voi  lopultakin  herättää  henkiin. 


Teksti:  Pauli  Marttinen 


uper  Mario  World  on  todellinen 
kuolematon  klassikko.  Vuonna 
1990  julkaistun  pelin  loputonta 
suosiota  syventää  entisestään  romhack- 
harrastus  eli  rom-moduulin  sisällön 
muokkaaminen.  Tietokoneelle  tallennet¬ 
tua  Super  Nintendon  pelimoduulin  kuva¬ 
tiedostoa  eli  smc-tiedostoa  (Super  Mario 
Cartridge)  voi  käsitellä  niin  paljon  kuin 
mielikuvitusta  riittää.  Valmiiden  työkalu¬ 
jen  avulla  peliin  voi  tehdä  omien  kenttien 
lisäksi  omat  kartat,  oman  musiikin,  omaa 
grafiikkaa,  omia  vihollisia  sekä  bugien 
korjauksia  ja  uusia  ominaisuuksia,  kuten 
dialogeja. 

Pelin  hakkeroinnille  on  monia  syitä. 
Yleisin  lienee  omien  kenttien  tekeminen 
valmiiseen  peliin.  Jotkut  taas  tahtovat 
tehdä  uuden  pelin  vanhan  pelin  pohjalta, 
ja  joskus  ajatuksena  on  vain  nostaa  val¬ 
miin  pelin  vaikeusastetta.  Joissakin  tapa¬ 
uksissa  on  myös  kyse  pelkästä  fanikään- 
nöksen  tekemisestä. 

Yleisimmin  Super  Mario  Worldiin  yh¬ 
distetään  elementtejä  muista  peleistä. 
Suosituimpia  lähteitä  ovat  Donkey  Kong, 
Mega  Man,  Touhou  Project  ja  muut  Su¬ 
per  Mario  -pelit.  Ahkerat  ja  avuliaat  har¬ 
rastajat  ovat  muuntaneet  ja  valmistaneet 
näiden  ja  muiden  pelien  musiikkia,  vihol¬ 
lisia,  palikoita  ja  grafiikkaa  muotoon,  jos¬ 
sa  niitä  voi  liittää  omaan  romhackiin. 

Super  Mario  Worldin  ohella  suosittuja 
hakkeroinnin  kohteita  ovat  muut  Mario- 
pelit,  Pokemonit,  Mega  Manit  ja  Final 


Fantasyt.  Todennäköisesti  juuri  työka¬ 
lujen  ja  nostalgian  vuoksi  Super  Mario 
Worldista  on  tullut  selvästi  suosituin  peli 
romhack-yhteisölle.  Myös  romhackien 
peluuvideot  YouTubessa  ovat  suosittuja, 
yhtäältä  hauskojen  uusien  ideoiden  vuok¬ 


si  ja  toisaalta  viihdyttävien  kommentaari¬ 
en  ansiosta. 

Oman  romhackin  tekeminen  vaatii 
luonnollisesti  reippaasti  osaamista  ja  jak¬ 
samista,  mutta  valmiista  kentistä  pääsee 
nauttimaan  melko  pienellä  vaivalla. 


FPI:  The  Second  Reality  Project  (2002)  oli  ensimmäisiä  valmistuneita  Super  Mario  Worldiin  perus¬ 
tuvia  romhackeja. 

Carol:  Brutal  Mario  on  pirullisen  vaikea  ja  rikkoo  Mario-kaavaa  mielenkiintoisilla  omilla  tempuillaan. 


Yksi  pahamaineisimmista  rom- 
hackeista  on  japanilaisen  T.  Takemoton 
Yuujin  Mario  (' kaveri-Mario '),  joka  lännes¬ 
sä  tunnetaan  nimellä  Kaizou  Mario  (' muo¬ 
kattu  Mario’).  Se  alkoi  kerätä  suosiota, 
kun  japanilaiselle  videosivustolle,  Nico 
Nico  Dougalle,  ladattiin  romhackista  lä- 
pipeluuvideosarja.  Kärsivällinen  pelaaja 
R.  Kiba  päihittää  armottoman  vaikean 
pelin  apunaan  vain  loputtomat  elämät. 
Sama  videosarja  on  myös  YouTubessa  ot¬ 
sikolla  Asshole  Mario.  Nykyään  epäreilun 
vaikeiksi  tehtyjä  romhackeja  verrataan 
ensimmäisenä  juuri  tähän  ja  tietyntyyp¬ 
pisiä  esteitä  sanotaan  kaizou-esteiksi. 

Sooloteosten  lisäksi  romhackeja  teke¬ 
vät  myös  useat  isommat  yhteisöt.  Massii- 
visimpiin  projekteihin  lukeutuvat  muun 
muassa  SMW  Central  -sivuston  An  SMW 
Central  Production  ja  Talkhaus-yhteisön 
A  Super  Mario  Thing.  Näille  yhteistä 
on  pelin  poikkeuksellisen  monipuolinen 
muokkaaminen  eri  alueiden  osaajien  an¬ 
siosta. 


Merkittäviä  romhackeja 

Super  Mario  Worldin  hakkerointi  on 
2000-luvun  juttu.  Nimimerkki  FPI:n 
vuonna  2002  luoma  The  Second  Reali- 
ty  Project  on  ensimmäisiä  romhackeja. 
Se  on  niin  sanottu  vaniljahack,  eli  vain 
kenttiä  on  muutettu.  Grafiikka,  musiikki 
ja  ohjelmointi  on  jätetty  entiselleen.  The 
Second  Reality  Project  on  haastavuu¬ 
desta  huolimatta  jäänyt  elämään  yhtenä 
romhack-harrastuksen  klassikoista.  Sii¬ 
tä  on  vuosien  saatossa  tehty  päivitettyjä 
versioita  ja  jatko-osia. 

Myös  Carolin  keskeneräiseksi  jäänyt 
Brutal  Mario  oli  aikoinaan  edistykselli¬ 
nen.  Se  on  osin  aivan  tyypillinen  japani¬ 
lainen  romhack.  Ensimmäiset  kentät  ovat 
hyvin  helppoja  ja  yksinkertaisia,  mutta 
vaikeustaso  nousee  nopeasti  ja  korkeal¬ 
le.  Jokaisessa  kentässä  on  oma  erityinen 
jipponsa.  Esimerkiksi  seitsemännen  maa¬ 
ilman  kummitustalossa  on  kummitus, 
jonka  ei  saa  antaa  nälkiintyä,  tai  se  syö 
Marion.  Brutal  Marion  merkittävyys  on 
sekä  kikoissa  että  linnojen  loppuvastuk- 
sissa.  Näin  laajaa  ohjelmoinnin  ja  gra¬ 
fiikan  muokkausta  ja  lisäämistä  ei  ollut 
ennen  tehty.  Pelin  kehityksestä  ei  ole 
kuulunut  mitään  vuoden  2008  jälkeen, 
mutta  demoversiota  voi  pelata  varsin  pit¬ 
källe. 

Brutal  Marion  tavoin  keskeneräisek¬ 
si  jäänyt  S.N.N.m  Mariot  Keytastrophe 
vuosilta  2007-2009  on  ensimmäinen 
musiikin  korvannut  romhack.  Myös  ai¬ 
heensa  puolesta  peli  pyörii  musiikin  ym¬ 


pärillä.  Maailmoja  ovat  muun  muassa 
Legato  Plateau  ja  Andante  Region  sekä 
kenttiä  esimerkiksi  Trumpeteer  Cliffs  ja 
Blue  Melody  Palace.  Kentissä  tehtävänä 
on  löytää  avain.  Musiikki  oli  viimeinen 
hakkeroimaton  Super  Mario  Worldin 
osa,  ja  Mario' s  Keytastrophen  käyttämän 
czddmuszc-työkalun  myötä  sekin  on  saatu 
hallintaan. 


S. N. N.:  Mario's  Keytastrophe  (2007-2009)  oli  ensimmäinen  pelin  ääniraitaa  muokannut  teos. 

T.  Takemoto:  Yuujin/Kaizou  Mario  (2007)  on  hyvä  vaihtoehto,  jos  haluaa  kirota  myöhään  yöhön 
epäreilulle  suunnittelulle  -  tämä  nimittäin  on  kertaluokkaa  vaikeampi  kuin  alkuperäinen  peli. 


Työkalut  kokeilijalle 

Romhackeja  jaetaan  netissä  ips-tiedos- 
toina  (international  patching  system). 
Ips-tiedostoon  tallennetaan  pelkästään 
valmiin  romhackin  erot  alkuperäiseen 
smc-tiedostoon  verrattuna.  Floating  IPS 
-työkalulla  yhdistetään  ips-  ja  smc-tie- 
dostot.  Syntyvän  kuvatiedoston  voi  ajaa 
emulaattorilla,  esimerkiksi  ZSNES:llä. 
Ips-tiedostoja  käyttämällä  vältytään  Su¬ 
per  Mario  Worldin  itsensä  laittomalta  ja¬ 
kamiselta. 

Ips-  ja  smc-tiedostot  yhdistetään 
Floating  IPS:n  Apply  Patch  -painikkeella. 
Toimenpiteestä  syntyvän  tiedoston  voi 
ajaa  emulaattorilla  aivan  kuin  minkä  ta¬ 
hansa  tavallisenkin  pelin.  Romhack  taas 
tallennetaan  IPS -tiedostoksi  Create  Patch 
-painikkeella.  Työkalulle  annetaan  alku¬ 
peräinen  kuvatiedosto,  sekä  romhackat- 
tu  versio.  Syntyvän  tiedoston  voi  jakaa 
turvallisesti  netissä. 

Super  Mario  Worldista  on  liikkeellä 
erilaisia  kuvatiedostoja,  kuten  englan¬ 
nin- ja  japaninkielinen  versio,  mutta  käy¬ 
tännössä  kaikki  ips-tiedostot  pohjautuvat 
kuvatiedostoon  nimeltä  Super  Mario  World 
(U)  [!].smc. 

Lunar  Magicillä  alkuun 

Lunar  Magic  on  edistyksellisin  editori 
Super  Mario  Worldiin.  Kentät  rakenne¬ 
taan  Lunar  Magioilla,  joten  se  on  kes¬ 
keisin  ohjelmisto  pelin  muokkaamisessa. 
Teit  omat  resurssit  millä  halusit,  Lunar 


Magioilla  koostat  niistä  pelattavaa. 

Lunar  Magic  avaa  ja  tallentaa  kentät 
suoraan  smc-tiedostoon.  Perusnäkymäs- 
sä  on  kolme  varsinaista  muokkaustilaa: 
Layer  1,  Layer  2  ja  Sprite.  Layer  1  sisäl¬ 
tää  maa-,  vesi-,  ja  muita  palikoita,  joiden 
kanssa  Mario  pääasiassa  vuorovaikuttaa. 
Layer  2  sisältää  samoja  palikoita,  ja  se 
voi  liikkua  suhteessa  Layer  lieen.  Spri- 
te-kerros  sisältää  luonnollisesti  spritet. 
Taustakuvaa  ( background )  ja  Layer  2:ta  ei 
voi  olla  kentässä  samanaikaisesti,  joten 
jos  kentässä  on  taustakuva,  Layer  2:ta  ei 
voi  editoida. 

Add  Sprites  -ikkunassa  on  lueteltuna 
spritejä,  joihin  lukeutuu  vihollisten  ja 
esineiden  lisäksi  komentoja,  kuten  auto¬ 
maattisen  skrollauksen  ohjaimet.  Monien 
spritejen  grafiikka  on  riippuvaista  tiilise- 
tistä  ( tileset  specific  sprites )  eli  siitä,  mitä 
grafiikkaa  kentän  käyttöön  ladataan.  Mi¬ 
käli  näiden  spritejen  oikea  grafiikka  si¬ 
jaitsee  muualla  kuin  ladattavissa  osissa, 
ne  näyttävät  rikkinäisiltä  niin  editorissa 
kuin  pelissäkin. 

Add  Objects  -ikkunassa  on  lueteltuna 
Layer  l:lle  ja  2:lle  lisättäviä  palikoita. 
Myös  monien  palikoiden  grafiikka  on  riip¬ 
puvaista  käytetystä  tiilisetistä.  Spritet  ja 
objektit  lisätään  kenttään  valitsemalla  ne 
luettelosta  ja  painamalla  hiiren  kakkos- 
napilla  kenttää  pääikkunassa.  Objektien 
kokoa  voi  kappaleesta  riippuen  venytellä 
tarpeen  mukaiseksi. 

Vaikka  Marion  pääsisääntulo  ja  puo- 


M  Flfps  vl.10  “  n 


Apply  Patch 

Create  Patch 

Appty  and  Run 

Settings 

Floating  IPS  -työkalulla  yhdistetään  romhackin 
muutokset  alkuperäiseen  smc-tiedostoon. 

livälisisääntulo  kenttään  eivät  varsinai¬ 
sesti  ole  spritejä,  niitä  voi  siirtää  spri- 
te-muokkaustilassa  samoin  kuin  muita 
spritejä. 

Kentät  jakautuvat  pienempiin  yksi¬ 
köihin  eli  screeneihin.  Yksiköiden  rajat 
saa  näkyviin  F 1 -näppäimellä.  Kentästä 
toiseen  vievät  ovet  ja  putket  toimivat 
screen  exit  -määreellä.  Add/Modify/Delete 
Screen  Exits  -ikkunassa  määritetään,  mi¬ 
hin  kenttään  ovet  ja  exit  enabled  -putket 
vievät.  Jos  poistumismääre  on  kenttänu- 
mero  eikä  toissijainen  poistumisreitti  eli 
secondary  exit,  Mario  astuu  uuteen  kent¬ 
tään  sen  pääsisääntulossa. 

Toissijaisilla  poistumisreiteillä  Mario 
astuu  uuteen  kenttään  muualla  kuin  pää- 
sisääntulon  sijainnissa.  Ne  määritellään 
Modify  Secondary  Entrances  -ikkunassa. 
Secondary  Entrance/Exit  Number  -luettelos¬ 
ta  valitaan  määriteltävä  poistumisreitti 
ja  sen  sijainti  määritellään  samoin  kuin 
pääsisääntulon  sijainti. 

Kartan  editointi  Overworld  Editorissa  on 
oma  taiteenlajinsa,  jota  varten  on  käytän¬ 
nössä  pakko  tutustua  syvällisempiin  op¬ 
paisiin.  Karttaeditorissa  kannattaa  ottaa 
kenttänumerot  näkyviin  F 1 -näppäimellä 
nähdäkseen,  minkä  kenttien  editoinnista 
on  hyvä  lähteä  liikkeelle. 

Musiikit  vaihtoon 

Suositellut  työkalut  musiikin  lisäämiseen 
ovat  HuFlungDu's  Addmusic  ja  AddmusicM. 
Ensimmäinen  on  ominaisuuksiltaan  ja 
käytöltään  yksinkertainen,  jälkimmäinen 
monipuolisempi  mutta  myös  monimut¬ 
kaisempi.  Lyhyenä  esimerkkinä  lisääm¬ 
me  tässä  pätkän  tuttua  laulua  sekä  kart¬ 
ta-  että  kenttämusiikiksi  HuFlungDu's 
Addmusicia  käyttäen. 

Musiikin  lisäämistä  varten  smc-tie- 
dostoa  on  ensin  laajennettava.  Laajennus 
tapahtuu  Lunar  Magioin  valikosta  File  > 
Expand  ROM.  Sen  jälkeen  kopioidaan  Add- 
musicin  hakemistossa  sijaitsevat  level-, 
ow-  ja  mzsc-hakemistot  sekä  AddMusic.ini 
siihen  hakemistoon,  jossa  smc-tiedosto 
on.  Level-hakemistoon  sijoitetaan  kent- 
tämusiikkitiedostot  ja  ow-hakemistoon 
karttamusiikkitiedostot.  Misc  sisältää  se¬ 
kalaisia  ääniä,  kuten  kuolemismusiikin. 

Kopioi  oheinen  listaus  ja  tallenna  se 
tekstitiedostona  level-  ja  ow-hakemistoi- 

Layer  1 


Layer  2 


Sprite 

[  Add  Objects 

Add  Sprites 


Add/Modify/Delete  Modify  Secondary  Bypass  Music  and 
Screen  Exits  Entrances  Time  Limit  Setting 


File  Edit  View  tditc 

■-a  m 


&  I 


a 


Overvvodd  Editor 


Lunar  Magic 


Help 


m Miraj  fej  m  <©  ©ielQiQl  siei  «  ®  ä ulffil  elalslal  ra  m 


MMIM3 


Entrance  to  eve  1 03 


Rendenng  level  1Q3-...done 


Super  Mario  World  -romhackin  tekijälle  paras  työkalu  on  monipuolinen  Lunar  Magic  2.20. 


hin.  Tiedoston  nimi  voi  olla  esimerkiksi 
kappale.txt.  Avaa  AddMusic.ini  ja  lisää 
kappaleen  tiedostonimi  [overworld]~  ja 
/■/eve/y-osuuksien  mihin  tahansa  kenttään. 

Addmusic  on  komentoriviohjelma,  jo¬ 
ten  siirry  komentorivillä  smc-tiedoston 
hakemistoon  ja  aja  ohjelma  näin: 

>  [addmusicin  sijainti1\AddMusic.exe 
romhack.smc  -i  AddMusic.ini 

Mikäli  musiikin  lisääminen  onnistuu, 
kappaleen  voi  valita  kenttään  Lunar  Ma¬ 
gioin  Bypass  Music  and  Time  Limit  Setting 
-ikkunassa  ja  karttaan  Change  Submap  Mu¬ 
sic  Selection  -ikkunassa. 

Erillinen  AM4  Player  -ohjelma  toistaa 


Musiikkilistaus 

#0  @1  w255  yli  t40 
#1  @8  y7 

#0 

o4  g8  /  >  c4  <  g8A16  ai  6 
b4  e8A1 6  el  6  a4  g8A16  f  1 6 
g4  c8A1 6  cl  6  d4  d8A16  e16 
f 4  f 8 A 1 6  gl 6  a4  b8A16  >  c16 
d4A8  <  g8 ; 

#1 

o2  r8  /  c4  c4  e4  e4  f4  f4  e4  e4 
d4  d4  c4  c4  c8  >  c8  <  b8  a8  g4  > 
g8  <  g8; 


musiikkia  suoraan  tekstitiedostosta.  Kap¬ 
paletta  voi  siis  myös  kuunnella  lisäämät¬ 
tä  sitä  peliin. 

Kun  lisäät  dataa  Super  Mario  Worl- 
diin,  muista  pitää  smc-tiedostosta  var¬ 
muuskopiota.  Virheellisen  tai  toisille 
työkaluille  tarkoitetun  datan  lisääminen 
saattaa  hajottaa  koko  tiedoston. 

Pintaa  syvemmälle? 

Blocktool  Super  Deluxe  on  suositeltu  työka¬ 
lu  uusien  palikoiden  lisäämiseen.  Romi's 
Spritetool  ja  Tessera  ovat  suositellut  työ¬ 
kalut  spritejen  lisäämiseen.  Spritetoolin 
ja  Tesseran  mukana  tulee  valmiiksi  suuri 
valikoima  lisättäviä  spritejä.  Blocktoo- 
lin  ja  Spritetoolin  mukana  tulevan  xkas- 
ristiassemblerin  avulla  voi  myös  koodata 
omia.  YY-CHR  on  suosittu  työkalu  grafii¬ 
kan  muokkaamiseen.  Sillä  voi  myös  piir¬ 
tää  omaa  grafiikkaa,  jota  voi  lisätä  peliin 
Lunar  Magioilla.  Näihin  ja  moniin  muihin 
työkaluihin  saa  haettua  lisää  resursseja 


SMW  Central  -sivustoita. 

Super  Mario  Worldin  muokkaamises¬ 
sa  täytyy  muistaa,  että  kaikki  työkalut 
ovat  harrastajahakke reiden  valmistamia, 
eikä  peliä  ole  suunniteltu  muokattavaksi 
ja  laajennettavaksi.  Tämän  vuoksi  jotkut 
muokkaustoimenpiteet  voivat  tuntua 
työläiltä  ja  epäintuitiivisilta.  Kaikki  on 
kuitenkin  mahdollista,  minkä  todista¬ 
vat  SMW  Centralista  ladattavat  lukuisat 
mieltäräjäyttävät  romhackit. 

Työkalut  kehittyvät,  ja  monet  ovat 
avoimia  lähdekoodiltaan,  joten  niiden  ke¬ 
hittämiseen  voi  osallistua  itsekin.  Rom- 
hakkerointi  on  yhteisöllinen  harrastus,  ja 
uudet  tekijät  otetaan  ilomielin  vastaan. 
Ei  muuta  kuin  vanhat  ruutu  vihot  auki  ja 
päästämään  sisäinen  kenttäsuunnittelija 
valloilleen!  & 


Mario-hakkerin  tärkeimmät  linkit 

Lunar  Magic:  http://fusoya.eludevisibility.org/ 
SMW  Central:  http://www.smwcentral.net/ 

5  M  Wi  ki :  h  tt  p  ://www.  s  m  wi  ki .  n  et/wi  ki/M  a  i  n  _  Pa  g  e 
ZSNES:  http://www.zsnes.com/ 

*  Litteän  maailman  kehityksestä 

Näin  syntyi  Division  Cell  * 

Androidille,  iOS-.lle  ja  selaimille  kehitetyn  Division  Cellin  puzzlemekaniikka  on 
kenties  uniikki.  Pelin  kehittäjä  kertoo  rakkaan  lapsensa  syntytarinan. 

Teksti:  Visa-Valtteri  Pimiä 


Tätä  tekstiä  kirjoittaessani  Divisi¬ 
on  Cellin  julkaisupäivä  lähestyy. 
Oman  kaupallisen  pelin  valmista¬ 
minen  ja  julkaisu  muuttui  vuoden  ura¬ 
kalla  unelmasta  todellisuudeksi.  Mutta 
miten  tähän  pisteeseen  päästiin?  Alussa 
oli  tviitti. 

Huomasin  alkukeväästä  2013,  että 
entinen  työkaverini,  Evgeni  Gordejev, 
oli  tehnyt  pelin  Googlen  Android-käyttö- 
järjestelmälle.  Opiskeluaikanani  olimme 
Evgenin  kanssa  yhdessä  töissä  Ardites- 
nimisellä  ohjelmistoalan  yrityksellä.  Kun 
näin  Play  Storen  etusivulla  Tupsu-nimi- 
sen  pelin,  muistui  mieleeni  tämä  kekse¬ 
liäs  tamperelainen  ohjelmoija  vuosien 
takaa. 

Muutaman  hetken  peliä  testattuani 
löysin  Evgenin  Twitter-tilin  (@gabumba) 
ja  lähetin  hänelle  seuraavan  viestin: 

”@gabumba  If  you  need  any  help  with 
future  porting  efforts  of  Tupsu  I’d  be 
happy  to  help  you  in  any  way  :).  Avvesome 
game  t:  visy  from  Ardites” 

@notyourusualcup  -  10:25  AM  -  23  Feb  13 

Tästä  kaikki  alkoi,  mutta  aloitimme 
keskustelut  Tupsun  porttauksen  sijaan 
mahdollisista  uusista  peliprojekteista. 
Pian  Evgeni  esittelikin  kehittämänsä 
pelin  prototyyppiä.  Ensimmäinen  pelaa¬ 
mani  versio  oli  yksinkertaisen  näköinen 
mutta  viehättävä. 


Varhaista  kehitystä 

Projekti  lähti  JavaScript-sivusta,  jolla  oli 
kolme  neliötä,  joiden  reunoilla  oli  pis¬ 
teitä.  Hetken  tällä  protolla  leikittyäni 
alkoi  satunnainen  molemminpuolinen 
ajatustenvaihto.  Välillä  kului  viikkojakin 
muiden  projektien  parissa,  mutta  sitten 
palasimme  jälleen  Evgenin  kanssa  juttu¬ 
sille  mahdollisista  peliin  liittyvistä  kon¬ 
septeista. 

Kevätkuukausien  saatteessa  peruspe- 
lin  rakenne  alkoi  hahmottua.  Neliöiden 
lisäksi  mukaan  testattiin  ja  hyväksyttiin 
kolmiot  ja  piirakat.  Päätimme  yhdessä 
peruspelimoodiksi  Puzzle  Moden,  jossa 
olisi  Angry  Birdsistä  ja  monesta  muusta 
mobiilipelistä  tuttu  kolmen  tähden  lä- 
päisymalli. 

Lähdimme  tutkimaan,  voisiko  peliin 
generoida  pseudosatunnaisia  tasoja.  Pro- 
seduraalisten  algoritmien  piti  myös  tar¬ 
kistaa,  että  luotu  taso  on  läpäistävissä  ja 
visuaalisesti  miellyttävä.  Alkoi  työ  kah¬ 
den  muun  pelimoodin  parissa,  joissa  hyö¬ 
dynnettäisiin  automaattisesti  luotuja  ta¬ 
soja.  Syntyi  Time  Attack,  jossa  kilpaillaan 
kelloa  vastaan  ja  jossa  hyvin  suoritetuista 
kentistä  tippuu  lisäaikaa.  Teimme  myös 
Endless  Moden,  jossa  kenttien  välissä 
kerrotaan  joka  kerta  erilainen  tarina. 

Huomasimme  satunnaisluotuja  tasoja 
testatessamme,  että  myös  ohjelmallises¬ 
ti  luotu  värivalikoima  sopisi  hyvin  pelin 
käyttöliittymään.  Valitsimme  lopulta  värit 
Fiat  UI  -paletista,  jossa  on  erityisesti  ko¬ 
rostettu  käyttöliittymäelementtien  kont¬ 


rastia  sekä  pastellivärejä  pelkistettyjen 
tyylien  tarpeisiin. 

Tärkeä  yksityiskohta,  jonka  huomi¬ 
oimme  jo  varhaisessa  vaiheessa  kehitys¬ 
tä,  oli  pelin  tasojen  jakaminen  muiden 
pelaajien  kanssa.  Tärkeimpänä  vaikut¬ 
timena  tähän  oli  oivallus  pelitilanteen 
tallentamisesta  pieneen  määrään  tietoa. 
Yksi  suhteellisen  lyhyt  ja  linkkiin  mahtu¬ 
va  numerosarja  riittää  kertomaan  tasoge- 
neraattorille,  luodaanko  taso  kolmioista, 
neliöistä  vai  piirakkamuodoista  ja  millai¬ 
nen  tason  muoto  on. 

Loppu  on  vain  satunnaislukugene¬ 
raattorien  iteroimista  erilaisille  tarkis¬ 
tuksille  tason  sisällön  oikeellisuudesta, 
läpipelattavuudesta  ja  symmetrisyydes¬ 
tä.  Näin  pelin  ei  juurikaan  tarvitse  siirtää 
tietoa  verkon  yli.  Linkissä  mukana  olevat 
tiedot  riittävät  kertomaan,  kuka  tason  on 
jakanut,  millä  tuloksella  ja  millaiset  nu¬ 
merot  tuottavat  juuri  sen  muotoisen  ja 
värisen  kuvion. 

Tilatehokkuus  ja  tasojen  muodosta¬ 
mat  kuvioasetelmat  tuovat  mielleyhtymiä 
digitaalitaiteen  pseudosatunnaisuuteen 
ja  tilakoodaukseen  ja  toisaalta  myös  itä¬ 
maisiin  taidemuodon  ja  palapelin  yhdis¬ 
telmiin:  origamiin  ja  tangramiin.  Onpa 
joku  myös  verrannut  peliä  myös  sudo- 
kuun  ja  sen  numeroiden  tasapainotuk¬ 
seen  perustuvaan  pelistrategiaan.  Tie¬ 
tyssä  mielessä  samanlaisia  menetelmiä 
käytetään  myös  Division  Cellin  palapeli¬ 
en  ratkomiseen. 

recis .rengin  =  0; 


} 


JavaScript 


function  generateLines( H 
linesv. length  =  0; 
linesH , length  =  0; 

level. boxw  = 

Kath . roundfsettings . canvassize/settings .gridstep/ (level. 
linesw+l) ) * { level . linesw+l) *settings . gridstep ; 
level. boxH  = 

Hath . round(settings . canvassize/settings . gridstep/ (level. 
linesH+l) )  #(level.  linesH-*-l)*settings .  gridstep; 

for(var  i  =  0;  i  <  level. linesw;  i-*— •- ) { 
linesv. push(get Exclusive Line (linesvr 
level. boxW) ) ; 

} 

for(var  1  =  0;  i  <  level., linesH;  !++){ 
linesH . push(getExclusiveLine(linesHr 
level. boxH) ) ; 

} 

function  sortNumberta,  b)  { 

rgt-nrn  a  -  h- 

Ensimmäinen  prototyyppi  ei  vielä  ollut  kovin  hiotun  näköinen,  mutta  viehättävä  yksinkertaisuus  vetosi. 


Tekniikasta  ja  julkaisusta 

Käytämme  pelissä  PlayN-kirjastoa 
(http  s  ://code .  google .  com/p/playn/) ,  j  onka 
avulla  kaikki  pelilogiikka  tarvitsi  kirjoit¬ 
taa  Java-ohjelmointikielellä  vain  kerran. 
Se  käännettiin  Apachen  Maven-työkalun 
ja  Monotouchin  avulla  iOS:lle,  Androi- 
dille  ja  HTML5-renderöijää  käyttävälle 
JavaScriptille.  Teknisten  valintojen  ansi¬ 
osta  voimme  julkaista  pelin  kaikilla  kol¬ 
mella  alustalla  samanaikaisesti. 

Pistelistat  ja  pelin  sisäisten  saavu¬ 
tusten  seuranta  piti  toteuttaa  kahdella 
eri  tavalla:  iOS:lla  Game  Centerillä  ja 
Androidilla  Google  Play  -palvelulla.  Toi¬ 
minnallisuus  näissä  kahdessa  palvelus¬ 
sa  on  kuitenkin  lähes  identtinen,  joten 
pystyimme  vaivattomasti  toteuttamaan 


kaikki  ominaisuudet  molemmilla  isoilla 
mobiilialustoilla. 

Julkaisu  Applen  ja  Googlen  alustoilla 
tapahtuu  alustakohtaisten  maksullisten 
ohjelmakauppojen  kautta.  Julkaisemisen 
ilosta  livahtaa  Applelle  99  taalaa  vuodes¬ 
sa  ja  Googlelle  25  taalan  kertamaksu. 

Itse  julkaisemisessa  hermoja  raas- 
tavinta  on  Applen  tarkastuksen  läpäisy. 
Tarkasteluun  lähetetty  ohjelma  saate¬ 
taan  hylätä  puutteellisena  tai  ohjelman 
tietojen  virheellisyyden  takia.  Prosessin 
tekee  kehittäjän  kannalta  hankalaksi  sen 
"musta  laatikko"  -tyylinen  luonne.  Tar¬ 
kastuksesta  ei  saa  monen  päivän  odotte¬ 
lun  jälkeen  kuin  hyväksytyn  tai  hylätyn 
tuloksen. 


Ideasta  kuvaksi 

Division  Cellissä  on  pääasiallisesti  vekto¬ 
rigrafiikkaa.  Pelkistetty  ulkoasu  sopii  esi¬ 
tettäväksi  enimmäkseen  skaalautuvilla 
elementeillä  kuten  kolmioilla,  neliöillä  ja 
fonteilla.  Nettisuunnittelijoille  tuttu  Font 
Awesome  tulikin  erittäin  hyvään  tarpee¬ 
seen  nappeja  ja  ikoneita  suunnitellessa, 
koska  se  sisältää  suurimman  osan  tarvit¬ 
tavista  käyttöliittymän  symboleista. 

Grafiikka  on  renderöity  käyttäen 
OpenGL  ES  -kirjaston  näytönohjaimen 
kiihdytystä.  Se  tekee  pelistä  keskiver- 
topuzzlepeliä  raskaamman,  mutta  mah¬ 
dollistaa  sulavat  animaatiot  ja  kauniin 
pehmeäreunaiset  geometriset  kuviot 
myös  iPadin  valtavalla  Retinä  Display 
-resoluutiolla.  Suurin  osa  kohdelaitteista 


Compete  against  the  clock 


Pelin  perusmuotoja  ovat  neliöt,  kolmiot  ja  ympyrät.  Kun  muotoa  hipaisee,  kaikki  sivut,  joilla  on  valkoinen  ympyrä,  laajenevat.  Mustasivuiset  reunat 
taas  supistuvat.  Tavoitteena  on  saada  kuvioiden  kaikista  osista  samankokoisia. 

Lopussa  kiitos  seisoo.  Oma  peli  puhelimessa  kauniina  ja  pelikelpoisena.  Vielä  hetki  julkaisuun, 
mutta  kannatti  tehdä. 


on  onneksi  riittävän  tehokkaita  grafiik- 
kasuorittimiltaan,  joten  peli  toimii  vähin¬ 
täänkin  tyydyttävästi,  eikä  pelaamisen 
ilo  pilaannu  karvalakkimallien  omistajil¬ 
takaan. 

Pelin  Story  Teller  -niminen  maskotti- 
hahmo  animoitiin  Flumpin  avulla  (http:// 
threerings.github.io/flump/).  Flump  mah¬ 
dollistaa  monimutkaisten  hahmoanimaa- 
tioiden  purkamisen  pala-animaatioiksi. 
Kössi  Kengurun  tai  South  Parkin  tyyliin 
koodi  asettelee  palat  päällekkäin  ja  lii- 
kuttelee  niitä  animaatiodatan  määrittä¬ 
mässä  tahdissa.  Näin  säästyy  tilaa,  kun 
animaation  jokaista  kuvaa  ei  tarvitse 
erikseen  tallentaa  kuvatiedostoksi  -  pelk¬ 
kä  palojen  tallentaminen  riittää. 

Äänien  maisema 

Pelin  musiikin  on  säveltänyt  englanti¬ 
lainen  kaksikko  The  Audio  Grill,  jonka 
jäsenet  David  ja  Mike  innostuivat  välit¬ 
tömästi  pelistä  nähtyään  loppukesästä 
pelin  demoversion.  Sovimme,  että  he 
säveltävät  peliin  syntetisaattoreiden 
sävyttämän,  tunneskaalaltaan  miellyt¬ 
tävästä  painostavaan  etenevän  äänirai¬ 
dan.  Korvauksena  The  Audio  Grill  saisi 
10  prosenttia  pelin  ensimmäisen  neljän 
kuukauden  myynneistä.  Ohjeeksi  sävel¬ 
lystyöhön  he  saivat  vain  löyhän  heiton: 
"Philip  Glass  kohtaa  Giorgio  Moroderin". 
Kukin  voi  pelin  musiikista  toki  itse  pää¬ 
tellä,  vastaako  lopputulos  toivetta. 

Äänitehosteiden  ensimmäiset  versiot 
kaivettiin  ilmaisista  lähteistä  ja  osittain 
myös  luotiin  itse  GoldWave-ääniedito- 
rissa.  Julkaisuversioon  The  Audio  Grill 
nauhoitti  osan  äänistä  uudelleen,  jotta  ne 
sopisivat  paremmin  musiikkiin. 

Tärkeänä  viimeisenä  silauksena 
Division  Cellin  äänimaisemaan  toimii 
Announceriksi  nimetty  naisääni.  Ääni 
kommentoi  valikoissa  liikkumista,  pe- 
lisuoritusta  tasojen  väleissä  sekä  Time 
Attack  -tilan  pelitapahtumia.  Käytimme 
Philippa  N:n  ääninäyttelijän  lahjoja  myös 
pelin  trailerivideossa.  Hän  teki  kaikki 
nauhoitukset  The  Audio  Grillin  studiolla 
Miken  ohjaamana. 

Äänisuunnittelu  mobiilipeleihin  on 
omalla  tavallaan  kiittämätön  työ.  Monet 
pelaavat  pelejä  puhelimellaan  tai  table¬ 
tillaan  julkisilla  paikoilla,  ja  siten  äänien 
päälläolo  voidaan  kokea  häiritseväksi  ja 
kiusalliseksi.  Monet  vaivalla  tehdyt  kap¬ 
paleet  ja  muut  äänet  jäävät  kokonaan 
useilta  pelaajilta  kokematta. 

Sopii  toivoa,  että  Division  Cellin  pe¬ 
laajat  rukkaavat  äänenvoimakkuuden 
ylös.  Musiikki  muodostaa  jopa  70  pro¬ 
senttia  koko  pelipaketin  koosta.  Tämä  on 
pelin  ainoa  osa-alue,  jossa  ei  pyritty  ko- 


kotehokkuuteen  tai  minimalismiin  vaan 
annettiin  täysin  vapaat  kädet  musiikin 
luojille.  Äänimaisema  on  äärimmäisen 
tärkeä  vaikutin  osana  pelikokemusta.  Se 
luo  pelaajalle  tunnekokemuksia  ja  antaa 
pelille  oman  persoonallisen  leimansa. 

Itsenäinen  peli  -  oma 

hinnoittelupolitiikka 

Tarjosimme  peliämme  aluksi  monelle 
taholle,  esimerkiksi  Roviolle.  Kukaan  ei 
kuitenkaan  osoittanut  kiinnostusta,  joten 
päätimme  perustaa  oman  osakeyhtiön  ja 
pelistudion.  Se  voisi  myös  toimia  alusta¬ 
na  myöhemmin  tuleville  peleille  ja  niiden 
kehitykselle. 

Skrollissakin  vaikuttanut  Jari  "Jaffa" 
Jaanto  -  yksi  IRC-Gallerian  ja  Ninchatin 
perustajista  -  lähti  pelin  viimeisinä  ke¬ 
hity  skuukausina  perustajajäseneksi  ja 
kokeneeksi  neuvojaksi  mukaan  uuteen 
Hyperspace  Yard  -studioomme.  Näin 
voimme  julkaista  pelin  juuri  siten  kuin 
tahdomme,  eikä  sen  sisältöön  tarvitse 
tehdä  kyseenalaisia  rahanahneita  komp¬ 
romisseja. 

Uskomme,  että  pelimme  on  puolen¬ 
toista  euron  arvoinen  molemmilla  mobii- 
likäyttöjärjestelmillä.  Sen  satunnaisgene- 
roituihin  kenttiin  perustuvat  pelimuodot 
tarjoavat  potentiaalisesti  rajattoman  uu- 
delleenpeluuarvon  kertaostoksella. 

Julkaisua  miettiessä  ja  suunnitellessa 
tulee  pakostakin  tietoiseksi,  miten  hel¬ 
posti  tälläkin  pelillä  olisi  voinut  rahastaa 
Freemium-mallin  puitteissa.  Pelissä  voisi 
myydä  vinkkikolikoita  ratkaisua  varten 
tai  lisää  tasopaketteja,  jotka  peli  voisi  jo 
nytkin  luoda  muutaman  rivin  koodilla. 

Emme  lähteneet  rahastusjunaan.  Joh¬ 
tava  ajatus  peliä  tehdessä  oli,  että  sen 
pitää  olla  sellainen,  jota  haluamme  itse¬ 


kin  pelata  julkaisun  jälkeen  ja  jossa  ei  voi 
ostaa  tietään  voittoon.  Luotamme  siihen, 
että  pelaajat  ovat  valmiita  maksamaan 
laadukkaasta  pelistä,  jos  se  on  markki¬ 
noitu  oikein. 

Tietoa  pelistä  jaetaan  Facebookissa, 
Twitterissä  ja  muissa  sosiaalisissa  me¬ 
dioissa.  Mainontapalveluina  käytämme 
aluksi  Google  Adwordsia  ja  lisäksi  kokei¬ 
lemme  varmasti  myös  muita  reittejä  tuo¬ 
da  peliä  ihmisten  tietoisuuteen.  Olemme 
myös  ottaneet  huomioon  pelin  sisäiset 
tavat  levittää  sanaa.  Verkossa  pelatta¬ 
vat  ja  helposti  jaettavat  kentät  mahtuvat 
kokonaisuudessaan  yhteen  internetlink- 
kiin,  joka  on  helppo  jakaa  esimerkiksi 
tekstiviestillä  sekä  ircin  tai  muiden  pika- 
viestimien  välityksellä.  Tämä  tekee  peli- 
kokemuksen  jakamisesta  äärimmäisen 
helppoa. 

Pelin  kotisivut  ja  traileri  löytyvät 
osoitteesta  http://cell.hyperspaceyard.conn. 

& 


Oma  vauva  on  kaunein 

Pimiä  toimitti  meille  myös  lyhyen  kuvailevan 
tekstin  itse  pelistä.  Tämä  ei  ole  puolueeton 
peliarvostelu,  vaan  kehittäjän  oma  näkemys. 
Ottakaa  itse  selvää,  onko  se  turhaa  kehua 
vai  vaatimatonta  vähättelyä: 

"Division  Cell  on  pelkistetysti  esitetty 
palapeli.  Division  Cell  on  tarina  kuvioista. 
Division  Cell  on  hitaasti  aukeava  origami 
ja  muodon  eleganttia  harmoniaa.  Sen  mu¬ 
siikissa  kohtaavat  FM-synteesin  muistoja 
elektropopin  hyökkäävät  äänimaisemat.  Se 
on  jotain  niin  yksinkertaista  ja  siltikin  kätkee 
sisäänsä  loputtoman  monimutkaisen  paljon 
niin  vähässä." 

Paina  nappia,  katso  vi 

Alussa  maa  oli  autio  ja  tyhjä,  ja  videopelien  grafiikka  koostui  legoukois 
ta.  Sellaisenaankin  pelit  kelpasivat  monille,  mutta  niiden  tekijät  halusivat 
enemmän:  elokuvatasoista  kuvaa,  jota  voisi  pelata.  Ainakin  tavallaan. 
Teksti:  Mikko  Heinonen  Kuva:  Ville-Veikko  Heinonen 


Peliautomaattien  eläessä  80-luvun 
alussa  kultakauttaan  käytiin  kovaa 
kamppailua  pelaajien  kolikoista. 
Uusia  innovaatioita  esiteltiin  nopeaan 
tahtiin.  Mustavalkoisia  hahmoja  väritet¬ 
tiin  ensin  kalvoilla,  joita  liimattiin  näyt¬ 
töön.  Sitten  saatiin  jo  värigrafiikkaakin. 
Edelleen  ruudulla  kuitenkin  vilisi  yksin¬ 
kertaisia  hahmoja,  koska  laitteisto  ei 
muuta  osannut  tuottaa. 

Niiden  rinnalla  Dragon's  Lair  vuodel¬ 
ta  1983  näytti  uskomattoman  hienolta. 
Tikku-ukkojen  sijaan  ruudulla  seikkaili 
animaattori  Don  Bluthin  upeasti  piirtämä 
sankari,  joka  pelasti  prinsessaa  linnas¬ 
ta.  Sujauttamalla  kolikon  koneeseen  sai 
ikään  kuin  pelata  piirroselokuvan.  Miten 
tämä  oli  edes  mahdollista? 

No,  eihän  se  oikeas¬ 
ti  ollutkaan.  Dragon's 
Lair  koostui  LaserDisc- 
kuvalevystä,  johon  koko 
animaatio  oli  tallennettu  pätkinä.  Pelaaja 
ohjasi  käytännössä  sitä,  toiste ttiinko  seu- 
raavaksi  tarinalle  jatkoa  vai  jokin  näyttä¬ 
vä  kuolema.  Useimmiten  jälkimmäinen, 
sillä  peli  oli  vain  reagoimista  ruudulla  vä¬ 
lähtäviin  esineisiin.  Niiden  mukaan  piti 
osata  ohjata  oikeaan  suuntaan  tai  painaa 
nappia  oikealla  hetkellä. 

Peleinä  tämäntyyppiset  LaserDisc-au- 
tomaatit  olivat  tietenkin  köykäisiä  koke¬ 
muksia.  Oikean  painallusten  järjestyksen 
sai  opeteltua,  kunhan  jaksoi  syytää  riittä¬ 
västi  rahaa  koneeseen.  Kaunis  grafiikka 
kuitenkin  houkutteli  pelaajia  kuin  rihka¬ 
ma  variksia,  ja  LaserDisc-pelejä  ilmestyi 
muitakin.  Hieman  mielekkäämpiä  niistä 
olivat  sellaiset,  joissa  kuvalevy  sisälsi 
vain  näyttävää  taustagrafiikkaa. 


Tauti  leviää  koteihin 

Videoreaktiotestit  eivät  kuitenkaan  malt¬ 
taneet  jatkaa  vain  pelihallien  riemuna, 
vaan  80-luvun  lopulla  ne  valmistelivat 
esiinmarssia  ko teihinkin.  Lipunkantaja 
oli  Control  Vision  -nimellä  kulkenut  pe¬ 
likonsoli,  jonka  pelit  tallennettiin  VHS- 
kaseteille. 

Control  Visionin  ajatus  oli,  että  VH  S 
sisältäisi  sekä  ohjelmadatan  että  video¬ 
materiaalin.  Prototyypin  pelimekanii- 
kasta  vastasi  muutaman  vuoden  ikäinen 
ColecoVision-konsoli.  Se  kertoi  osaltaan 
siitä,  että  tarkoitus  oli  vain  lisätä  video¬ 
kuvaan  yksinkertainen  pisteidenlasku. 

Leluyritys  Hasbro  lähti  mukaan  ra¬ 
hoittamaan  hanketta.  Jossain  vaiheessa 
VH  S -tekniikan  rajat  kuitenkin  tulivat 
vastaan  ja  Control  Visi¬ 
on  kuivui  kokoon.  Sille 
ehdittiin  kuvata  kaksi 
kokonaista  peliä:  Night 
Trap,  jossa  suojeltiin  teinityttöjä  pahuksil¬ 
ta,  ja  Sewer  Shark,  jossa  lenneltiin  ennal¬ 
ta  määritettyä  reittiä  videokuvan  päällä 
ja  ammuskeltiin.  Molemmat  oli  toteutet¬ 
tu  oikeilla  näyttelijöillä,  joiden  suorituk¬ 
sia  saattoi  verrata  lähinnä  B-elokuviin. 

Konsolin  peruuntumisesta  huolimatta 
ostava  yleisö  ei  välttynyt  näiltä  taidete¬ 
oksilta.  Sega  nimittäin  esitteli  90-luvun 
alussa  MegaDrive-konsoliinsa  CD-ase- 
man,  joka  pystyi  toistamaan  videokuvaa 
suoraan  levyltä.  Muuten  teknisesti  melko 
vaatimaton  laite  oli  kuin  tehty  näitä  "full 
motion  video"  -pelejä  varten. 

Night  Trap  ja  Sewer  Shark  siirret- 
tiinkin  VH  S:  Itä  CD -levylle,  ja  varsinkin 
ensin  mainittu  myi  kohtalaisesti.  Myynti 
selittyy  pelin  tyttölap silla  ja  niiden  herät¬ 


tämällä  kohulla.  Muita  vastaavia  seurasi 
pian,  ja  nappulan  painelu  seuraavan  vi¬ 
deopätkän  näkemiseksi  eli  ja  voi  hyvin. 
Mega-CD:n  ja  aikalaistensa  lisäksi  video¬ 
ta  katseltiin  paljon  myös  kotitietokonei¬ 
den  CD-ROM-peleissä. 

Menneiden  aikojen  haamut 

Vuosituhannen  loppua  kohti  pelikonei¬ 
den  teho  kas  voi  eikä  erillisiä  videojaksoja 
enää  tarvittu.  Ostava  yleisökin  kyllästyi 
suttuisiin  ja  huonosti  näyteltyihin  muka- 
elokuviin.  Reaktiotestit  melkein  unohtui¬ 
vat,  kunnes  Yu  Suzuki  esitteli  Quick  Time 
E  ventiksi  (QTE)  kutsumansa  pelimekanii- 
kan  osana  mainiota  Shenmue-seikkailu- 
peliä. 

QTE  tarkoitti  pelin  keskelle  upotet¬ 
tua  toimintakohtausta,  jossa  pelaajan 
piti  suorittaa  tietty  tapahtumasarja  pai¬ 
namalla  oikeaa  nappulaa  oikeaan  aikaan. 
Käytännössä  se  oli  kuin  LaserDisc-peliä 
pelimoottorilla  toteutettuna.  Tämä  uus- 
vanha  keksintö  levisi  pelisuunnittelij  öi¬ 
den  keskuuteen  kuin  ruohikkopalo.  Suzu¬ 
ki  oli  tarkoittanut  QTE: n  elävöittämään 
hidastempoista  seikkailuaan,  mutta  pian 
kokonaisia  pelejä  tehtiin  sen  ympärille. 

Kun  vuonna  2013  käynnistät  vaikka¬ 
pa  uuden  Infinity  Blade  -pelin  iPadillasi, 
saat  nähdä  upeaa  grafiikkaa,  jota  täppä- 
risi  pystyy  hädin  tuskin  edes  tuottamaan. 
Pelaajan  osa  on  piirrellä  sormella  erilai¬ 
sia  kuvioita  ruutuun  ja  käynnistää  ennal¬ 
ta  määritettyjä  iskusarjoja.  LaserDiscin 
sijaan  silmäkarkkia  tuottaa  nyt  äärirajoil¬ 
laan  toimiva  grafiikkasuoritin,  mutta  älä 
anna  sen  hämätä:  samasta  asiasta  tässä 
on  kyse..  & 


55  Pelaaja  ohjasi  sitä ,  tois¬ 
te  ttiinko  tarinalle  jatkoa 
vai  näyttävä  kuolema. 

Risto  Mäki-Petäys:  "Oli  vuosi  2008, 
ja  kuluttajakäyttöisiä  3D-tulos- 
timia  alkoi  hiljalleen  näkyä  yhä 
enemmän  Suomessa.  Alternative  Par- 
tyillä  oli  esillä  eräs  yksilö,  mutta  sitä  ei 
ollut  saatu  silloin  vielä  toimintakuntoon. 
Ensikosketukseni  3D-tulostamiseen  jätti 
minut  janoamaan  lisää  tietoa. 

3D-tulostimen  nopeus  ja  tarkempi  toi¬ 
minta  selvisi  vasta,  kun  Helsinki  Hacklab 
rakensi  Torstin  eli  Prusa  Mendel  -malli¬ 
sen,  osittain  kierrätysmateriaalista  koo¬ 
tun  tulostimen.  Sen  käyttöönotto  oli  yhtä 
salatiedettä,  eivätkä  odotukseni  sitä  koh¬ 
taan  olleet  kovin  korkeat. 

Muut  hacklabilaiset  olivat  tulosta¬ 
neet  Torstilla  lähinnä  valmiita  objekteja, 
mikä  ei  ollut  minusta  erityisen  kiinnos¬ 
tavaa.  Olen  itse  aina  tulostanut  sellaisia 
esineitä,  joita  ei  saa  valmiina  eikä  voi 
tehdä  muulla  tavalla.  Kaikki  ideat  esinei¬ 
siin  ovat  syntyneet  käytännön  tarpeesta. 
Lähtökohtana  on  ollut  tarve  ja  ratkaisuna 
3D-tulostaminen  eikä  toisinpäin.  Ensim¬ 
mäinen  tarve,  jonka  ratkaisin  3D-tulos- 
tamalla,  oli  polkupyörän  ohjaustankoon 
kiinnitettävä  kännykkäteline." 


Navigaattori  pyörään 

"Halusin  pyörääni  telineen,  johon  voisin 
kiinnittää  kännykän  siten,  että  voisin 
käyttää  sen  navigaattorisovellusta  ajaes¬ 
sani.  Myytävät  mallit  oli  joko  tarkoitettu 
autoille  tai  väärän  mallisille  matkapuhe¬ 
limille,  joten  itse  tekeminen  oli  luonteva 
vaihtoehto. 

Koska  teline  oli  kookas,  suunnittelin 
sen  rakentuvan  kolmesta  osasta,  jotka 
kiinnittyisivät  ruuveilla  yhteen.  Tällä  ta¬ 
voin  hukkamateriaalia  syntyisi  vähem¬ 
män,  jos  tulostettu  osa  osoittautuisikin 
vääränlaiseksi. 

Ultimakerin  ohjeet  olivat  epämää¬ 
räiset.  Tulostusjälki  ei  ollut  yhtenäistä 
eikä  tarttunut  pintaan.  Syy  tosin  selvisi 
vasta  jälkikäteen:  tulostuspäässä  oli  tu¬ 
kos.  Torsti  tulosti  ensimmäiset  kaksi  osaa 
mallikkaasti,  mutta  kolmas  osa  hapertui 
jo  tulostuksensa  alkuvaiheessa.  Haper¬ 
tunut  osa  oli  onneksi  ainoa,  jonka  pys¬ 
tyi  valmistamaan  myös  puusta,  kun  taas 
muiden  osien  tulostamatta  jääminen  olisi 
kaatanut  koko  projektin. 

Aluksi  hapertumisen  syyksi  epäiltiin, 
että  asetuksissa  ja  ohjelmistoissa  on  tu- 
lostuskoneen  vaihdon  jäljiltä  oltava  jotain 


pielessä.  Myöhemmin  selvisi,  että  yksi 
tulostuspään  lattakaapelin  johdoista  oli 
poikki.  Katkeileva  pursottimen  signaali 
aiheutti  re ikäisyyttä,  joka  johti  hapertu- 
miseen.  3D-tulostukseen  ryhtyvälle  täl¬ 
laiset  yllätykset  voivat  tulla  hyvin  tutuik¬ 
si! 

Tulostimen  haluttomuus  yhteystyö¬ 
hön  ei  ollut  ainoa  ongelma.  PLA-muovia 
tulostavaa  hartsitulostinta  käytettäessä 
painovoima  ehtii  vetää  esinettä  hieman 
kasaan  ennen  kuin  käytetty  muovi  jääh¬ 
tyy  ja  jähmettyy.  Ruuveille  tarkoitetut 
reiät  turposivat  umpeen,  ja  niitä  piti 
suurentaa  jälkeenpäin  poralla.  Poraami¬ 
sen  seurauksena  osa  kuitenkin  lohkesi 
kulmasta.  Mallia  piti  muuttaa  siten,  että 
reikä  oli  isompi  eikä  kasaan  painuminen 
haitannut." 

59  Hartsitulostinta  käytettäessä 
painovoima  ehtii  vetää 
esinettä  hieman  kasaan 
ennen  kuin  käytetty  muovi 
jäähtyy  ja  jähmettyy." 

3D-mallista  3D-esineeksi 

"3D-malhntaminen  oli  minulle  tuttua  jo 
demoskenestä  ja  graafikon  hommista. 
Helsinki  Hacklabilta  minulle  vinkattiin 
OpenSCAD-ohjelmisto,  jolla  voi  suunni¬ 
tella  skriptattuja  3 D -malleja.  Sen  käyt¬ 
täminen  ei  vaatinut  minulta  muita  uusia 
taitoja  kuin  ohjelmiston  oman  skriptikie- 
len  opettelemisen. 

OpenSCADissa  3D-malli  rakennetaan 
pelkästään  ohjelmointikielen  avulla  eikä 
esimerkiksi  piirtämällä.  Se  ei  siis  ole 
WYSIWYG -tyyppinen  työkalu.  Siinä  voi 
määrittää,  mitkä  mitat  riippuvat  toisista 
mitoista,  joten  kun  yhtä  mittaa  päivittää, 
päivittyvät  kaikki  siitä  riippuvat  mitat 
automaattisesti.  Se  tekee  mallin  muut¬ 
tamisesta  ja  skaalaamisesta  paljon  hel¬ 
pompaa. 

55  OpenSCADissa  3D-malli 

rakennetaan  pelkästään 

ohjelmointikielen  avulla." 

OpenSCADilla  voi  tehdä  myös  moduule¬ 
ja,  esimerkiksi  standardikokoisia  ruuvin- 
reikiä,  joita  voi  sitten  lisätä  omiin  mal¬ 
leihinsa  tarvitsematta  keksiä  reikää  joka 
kerta  uudestaan.  Tällöin  voi  helposti 
vaihtaa  esimerkiksi  ruuvikoon  suurem¬ 
maksi. 

Aloitelevalle  3D-printtaajalle  suosi¬ 
telen  Trimble  SketchUpia,  joka  on  hel¬ 
pompi  käyttää.  Jos  taas  on  mallinnusko- 
kemusta  eikä  pelkää  skriptaamista,  voi 
OpenSCADillakin  lähteä  suoraan  leikki¬ 
mään.  Moni  ei  enää  suositele  OpenS- 
CADia,  mutta  itse  en  ole  löytänyt  toista 
ohjelmaa,  joka  olisi  niin  näppärä  ja  tekisi 
sen,  mitä  haluan." 


Kännykkätelineen  3d-malli,  jossa  väritettynä 
eri  värillä  kukin  kolmessa  osassa  tulostuva  osa 
sekä  pyörän  stemmi. 


Suunnittelija  mokaa 

"Kesällä  2011  polkupyöräni  lukkoteline 
hajosi  ajaessani  katukiveykseen,  ja  uu¬ 
sikin  teline  hajosi  samoissa  olosuhteissa 
pian  käyttöönoton  jälkeen.  Valmistajan 
malli  ei  selvästikään  kestänyt  katuajoa. 

Alkuperäisessä  mallissa  oli  jousime- 
kanismi,  jota  ei  pystynyt  3D-tulostamaan, 
joten  jouduin  suunnittelemaan  lukkoteli- 
neen  kokonaan  itse. 

Otin  mitat  pyörän  satulatolpasta  sekä 
lukosta  ja  loin  mallin,  joka  kestäisi  tä¬ 
rinää  ja  törmäyksiä.  Katsoin  tarkkaan, 
että  lukko  mahtuisi  telineeseen  osumat¬ 
ta  satulaan  tai  renkaaseen.  Tein  myös 
telineestä  riittävän  paksun,  jotta  ruuvin- 
reikien  laajentaminen  poralla  ei  aiheut¬ 
taisi  lohkeamia  muoviin. 

Tulostaminen  meni  ensimmäisellä 
kerralla  nappiin,  ja  teline  kiinnittyi  sa- 
tulatolppaan  juuri  oikealla  tavalla.  Luk¬ 
kokin  mahtui  telineeseen  eikä  osunut 
satulaan.  Oli  vain  yksi  pieni  ongelma: 
itse  lukon  asettaminen  telineeseen  oli 
mahdotonta.  Koko  satula  olisi  pitänyt  ir¬ 
rottaa,  jotta  lukon  saisi  pois  ja  takaisin. 
Pikku  vikoja...  Ajan  nykyään  ilman  lukko- 
telinettä." 

Parempi  kuin  uusi 

"Aina  ei  tarvitse  suunnitella  esinettä  tyh¬ 
jästä,  vaan  joskus  voi  käyttää  olemassa 
olevaa  esinettä  mallina.  Tällöin  virheitä 
sattuu  lähinnä  tulostus  tekniikkaan  liitty¬ 
vissä  asioissa,  kuten  kasaan  painumisten 
ja  valumisten  vuoksi. 

Pyöräni  ohjaustangon  päässä  olevat 
tulpat  irtosivat  jatkuvasti,  joten  päätin 
tulostaa  itse  pidempivartisen  mallin.  Se 
osoittautui  niin  hyväksi,  että  se  pysyi 


Ohjaustangon  tulppa  3d-mallina  ja  tulostettu¬ 
na  lopullisessa  kohteessaan. 


irtoamatta  ja  ehjänä,  kunnes  ajoin  kola¬ 
rin  joitakin  vuosia  myöhemmin.  Tulpan 
suunnittelu  oli  hyvä  esimerkki  siitä,  mitä 
3D-tulostaminen  voi  parhaimmillaan  olla: 
pääsee  itse  parantelemaan  esineen  muo¬ 
toilua  käytännössä. 

55  Onnistunut  käyttöesine 

on  sellainen,  jota  ei 
tarvitse  ajatella." 

Onnistunut  käyttöesine  on  sellainen,  jon¬ 
ka  olemassaoloa  ei  juuri  kukaan  huomaa 
tai  jota  ei  tarvitse  ajatella.  Se  toimii  niin 
täydellisesti.  On  hieno  tunne,  kun  on  on¬ 
nistunut  suunnittelemaan  jotain  parem¬ 
min  kuin  henkilö,  joka  tekee  sitä  työk¬ 
seen." 


Muistilista  PLA-muovin  tulostajalle 

[yksinkertaiset  mustavalkoiset  kuvat  valu- 

misjuttuihin?] 

1 .  Ota  selvää  tulostimen  rajoituksista, 
esimerkiksi  tulostetun  esineen  maksimi- 
mitoista. 

2.  Yli  muutaman  sentin  pituiset,  tyhjän 
päällä  makaavat  "siltarakenteet"  eivät 
sovellu  tulostamiseen. 

3.  Jos  tulostettavan  pinnan  alla  on  tyhjää, 
pinta  painuu  jonkin  verran  koverak¬ 
si.  Suorat  pinnat  kannattaa  tulostaa 
pystysuoraan  tai  tulostusalustaa  vasten. 
Painumista  voi  jonkin  verran  vähentää 
säätämällä  tulostusohjelma  rakenta¬ 
maan  tukirakennetta  tulosteen  alle. 

4.  Samasta  syystä  reiät  painuvat  kasaan, 
jos  niiden  akseli  on  vaakasuora.  Esine 
kannattaa  tulostaa  asennossa,  jossa 
reiät  ovat  kohtisuoraan  tulostusalustaa 
vasten. 

5.  Jos  esineessä  on  useampia  reikiä  eikä 
kaikkia  saa  tulostuksessa  pystyasentoon, 
kannattaa  harkita  esineen  tulostamista 
useammassa  osassa. 

6.  Tulostimen  säädöt  eivät  ole  aina  täydel¬ 
lisesti  kunnossa,  minkä  takia  kappaletta 
voi  joutua  korjaamaan  jälkeenpäin  esi¬ 
merkiksi  viilaamalla  tai  mattoveitsellä. 

7.  Suunnittele  malli  huolellisesti,  ota  huo¬ 
mioon  kaikki  tarvittava  ja  varaudu  yllätyk¬ 
siin.  Tulostuspää  saattaa  vaikka  tarttua 
kiinni  tulostettavaan  esineeseen  ja  eksyä 
koordinaateista. 

8.  Mieti  haluamasi  tarkkuus  (onko  puolen 
millimetrin  heitto  ongelma)  ja  ota  se 
huomioon  suunnittelussa.  On  myös 
muistettava,  että  tulostimen  tarkkuus  on 
rajallinen. 

9.  Varaudu  siihen,  että  tulostimella  on 
huono  päivä. 

10.  Korjaa  mallia  testitulosten  perusteella. 

Selvää  säästöä 

"Olin  myös  käyttämässä  Suomen  ensim¬ 
mäistä  sarjavalmistettua  3D-tulostinta, 
MiniFactorya,  kun  sellainen  saatiin  Mik- 
roBitin  tiloihin  testattavaksi. 

Silloin  paikalla  ollut  tietokirjailija  ja 
tietotekniikka-asiantuntija  Petteri  Järvi¬ 
nen  tuli  tiirailemaan  olkani  yli  projektiani 
eikä  tahtonut  millään  uskoa,  että  3D-tu- 
lostamisessa  on  mitään  järkeä.  Hän  epäi¬ 
li,  että  kallis  tulostin  maksaisi  harvoin 
itseään  takaisin  ja  että  tuotteen  ostami¬ 
nen  kaupasta  olisi  paljon  järkevämpää. 
Yhteiskäyttöiset  tulostimet  kirjastoissa  ja 
hackerspaceissa  saivat  kuitenkin  hänen 
mielensä  muuttumaan  suopeammaksi. 
Osasin  myös  antaa  esimerkkejä  tulostus- 
projekteista,  jotka  säästivät  rahaa. 

Kun  lakkautettua  mallia  oleva  vanha 
pistorasiakotelo  hajosi  makuuhuonees¬ 
tani,  vaihtoehtona  olisi  ollut  pulittaa 
sadoista  tuhanteen  euroa  sähkömiehel- 
le  pistorasioiden  uusimisesta.  Samalla 
tavalla  rahaa  säästyi,  kun  tuttuni  vuok¬ 
raaman  asunnon  vanhasta  uunista  mur¬ 
tui  luukun  kahvan  bakeliittinen  kanna¬ 
tin.  Olisi  pitänyt  hankkia  kokonaan  uusi 
uuni,  mikäli  mitoiltaan  sopivaa  mallia 
olisi  edes  löytynyt.  Turhaa  askarteluahan 
tämä  3D-tulostaminen  siis  on." 

Kuumat  paikat 

"Uunin  luukun  kahvan  kannattimen  kor¬ 
vaaminen  oli  moneltakin  kannalta  mie¬ 
lenkiintoinen  projekti.  Kannattimeen 
meni  uunin  luukun  läpi  metallisia  pult- 


Vanhat,  likaiset  ja  haljenneet  palat  ennen  ope¬ 
raatiota. 


Uusi,  siisti  3d-tulostettu  pala  lopullisessa  koh¬ 
teessaan. 

teja,  joten  kuumuus  piti  ottaa  huomioon. 
Puu  olisi  ollut  luonteva  materiaalivaih- 
toehto,  mutta  osa  oli  sen  mallinen,  että 
sitä  on  mahdotonta  työstää  puusta. 

Hacklabin  Ultimaker  tulosti  vain  PLA- 
muovia,  joka  pehmenee  liian  alhaisessa 
lämpötilassa  eikä  sovi  yhteen  uunin  kuu¬ 
muuden  kanssa.  Testasin  kuitenkin  tulos¬ 
tamani  osan  kestävyyttä  lämmittämällä 
uunia  täydellä  teholla  puoli  tuntia,  eikä 
pehmenemistä  ilmennyt.  Ilmeisesti  me¬ 
talliosat  eivät  johtaneet  lämpöä  liikaa 
läpi. 

Vuokralainen  ei  ole  valittanut  tähän¬ 
kään  mennessä  uunista,  joten  uskoisin, 
että  ongelmia  ei  ole  ollut. 

55  Vuokralainen  ei  ole 

valittanut  tähänkään 
mennessä  uunista." 

Kannattimen  mallintaminen  ei  ollut  help¬ 
poa,  koska  sen  sisällä  oli  neliskulmaisia, 
hyvin  täsmällisiä  muotoja,  viistoja  tasoja 
sekä  onkaloita.  Siinä  oli  myös  epämääräi¬ 
sesti  kaartuvia  linjoja,  jotka  piti  hieno- 
säätää  kohdilleen  muutaman  testitulos- 
tuksen  avulla. 

Toinen  kahvan  kannatin  oli  ehjä,  ja 
sain  siitä  tavallisen  tasoskannerin  ja  piir¬ 
to-ohjelman  avulla  laskettua  kaltevuus- 
kulmat  ja  tangon  ääriviivat.  Onkaloiden 


Tasoskannerilla  otetut  mittakuvat  alkuperäi¬ 
sestä  osasta. 


syvyyden  mittaamiseen  käytin  työntömit- 
taa. 

Koko  projektiin  meni  kolme  iltaa, 
mutta  kun  esineen  kaarevuus  oli  saatu 
säädettyä  testipalojen  avulla  kohdalleen, 
kokonainen  esine  toimi  lopulta  ensi  yrit¬ 
tämällä." 

Klaustrofoobikot  hississä 

"Olen  toteuttanut  useita  projekteja  vuo¬ 
sien  varrella,  mutta  en  aio  käydä  niitä 
kaikkia  tässä  läpi.  Haluan  kuitenkin  ker¬ 
toa  vielä  eräästä  projektista,  joka  ei  vielä 
ole  onnistunut  mutta  jonka  taustalla  on 
aito  tarve.  Kerrostaloni  hissiin  nimittäin 
juuttuu  jatkuvasti  ihmisiä. 

Olin  eräänä  yönä  nukkumassa, 
kun  naapurini  soitti  ovikelloa.  Hänen 
klaustrofobinen  ystävänsä  oli  juuttunut 
hissiin,  ja  hän  oli  saanut  jostain  päähän¬ 
sä,  että  minä  olisin  oikea  ihminen  aut¬ 
tamaan.  Hissimekaanikko  oli  hälytetty, 
mutta  häntä  ei  kuulunut.  Hississä  jumis¬ 
sa  ollut  mies  jo  hyperventiloi  paniikista  ja 
takoi  ovea. 

Periaatteessa  hissin  ovea  ei  pitäisi 
saada  auki  siinä  tilanteessa  lainkaan, 
mutta  se  ei  tietenkään  estänyt  kokeile¬ 
masta.  Onnistuin  lopulta  kikkailemaan 
lukon  auki  kuusiokoloavaimella.  Ahdistu¬ 
nut  mutta  huojentunut  pettäneen  teknii¬ 
kan  uhri  kömpi  ulos  hissistä.  Hän  ei  ole 
sen  koommin  käyttänyt  talomme  hissiä 
ja  halaa  aina  onnellisesti,  kun  satumme 
törmäämään. 


Älä  kokeile  tätä  kotona.  Hissikuiluun 
voi  pudota,  jos  oven  avaa  korin  ollessa 
kerrosten  välissä. 


Kyseinen  tapaus  ei  suinkaan  ollut  ai¬ 
nut  kerta,  kun  joku  jumittui  hissiimme  - 
sitä  tapahtui  vuosittain.  Kuusiokoloavai¬ 
mella  lukon  sörkkiminen  ei  pidemmän 
päälle  tee  lukolle  hyvää,  joten  tarvittiin 
pysyvämpi  ratkaisu.  Lukon  avaamiseen 
tarkoitettu  työkalu  on  turvallisuussyistä 
lähinnä  hissimekaanikkojen  saatavilla, 
joten  päätin  kokeilla  oman  tulostamista. 


Projektit  2011-2013 

(X:  ei  päätynyt  tuotantoon) 

Projekti  Tulos 

Kännykkäteline  polkupyörään  :) 

Polkupyörän  lukkoteline  :l 

IDE64:n  kotelo  X 

Polkupyörän  ohjaustangon  tulppa  :D 

Elektroniikkapelin  paristokotelon  kansi  :) 
Pistorasian  kansi  :D 

Hissiavain  :( 

Lasten  älypelilelun  osa  X 

Hellan  kahvan  kannatin  :D 

Oman  sekvenssein  adapterin  palasia  :l 
USB-reiän  suojatulppa  :D 

Polkupyörän  vaihteiston  kansi  X 

Kitaran  hihnan  tappi  keytariin  :D 


Lukon  muoto  oli  kuitenkin  niin  epä¬ 
säännöllinen,  ja  avaimeen  olisi  tarvinnut 
niin  ohuita  kohtia,  ettei  yksikään  koekap¬ 
pale  onnistunut.  Luovutin  toistaiseksi." 

Hae  mallit  netistä 

Projekteja  varten  laaditut  3 D -mallit  ja 


apuvälinemoduulit  löytyvät  Skrollin  si¬ 
vuilta,  osoitteesta  http://skrolli.fi/201 3.4. 
Moduuleihin  sisältyy  muun  muassa  M- 
standardikokoisten  pulttien,  mutterien 
sekä  vastaavat  reikien  moduulit  ja  vii- 
voitinmoduuli,  jonka  avulla  heikompikin 
matikkapää  voi  tarkistaa  mittaukset.  Si¬ 


vustoilta  kuten  Thingverse  (http://www. 
thingiverse.com/)  löytyy  muiden  tekemiä 
valmiita  malleja,  joiden  tulostaminen  voi 
olla  helpoin  tapa  aloittaa  3D-tulostusko- 
keilut.  & 


Minustako  3D-tulostajaksi 

Yleisimmät  ja  edullisimmat  tulostimet 
perustuvat  fused  deposition  modelling  -tek¬ 
niikkaan.  Niissä  muovifilamenttia  syötetään 
kuumaan  tulostuspäähän.  Sula  muovinauha 
työntyy  ulos  tulostuspään  ohuesta  kärjes¬ 
tä  ja  jähmettyy  paikalleen.  Tulostuspää  ja 
-alusta  liikkuvat  kolmella  akselilla  toistensa 
suhteen  piirtäen  langalla  kappaleen  muodon 
alhaalta  ylöspäin,  yksi  kerros  kerrallaan. 
Kerroksen  valmistuttua  pää  siirtyy  hieman 
ylös  ja  uusi  siivu  tulostetaan.  Esine  kasvaa 
hitaasti  alustasta. 

Perustulostin,  jossa  on  yksi  tulostuspää, 
maksaa  hieman  alle  tuhannesta  kolmeen 
tuhanteen  euroa.  Kaksisuuttimiset  mallit 
ovat  kalliimpia,  ja  niillä  voi  käyttää  kahta  eri 
väriä  tai  materiaalia  samassa  kappaleessa. 
Rakennussarjana  monet  tulostinmallit  saa 
edullisemmin. 

Filamenttitulostimet  käyttävät  yleensä 
PLA-  tai  ABS-muovia.  PLA-muovi  on  kestävä 
maissipohjainen,  kierrätettävä  ja  biohajoava 
muovi.  ABS-muovia  tulostettaessa  tarvitaan 


esilämmitettävää  alustaa,  joka  on  hankit¬ 
tava  erikseen  moneen  tulostimeen.  ABS:ää 
käytetään  muun  muassa  Legoissa. 

Muovifilamenttitulostinta  pääsee 
kokeilemaan  esimerkiksi  eri  paikkakuntien 
hackerspaceissa  ja  pääkaupunkiseudulla 
myös  Tapiolan  kirjastossa,  Lasipalatsin  Koh¬ 
taamispaikassa  ja  Aalto  FabLabin  tiloissa. 

Monia  muitakin  tulostintyyppejä  on 
olemassa.  Stereolitografiassa  kovetetaan 
nestemäisiä  fotopolymeerejä  valolle  altista¬ 
malla.  5intrauslaitteet  taas  sulattavat  pientä 
muovi- tai  metallijauhetta  yhteen  kerros 
kerrokselta.  Laajaa  valikoimaa  jauhemai¬ 
sia  materiaaleja  voidaan  kovettaa  myös 
nestemäisillä  sidosaineilla,  joita  tulostetaan 
jauhekerroksen  päälle.  Suurin  osa  muihin 
tulostustekniikoihin  pystyvistä  laitteista  on 
toistaiseksi  vähintään  kymmenien  tuhansien 
eurojen  hintaisia.  Yliopistojen  laboratoriois¬ 
sa  voi  olla  jopa  miljoonien  eurojen  ultravio- 
lettifemtosekuntilasertulostimia  tai  muita 
villejä  viritelmiä. 


Jauhetulostusmenetelmä  on  kuluttajan 
käytettävissä  erilaisten  palveluiden  kuten 
Shapevvaysin  kautta.  Palveluun  ladataan 
3D-malli  ja  valitaan  haluttu  materiaali,  ja 
tulostettu  esine  saapuu  postissa  muutaman 
päivän  kuluttua.  Mitä  isompia  määriä  tulos¬ 
taa,  sitä  halvemmaksi  esineen  kappalehinta 
tulee.  Tällä  tavalla  esineiden  tekeminen 
on  kuitenkin  hitaampaa  ja  kalliimpaa  kuin 
esimerkiksi  yleisessä  käytössä  olevilla  muovi- 
filamenttitulostimilla. 

•  Shapevvays: 

http://www.shapeways.com 

•  Tapiolan  kirjasto: 

http://www.helmet.fi/fi-FI/Kirjastot_ja_ 

palvelut/Tapiolan_kirjasto 

•  Lasipalatsin  Kohtaamispaikka: 
http://www.lasipalatsi.fi/kohtaamispaikka 

•  Aalto  Fablab: 
http://fablab.aalto.fi 

•  Flacklabeja  Suomessa: 
http://hackerspaces.org/wiki/Finland 


e  o  o 


OpenSCAD  -  hella. scad 


blah=39.3; 

e-1; 

Sfs=0.1; 

$fa=5; 

//  $fa=4; 

yy=7.5; 

yz=i; 

//  rky=Z2; 

//  rkx=Z4; 
rky=ZZ . 5 ; 
rkx=22 . 5 ; 
ext=l; 

//  raise=l; 

//  magic=0.53; 

//  magicZ=magic*0.68; 

//  raise=1.5; 

//  magic=0. 53*1.2; 

//  magic2=magic*0.75; 

raise=Z; 

magi c=0. 53*1. 4; 

magicZ=magic*1.0; 

raise=1.8; 
magi c=0.48*1.4; 
magi cZ=magi c* 1 . 0 ; 

pituus=35; 

leveys=Z0; 

seina=3; 

module  ruuvikoloO  { 

translate([0,-bla 
h+r ky/2, yy+y 2+1])  color([0.4, 
0.4, 0.4])  { 

//  translate( 
r0-e.9.fi.0"n  ruhef H 7+p . 3 . ? . 1 


PolySets  in  cache:  32 
PolySet  cache  size  in  bytes:  116864 
CCAL  Polyhedrons  in  cache:  O 
CCAL  cache  size  in  bytes:  O 
Compiling  design  (CSC  Products  normalization)... 
Normalized  CSC  tree  has  62  elements 
CSC  generation  finished. 

Total  rendering  time:  O  hours,  O  minutes,  O  seconds 
Saved  design  '/Users/makipri/openscad/hella.scad'. 

Viewport:  translate  =  [  9.17  -2.94  4.08  ],  rotate  =  [  62.70  0.00  284.20  ],  distance  =  364.50 


OpenSCAD 

Risto  Mäki-Petäys 

OpenSCAD  on  CGAL-kirjastoon  pohjautuva 
vapaa  ohjelmisto  kiinteitten  kolmiulotteis¬ 
ten  CAD-mallien  suunnittelemiseen.  Se  ei 
sisällä  graafisia  työkaluja  esineen  mallin¬ 
tamiseen  ja  muokkaamiseen,  vaan  mallit 
luodaan  skriptikielellä.  Tämä  mahdollistaa 
muun  muassa  aiemmin  suunniteltujen  osien 
helpon  ja  tehokkaan  jälleenkäytön,  mallien 
parametrisoinnin  sekä  toistuvien  toimenpi¬ 
teitten  näppärän  automatisoinnin. 

Mallit  voidaan  luoda  kasaamalla  erilaisia 
primitiivejä  (kuutio,  sylinteri,  pallo)  yhteen, 
vähentämällä  niitä  toisistaan  boolen  algeb¬ 
ralla  tai  vaihtoehtoisesti  luomalla  ne  use¬ 
ammasta  monikulmiosta.  Myös  ohjelman 
ulkopuolelta  tuotuja,  DXF-formaatissa  olevia 
malleja  voidaan  hyödyntää.  Mallin  eri  osia  voi 
havainnollistamisen  vuoksi  pinnoittaa  halu¬ 
amillaan  väreillä  tai  säätää  läpikuultaviksi. 

OpenSCAD  on  näppärä  pieni  ohjelma, 
joka  on  helppo  ottaa  käyttöön.  Vaikka  olet¬ 
taisi  mallin  kirjoittamisen  olevan  työlästä 
skriptikielellä,  voi  OpenGL-esikatselun  avulla 
kuitenkin  nopeasti  hahmottaa  kappaleessa 


tapahtuvat  muutokset.  Joissakin  tapauksis¬ 
sa  monimutkaisemmalla  boolen  algebralla 
rakentuvissa  esineissä  saattaa  esikatselun 
piirrossa  ilmetä  bugeja.  Lisäksi  joillakin 
näytönohjaimilla  ilmenee  piirrossa  puut¬ 


teita.  Vapaaehtoisesti  kehitetyssä  ohjel¬ 
massa  saattaa  mennä  pidemmänkin  aikaa 
reagointiin,  ellei  itse  kyllästy  ja  päätä  korjata 
lähdekoodia. 

http://www.openscad.org/ 

Huoruuteni  pelien  parissa 


Oho!  haluaisin 
myös  tämän. 


®Jiö 


Kiitos.  Voisitko 
kopioida  vielä  Rainbow 


JJMSaS" 


Montako 
diskettiä  sulia 
on  jäljellä? 


Siina  on  sulle  Giana 
Sisterit. 


DING? 


En  aa  kaksi. 
Pitäisi  ostaa 
lisää.. 


N 


ii- 


aaa 

aaa 

aaa 


DPIVE 

3 


aaa 

aaa 


islandsin  ja  Blues 
Brothersin  näille? 

Minua  ei  kunnosta¬ 
nut  kaljanjuonti  tai 
ostarilla  hengailu.. 


Joo.  Se  oli  yksi 
nuoruuteni  hienoimpia  ja 
maagisimpia  iltoja. 


3  03 


i  Työelämään  menon 
C  sijaan  olisin  mieluum- 
^  min  matkustanut 
köyhänä  mutta 
v  '<  vapaana  ympäri 
jj*'  maailmaa . 

^  Olin  tietysti  liian 
v  '  vellihousu  teh- 
däkseni  niin... 


Oo oo  oo  ■- 


on 
oQ  ‘  •' 

VO*  »  ‘  '  ' 


...joten  oli  tyydyttävä 
toiseksi  parhaaseen 
vaihtoehtoon >  Ultima 
Vm  Britanniassa 
matkailuun. 


I 


I  ' 


|  ‘  /  Täytyy  ehtiä  Pavvsiin  ennen 
•  )  y  hämärän  tuloa  että  voin 
.  '.‘M  ostaa  halpoja  matkaeväitä! 

M  •  I 

Sulia  oli  se 
Cadaver 
vielä  viikko 
sitten..? 


I\\M« 


— 


Britannia  oli  jännittävä 
maailma. ,  täynnä 
draamaa  ja  seikkailua. 
Helppo  ymmärtää. 
SAVE/LOAD  -taian 
vuoksi  häviö  ei  ollut 
paha  uhka.  ■ 


0 


IS  ■ 

» 

Shadovrlordeja 
vastaan  tappelu 
oli  kiinnosta¬ 
vampaa  kuin 
ammatinvalin- 
taoppaiden 
lukeminen. 


Pelilehtien  esittelemä 
Eye  of  The  Beholder  2 
vaikutti  kaikkien  toivei¬ 
den  täyttymykseltä. 
Minun  oli  saatava  se! 


Suosikkigenrejani  olivat  tasohyppelyt 
ja  roolipelit.  Valitettavasti  kaverini 
pitivät  enemmän  autopeleistä. ,  joten 
varsinkin  roolipelit  olivat  kortilla. 


Luin  jopa  kaikki 
läpipeluuohjeet  moneen 
kertaan  vaikka  en 
omistanut  itse  peliä. 


Koppasm  F1 
Grand  Prixin 


sen  päälle. 


Voiko  nain  hyvää 
peliä  edes  olla 
olemassa?! 

Mielessäni  EOB  kakkosen  Darkmoonin 
temppeli  oli  loputtomien  mahdollisuuksien  ja 
jännittävien  seikkailujen  paikka. 


Monena  aurinkoisena  lop¬ 
putalven  päivänä  pyöräilin 
koulun  jälkeen  keskustaan. 


Koulupäivä  tuntui 
taas  kestävän 
ikuisuuden. 


C-fcH 


Viimein  sam  tarpeeksi 
viikkorahoja  säästet¬ 
tyä  voidakseni  tilata 
pelin  itselleni 
postimyynnistä,  ja 
eräänä  sohjoisena 
huhtikuisena  ~ 

iltapäivänä... 

Hetki 


Jaahas 


Minulle  olisi 
paketti... 


Se  olisi  223 
markkaa. 


Ik»  '  ^ 


•pUHic/ 


•n** 


Loppujen  lopuksi  EOB 
2  osoittautui  lieväksi 
pettymykseksi,  joh¬ 
tuen  Amiga  -version 
hitaudesta  ja  rasitta¬ 
vasta  disketinvaihto- 
ruJjanssista. 


Myöskin  ärsyttävästi  uudel¬ 
leen  syntyvät  viholliset  ja 
oudon  nykivä  taistelu  teki 
siitä  Dungeon  Masteria 
laimeamman  kokemuksen. 


pm: 

0000 


Mitäh?! 
Tämähän  on 


No  en  varmana 
ole!  Oli.,  joku 
tyyppi.. 


...mun  peli!  Tunnistan 
jopa  nämä  naarmut 
laatikossa.  Oon  etsinyt 
tätä  kaikkialta. 


Miksi  se 
on  täällä? 


Olin  yhden  kaverin 
luona  kylässä... 


..joku  tyyppi  tuli  pyörällä 
vastaan  ja  sanoi  että 
ota  tää  peli! 


Ootko  sa  pöllinyt 
sen  multa? 

En  mä., 
ehtinyt 
nähdä. 


Olen  pelannut 
Hyvä  peli. 


Hah!  Ei  voi  1 
olla  noin  huonoa 
valehtelijaa! 


Miltä  se  sitten 
näytti? 


Ai  niinkö? 

No  kuka  se  oli? 


Jaa.,  hmm.  Taisi  olla  Tvvintns 


Mika  peli 
se  sitten  oli? 


Minäkin  petasin 
Twintristä  ahkerasti 
yhtenä  kesänä 
siskon  jä  sen 
kaverin  kanssa. 


Pelidiilerini  oli  lähtenyt  kuukaudeksi  vanhempiensa 
mukana  kesälomalle  Espanjaan,  ja  sain  koko 
pelikokoelman  kuukauden  ajaksi  lainaan. 

,  oTUS1 

-rom» 

]"7iAC-ITY 


j 


\ 


in 


czr 

Ei  voi  olla..! 
Mistä  ne  tiesi? 


Kesäkuu  vierähti  siinä  pelaillen.  Illalla  pidettiin  hieman  taukoa 
jä  vietiin  siskon  kaverin  lemmikkipässiä  kävelylle. 


,  '  vv  '  Y 

$.  .  Keskikesän  valoisat  yöt 
H/ jV  pelien  ääressä  vietettynä 
tuntuivat  olevan  täynnä 
taikaa.  \  \  m 


m 


r/ 


'L 


m 


Helteisenä  heinakuisena  kesäyönä  sam  viimein 
pelattua  ensimmäisen  Monkey  Islandin  läpi,  jä 
ruutuun  ilmestyi  lopputekstien  jälkeen  viesti. 


Turn  your  computer  of  f 


and  go  to  sleep! 


Kyllä, 

täynnä  taikaa. 


Tuolla  komerossa  on  vielä  lisää. 
Avaan  sen  ja  sitten  kerron  kuinka 
minä  puolestani  vietin  kesän 
kavereiden  talon  kellarissa, 
kun  pelattiin  porukalla 
%//  r\  V  Baldur's  Gatea  läpi... 


Aah 


viini 


loppu 


on 


Ehkä  joskus  toiste.. 

Pähkinänurkka 

Tällä  palstalla  ilmestyy  ohjelmointiin  ja  matematiikkaan 
liittyviä  tehtäviä.  Kaikki  tehtävät  on  mahdollista 
ratkaista  nopeasti  sopivalla  algoritmilla  —  ja  osa  ilman 
tietokonetta! 

Lauri  Alanko 


Undigran  valtakunnassa  on  levotonta. 
Maa  on  hajanainen,  maasto  on  vaih- 
televaa  ja  kaupungista  toiseen  on  mo¬ 
nen  päivän  matka.  Kuningas  Algor  on  juuri 
astunut  valtaan.  Auta  häntä  selviämään  Undi- 
graa  koettelevista  uhkista! 

1.  Arboricissa  on  kapina!  Algorin  täytyy 
päästä  joukkoineen  pääkaupunki  Elfigistä 
Arboriciin  mahdollisimman  nopeasti  en¬ 
nen  kuin  kapina  leviää.  Mikä  reitti  hänen 
kannattaa  valita? 

2.  Kapinaa  johtanut  velho  saatiin  vangittua, 
mutta  kapina  oli  vain  harhautus.  Salaliitto 
Elfigissä  yrittää  kaapata  vallan!  Algorin 
täytyy  palata  nopeasti  takaisin.  Onneksi 
velho  pystyy  yhden  kerran  luomaan  por¬ 
tin,  joka  siirtää  Algorin  välittömästi  yhden 
etapin  ylitse.  Mikä  reitti  Algorin  kannattaa 
nyt  valita? 

3.  Algor  ehtii  viime  hetkellä  kotiin  ja  kukis¬ 
taa  salaliiton.  Hän  päättää  olla  jatkossa 
paremmin  perillä  valtakunnan  asioista 
ja  perustaa  postiverkon  tuomaan  raport¬ 
teja  kaikista  kaupungeista.  Viestinviejiä 
tarvitaan  yksi  jokaista  kaupunkien  välistä 
päivämatkaa  kohden,  mutta  Algorilla  on 
vain  sata  viestinviejää.  Minkä  kaupunkien 
välille  täytyy  perustaa  postilinjat,  jotta 


verkosto  ulottuisi  sadalla  viestinviejällä 
kaikkiin  kaupunkeihin? 

4.  Nyt  valtakunnan  riesana  ovat  peikot,  jotka 
tekevät  tuhojaan  syrjäseuduilla  ennen 
kuin  apu  ehtii  Elfigistä  paikalle.  Algor 
päättää  perustaa  kaksi  tukikohtaa,  joista 
sotilaat  pääsevät  nopeammin  kaupunkien 
avuksi.  Minne  tukikohdat  pitää  perustaa, 
jotta  kaukaisimpaankin  kaupunkiin  olisi 
mahdollisimman  lyhyt  matka  jommasta- 
kummasta  tukikohdasta? 

5.  Tukikohdista  on  apua,  mutta  peikot  ehti¬ 
vät  yhä  mellastaa  liian  pitkään.  Algor  mää¬ 
rää,  että  yksikään  kaupunki  ei  saa  olla  yli 
kymmenen  päivämatkan  päässä  tukikoh¬ 
dasta.  Kuinka  monta  tukikohtaa  vähintään 
tarvitaan,  jotta  tämä  onnistuisi? 

6.  Peikot  on  lopulta  saatu  aisoihin  ja  valta¬ 
kunnassa  on  taas  rauha.  Kuningas  Algorin 
kruunajaiset  lähestyvät.  Undigrassa  on 
tapana,  että  kuningas  vannoo  jokaisessa 
kaupungissa  suojelevansa  sen  asukkai¬ 
ta.  Sitten  hänet  kruunataan  Tribunovin 
temppelissä  auringonseisauksen  aikaan. 
Auringonseisaukseen  on  enää  123  päivää! 
Kuinka  Algor  ehtii  Elfigistä  Tribunoviin 
ajoissa? 


Undigra.  Luvut  ovat  etappien  matka-aikoja  päivissä  mitattuna.  Kartta  löytyy  koneluettavassa 
muodossa  osoitteesta  http://skrolli.fi/201 3. 4/pahkina/ 

■telia  Green 


Kunnon  työvälineet  pelaamiseen  -  Cooler  Master 

CM  Storm  QuickFire  TK,  Cherry  MX  Red 

QuickFire  TK  on  taustavalaistu  mekaaninen 
pelinäppäimistö  punaisilla  kytkimillä.  Se  on 
normaalia  lyhyempi  ja  saanut  pelaajien  suosion 
ympäri  maailman. 


CM  Storm  QuickFire  XT,  Cherry  MX  Blue 

QuickFire  XT  on  mekaaninen  pelinäppäimistö 
sinisillä  kytkimillä.  Se  tarjoaa  tukevan  rakenteen, 
lasermerkityt  näppäinhatut  sekä  mattapintaisen 
viimeistelyn. 


CMSirOnffi/! 


CMSiriDnfM 


CM  Storm  Ceres  500 

Headsetin  isot  kuulokkeet 
ovat  pehmeät  ja  poistavat 
häiritsevää  taustaääntä. 
Niiden  äänimaailma  on  suun¬ 
niteltu  pelaamiseen,  joten 
saat  selvän  edun  pelaami¬ 
seen  PC:llä  tai  konsolilla. 


CM  Storm  Havoc 

CM  Storm  Havoc  on  8200DPI 
Avago  9800  sensorilla 
varustettu  pelihiiri.  Se  on 
suunniteltu  tarkkaan 
pelaamiseen  ja  siinä  on  8  täy¬ 
sin  ohjelmoitavaa  näppäintä. 


JimnVs  Pop  Gamer 

,j  1  JimnVs  Pop  Gamer  on  yleisön  suosikki.  Tämän  koneen  naapurisikin  ostaa, 

j|  koska  se  tarjoaa  parasta  hinta/teho/laatu  suhdetta.  Nyt  järjestelmälevynä  SSD! 

■UH  I  Intel  i5-4670K  3.4GHz,  6Mt  -prosessori  |  Intel  Z87-piirisarjan  emolevy  |  NVIDIA 

I  GeForce  GTX  760,  2Gt  GDDR5  -näytönohjain  |  8Gt  (2x4Gt)  DDR3  1600MHz, 
||  fj  CL9  -keskusmuisti  |  120Gt,  2.5”,  Sata  III  -SSD  asema  |  Cooler  Master 

^^^■1  Silencio  550  Jimm’s  Edition  -kotelo  |  Windows  7  Home  Premium  64-bit 


Asiakaspalvelu  Noutopalvelumyymälä  Turku 

+358  29  70  70700  Lukkosepän  katu  7 

asiakaspalvelu@jimms.fi  20320  Turku 

Jimmyiltä  löytyy  nettitilauksiin 
WWW.Jlmms.ri  ajna  toimituskuluin  vaihtoehto! 


